
PRAKALBOS VIETOJ 


Išvysti kada nors Šventąją Žemę niekuo- 
met nesitikėjau. Niekuomet nemaniau, kad mano 
sapnai apie keliones į tolimus kraštus kada nors 
išsipildys. O tačiau daug valandų praleisdavau 
besvajodamas apie tolimus kraštus ir keliones. 
Šveicarijos aukštosios Alpės, Italijos žydrasis 
dangus; kirvio nepaliesti grįžračio miškai, kur 
dieną ir naktį čiulba įvairiaspalviai paukščiai bei 
landžioja tankumynuose nuostabiausi žvėrys, kur 
į dangų išdidžiai stiebias gražuolės palmės, ža- 
vėjo mane. 

Tai buvo mano sapnas ir jaunystės svajo- 
nės. Troškau, kad tai virstų realybe. 

Mano svajonės vien svajonėmis nepasiliko. 
Penkis metus teko praleisti nuostabiojoj Šveica- 
rijoj, gėrėtis jos gražiąja gamta, kopti į amžinu 
sniegu nuklotas jos kalnų viršūnes, stebėti ža- 
vųjį Alpių saulėtekį. Ilgus ilgus metus mane glo- 
bojo ir žydrasis Italijos dangus, maitino šalis, 
kurios didžiuliai žemės plotai vynuogynais nuklo- 
ti, kur fygos auga, kur soduose žiemą ir vasarą | 
oleandrai, citrinos bei apelsinai žaliuoja. 


Nors tikrųjų grįžračio miškų man dar nete- 
ko išvysti, bet jau teko būti grįžračio zonoj, kur 
dienos temperatūra siekia 40 ir 50 laipsnių Cel- 
sijaus, kur gyveną žmonės niekuomet nemato 
žiemos, kur amžinai pavasaris ir vasara viens ki- 
tą pakeisdami viešpatauja. Tai Jordano slėnis, 
Jericho oaza su bananų, datulių ir palmių sodybo- 
mis, kur, tarsi sustingęs stiklas, stūkso Mirties 
jūra. Čia man teko lankytis 1932 metų vasarą. 

Tais metais Romoje baigiau Šv. Rašto Insti- 
tutą. Kelionė į Šventąją Žemę, pažinimas to kraš- 
to bei jo gyventojų papročių privalėjo vainikuo- 
ti šias studijas. Tai savaime suprantama. Juk 
veik visos Šventraščio knygos pasaulio šviesą iš- 
vydo kaip tik anam mažutėly tolimam Palesti- 
nos krašte, ir kad pagaliau anų laikų papročiai 
dar ir šiandien yra dalinai išlikę. Šventrašty 
yra minimos taip pat įvairios Palestinos vietovės. 
Jų apžiūrėjimas daug padeda patį tekstą geriau 
suprasti. Štai kodėl mokslui rūpi tas vietas at- 
pažinti ir jų akivaizdoje aiškintis Šv. Rašte apra- 
šomus įvykius. Kiekvienas todėl Šv. Rašto stu- 
dįjozas, jei tik ištekliai leidžia, stengiasi tą kraš- 
tą aplankyti ir visas tas istorines vietas savo aki- 
mis pamatyti. 

Bet yra ir kitų motyvų, kurie traukia į 
Palestiną krikščionį. Tai, kad ten gimė, augo, mo- 
kė žmoniją ir mirė už ją Kristus, pasaulio Išga- 
nytojas. Savo prakaitu ir krauju Jis pašventė šio 
krašto kelius ir takus, miestai ir kaimai girdėjo 

Jo dieviškus žodžius, kalnai ir uolos Jį besimel- 
džiantį stebėjo. Kaip tad gera ir malonu Kris- 
taus mokslo išpažinėjui vaikščioti savo Mokyto- 
jo pramintais takais, savo akimis išvysti tas vie- 
tas, kurios Jį buvo priglaudę, kurios vienu ar ki- 
tu būdu yra surištos su mūsų švento tikėjimo 
paslaptimis. 

Ir mano kelionę į Šventąją Žemę nulėmė 
šie įvairūs motyvai. Sujungti gi mokslo tikslus 
su giliausiomis kiekvienos krikščioniškos sie- 
los aspiracijomis buvo gera proga. Mat, Šv. Raš- 
to Institutas Romoje kasmet vasaros atostogų 
metu rengia mokslinę ekskursija į Šventąją Že- 
mę. Ji iškeliauja maždaug rugpiūčio pabaigoje 
iš Neapolio ir laivu į Palestiną vyksta per Atė- 
nus, Konstantinopolį, pro Rodi ir Kipro salas, 
užsukant dar į Tarsą ir Beirutą. Nuo Beiruto 
prasideda atskirų vietų lankymas Sirijoje. Pas- 
kui automobiliu keliaujama per Damaską į Ga- 
lilieją, iš čia į Jeruzalę, kur tenka gyventi apie 
tris savaites. Apie 15 d. spalio ekskursija keliau- 
ja į Egiptą, ir po 10 dienų laivu grįžta į Neapolį 
ar Brindizį. 

Prie šios ekskursijos gali prisidėti visi, kurie 
nori moksliškai pažinti Šventąją Žemę. Faktinai 
tačiau didžiausią ekskursantų dalį sudaro pats 
Šv. Rašto Instituto auklėtiniai, kurių vienas ki- 
tas dažnai ten praleidžia ir visas vasaros atosto- 
gas. Šiuo atvėju, išlaikę kvotimus, jau liepos mė- 
nesio pradžioje jie vyksta į Jeruzalę, kur jiems 

tenka gyventi apie penkias savaites iki bendros 
ekskursijos rugsėjo mėnesio pradžioje, kurios 
jie važiuoja pasitikti į Beirutą Sirijoje. Esant Je- 
ruzalėje, jiems ruošiamos specialios paskaitos iš 
topografijos ir lankomos vietos, kurias dėl laiko 
stokos ne bus galima pasiekti didžiosios ekskur- 
sijos metu. Taip pat lankomos šventavietės Je- 
ruzalėje, studijuojama žmonės ir jų papročiai, 
žodžiu, viskas, kas liečia Šventąją Žemę. Taip 
pasiruošus, bendroji ekskursija tikrai bus nau- 
dinga kiekvienam jos dalyviui. 

Į šių laimingųjų skaičių ir aš patekau. Lie- 
pos 7 dieną prof. O“ Rourke vadovaujami, trys 
Instituto auklėtiniai turėjome išplaukti laivu iš 
Neapolio į Šventąją Žemę. Tik, laimei ar nelai- 
mei, įvyko skilimas, kurio kaltininku buvau aš 
pats. Mat, iš Lloyd Triestino šiais metais imamas 
laivas man pasirodė nepatogus: iš Atėnų jis tie- 
siai plaukė į Rodi salą, visai aplenkdamas Kons- 
tantinopolį. Pamatyti tačiau senąją Bizantijos sos- 
tinę — senas mano širdies troškimas. Užtat nu- 
tariau skirtis iš bendros grupės ir skubiai prade- 
du ruošti naują savo kelionės maršrutą: Ro- 
ma, Ankona, Loretas, Fiume, Zagrebas, Buda- 
peštas, Bukarestas, Konstanca, Varna, Konstan- 
tinopolis, Atėnai, Rodi, Kipras, Beirutas, Jeruza- 
lė. Tiesa, šiuo atveju tenka keliauti vienam. Bet 
mane tai negąsdina. Keliauti pripratęs, kalbose 
tikiuosiu taip pat susigraibysiąs. Pagaliau ir fi- 
nansiniu atžvilgu tas daug keblumų nesudaro: 

kur bebūsiu, vis tiek reiks pinigas mokėti, o pa- 
galiau nedidelis nukrypimas ne daug ir išlaidų 
pareikalaus. Pasaulio gi bus pamatyta daug. 

Kad ši kelionė būtų tikrai naudinga, tenka 
rįžtis keliauti pamažu, nesiskubinant, žymesnė- 
se vietose apsistojant net kelioms dienoms. 


PASIRUOŠIMAS 


Pirmas kelionės rūpesnis — finansai. Tik 
sunkiai apsišarvavęs litais gali leistis į tolimą ir 
ilgą kelionę. Tad jau kelis mėnesius prieš pačią 
kelionę teko adresuoti keliems Macenams laiš- 
kus ir... mano kelionė buvo užtikrinta. Tebūnie 
čia jiems pareikšta mano širdinga padėka! 

Informacijų kelionės reikalais taip pat kele- 
tą mėnesių prieš kelionę pradėjau ieškoti. Bu- 
vo tikra darbymetė. Į galą Romoje nebeliko nė 
vieno informacinio biuro, kurio nebūčiau aplan- 
kęs, kai kuriuos net po keletą kartų. Bet tada jau 
ir mano kambarys savotišku informacijų biuru 
pavirto: stalas, knygų lentynos ir kedės buvo nu- 
klotos informacinio pobūdžio knygomis, bro- 
šiūromis, įvairiais vietovių paveikslais, žemėla- 
piais. Reik pripažinti, propagandinės medžiagos 
kelionių biurai nepašykšti. 

Tačiau kelionei rengimosi karštis turėjo vei- 
kiai atslūgti. Artinosi birželio vidurys, artėjo ir 
baigiamieji egzaminai. Kiek rūpesnio, kiek vargo, 

kiek nemigo naktų... O čia dar karščiai. Asfal-- 
tas Romos gatvėse tada į tešlą pavirto. Nevie- 
nas neapdairus keleivis jame net apklimpo. Bet 
studentas į nieką tada neturi kreipti domės. 
Jis tik viena privalo prieš save matyti: laimingai 
baigti egzaminus. 

Po egzaminų išsiruošti kelionei ne daug lai- 
ko beliko, juo labiau, kad reikėjo išgauti 7 vi- 
zas. Tad per kelias dienas teko bėgioti iš vieno 
konsulato į kitą. Neišvengta ir trukdymų. Grai- 
kų konsulate tik tranzito vizą pavyko gauti, su 
teise sustoti Graikijoje keturias dienas. Buvau 
prašęs įvažiavimo vizos, norėdamas kiek ilgiau 
sustoti krašte, kiek ilgiau pagyventi klasikine 
senove; norėjau taip pat geriau įsiklausyti da- 
bartinės graikų kalbos. Deja, mano prašymas 
buvo atmestas. Man, kaip katalikų dvasininkui, 
įvažiuoti į Graikiją su įvažiavimo viza esąs rei- 
kalingas specialus Užsienio Reikalų Ministeri- 
jos leidimas, pareiškė konsulas. Pasiūlyta jis te- 
legrama prašyti. Bet šiuo atveju nebuvo pras- 
mės. Jei graikų stačiatikiai taip bijo katalikų 
dvasininkų, nusprendžiau pasitenkinti keturias 
dienas praleidęs Heliados šalyje. 

Sunkumų teko patirti ir rumunų konsulate, 
kur su apykurčiu konsulu vos - ne - vos susi- 
kalbėti pavyko. Rumunijos konsulatas Romoje 
man atrodė vedamas labai nekultūringai. Ką ma- 
nyti apie jo atstovaujamą tautą? Šis pirmas su- 
sitikimas su Rumunijos įstaiga mane labai slė- 

giančiai paveikė ir „<Jalankiai nuteikė rumunų 
tautos atžvilgiu. Pradėjau net apgailestauti, kam 
važiuoju per tokią nekultuvingą, mano spėjimu, 
šalį. | 
Vizą į Palestiną Britų konsulas išdavė be 
jokių svyravimų. Taip pat ir Vengrijos, Jugos- 
lavijos bei Turkijos vizas gavau be kliūčių. Ven- 
grijos konsulas dar įteikė priedų plačią informa- 
cijų knygą apie savo kraštą ir išlydėjo su šir- 
dingiausiais linkėjimais kelionei. Prancūzų kon- 
sulas be trukdymų išdavė vizą į Siriją bei Li- 
baną. Tokiu būdu kelias į Palestiną atviras. 


PASKUTINĖS DIENOS ROMOJE 


Paskutinės dienos Amžinajame Miestel... 
Čia praleisti šeši studijų metai šiandien man bu- 
vo gražūs kaip sapnas. Bet gaila. Šis sapnas pra- 
dėjo jau blankti ir bėgti nuo manęs. O ateitis 
taip neaiški, taip nežinoma, apdengta nepermato- 
mu šydu. Aiškiai jaučiu, kad iš mano rankų sprūs- 
ta gražiausia mano gyvenimo dalis, pilna švel- 
nių svajonių ir šviesių vilčių ateičiai. Jau pasku- 
tinį kartą sėdžiu ant Monte Mario ir gėriuosi 
saulės spinduliuose paskendusia Roma. 

Jei ne šv. Petro bazilikos varpai, dar ilgai 
būčiau rezgęs savo svajonių gijas. O jie vis gar- 
siau, vis smarkiau šaukė kvietė tikinčiuo- 
sius ateiti pagerbti Galiliejos Žvejį. Juk šiandien 

šv. Petras, birželio 29 d. Roma iškilmingai šven- 
čia savo globėjo šventę. Kiekvienas geras romė- 
nas skaito savo šventa pareiga tą dieną aplanky- 
ti šv. Petro baziliką, pasimelsti prie Apaštalų 
Kunigaikščio karsto. 


„šv. Petro bazilikos varpai... vis garsiau, vis smarkiau 
šaukė kvietė tikinčiuosius...“ 


Skubu ir aš. Gatvės pilnos žmonių. Šv. Pet- 
ro bazilikos aikštėje minios tik juoduoja. Prie 
bazilikos durių kabo iš žalumynų nupintas bu- 
čys, Bažnyčios simbolis. Ant kupolos ir fasadoje 
vyksta paskutiniai pasiruošimai nakties iliumi- 
nacijai. Iš tiesų, Roma moka pagerbti savo Glo- 
bėją. 

Šv. Petro bazilika atrodo it neramių bičių 
avilys. Aplink ir viduje viskas tik šlama, tik ošia. 


16 


Nesugaudysi ten slenkančios minios balso. Kiek- 
vienas bildėsys ir balsas pinasi į vieną bendrą 
ošimą ir nyksta aukštuose bazilikos skliautuose. 
Tai tikrai nepaprasto tūrio avilys, sugebąs tal- 
pinti net 70,000 žmonių. 

Prie šv. Petro karsto bei stovylos, kurią 
šiandien puošia popiežiški drabužiai, prieiti sun- 
ku. Kiekvienas nori prieiti, su tikėjimu prispaus- 
ti lūpas ir galvą prie Žvejo kojos. Taip ir slenka 
minia pamažu, kaip drumstas Tiberio vanduo, 
pro savo Globėjo stovylą. Ji neša kartu ir mane. 
Jos srovei nebeatsispirsi ir jai priešinga linkme 
nė žingsnio nepažengsi. 

6 val. prasideda mišparai. Dalyvauja pats 
Vatikano valstijos sekretorius kardinolas Pacel- 
li. Pamainomis du vyrų chorai ugningai gieda 
mišparų psalmes. Pasigirsta ir galingieji himno 
žodžiai: „O felix Roma, guae duorum Principum 
es consecrata glorioso sanguine!“ Tikrai laimin- 
ga Roma! Šiandien jos vardas ir kultūra pasie- 
kė pasaulio ribas. Ji vienintėlė, kuri gali pasau- 
liui ištiesti pagalbos ranką ir išvesti žmoniją į 
šviesesnę ateitį. Čia juk yra toji Uola, kurios nė 
pragaro vartai nenugalės. 

Rytojaus dieną, birželio 30, laikau šv. Mi- 
šias prie šv. Petro karsto. Tai Dangaus ma- 
lonių meldimas tolimai ir ilgai kelionei į kraš- 
tą Dieviškojo Išganytojo ir Jo bendradarbių. 

Prieš apleisiant Romą man buvo svarbu 
gauti iš Šventojo Tėvo palaiminimas.  Reikė- 


Kelionė į Šv. Žemę, 2. 


aaa 1374504/| | 


jo tad pasirūpinti audiencija. Čia ypač esu dė- 
kingas Jo Šventenybės Rūmų Magistrui M. Sa- 
les O. P., man gerai pažįstamam dar iš studenta- 
vimo laikų Šveicarijos Fribourge, kur jis buvo 
dogmatinės teologijos profesorius. Jo aprūpintas 
bilietu, lengvai patekau į audiencijų salę. Maldi- 
ninkų buvo keletas šimtų. Sutikau ir man pa- 
žįstamų veidų. Tai kolegos, kurie, prieš aplei- 
siant Romą, atėjo nusilenkti prieš Baltąjį Sene- 
nelį, jo palaiminimo gauti. 

Maldininkai jau buvo išsirikiavę eilėmis ir 
su nekantrumu laukė pasirodant Šventojo Tė- 
vo. Kaip teko patirti, jis buvo užtrukęs kalban- 
tis su Prancūzijos ambasadorium. Tad buvo 
laiko šiek tiek pasidairyti ir į pažines sueiti su 
atvykusiais Romon iš Kalabrijos jaunuoliais. 
Jie buvo Gioventū Cattolica Italiana organiza- 
cijos nariai, atvykę su dvasios vadu. 

Apie pirmą valandą pasirodė ir patsai Šven- 
tasis Tėvas. Išgirdę jį lydinčių kareivių koman- 
dos balsą, mes visi puolėm ant kelių, nors tuo 
norėdami pagerbti Kristaus Vietininką ani že- 
mės. Maloni šiluma perėjo tada kūną. Kaip ge- 
ra būti mylimo Tėvo namuose, kaip malonu iš- 
vysti Kristaus Vietininko tėvišką veidą! Kiek- 
vienas popiežiaus pamatymas sukelia tikinčia- 
jame malonių Bažnyčiai atsidavimo jausmų. 
Juk jis atstovauja Kristų, Jo Bažnyčią, jis yra 
įpėdinis šv. Petro, kuriam Kristus pasakė: „Tu 
Petras - uola, ir ant tos uolos aš pastatysiu savo 

Bažnyčią, ir pragaro vartai jos nenugalės“ (Mt. 
16, 18). 

Pijus XI, monsignorų ir gvardijos karei- 
vių apsuptas, perėjęs kitas sales, kur buvo su- 
sirinkę maldininkų, atėjo pagaliau ir į mūsų 
kambarį. Mes klūpojom be žado. Jis gi prie 
kiekvieno iš mūsų priėjęs padavė ranką Žvejo 
žiedui pabučiuoti. Dabar mūsų akys tik į jį vie- 
ną buvo nukreiptos ir gaudė kiekvieną jo mos: 
tą. Jis gi pilnu malonaus šypsnio žvilgsniu čia 
pažvelgia į mus, čia meiliai glosto vaikučius bei 
tėviškai juos kalbina, čia vėl maloniai prabyla 
į jaunuolius, italų katalikiškojo jaunimo organi- 
zacijos narius, iš toli atvykusius pas savąjį Tė- 
vą. Iš jo nušvitusių akių matyti, kaip brangūs 
jo širdžiai šie mažulėliai bei jaunuoliai. Neže- 
miškoj vizijoj jis regi juos savo valdomos Baž- 
nyčios šulais ir ramsčiais, ir sudeda juose visas 
šviesios ateities viltis. 

Bet laikas taip bėga. Jis palaimina mus ir iš- 
nyksta iš mūsų akių. Mes tačiau vis dar klūpom. 
Džiaugsmo kupina širdis dar ilgai neleidžia 
mums pakilti. 


SUDIEV, ROMA! 
Aušo karšta liepos 2 d. Tik vėlai naktį už- 
baigus ruoštis kelionei, miegas buvo neramus, 
dažnai pertrauktas jaudinančių būsimosios ke- 

lionės sapnų. Bet pakilau anksti. Skubiai užli- 
pau ant terasos paskutinį jau kartą pasidžiaugti 
didingu Romos vaizdu. Sugniužusi prie mano 
kojų, Roma dar miegojo. Aplink viešpatavo ty- 
la. Tik toli toli žvangėjo skambučiai ir bildėjo 
ratai. Retkarčiais pasigirsdavo ir botago pyš- 
kėjimas. Į visa tai monotoniškai pynės vyriš- 
kos dainos balsai. Tai italai savo dviračiuos ve- 
žimuos vežė romėnams pilnas statines vyno, 
kurias jie turės tą dieną ištuštinti. 

Nežiūrint, kad tekančios saulės spinduliai 
dar tik veržės pro Sabinų kalnus, jie jau žadėjo 
dienai nemalonią kaitrą. Dar nespėjo atvėsti va- 
karykščia diena, o štai jau prasidėjo kita tokia 
pat nepermaldaujamai įkyriai kaitri. Ko ko, bet 
šilumos vasarą saulutė romėnams nešykšti. 

Traukinys į Ankoną, į Adrijos pajūrį, išėjo 
7 val. ryto. Vos apsigyniau nešikų, kurie jėga 
traukė lagaminus iš rankų, norėdami man patar- 
nauti. Bet nutariau niekam jų neduoti. Tai sau- 
giau. Ypač keliaujant Rytų kraštuose, spėjau, 
toks atsargumas būsiąs naudingas ir todėl jau 
dabar reikėjo pratinti savo rankas lagaminus 
nešti. 

Į kupę, kur patogiai mane įsodino kun. prof. 
Vaitkevičius MIC, atėjęs mane išleisti į kelio- 
nę, įsėdo ir du vokiečiai medicinos studentai, 
pusnuogiai, įsiavę į trumpas odos kelnaites. Gal 
šis drabužis kelionei ir patogus, bet italams, 
kiek žinau, jis nepatinka. Dažnai teko nugirsti 

italų pašaipos žodžius, kada panašiai apsitai- 
sę vokiečių moksleiviai bei studentai šmaižiojo 
Romos gatvėse, muziejuose ar bažnyčiose. 

Šiuodu buvo tipingi bavarai. Vienas iš jų — 
gabus paišytojas, nešėsi pilną kuprinę prisikro- 
vęs įvairių paveikslų škicų, paties paišytų savo 
kelionėj po Italiją, kitas — švelniai valdąs smui- 
ką. Tai buvo jų pragyvenimo šaltinis kelionėje. 
Už gražias arijas italai maloniai jiems suteikda- 
vo nakvynę ir maisto, kai tuo tarpu už paskubo- 
mis nupaišytus jų veidų ir sodybų paveikslus, 
už įvairius škicus jie sumesdavo po keletą lirų. 
Taip jie buvo apkeliavę jau pusę Italijos. Galą 
eidavę pėsti, paskui vėl važiuodavę. Tai gana 
romantiška kelionė. Tikri wandervogeliai, savo 
jaunatvėje pamatę daug pasaulio. 

Traukinys bėga greitai. Nyksta Romos pa- 
statų stogai, bažnyčių bokštai, tik toli toli dar 
spindi šv. Petro bazilikos kupola. Bet ir ta ne- 
trukus išnyksta. Prasideda ganyklos, po kurias 
slankioja būriai avių. Kiek toliau stūkso gūbos 
nukirstų kviečių, ar geltonuoja kvietienojai. Tuo 
tarpu Lietuvoj dar tik baigiami valyti šienai. 

Horizonte išnykusi Roma, prieš akis atsi- 
vėrę platūs laukai ir priminę gimtąjį kraštą, pa- 
nardino mane liūdesio ir ilgesio bangose. Gaila 
buvo apleisti Amžinąjį Miestą, kur per šešetą 
metų teko gyventi ir darbuotis. Ilgai negalėjau 
atplėšti akių nuo ūkanose paskendusios Romos. 
Ten liko pusė mano sielos. O traukinys dabar 

PER APENINUS 


Kelionė į Loretą buvo labai maloni. Trau- 
kiny sutikau kolegų, kurie važiavo į Asyžių. O 
jausmas, kad važiuoji ne vienas, gaivina ir pa- 
laiko keleivio dvasią. Be to, ir šnekūs italai nuo- 
bodžiauti neduoda. Tai gražus jų privalumas, 
kad savo bendrakeleivį jie visuomet maloniai 
užkalbins ir galop su juo išsiskirs, kaip su ge- 
riausiu bičiuliu. 

Nejučiomis pervažiuojame Campagna Ro- 
mana, ganyklas ir dirbamos žemės plotus su ita- 
lų sodybomis. Mūsų traukinys pagaliau prisiar- 
tina prie pat Tiberio upės, kurio dumblini van- 
dens pamažu slenka Amžinojo Miesto link. Siun- 
čiu juo sveikinimų krūvą saviškiams. . 

Nuo Orte iki Terni traukinys bėga Nera 
upės pakrante. Tik jis jau pradeda ilsti. Mat, ar- 
tinamės prie Apeninų. Ir oras jau žymiai vėses- 
nis. Javai dar ant kelmo, bet jau noksta. Dar 
kiek aukščiau kalnuose javai visam savo žalu- 
me. Kaip gražus čia gamtos vaizdas! Tarp aukš- 
tų stačių uolų visur žaliuoja medžiai, kur-ne-kur 
teškena upelis. Ir dangus mėlynai mėlynai nuda- 
žytas. Akims tai didelis poilsis. Romoje kaitra 
spėjo jau viską išdžiovinti. Ten tavo akis jau 
neišvys žaliuojančios pievelės, kai čia viskas tik 
žaliuoja, tik gyvybe dvelkia. 

Mūsų traukinys pūškuoja labai smarkiai, 
nors pirmyn slenka tik vėžlio greitumu. Nuo 

Terni prikabino net antrą garvežį: vienas trau- 
kia, kitas stumia. Ir taip pamažu kopiame į kal- 
ną. Ima net pagunda šokti iš traukinio pasiskin- 
ti puokštę gėlių, kurių čia begalės ir įvairiausių 
spalvų. 

Netrukus pradėjome leistis žemyn ir kas- 
kart vis greičiau. Kalnai pradėjo spaustis prie 
žemės, bet ir medžiai retėjo. Pravažiavę pro Tre- 
vi, prie kalno išsistačiusį miestą, pasiekėm Fo- 
ligno. Tai vidutinis, su 33, 400 gyv., Umbrijos 
miestas, garsus savo palaiminąja Angela iš Fo- 
ligno, kurios kūnas užlaikomas čia pat šv. Pran- 
ciškaus bažnyčioje. 

I šiaurę nuo Folingo guli išsitiesęs žavin- 
tis Perugijos slėnis, alyvų miškais nusodin- 
tas. Rytiniam jo šone, prisiglaudęs prie Suba- 
zijo kalno, tūno su 20, 100 gyventojų serafiška- 
sis Asyžius. Tai šv. Pranciškaus ir šv. Kliaros 
gimtinė bei jų veikimo centras. Su meile ir pa- 
vydu čia saugojami ir šių dviejų šventųjų kūnai. 
Du kartu čia man teko lankytis, tad šiandien 
tik iš toli tenka pažvelgti į šį brangų katalikų 
širdžiai miestą. 


* * * 


Asyžius sutraukia labai daug lankytojų. 
Ypač vasarą jų ten gausu. Tada gatvėmis dieną 
ir naktį aidi Pranciškaus Bernardonės garbei 
šventosios giesmės, karštos maldos kyla iš mal- 
dininkų širdžių prie šventojo karsto. Porcijun- 

kulų koplytėlė taip pat be atvangos yra lanko- 
ma. Visur jauti, kad šv. Pranciškaus atminimas 
yra gyvas; jauti net jo dvasią, kuri čia pat sklen- 
dena ir tave globoja. Sielai tada taip malonu ir 
gera! 

Šv. Damijono bažnytėlėj kabo tas pats kry- 
žius, kurs kadaisia prabilo į šv. Pranciškų. Čia 
pat esančiam vienuolyne gyveno, dirbo ir baigė 
savo dienas šv. Kliara. Visi daiktai, kuriais nau- 
dojosi šventojji, kruopščiai surinkti ir saugoja- 
mi. Čia ir tas pat kambarėlis, kurio lange pasiro- 
dė su monstrancija šventoji, kada saracėnai puolė 
miestą ir vienuolyną; čia tas pat darželis, kur 
šv. Pranciškus kūrė himną sesei saulei. Ir visa, 
rodos, dar taip neseniai, prieš keleta tarsi dienų 
tai įvykę. 

Už valandos kelio, kalnuose, yra Karčeri. 
Čia kadaisia meldėsi ir pasninkavo kartu su sa- 
vo draugais šv. Pranciškus. Dar ir šiandien iš- 
skėtę savo šakas ir iškeroję stovi seni alyvme- 
džiai, daugiau kaip 700 metų amžiaus, kuriuose 
tupinčius paukštelius anuomet šnekino šventa- 
sis, skatindamas ir juos šlovinti gerąjį Dievą. 
Tikrai nuostabūs yra alyvos medžiai! Jei tik jie 
jie auga šimtmečiais. Nenuostabu tad, kad šie 
alyvmedžiai galėjo išlikti iš šventojo laikų. 

Šiandien Asyžius didžiuojasi savo bažny- 
čiom. Dviejų aukštų su kripta šv. Pranciškaus 
patriarchalinė bazilika, išpuošta Cimabuės ir 

Giotto, Porcijunkulų koplyčia su Šv. Marijos 
Angelų Karalienės bazilika, šv. Kliaros bažny- 
čia ir kitos, savo varpų gaudimu pripildo visą 
miestą ir apylinkes. Jų balsas pasiekia net kal- 
nus ir aidi toli toli, 

Kiekvienas, kuris lankėsi Asyžiuj, gėrėjosi 
ramiomis jo vasaros naktimis, klausėsi maldinin- 
kų giesmių, kvėpavo ta mistiška nuotaika, kuri 
laiko  apgaubus visą miestą ir apylinkę, su 
džiaugsmu širdy grįžta į šį serafiškąjį miestą. De- 
ja, šios laimės ir džiaugsmo aš šiandien patirti 
negalėjau. Traukinys jau mane nešė Fabriano 
link, karts nuo karto sunkiau atsidusdamas, sun- 
kiai alsuodamas ir vargiai traukdamas per vėl 
kylančius Apeninus. 


* * * 


Malonu lankytis nors ir mažuose italų mies- 
teliuose. Daugelis jų yra pastatyti pačioj kalnų 
kalnelių viršūnėje. Matyt, senovėj saugumo tiks- 
lais buvo parinktos tokios aukštos vietos, sun- 
kiai prieinamos priešui ir lengviau apginamos. 
Šiandien tačiau tai menka nuo priešo apsauga. 

Visa Umbrija yra kalnuotas kraštas. Gau- 
siai čia auga alyvmedžiai, vynuogės, fygos, kvie- 
čiai, kukurūzai ir kitoki javai. Kalnuose ganosi 
didelės bandos avių, iš kurių pieno dirbami sū- 
riai. Namai statomi tik iš akmens, kurių čia dau- 
gybės. Prie kiekvienos sodybos užvestas nors 
mažas vynuogynas. Vyno nė vienas italas sau ne- 

pasivydi. Riekė duonos ir stiklas vyno, kartais 
dar pridedama džiovinta fyga — mėgstamiausias 
italo užkandis. Ir svečiui pavaišinti jis stato 
bonką vyno ir gniūžtę džiovintų fygų. Umbri- 
joj praleidžiant dvejas vasaros atostogas pačiam 
teko matyti, kaip italai rūpestingai tvarko sa- 
vo vynuogynus. Deja, ne visi pasiturinčiai gy- 
vena, ne visi pajėgia ar nori įsigyti spaustuvą 
vynuogėms spausti. Tada kojomis tenka traiš- 
kinti uogas. 

Umbriečių religinis jausmas gilus, nors ne 
visuomet sąmoningas. Jie mėgsta šventes, iškil- 
mingas procesijas savo miestelio ar kaimo gat- 
vėmis. Ta proga nešama Madonos ar kokio 
nors šventojo statula, miniai trukšmingai gie- 
dant, dažnai ir orkestrui pritariant, „Evviva Ma- 
ria“. Ne retai net šaudoma iš revolverių, ar 
sprogdinamos bombos. Juk visa apylinkė turi 
žinoti, kad kaimelyje šventė. Kartais net kaimy- 
ninėj parapijoj girdimos giesmės. Tiesa, jų baž- 
nyčios ne toli viena kitos, už trijų keturių kilo- 
metrų. Malonu tokiomis progomis įsimaišyti į 
minią ir religinės nuotaikos kupina širdimi drau- 
ge su minia kartoti „Evviva Maria“. 

* * * 

Stoviu prie traukinio lango ir gėriuos pro 
mano akis skriejančiais pažįstamais vaizdais: 
nyksta vienas po kito "pažįstami kaimai, skrie- 
ja pro akis lankytų bažnyčių bokštai, kurių var- 

pams pritariant, prieš kelioliką metų ir aš, įsi- 
maišęs į italų būrį, giedojau „Evviva Maria“. 
Bet dabar tik malonus prisiminimas. 

Staiga šie malonūs vaizdai nutrūko. Trau- 
kinys vėl įsipainiojo į plikas uolas. Niekas jau 
nebevilioja akių. Greit pravažiavom ir pro Fa- 
brianą, kur ilsis šv. Romualdo, kamaldulių ordi- 
no įsteigėjo, kūnas. Nudžiugau, kad traukinys 
vėl pradėjo leistis nuo kalno ir įvažiavom į pla- 
čią lygumą, panašią į didžiulį sodą. Visur žalia- 
vo medžiai, vynuogynai, vietomis noko javai. 

Pagaliau išvydome ir tyvuliuojančią Adri- 
jos jūrą. Privažiavę Falconara Marittima, pa- 
jūriu pasukome į Ankoną, kurią pasiekėm ne- 
trukus. Buvo jau pusiau trečią po piet. Kadan- 
gi iki traukinio į Loretą dar buvo 2 valandos 
laiko, buvo gera proga aplankyti patį miestą. 


ANKONA 


Ankona žymus Adrijos pajūrio miestas, 
išsistatęs prie dviejų kalnų, su puikiu karišku 
uostu. Gyventojų 83,300. Miestas, 754 metais 
Pipino padovanotas Popiežiui, su mažomis per- 
traukomis jam priklausė iki 1860 m., kada jis bu- 
vo prijungtas prie Italijos. Dabar Ankone yra 
to vardo provincijos sostinė ir žymiausias Mar- 
kų mieste. 

Norėdamas miestą geriau apžiūrėti, patrau- 
kiau "pėsčias. Deja, čia mano labai apsirikta. 

Miesto centras nuo stoties buvo dar gana toli. 
Tad vieną du kilometru teko eiti pajūriu pro il- 
gus apšepusius namus, daugumoj krautuvėms 
panaudotus. Tik dabar viskas buvo uždaryta. 
Mat, ankoniečiai, kaip ir visi padorūs italai, 
karštą popietės laiką, uždarę savo įmones, eina 
kiek pasnausti. 

Miesto centras kiek toliau nuo pajūrio. Čia 
turtingos krautuvės, gražūs namai. Bažnyčios 
tačiau ne tokios puošnios, kaip Romoje. Arčiau 
pajūrio gatvelės siauros, surūkę namai. Tai žy- 
diškoji miesto dalis. 

Man belandžiojant po šias gatveles, oras 
pasidarė nepakenčiamai tvankus. Tai buvo be- 
siartinančios audros pažymys. Ir ištiesų, netru- 
kus visas dangus apsiniaukė tamsiais debesi- 
mis ir prapliupo lietus. Lijo ne ilgai, bet smar- 
kiai. Į keletą minučių pajūrio gatvės tapo sa- 
votiškais kalnų kriokliais, kurie nešė su savim 
viską, kas pakliuvo. Ir jūra ošė bangavo, sup- 
dama net didelius laivus. 

5 val. traukinys mane jau nešė į Loretą, į 
pietus nuo Ankonos. Kaip gera dabar buvo po 
pastoge. Nors jau nelijo, bet dangų dar raižė 
palši debesys, primindami tik ką praėjusią aud- 
rą. 

Lauke vėsu. Visa tad krūtinė kvėpuoju 
pro atdarą traukinio langą. Aplink visur žaliuo- 
ja laukai, net aki veria. Ir vėl prisimena kaitrų 

nukankinta Roma, kur viskas išdžiūvę, saulės 

spindulių išdeginta. Koks laimingas šis Italijos 
kampas, kur Dievas nepašykštėjo žemei lietaus! 

Pravažiuojame Castelfidardo. 1860 m. čia 
vyko garsios kovos tarp Popiežiaus zuavų ir 
italų revoliucionierių. 


LORETAS 


Štai ir Loretas! Nuo stoties gražiai matyti 
pasirėmusi ant kalno Dievo Motinos bazilika 
su ja supančiu vienuolynu. Kadangi miestelis 
už pustrečio kilometro, tenka važiuoti autobu- 
su. 

Ne aš vienas atvažiavau aplankyti šios ste- 
buklingosios vietos, pagerbti Dievo Motinos 
Marijos. Mūsų čia visas būrys. Vis tai šnekūs 
italai, karštai mylį Madoną. 

Loretas mažas miestelis su 2,900 gyvento- 
jų. Bazilika, statyta XV šimtmety  gotiškame 
stiliuje ir vėliau įvairiais atvejais perdibta, su 
vidury stovinčiais vadinamaisiais Dievo Motinos 
nameliais iš Nazareto, sudaro miestelio centrą. 
Gatvės, kurios tik veda į baziliką, vien devocio- 
nalijų krautuvėmis apstatytos. Ir restoranų čia 
gausu. Tai ženklas, kad čia laukiama suvažiuo- 
jant daug maldininkų. Tik dabar savininkai 
skundėsi blogais metais. Mat, dėl krizės žymiai 
sumažėjo maldininkai ir į Loretą. 

Pirmas mano žingsnis Lorete buvo pagar- 
binti Dievo Motiną Mariją jos garbei pašvęs- 

toje bazilikoje ir aplankyti „Šventąjį Namelį“ 
(Santa Casa), kuriame, pasak padavimo, gyve- 
nusi Nazarete Šventoji Šeimynėlė. Padavimas 
sako, kad, netikėliams užėmus Šventąją Žemę, 
norėdami „Šventąjį Namelį“ apsaugoti nuo iš- 
niekinimo, angelai jį pernešę 1291 metais iš Na- 
zareto į Tersatą  Dalmacijoje (netoli Fiumės 
miesto); iš čia 1294 metais jį pernešę į Rekanatą 
(netoli Loreto) ir galop 1295 m. į patį Loretą. 
Dabar „Šventasis Namelis“ yra apsuptas gra- 
žios, tikinčiųjų duosnumu išpuoštos, bazilikos. 
Ir pačio „Šventojo Namelio“ išorinės sienos iš- 
puoštos nepalyginamo grožio marmuro skulp- 
tūromis. Pagal Bramantės projektą, visus šiuos 
pagražinimo darbus atliko Stansovino, Bandi- 
nelli ir kiti. Viduj sienos plikos, surūkę nuo de- 
gančių žvakių ir nudėvėtos nuo nuolatinių žmo- 
nių prisilietimų. Kiekvienas juk nori prie šių 
šventų sienų prispausti savo galvą ar ranką pr'- 
dėti. Altoriuje yra stebuklinga juoda Dievo 
Motinos statula. Čia nuolat žiba žvakės, dega 
aukso ir sidabro lempos. Nuolat meldžiasi taip 
pat maldininkų būriai. Ir man malonu prisidėti 
prie Marijos garbintojų skaičiaus. Taip gera ta- | 
da širdžiai, o mintys skrenda toli toli į Nazare- 
tą, į Šventąją Šeimynėlę. 

Bazilika, gaubianti „Šventąjį Namelį“, nuo- 
lat puošiama. Daugelis tautų čia turi savo kop- 
lyčias, kurias puošia pagal savo išgales ir skonį. 
Kai kurios jų tikrai puošnios, savų genialių me- 

„Altoriuje yra stebuklinga juoda Dievo Motinos statu- 
la. Čia nuolat žiba žvakės, dega aukso ir sidabro lempos“. 


nininkų išdabintos. Keletą kartų jas apėjau. Bet 
veltui čia ieškojau lietuvių koplytėlės. Guodžiau 
tada cave, kad vis dėlto kada nors ir lietuvis 
įsigys Marijos šventovėj nuosavą kampelį, kurį 

galės globoti ir puošti didesnei Dievo Motinos 
garbei. 

Lorete nejučiomis man prabėgo kelios susi- 
kaupimo ir maldos valandos. 11 val. turėjau iš 
Ankonos išplaukti į Fiumę, tad jau reikėjo sku- 
biai grįžti. Bet oras nesikeitė. Ankonoje lietus 
krito be paliovos. Skubėjau tad ieškoti pastogės 
laive, 

Keleivių buvo daug, tad vos tik apie 12 
val. nakties mūsų laivas „L. Mocenigo“ pakėlė 
inkarą. Išvažiavęs iš uosto, švelniai bangų su- 
pamas, laivas pasuko šiaurės link, į Fiumę. 

Bet gamtos vaizdais pasigrožėti neteko. 
Aplink viešpatavo tamsi naktis, lietaus plauja- 
ma. Tik rytą, kada iš kabinos išėjau ant denio 
pasižvalgyti, prieš akis saulės spinduliuose jau 
švietė Istrijos pakraščių vilos, mėlynavo žydrios 
švelnios Adrijos bangos. Pravažiavę keletą Kvar- 
nėro įlankos salų, įplaukėm į Fiumės įlanką, tarsi 
ežerą, kurio gilumoje, prisiglaudęs prie kalno, 
baltavo Fiumės miestas. 


FIUMĖ 


Fiumė, kroatiškai Rjeka, dabar priklauso Ita- 
lijai ir turi 52,930 gyventojų. Prieš pasaulinį karą 
miestas priklausė Vengrijai ir buvo vienintėlis 
jos uostas. 1918 m. spalių 50 d. fiumiečių atsto- 
vai pareiškė norą prisijungti prie Italijos, tačiau 
Versalio taikos konferencija jį pavedė Pietų 

Slavijai. Italai, be abejo, tuo nebuvo patenkinti. 
Tada jų poetas ir karys, Gabriele d' Annuzio, 
ginklu pasiryžo klausimą išspręsti Italijos nau- 
dai, jėga užimdamas miestą su savo kariais 
(1919 m.). Tai „želigovskiados“ prototipas Fiu- 
mės klausimas tokiu būdu tarptautinėj plotmėj 
vėl buvo atviras ir turėjo būti rišamas įvairiais 
atvejais. Rapallo sutartimi (1920 m. lapkričio 12 
d.) Fiumės sritis paskelbiama nepriklausoma, su 
kai kuriomis teisėmis Pietų Slavijai ir Italijai. 
Galutinai klausimą išrišo 1924 m. sausio 27 d. 
Mussolinis, susitardamas su Pietų Slavija. Šia 
sutartimi Fiumė priklauso Italijai, bet jos prie- 
miestis Sušak jau Pietų Slavijos žinioje. Abi 
valstybes skiria įtekanti į Adriją Fiumara ir jos 
kanalas. 

Reikia pripažinti, kad miestas visai teisėtai 
priklauso Italijai. Juk 8076 gyventojų italai. La- 
bai nežymi dalis kalba kroatiškai. Man pačiam 
tai teko patirti svečiuose pas fiumiečius. 

Išlipęs iš laivo tuoj pajutau šventadienio 
nuotaiką. Tai buvo sekmadienis, liepos 3 d. 
Žmonės gražiai pasipuošę skubėjo į bažnyčią. 
Skubėjau pasimelsti ir aš. 

Užėjau į Tėvų Kapucinų aptarnaujamą Ne- 
kaltai Pradėtos Švenčiausios Mergelės Marijos 
bažnyčią. Įspūdis kuo geriausias. Bažnyčia, nors 
ne Sumos laikas, buvo veik pilna žmonių, ypač 
daug vaikučių, kurie čia atvykę su savo tėveliais. 


Kelionė į Šv. Žemę, 3. 33 


Visi, jauni ir suaugę, buvo giliai susikaupę mal- 
doje. Tai padarė man malonaus įspūdžio. 

Sužavėtas fiumiečių religine nuotaika, išė- 
jau pasidairyti po miestą. Gatvėj sutikti itališki 
tipai jau šviesesnio veido; sutinki ir slaviškų 
tipų bei kiek vokiškų, 

Nuėjau iki Pietų Slavijos rubežiaus, iki 
Fiumaros kalno tilto vidurio. Deja, čia jau rei- 
kalavo vizos, ir turėjau grįžti atgal. Tiesa, vizą 
turėjau, bet tik po keletos valandų galėjau ja 
pasinaudoti. Bet Sušaką tada tik pervažiuoti te- 
ko. Dabar tad tik iš tolo, tik per kanalą teko pa- 
žvelgti į seniau buvusį Fiumės priemiestį. 

Mano laimei, iš čia buvo matyti Tersato 
bažnyčios bokštų viršus. Tersatas tai vieta, kur, 
pasak padavimo, prieš atkeliamas į Loretą, sto- 
vėjęs „Šventasis Namelis“. Dabar gaudžianti iš 
Tersato varpų balsai skelbė vidudienį ir kvietė 
žmones maldai. 

Mano vaikščiojimas parubežiu, pasistiebi- 
mas norint geriau pamatyti esančią ant kalno 
Tersato bažnyčią, matyt, budriai italų policijai 
atrodė įtartinas. Tuojau du policininkai pastojo 
man kelią ir visu deramu policijai rimtumu parei- 
kalavo iš manęs dokumentų: „il passaporto, Sig- 
nore!“ Negalėjau sulaikyt savo juoko, kad jiems 
atrodžiau toks įtartinas. Radę  dokumen- 
tus tvarkoj, giliai nusilenkė ir daugiau nebesi- 
rodė. 

„Nuėjau iki Pietų Slavijos rubežiaus, iki Fiumaros ka nalo tilto vidurio“ 


Fiumės miestas gražiai išsistatęs prie kalno, 
prieinančio jūrą. Parkų labai daug. Bet ir gatvės 
gausiai medžiais nusodintos. Malonaus pavėsio 
kaitroje žmonėms nepašykštėta. Gatve lipant į 
kalną atsiveria kas kart gražesnis vaizdas į Adri- 
jos įlanką. Po dešinei matyti Istrijos pusiasalis, 
tiesiai prieš akis įlankoje plūduriuoja išmėtytos 
salos. Į rytus ir šiaurę niūrai stūkso Karsto pli- 
kosios uolos. 

Negali atsigrožėti žavinčių jūros vaizdu, ka- 
da saulė maudosi bangose. Kaip gera būtų il- 
giau pasigrožėti šia akį viliojančia gamta, vie- 
tos jaunimu, gražiai išaugusių ir stipriu, kurio 
čia pilnos gatvės. Jauti, kad plazda juose jėga 
ir sveikata. Ir visuomenė čia maldingai nusitei- 
kusi. Tai parodė sausakimšos šio sekmadien:o 
bažnyčios. 

Bet ilgiau čia būti negaliu. Traukinys jau 
šniokščia pūškuoja ir nerimsta. Pamažu paga- 
liau jis pradeda slinkti Pietų Slavijos link, iš- 
plėšdamas mane iš jaukaus miesto ir jo simpa- 
tingų gyventojų tarpo. 

Chorvatų krašte 


Peržengus Italijos — Pietų Slavijos rubežių, 
visa savo būtybe pajutau išplėštas esąs iš savu- 
jų tarpo. Gaila man buvo apleisti tą kraštą, su 
kuriuo jau buvau supratęs, kurio gyventojus lai- 
kiau savais žmonėmis. Septyni čia praleisti metai 
buvo giliai įspaudę mano sieloje šiam kraštui 
pagarbos ir meilės jausmus. Ir kai dabar trauki- 
nys, nesustojęs Sušake, Fiumės priemiestyje, 
bet jau esančiam pietų slavų valdžioje, šniokš- 
damas lipo į plikąjį Karsto kalnyną, mano akys 
dar vis ieškojo nykstančios Italijos plotų ir jos 
vandenų. ' 

Pietuose prieš mano akis dar švytėjo vi- 
same savo grožyje Kvarnėro įlanka, salomis nu- 
sagstyta. Saulė gausiai žėrė auksinius savo spin- 
dulius į tingiai viena kitą besivejančias jūros 
bangas. Toli toli pamažu slinko garlaivis Aba- 
cijos, žymaus Italijos kurorto link. Kiek į kai- 
rę, saulės spinduliuose švytėjo ir Bukari įlanka, 
viliodama savęsp keleivio akis. 

KARSTAS 


Bet užtat Karsto vaizdas buvo šiur- 
pus ir grąsus. Be plikų pabalusių. | suskilusių 
uolų, šen ten pasitaikančio mažučio krūmelio, 
daugiau nieko nebuvo matyti. Man prisiminė ta- 
da kadaisia skaityta Henry Bordeaux apysaka 
„Le Lac Noir“, kur aprašoma niūrūs Savojos 
"kalnų vaizdai ir savojardų kasdieniai vargai. 
Žmonės ten žemę kasti purenti norėtų, bet kas- 
tuvas vien tik akmenis beranda. Bet čia dar blo- 
giau: čia kastuvas žemėn visai nebelenda. Už- 
tat čia nė gyventojų nematyti. Tik toli toli kal- 
nų įdubimuose, tikriau pasakius, dauburiuose 
kur -ne-kur riogsojo keletas padrikusių tro- 
belių, prie kurių ganėsi viena kita ožka. 

Sunkus čia kalniečio gyvenimas. Menki pra- 
gyvenimo ištekliai jį verčia susispausti. Net duo- 
nos kąsnius tenka skaičiuoti. Nenuostabu tad, 
kad tokiems gyvenimas nedelsdamas veidą va- 
gomis išrašo ir jaunas pirm laiko pasensta. 
Tokių gyvenimo išvagotų veidų teko matyti ir 
Italijoj, besibastant po Apeninų ir Alpių uolas. 
Koks skirtumas tarp šitų ir Lietuvos skurdžių ?! 
Šie ir nedirbdami greičiau duonos kąsnį suran- 
da. Mūsų daržininkus aniems nė neprilygink. O 
vis tik mūsiškis daugiau už anuos skundžiasi 
gyvenimo dalia ir neprietekliais. 

Nors Karsto vaizdas niūrus, net šiurpus, 
bet ir čia akis randa sau grožio. Tai laukinis 
grožis, kuris patraukia ir pasiturintį keleivį ir 

vietinį skurdžių, prirakindamas jį tarsi grandi- 
nėmis prie gimtojo krašto. Jis myli šį laukinį 
savo gimtąjį kraštą ir jo neapleidžia. 

Apie pusvalandį pavažiavęs tarp plikų 
Karsto uolų, mūsų traukinys sustojo. Tai pir- 
moji mūsų stotis Pietų Slavijoje, chorvatų že-. 
mėje. Čia peržiūrėjo mūsų pasus. Į lagaminus nė 
nežiūrėjo, patikėję mūsų žodžiams, kad neve- 
žame tabako nė kitų draudžiamų dalykų. 

Su nepasitikėjimu dairiausi aplink. Kiekvie- 
nas šio krašto gyventojas šiandien man atrodė 
įtartinas, piktų minčių brandintojas prieš sve- 
timtaučius. Niekuomet neturėjus geros nuomo- 
nės apie Balkanų pusiasalio gyventojus, šian- 
dien ypač jie atrodė įtartini. Šios dienos italų 
laikraščiai kaip tik rašė, kad Pietų Slavijoj už- 
pulti ir nužudyti keli svetimtaučiai. Ar ir aš kar- 
tais nebūsiu jų auka? Dabar man prisiminė ir 
netolimo Sarajevo įvykiai, sukėlę tokį baisų 
Europoje karą. Prieš keletą dienų įvykusi kabi- 
neto krizė 10dės dar mažiau saugumą laiduojąs 
dalykas. Tad šiandien mano karščiausias troš- 
kimas ir vienintėlė mintis — kuogreičiausia ap- 
leisti Pietų Slaviją. 

Ši valstija, vadinama serbų, chorvatų ir slo- 
vėnų karalija, atsirado tik po Didžiojo karo 
(1918 m.), sujungus tris pietų slavų gimines: 
serbus, chorvatus ir slovėnus. Į ją pateko Ser- 
bija, Juodkalnija, Bosnija, Hercogovina, dalis 
Dalmatijos ir šalys atskilusios nuo pietinės 
Vengrijos, tarp kurių ir Chorvatija. 

Ši pastaroji, nekalbant apie kitas, pergyve- 
no daug skurdžių ir audringų valandų kovose 
dėl savo laisvės. Nuo 1102 iki 1526 m: Chor- 
vatija priklausė vengrų karūnai. Turkų antplū- 
džio metu ji daug kenčia nuo šių pastarųjų, iš 
kurių jūos išlaisvina austrai, kurie dabar savo 
ruožtu tampa Chorvatijos viešpačiais ir kartu 
prispaudėjais. Chorvatai nerimsta. Norėdami 
pasipriešinti centralistinei Habsburgų politikai, 
jie rengia sąmokslus ir sukilimus. 1809 m. Na- 
poleonas prijungia Chorvatijos dalį (ligi Savos) 
prie Ilirijos karalijos, bet Vienos kongresas, 
naujai pertvarkydamas valstijas, visą Chorvati- 
ją pripažįsta Vengrijos karūnos žeme (1814 m.). 
Dabar chorvatams tenka kovoti ir su trokštan- 
čia juos sumadjarinti Vengrija. Tik 1868 m. su- 
tartimi su Vengrija dualistinėje Austro - Vengri- 
jos santvarkoj Chorvatija atgauna savo politi- 
nę reikšmę. Nuo tada chorvatai turi savo seimą, 
baną ir vyriausybę Zagrebe (Agrame). 1918 m. 
spalių 29 d. Chorvatijos seimas šią uniją su 
Austro - Vengrija panaikino ir kartu su kitais 
Austro - Vengrijos pietų slavais susijungia su 
Serbija ir Juodkalnija į vieną Pietų Slavijos ka- 
raliją. Deja, dėl serbų centralistinių tendencijų 
chorvatai kiek apsivylę ir ugdo savyje separa- 
tistines mintis. Centrinė valdžia yra serbų ran- 
kose, kurie, kaip stačiatikiai, įvairiais būdais 
spaudžia katalikus — chorvatus. Chorvatai dau- 
gumoj katalikai. Tiesa, paskutiniu laiku, minis- 

terio pirmininko Stojadinovičiaus dėka, rasta 
modus vivendi su katalikais ir ruošiarhasi pasira- 
šyti konkordatas su Vatikanu. 

Kadangi valstija dar nebuvo spėjusi konso-- 
liduotis, su baime teko važiuoti per ją. Trauki-- 
nys iš Fiumės turėjo tik II klasę. Ja ir važia-- 
vau. Bet dabar atėjo kitas traukinys iš Spalato 
su trečiąja klase, tad į ją ir persėdau. Taip ro-- 
dės geriau pritinka studentui keliauti. 

Dar kiek laiko važiavome plikais Karsto 
kalnais. Bet vaizdas netruko pasikeisti. Prasidė- 
jo puikūs miškai ir gražios pievos. Akys nega- 
lėjo prisisotinti gražios gamtos reginiais ir plau- 
čiai tyru kvapiu kalnų oru. Pro akis dabar skri- 
do šimtametės eglės, ąžuolai ir kitoki lapuočiai.. 
Tik, deja, traukinys pradėjo greitai leistis žemyn. 
Pravažiavome Oguliną ir Karlovacą. Kalnai vi- 
sai išnyko. Prasidėjo lygios lankos ir laukai, 
ant kurių baltavo dar ant kelmo įvairūs javai. 
Klimato skirtumas pavažiavus kiek į šiaurę čia 
ryškiai buvo matyti. Juk šiuo metu Romos apy- 
linkėse jau visi javai buvo nuvalyti. 

Mano vagone tikra šventadienio nuotaika. 
Pilni koridoriai linksmų chorvatų, vyrų ir mote- 
rų. Visi pasipuošę vietos išdirbiniais, marškiniai 
raudonai išsiuvinėti. Lietuvoje panašiai pasipuo- 
šusius teko matyti kacapus. Moteriški veidai 
man taip pat priminė Lietuvoj matytus tipus. 
Ir iš viso chorvatų veidai šviesesni negu Itali- 
j0j matyti, 

Netoli Zagrebo mūsų traukinys žymiai ap- 
tuštėjo. Jau ir temti pradėjo. Paskutiniai saulės 
spinduliai raudonai nudažė Zagrebo apylinkės 
kalvas. Bet ir jie tuoj išnyko. Tad Zagrebas sa- 
vo svečius jau su šviesomis pasitiko. 


ZAGREBAS (AGRAMAS). 


Pirmas įspūdis buvo geras. Prie pat stoties 
didžiulis Esplanados viešbutis, su plačiomis te- 
rasomis. Dabar čia griežė muzika ir vaišinosi 
svečiai. Buvo nemaža ir šokančių. Visi, matyt, 
buvo patenkinti gyvenimu, pavergti žvaigždėto 
dangaus ir šilto malonaus vasaros vakaro. Ir to- 
liau einant buvo jaučiamas įsilinksminęs miestas. 
Pro atviras restoranų duris sklido dainos ir ai- 
dėjo gitarų muzika. 

Nutariau Zagrebą apleisti ryt po piet. Tad 
dabar teko ieškoti patogios nakvynės viešbuty- 
je. Apsistojęs ir išsidėstęs daiktus, jau 
rengiausi išeiti į miestą, kai į mano kambarį įsi- 
veržė pats šeimininkas ir prisispyręs pradėjo 
reikalauti apleisti jo namus. Iš pradžių nesusi- 
vokiau, ko jis iš manęs nori. Ir tik pakartotai 
paragintas apleisti kambarį ir viešbutį supratau 
savo nelaimę. Pradėjau jam įrodinėti, kad nie- 
kur kitur eiti nenoriu, nes Zagrebe nieko nepa- 
žįstu. Bet manęs jis nė klausyt nenorėjo, ir rei- 
kalas dar labiau susipainiojo. Dabar jau ne tik 
jo viešbutį, bet ir Zagrebą ir Pietų Slaviją ap- 
leisti raginti pradėjo. 

Štai tau, dėde, ir Velykos! Reiškia, nekly- 
dau spėliodamas Pietų Slavijoj rasiąs nesvetin- 
gą, net nehumanišką tautą. Jei būčiau galėjęs, 
vienu akymirkeniu būčiau dabar išnykęs iš Pie- 
tų Slavijos. Bet kodėl gi aš negaliu Pietų Slavi- 
j0j pasilikti? Nejaugi Lietuva pykstasi su pietų 
slavais, už ką mane, jos pilietį, šie nenorėtų pri- 
imti? Bet priežastis, už ką man galėtų atsaky- 
ti nakvynę, vis nebuvo aiški. Susikrimtęs rūsčiai 
paklausiau tada šeimininko: už ką gi pagaliau 
jūs mane varote lauk? Iškilmingai jis tada atvė- 
rė mano pasą ir pirštu nurodė parašą: Transit 
sans arrėt. Reiškia, niekur negaliu Pietų Slavi- 
joj sustoti. Tad kur man dabar naktį dėtis? Va- 
žiuoti toliau... Bet kur? „Šiandien jau nėra jokio 
traukinio iš Zagrebo į Vengriją, kur turiu va- 
žiuoti“, pareiškiau rūsčiai ir pakartodamas vieš- 
bučio šeimininkui. Tai išgirdęs, mano šeiminin- 
kas tuojau angelu virto. Ir jis ir aš esame išgel- 
bėti! Jei jau nebėra priemonių apleicti kraštą, tai 
tada jisai gali svetimšaliui su tranzito viza su- 
teikti nakvynę. Dėl šio incidento jis pakartoti- 
nai mane atsiprašė. Esą toki jau policijos įsaky- 
mai. Ir policija šioj kontrolėj labai stropi. Dar 
prieš saulės tekėjimą ji ateina tikrinti svečių pa- 
sus. Taip nori apraugoti šalį nuo jai nepagei- 
daujamo elemento. 

Aušo trečioji mano kelionės diena. Tai bu- 
vo pirmadienis, liepos 4 d. Mišias atsilaikęs ka- 
tedroje, pasistiprinęs chorvatiškais pusryčiais, 

po daugelio metų paragavęs ir rūgusio pieno, 
taip mėgstamo chorvatų, išėjau lankyti miesto, 
pradedant Pranciškaus Juozapo aikšte, esančia 
ties pat geležinkelio stotimi. Nuo čia viena aikš- 
tė seka kitą: Pranciškaus Juozapo, Akademijos 
ir Zrinskio aikštės, visos apsodintos puikiomis 
gėlėmis, gražiai apaugusios medžiais, tarp kurių 
pastatyti puošnūs stilingi rūmai: Meno pa- 
viljonas, Chemijos laboratorija ir Mokslų Aka- 
demija. Zrinskio aikštėje tarp medžių įtaisyta 
vieta orkestrui, kuris popietinėmis valandomis 
dažnai čia sutraukia linksmas chorvatų minias. 

Jellačičo aikštėje, pačiam miesto centre, sve- 
timtaučiui įdomu pasidairyti. Kas rytas čia vyks- 
ta prekymetis, sutraukiąs apylinkės kaimiečius, 
tad galima čia pamatyti įvairiausius chorvatų ti- 
pus, tautiškus rūbus, jų liaudies išdirbinius ir 
žemės ūkio gaminius. Aikštę radau jau pilną 
žmonių. Vienoj pusėj buvo išstatytos pardavi- 
mui, daugumoj vazonuose, gėlės. Chorvatai my- 
li gėles. Noriai jomis puošia savo namus. Kito- 
je aikštės pusėje buvo susispietę uogų pardavė- 
jos: vyšnių, žemuogių ir kitų. Tvarka visur pa- 
vyzdinga. Moters pasipuošę kaimietiškais drabu- 
žiais, dažnai raudonai išsiuvinėtais. Paukščių 
rinką vėliau teko rasti už miesto. 

Katedra, šv. Vladislovui pašvęsta, pastatyta 
gotiškame stiliuje. Pradėta statyti XII šimtme- 
ty, baigta tik 1419 m. 1881 m. žemės drebėjimo 
apgadinta, 1890 - 1902 m. rūpestingai restauruo- 

ta. Iš bokšto labai puikus reginys į visą mies- 
tą, jo apylinkes ir kalnus. Labai nustebau, kai 
mane keltu užvežė į bokštą ir atgal, ir už tai nie- 
ko nereikėjo mokėti. Tai pirmas ir paskutinis 
atsitikimas visoj mano kelionėj, kad už tokį pa- 
tarnavimą nebuvo reikalaujama atlyginti. Vys- 
kupo rūmai, kurie čia pat prie katedros ir supa 
ją iš trijų pusių, labai charakteringi. Savo bokš- 
ta's labai panėši į viduramžių pilį. 

Ne toli katedros mažoj, bet senoj Švenčiau- 
sios Marijos bažnytėlėj teko praleisti tikrai ma- 
lonią valandėlę, stebint chorvatų  pamaldumą. 
Kiek čia susikaupimo, nuoširdumo, kiek pietiz- 
mo teko matyti sumenkusiuose chorvatų veiduo- 
se. Jautei, kad jie čia ateina pas savo Dangaus 
Motiną vargų prislėgti ir meldžiasi su didžiu 
pasitikėjimu. Tai man priminė maldingus Lietu- 
vos kampelius. 

Sugrįžęs į Jellačičo aikštę, pasukau plačiąja 
miesto gatve Ilica. Čia didžiausios ir puošniau- 
sios miesto krautuvės ir didžiausias judėjimas. 
Pagaliau funikuliaru užvažiavau į Aukštąjį Mies- 
tą — Grič, kur susitelkę Zagrebo aristokratų 
rezidencijos. Čia gatvės plačios, švarios, gerai 
išgrįstos, bet viskas apmirę. Ši ramybė tačiau 
aristokratų mėgiama. Įdomi čia ir šv. Morkaus 
bažnyčia, su dengtu emaliuotomis plytomis tau- 
tinių spalvų stogu. Čia pat stovi ir buvusių sei- 
mo bei bano, Chorvatijos valdytojo, rūmai. 

Zagrebą dar puošia gražūs universiteto rū- 

mai bei teatras, pašto rūmai, pramonės muziejus 
ir kt. Bet jų puošnumu gerėtis nebuvo laiko. 
Reikėjo skubėti ruoštis į kelionę — į Budapeštą. 

Zagrebas man paliko malonų įspūdį. Turįs 
apie 155,000 gyventojų, miestas nuolat auga ir 
plečiasi. Tai Chorvatijos sostinė ir chorvatų in- 
telektualinis bei prekybos ir pramonės centras. 
Universitetas veikia nuo 1874 metų ir dabar tu- 
ri 7 fakultetus. Yra dar daug ir kitų įvairių aukš- 
tųjų bei vidurinių mokyklų, kurios visos klesti. 
Tuo chorvatai didžiuojasi ir jomis remia švie- 
sias ateities viltis. 

Pramonė čia taip pat neapleista. Apdirbama 
daug medžio, odos, gaminama popieris, įvairūs 
tabako dirbiniai, audžiama įvairūs audiniai. Kles- 
ti 17 vyno 'pramonė. 

Žmonės širdingi. Pradžioj pasireiškęs ma- 
no nepasitikėjimas visiškai išnyko. Su vienais su- 
sikalbėjau vokiškai. Juk prieš Didįjį Karą Chor- 
vatija priklausė Austro - Vengrijai. Su kitais, 
kiek reikėjo, susikalbėjau rusiškai. Vis, mat, sla- 
viška kalba. 

Pirmą valandą po piet mano traukinys jau 
apleido Chorvatijos sostinę ir skubėjo į šiaurę, 

"mane nešdamas į Vengrijos sostinę — Budapeštą. 

Važiuojant iš Zagrebo į Budapeštą, laukai 
atrodė nederlingi. Dideli žemės plotai buvo ap- 
sėti kukurūzais, bet jie prastoki. Pievų daug; jos 
visos apsodintos gluosniais ir karklais. Kaikur 
buvo šienaujama. Namų teko matyti ir su šiaudi- 
niais stogais. Tik kur-ne-kur spoksojo miškeliai. 

Netrukus privažiavome ir Vengrijos rube- 
žių — Gyėkėnyes. Muitininkai buvo mandagūs. 
Tik pasų kontrolė kiek griežtesnė. Pasirodo, 
Vengrijoj suvaržytas valiutų išvežimas; todėl 
mano pase jie kruopščiai sužymėjo įvežiamus p'- 
nigus, kad paskui galėčiau juos be vargo išsivež- 
TS 

Traukinys tik po geros valandos išsijudi- 
no iš vietos, dabar jau vengrų žemėje. Vaizdas 
čia tik nežymiai pasikeitė. Tie patys javais ap- 
sėti laukai. Tik čia buvo matyti daugiau rugių, 
kurie vietomis buvo kertami, kai kur gi jau nu- 
kirsti riogsojo gubose. Čia taip pat buvo matyti 
namų šiaudiniais stogais, gal net daugiau kaip 
Pietų Slavijoje. 

Bet traukinys vis skuba ir skuba tolyn į 
šiaurę, Į šiaurės rytus, nešdamas mus žaibo grei- 
tumu per Vengrijos lygumas. Vaizdas pradeda 
pamažu keistis. Štai jau matyti ir vynuogynų. 
Medžių ir kviečių kaskart vis didesni plotai 
pralekia pro akis. Kai kur sušvyti ir dvaras, pa- 
skendęs kviečių jūroje. 

Mūsų traukinys apytuštis. Zagrebe ne daug 
keleivių buvo įsėdę, bet dabar ir tie patys vis 
nyko ir nyko. Kupėje aš pasilikau vienas. Ma- 
niau ramiai pasieksiąs ir Budapeštą. Deja, ra- 
mybę ir gerą nuotaiką suardė bilietų tikrintojas, 
įžiūrėjęs mano bilietą esant netvarkoje: esą aš 
važiuojąs ne tuo keliu. Bilietas išduotas pietinei 
geležinkelio linijai, kuri yra privatinėce rankose, 
aš gi važiuojąs valstybiniu geležinkeliu. Nuste- 
bau tai išgirdęs. Apie tai man niekas nieko ne- 
buvo sakęs, taigi nė nežinojau, kad Vengrijoje, 
šalia valstybinių, dar yra ir privatinių bendrovių 
geležinkelio linijų. Čia mano teisinimasis neži- 
nojimu man nieko nepadėjo. Reikėjo pirkti naują 
bilietą. Mano paguodai jis tik tiek tepasakė, kad 
Budapešte privatinės bendrovės už nepanaudotą 
bilietą pinigus man grąžinsią. 

Tuo tarpu mano kišenėje neliko nė vieno 
pengo (pengas Vengrijos piniginis vienetas). 
Bet dėl to nerimauti nebuvo laiko. Prieš mano 
akis vis nyko už viens kitą greičiau gražūs laukai, 
plačios lankos. Ir visur tik viena lyguma. Ne- 
pastebėtos mano mintys nuskrido ir į Lietuvos 
lygumas. Tuo tarpu saulutė jau slėptis pradėjo 
toli vakaruose ir žemę apdengė nakties sutemų 
skraiste. 

Netrukus pasirodė ir pirmutiniai Budapeš- 
to priemiesčių žiburiai. Pervažiavome ir Dunojų. 
Mano džiaugsmui dabar jau nebuvo ribų. Dai- 
nelės žodžiai „Siuntė mane motinėlė į Dūnojų 

vandenėlio“ nuolat pynėsi su miesto gatvių vaiz- 
dais, iki galop minčių giją nutraukė sustojęs 
Centralinėje stotyje traukinys. 


BUDAPEŠTAS. 


Kiek nerimau Pietų Slavijoje, tiek malonu 
ir jauku buvo patekus tarp madjarų. Tai aukš- 
tos kultūros žmonės. Ir labai paslaugūs. Mano 
bendrakeleivis, įsėdęs į traukinį netoli Buda- 
"pešto, mokąs vokiškai, buvo mano burna ir akys 
svetimame mieste. Palydėdamas mane tramva- 
jum iki Panonijos viešbučio, kuriame buvau nu- 
taręs apsistoti, tuoj supažindino mane su kai 
kuriais tramvajaus keleiviais mokančiais vokiš- 
kai, pristatydamas mane kaipo lietuvį. Ir tuoj 
visame tramvajuj skambėjo tik Lietuvos vardas. 
Vieni, tiesa, raukė kaktas, norėdami atspėti ku- 
rioje pasaulio dalyje tas kraštas yra, kiti gi, pa- 
sirodo, gerai orientavosi geografijoj ir net ge- 
rai nusimanė apie paskutinius įvykius Lietuvo- 
je. Vilniaus vardas taip pat suskambo jų burno- 
je. Ir kada man reikėjo išlipti ties Panonijos 
viešbučiu, pavažiavus apie 10 minučių, mes jau 
buvome dideli bičiuliai. Širdingai jie man spau- 
dė ranką, linkėdami ilgiau pasilikti gražioje jų 
sostinėje. 

Budapeštas tikrai gražus. Abiem pusėm Dū- 
nojaus išsistatęs, miestas susideda iš dviejų da- 
lių: Budos dešiniajame Dūnojaus krante ir Pes- 

to — kairiajame. Buda yra tai aukštoji ir se- 
niausioji miesto dalis, apsupta keletos kalnų, su 
karališkais rūmais, senomis bažnyčiomis ir ki- 
tais senovės meno paminklais. Pestas yra žemu- 
tinė Budapešto dalis, apimanti didesnį plotą. 
Tai naujoviškasis miestas. (Gyventojų miestas 
1930 m. turėjo (be priemiesčių)  1,005,000, su 
priemiesčiais gi 1,600,000. Per Dūnojų pastatyti 
6 tiltai jungia Budą su Pestu. Iš Dūnojaus salų 
Budapešto rajone žymiausioji yra Margaritos 
sala (62 ha) su mineraliniais sieros šaltiniais, mau- 
dyklėmis, sporto aikštėmis ir parku. Prie pat 
Dūnojaus yra nuostabiai gražūs parlamento rū- 
mai. Visas miestas apima 19,500 ha plotą. Taigi 
didelis plotas tenka apeiti, taip daug yra ko pa- 
matyti. Deja, tam tegalėjau pašvęsti tik 2 dienas. 

Budapešto vardu miestas pavadintas tik 
1872 metais, sujungus Budą su Pestu į vieną 
miestą. Septimo Severo laikais dabartinio Buda- 
pešto vietoje kairiajame Dūnojaus krante romė- 
nai buvo įkūrę kariuomenės stovyklą, Aguincum 
vadinamą. Vėliau ši vieta ėjo iš rankų į rankas. 
Čia gyveno iš eilės gotai (275), vandalai (337), 
hunai (407), gepidai (453), lombardai (567), ava- 
rai (568). Vėliau miestą užėmė frankai, vedami 
Karoliaus Didžiojo (799), ir galop madjarai 
(889), suomių totorių rasės tautelė. Prie kara- 
liaus Arpado I (apie 890 - 907), šv. Stepono I 
(997 - 1038) ir kitų valdovų Pestas plėtėsi ir au- 

go iki XIII šimtmečio, kada jį visiškai sunaiki- 
no totoriai (1240 m.). 

Karalius Bela IV (12535 - 1270 m.) išgriau- 
tąjį Pestą atstatė, taip pat sustiprino Budą, ku- 
rią išpuošė ypač Motiejus Korvinas (1458 - 
1490 m.). Deja, 1526 m. turkai miestą išgriovė. 
1541 m. jis vėl patenka turkų valdžion ir iki 
1686 m. Budapeštas yra turkų pašos rezidencija. 
Nuo 1784 m. Budapeštas vėl Vengrijos sostinė. 
1872 m. Budą sujungus su Pestu, miestas nenu- 
stojo plėtęsis iki Didžiojo Karo, kada Trianono 
taikos sutartimi (1920 m. birželio 4 d.) Vengrija 
žymiai apkarpyta kaimyninių valstybių naudai. 
Rumunija gavo 100.000 km? su 5.200.000 gyven- 
tojų, Pietų Slavija 63.000 kmž su 4 mil. gyv., 
Austrija 4.000 kmž su apie 300.000 gyv., ir Če- 
koslovakija apie 63.000 km? su 3.500.000 gyven- 
tojų. Tada baigė egzistuoti ir dvilypė Austro - 
Vengrijos valstybė, valdoma Habsburgų. Reik 
tačiau pažymėti, kad kai dabartinėje Vengrijos 
karalijoje madjarų yra 90 procentų, prieškarinėj 
Vengrijoj jų buvo tik 54 procentai. Visi kiti 
daugumoj buvo tai pavergtos svetimos tautos. 
Nenuostabu tad, kad nesuaugę su svetimu kū- 
nu, po Didžiojo karo jos atkrito. Madjarai ta- 
čiau to nenori suprasti ir rūstauja ant kaimyni- 
nių tautų, kad atplėšė po gabalą jų žemių. 

Iki šiol mažai buvau pažinęs madjarus ir 
jų kraštą. Jų kalboje visiškai nepajėgsiu susi- 
graibyti. Vokiečių kalba, kuria palyginamai dau- 

gelis čia Budapešte kalba, veik vienintėlė skynė 
man kelią. 

Pirmas informacijas apie miestą gavau vieš- 
butyje. Apdovanotas Budapešto planu dar Ro- 
moje, dabar leidausi į kelionę. Dūnojus pirmas 
mane patraukė. Keletas žingsnių, ir, štai, jau sto- 
viu ant Elzbietos tilto, virš mėlynųjų Dūnojaus 
bangų. Taip gausiai Dūnojus buvo nušviestas 
elektros žiburių, kad tarsi įkaitusi lava jis slinko 
po mano kojomis. Kartu su Dūnojumi į mane 
plaukė ir švelnūs muzikos aidai. Tai rodėsi tik 
sapnas esąs, taip šio reginio buvau apsvaigintas. 

Kiek atsipeikėjęs, pasukau kairiuoju Dūno- 
jaus pakraščiu, Pranciškaus Juozapo gatve (rak- 
part), iš kur sklido taip meliodingi muzikos gar- 
sai. Čia radau didžiulius viešbučius ir restora- 
nus. O publikos nesuskaitysi. Ne tik restoranai, 
bet ir šaligatviai ir gatvė jos pilni. Vieni sėdėjo 
prie stalelių ir vakaro vėsumoj užkandžiavo, 
vaišinosi vynu ar alumi. Kiti vaikštinėjo šen ir 
ten, ir bent praeidami stengės pasiklausyti žavin- 
čios čigonų muzikos. Į šių tarpą įsimaišiau ir aš. 
Dabar jau ne per radiją, bet koncerto vietoj te- 
ko pajusti muzikalinį madjarų genijų. O madja- 
rai mėgsta muziką, ypač tą, kurioje yra įpintos 
jų tautinės dainų meliodijos. Tai liudijo ' visa 
Vigado aikštė ir Dūnojaus krantinė, nustatyti 
kėdėmis. Už tam tikrą atlyginimą čia buvo gali- 
ma atsisėdus pasiklausyti muzikos. Tą vakarą 
dauguma tų kedžių buvo užimtos. 

Rytojaus dieną, antradienį, liepos penktą, 
prasidėjo tikrosios ekskursijos po miestą. Atsi- 
laikęs katedroje Mišias, leidausi į kelionę. Nors 
buvo palyginamai anksti, 7 val. ryto, bet krau- 
tuvės jau buvo atdaros ir gatvės pilnos žmonių. 
Reiškia čia kitokiu tempu negu Romoje gyvena- 
ma. Romėnai aplamai tuo metu dar saldžiai 
miega. 

Budapešto katedra — bazilika, statyta ro- 
maniškame stiliuje (1851 - 1905 m.) ir pašvęsta 
šv. Stepono garbei, gali pasididžiuoti savo vi- 
daus įrengimu. Visos bazilikos vidaus sienos iš- 
klotos brangiu marmuru. Švara visur pavyzdin- 
ga. Daug kas man gyrė madjarų dievotumą. Da- 
bar pats savo akimis tai pastebėjau. Tai nebuvo 
lengvo tipo kai kurių italų dievotumas, bet gi- 
lus susikaupimas maldoje prieš Švč. Sakramento 
altorių. Ypač mano akį atkreipė vienas jaunuolis, 
su gracija ir širdingu dievotumu tarnaująs Mi- 
šioms. Taigi esama pasauly maldingų žmonių, 
kurie gali būti daug kam pavyzdys. 

Pirmutinis mano rūpestis madjarų sostinė- 
je šį rytą buvo atgauti pinigus už nepanaudotą 
pietų geležinkelio linijos bilietą. Šiuo tikslu teko 
užeiti į įvairias įstaigas (prieš pora dienų val- 
džia buvo perėmusi iš privatinių bendrovių vi- 
sas geležinkelio linijas), kur turėjau progos su- 
sitikti su įvairiais valdininkais. Jie visi man buvo 
labai malonūs ir stengėsi įvairiais būdais patar- 
nauti. Ypač daug susirūpinimo mano reikalais 

parodė pats atsiskaitymo skyriaus direktorius. 
Skyrėmės kaip seni pažįstami, geriausi bičiuliai. 
Tikrai bičiuliškai jis mane ragino nevažiuoti per 
barbarų šalį — Rumuniją. 

Tai buvo madjaro patrijoto balsas. Jis jo- 
kiu būdu negalėjo užmiršti kaimynų padarytą 
skriaudą savo tėvynei. Dar daug kartų teko ma- 
tyti kaip madjarai skaudžiai atjaučia, jų many- 
mu, savų kraštų atplėšimą. Knygynų languose 
visur teko matyti išstatytas knygas su dideliu 
parašu įvairiose kalbose: Teisingumo Vengrijai 
— Iustitia pro Hungaria. Šv. Stepono katedros 
kanauninkas, su kuriuo turėjau progos kas ry- 
tas susitikti zakristijoje, atsisveikindamas man 
tarė: „Melskis, broli, kad Vengrija vėl būtų 
didelė ir galinga“. Ir tai jis man pasakė su tokiu 
tonu, kad lengva buvo pajusti, kaip skaudžiai 
jis pergyvena savo tautos nelaimę. Tada man 
prisiminė Lietuva. Ir ji nustojo savo teritorijos 
dalies, savo sostinės. Kadgi ir mes paskleistu 
mėm tokias knygas su antrašu: Iustitia pro Li- 
thuania! Mes labiau už ką kitą turime teises 
reikalauti Vilniaus teisingumo vardu. 

Popietė paskirta Budos lankymui. Monu- 
mentaliniais laiptais lipant prie žvejų bastijono, 
prie šv. Stepono stovylos, reginys žavintis. Že- 
mai prie pat kojų pamažu slenka Dūnojus, skan- 
dindamas savo bangose stilingųjų čia pat pa- 
krantėje esančių parlamento rūmų šešėlius; to- 
liau kiek tik akis apimti begali rikiuojasi įvai- 

„Žemai... pamažu slenka Dūnojus...“ 


raus dydžio sostinės pastatai. Tai senasai Pes- 
tas, šiandien toks žavus. Bet ir Buda savo pasta- 
tais įdomus. Vainikavimo bažnyčia, statyta XIII 
šimtmety romaniškame stiliuje, vėliau įvairiais 
atvejais perdirbta, įdomi savo istorine praeitimi. 
Turkai ją buvo kadaisia mečete, paskui tvartu 
pavertę. Tai joje 1867 m. buvo vainikuoti Veng- 
rijos valdovai Pranciškus Juozapas I ir karalienė 
Elzbieta. Įdomu buvo pamatyti ir karalių pilis, 
kur tiek meno, tiek grožio sutelkta yra. Be iš- 
kilmingų priėmimų, kuriuos retkarčiais čia su- 
rengia Vengrijos regentas Horthy, šie rūmai 
veik visuomet tušti. Užtai turistai po juos vaikš- 
čioja drąsiai. Kaip tačiau dar netolimi tie laikai, 
kada čia vaikščiojo tik didenybės! Dabar laikai 

kiek pasikeitė, bet madjaro dvasia vistik pasiliko 
ta pati: ir dabar dar madjaras prisirišęs prie ka- 
raliaus. Vengrija ir šiandien yra karalija, til: be 
karaliaus. Kol sostą kas užims, visakuo rūpinasi 
regentas. Kada gi tas šv. Stepono sostas vėl bus 
užimtas, pasakyti sunku, juo labiau kad tai pri- 
klauso ir nuo kaimyninių valstybių, kurios tam 
priešinasi. Įdomu dar pamatyti karališkuos rū- 
muos šv. Stepono, buv. Vengrijos karaliaus 
(997 - 1038 m.), koplytėlė, kur saugojama šio 
šventojo brangi relikvija, dešinėji ranka. 

Kiek toliau į pietus pro karališkuosius rū- 
mus išsikišęs dunkso šv. Gėlerto kalnas (Geller- 
thegy). Vienoje jo olojo įtaisyta jauki koplytėlė, 
Budapešto gyventojų noriai lankoma. Įdomūs 
yra ir kryžiaus keliai. Kiek žemiau iš žemės ver- 
žiasi šilti mineraliniai šaltiniai. Čia pat ištaigin- 
gai pastatytas viešbutis su pirtimi, kainavęs 10 
milijonų pengų (pengas turi truputį daugiau ver- 
tės, kaip litas), visuomet turi lankytojų. 

Kalno viršūnėje riogso senos tvirtovės griu- 
vėsiai. Nuo čia labai platus vaizdas į miestą ir 
jo apylinkes, kalnuotas ir miškingas. Saulė pro 
medžių šakas bėrė jau paskutinius savo spindu- 
lius, viską nudažydama raudonai, ir kalną pra- 
dėjo supti maloni vakaro vėsuma, juo malones- 
nė, kad diena buvo karšta. Danguje pradėjo 
mirkčioti žvaigždutės.  Nejučiomis mano akys 
nukrypo į šiaurės rytus, iš kur pradėjo dvelkti 
malonus vėjelis. Jaučiau, kad jis į čia atskrido 

iš gimtojo krašto, iš Lietuvos, ir neapvaldomas 
ilgesys užgulė mane. Niekuomet nejaučiau Lie- 
tuvą taip brangią kaip dabar. Ji rodės taip arti, 
vos už keletos kalnelių, o aš toks bejėgis ją pa- 
siekti. „„Lėkčiau, lėkčiau kad galėčiau, sparnus 
paukščio kad turėčiau“. 

Sekančią dieną teko aplankyti stilingus par- 
lamento rūmus. Rūmų stilius įvairus: maišosi 
bizantiški, veneciški ir gotiški motyvai. Viduj 
žeri tik auksas ir marmuras. Tautos atstovams 
turi būti tikrai malonu čia posėdžiauti. Puošni 
sosto salė, didingas magnatų kambarys dar ir 
dabar primena, kad Vengrija yra karalija, tiesa, 
belaukianti savo valdovo. 

Tautinis madjarų muziejus turi sutelkęs 
daug retų rinkinių, didelių mokslo ir meno ver- 
tenybių. Ypač malonu buvo matyti pagerbtus žy- 
miausius tautos sūnus (Liszt, Kossuth ir kt.), 
kurių įvairūs palikimai kruopščiai surinkti ir čia 
sudėti. Čia kabojo ir apdraskytos vėliavos, kovų 
už nepriklausomybę liudininkės (1848 m. sukili- 
mas prieš austrus). Kiek meilės tautai, kraštui 
ir valstybei įkvepia toks reginys! Jis uždega ir 
kitus anų didvyrių pavyzdžiu aukotis savo tėvy- 
nei, dirbti jos labui. Čia man prisiminė Karo 
Muziejus Kaune. Ir jo eksponatai sužadina pa- 
trijotinius Lietuvos sūnų jausmus. Įdomūs dar 
savo rinkiniais meno ir žemės ūkio muziejai, 
botanikos ir zoologinis sodai, gražus miesto par- 

Paskutinei dienai pasilikau aplankyti Marga- 
ritos salą, žinomą savo karštais mineraliniais sie- 
ros šaltiniais (+ 370 C.), maudyklėmis, sporto 
aikštėmis ir parku su dideliu rožynu. Noriai čia 
renkasi Budapešto gyventojai, ypač turtinges- 
nieji, nes įėjimas į salą apmokamas. Tai nepap- 
rastai įdomi poilsiui vieta. Pavakare čia linksmi- 
na susirinkusius karo ir čigonų muzika. Malonu 
taip pat buvo pasivažinėti garlaiviu žydriuoju 
Dūnojum. „Auf den schoenen blauen Donau“, 
nuolat skambėjo mano ausyse Strauso muzikos 
garsai. 

Dvi dienos Budapešte prabėgo nejūčiomis. 
Tiek gamtos grožio ir meno turtų, sutelktų vie- 
noj vietoj, dar nebuvo tekę matyti. Visa tai pa- 
galiau vainikavo gyventojų švelnumas ir svetin- 
gumas. Paklaustas, kodėl taip trumpai pas juos 
pasiliekąs, viena tegalėjau atsakyti: aš vėl pas jus 
sugrįšių. Taip, mano pasiryžimas apleidžiant Bu- 
dapeštą buvo vėl kada nors ši svetingąjį puoš- 
nųjį miestą aplankyti, juo labiau, kad tokiu trum- 
pu laiku visko negalėjau apeiti, ypač apylinkes, 
kuriomis tik nuo šv. Gėlerto kalno tegalėjau 
pasigrožėti. 

Budapeštą apleidau liepos 6 d., trečiadienį, 
naktiniu traukiniu. Kadangi buvo mėnesiena, 
aiškiai buvo matyti, kaip mūsų traukinys pūš- 
kavo per lygumas, nešdamas mane Rumunijos 

Ketvirtadienį, liepos 7 d. 7 val. ryto mūsų 
traukinys įsiveržė į Rumunijos pasienio stotį 
Oradea Mare. Patikrinus pasus, per Transilva- 
niją leidomės toliau į krašto vidurį. Laukai čia 
atrodė jau mažiau derlingi; prie ūkių rioglinėjo 
būreliai žąsų. Netrukus iš žemės pradėjo veržtis 
kalneliai, kylą kas kart vis aukštyn, pliki ir miš- 
kais apaugę. Stotyse buvo matyti sukrauta daug 
malkų ir lentų. Jie laukė transportuojami į kraš- 
to vidurį bei užsienin. 

Transilvanija, kuria dabar važiavau, iki Di- 
džiojo karo priklausė Vengrijai. Tik Trianono 
sutartimi (1920 m.) ji prijungta prie Rumunijos. 
Trys penktadaliai jos gyventojų yra rumunai. 
Bet yra ir madjarų (!/5). Be to, čia dar gyvena 
daug vokiečių (!/10), žydų, čigonų ir kt. Mano 
kupėje iš Budapešto važiavo vienas Rumunijos 
žydas, grįžtąs iš Jungtinių Šiaurės Amerikos 
Valstijų. Oradea Mare įsėdo dar keletas žydų. 
Nuo tada ramybės mano kupėje jau nebuvo. Ma- 
ne vis tiek nustebino jų maldingumas. Galą pava- 

žiavus, jie išsiėmė filakterijus (maldos diržus), 
apsirišo aplink kaktą ir kairiają ranką, ir pradėjo 
melstis. Ir meldėsi širdingai, nesivaržydami žiū- 
rinčių į juos praeivių. 

Pernakvojęs Cluje (Kliuže), Transilvanijos 
sostinėj, liepos 8 d., penktadienį, po piet išvažia- 
vau į Bukareštą. Kelionė ilga ir iš pradžių kiek 
nuobodi. Už Cluj kalneliai nedideli. Apylinkėje 
žmonės, kiek buvo galima pastebėti, vertėsi že- 
mės ūkiu. Augą javai dar visur buvo žali. 

Su nekantrumu laukiau pasirodant Karpatų, 
kuriuos teišvydau tik sekančią dieną 5 val. ryto. 
Vos tik įvažiavome į Karpatus, aš jau buvau ant 
kojų. Ryto vėsa, maloniai dvelkiąs nuo Karpatų 
vėjelis, gaivino mane išvargusį po neramios kelio- 
nės nakties. Traukinys tik pamažu lipo į Karpa- 
tus, stumiamas ir traukiamas dviejų garvežių. 
Kalnų reginys tikrai malonus. Apaugę eglėmis ir 
lapuočiais, su gražiai žaliuojančiomis pievomis 
pašlaitėse, Karpatai rodės toji palaimos šalis, 
kur be šilumos dar yra pakankamai ir dregmės. 
Ir čia gali viskas gražiai augti ir žaliuoti. 

Nejučiomis mano lūpos sušnibždėjo dai- 
niaus žodžius: „Pavasaris eina Karpatų kalnais“. 
Tiesa, tai rašydamas poetas apie kitokį pavasa- 
rį Karpatuose galvojo. Bet šiandien aš vis tik tą 
pavasarį supratau žodine prasme ir juo gėrėjaus. 

Dar neseni laikai kada Balkanuose buvo tas 
kitoks pavasaris. Tai buvo tautinio atbudimo pa- 
vasaris. Lietuvoje tada dar buvo žiema. O da- 

bar?! Su skausmu veržėsi iš krūtinės gilus atodū- 
sis prisiminus paskutinius įvykius Lietuvoje. Dar 
11 dabar Lietuvoje žiema. Dar ir dabar jos dva- 
sią laiko sukaustę ledai. | 

Taip slinko galvoje juodos mintys dėl Lie- 
tuvos ateities, kada Karpatų kalnai, mūsų dai- 
niaus atgaivinti, man kalbėjo apie netolimoj pra- 
city čia gyvenusius žmones, kovojusius už cavo 
politines ir religines laisves. O mes? 

Taip svajojant, veik nepastebėtai įvažiavome 
į Brasovą, paskui į Predealį. Prieš Didįjį karą 
čia buvo Rumunijos rubežius. Tik Trianono su- 
tarties dėka, visas šis kraštas, nuo Oradea Ma- 
re iki Predealio, visa Transilvanija, kitaip sakant, 
pirma priklausiusi Vengrijai, atiteko Rumunijai. 
Kaip Vengrijai Trianonas yra įkūnytas neteisin- 
gumas, barbariško plėšimo legalizavimas, taip 
Rumunijai jis yra išvadavimas savo žemių, gė- 
dos nuplovimas ir tyriausio džiaugsmo šaltinis. 
Ir yra ko džiaugtis. Juk Rumunija išaugo dau- 
giau negu dvigubai (iš 151,000 km? iki 295,000 
km?). Be Transilvanijos, prie Rumunijos dar pri- 
jungta Besarabija, Bukovina ir kt. 

Rumunija paskelbta karalija tik 1881 m. Ru- 
munų dabar gyvenamas kraštas yra tai senovės 
Dakija ir pats rumunai spėjama esą kilę iš Tra- 
jano laikais čia apgyvendintų kolonistų. XIV 
šimtmetyje jie čia įsteigė Moldavijos ir Valaki- 
jos kunigaikštystes. Iš pradžių jos buvo vengrų 
priklausomybėje, paskui gi teko mokėti duoklę 

turkams (1392 — 1716). Kunigaikščiai (vaiva- 
dos), vėliau vadinami haspodarais, buvo skiria- 
mi paties Sultono. Dažniausiai tai būdavo grai- 
kai, kurie įvairiais būdais spaurdavo gyventojus, 
įvesdami net baudžiavą. Rusų — turkų karų me- 
tu šią šalį buvo užėmę rusai (1769 — 74; 1806— 
12; 18553 — 54). Aukštutinė Moldavija (Buko- 
vina) 1774 m. atiteko Austrijai, rytinė gi jos da- 
lis (Besarabija) 1812 m. teko rusams. 1856 m. 
Paryžiaus kongresas rusų globą šiame krašte pa- 
naikino ir vėl jį pavedė turkų globai, didžiųjų 
valstybių priežiūroj. 1859 m. išrinkus Aleksan- 
drą Kūzą Moldavijos ir Valakijos kunigaikščiu, 
jo asmeny šios dvi kunigaikštystės tapo sujung- 
tos. Ši personalinė dviejų kunigaikštysčių unija 
1861 m. tapo realine,ir naujoji kunigaikštija pa- 
vadinta Rumunijos vardu. 1866 m. nuvertus Kū- 
zą, naujuoju Rumunijos kunigaikščiu buvo 
išrinktas Karolis von Hohenzollern - Sigmarin- 
gen. 1877 m. bendromis jėgomis su rusais sumu- 
šus turkus, Rumunija paskelbta nepriklausoma. 
Darbas tęstas toliau, ir 1881 m. Rumunija pas- 
kelbta karalija. 

Po Didžiojo karo padidėjusi Rumunija kul- 
tūroje labai nevienoda. Buvę vengrų valdžioje 
rumunai žymiai kultūringesni; rytų Rumunijos 
gyventojei kultūroje žymiai atsilikę. Dabar ru- 
munai yra prancūzų kultūros įtakoje. Jų jaunuo- 
menė eina mokslus daugiausia Prancūzijos uni- 
versitetuose. 

Gyventojų Rumunija turi 18 mil., iš kurių 
tačiau rumunų tik 13 mil. Madjarų yra pusantro 
milijono, vokiečių 800,000. Yra dar ukrainiečių, 
rusų, bulgarų, turkų, čigonų ir kt. 

Rumunija turtinga. Nors daugumoj tai ūkio 
šalis, bet ir žemėj slepias dideli lobiai: anglis, 
geležis, druska, auksas, žibalas. Predealio stoty 
teko matyti paruoštus vežimui ištisą eilę vagonų 
žibalo, kuris apdirbamas įvairiose Rumunijos 
vietose. 

Iš Pradealio buvo netoli į Sinaiją, karaliaus 
vasaros rezidenciją. Vieta tikrai graži. Kalnuose 
tarp miškų prie karališkosios rezidencijos buvo 
matyti pristatyta daug puošnių vilų ir viešbučių. 
Diduomenė ir turtuoliai čia mėgsta vasaroti ša- 
lia savo valdovo. Ir stoties pastatas čia daug gra- 
žesnis negu kitur. 

Pagaliau įvažiavome į valakų lygumą, kuri 
tęsiasi iki Bukarešto. Po tiesei ir kairei buvo 
matyti miškų. Laukai nelabai derlingi. Javai jau 
buvo nunokę ir vietomis nukirsti. Dideli žemės 
plotai buvo apsėti kukurūzais. Namų su šiaudi- 
niais stogais teko matyti net netoli Bukarešto. 


BUKAREŠTAS 


Traukinys sustojo šiaurinėje stoty. Susira- 
dęs sau viešbutį (Ho6tel Nord), atsilaikęs šv. Mi- 
šias išėjau pasižvalgyti po miestą, apie kurį tiek 
gero man buvo pripasakoję mano kolegos rumu- 
nai. 

Bukareštas pastatytas viduryje Valakijos 
lygumos, pusiaukelėje tarp Dūnojaus ir Karpatų, 
Dimbovicos klony. 1698 m. jis tapo Valakijos 
sostine, gi 1859 metais — sostine visos Rumuni- 
j0s.1934 metais Bukarešte gyventojų buvo 750,000 
kurių 1/5 dalis žydai, !/14 vokiečiai. Bukarešte 
lengvai galima susikalbėti vokiškai, ne maža taip 
pat kalbančių prancūziškai. Katalikų Bukarešte 
yra tik !/19 dalis; daugumoje tai vokiečiai ir veng- 
rai. Bažnyčių katalikai turi tik 5, kai tuo tarpu 
stačiatikiai jų turi net 150. Bet ir visam krašte 
katalikų yra žymiai mažiau. Daugelis jų, ypač 
Transilvanijoje, yra unitai, savo liturgijoje var- 
toją rumunų kalbą. 

Miestas laukto gero įspūdžio nepadarė, 
ypač tik ką lankiusis Budapešte. Tiesa, miesto 
vidurinėje dalyje yra gražių stilingų namų, par- 
kų, bet šiaip ypač pakraščiai apleisti, vargingi 
ir nuskurę, gatvės kreivos. Norima dabar jas iš- 
tiesti ir miestą kaip galima gražiau išpuošti. 

Per miestą teka Dimbovicos upė, padalinda- 
ma jį į dvi nelygias dalis. Upės krantai išmūryti 
ir sujungti 19 tiltų. Svarbiausios = gatvės 
Calea Viktoriei ir bulevardul Elizabeta. Aplan- 
kęs gamtos muziejų, karalius ir Cotroceni rūmus 
su botanikos sodu, keletą kartų perėjęs svarbes- 
nėmis miesto gatvėmis, Kiselevo aleja, apžiūrėjęs 
keletą puošnių bažnyčių (puošniausia yra Dom- 
nica Balaša bažnyčia), tariaus miestą pažįstąs. 
Laukiau tad progos iš Bukarešto išvažiuoti, 

juo labiau kad karštis čia buvo nepakenčiamas, 
žmonės nesimpatingi ir stoka švaros. Sužiuiojęs, 
kad į Konstantinopolį laivas išplaukia iš Kons- 
tancos liepos 11 d., pirmadienį, Bukareštą ap- 
leidau sekmadienio vakarą, čia pabuvęs dvi die- 
nas. 


KONSTANCA 


Kelionė iš Bukarešto į Konstancą nebuvo ma- 
loni. Rumunai čia buvo tiek nemandagūs ir ne- 
kultūringi, kad, nekreipdami dėmesio į kitus 
keleivius, tuoj gulė ant suolo nakties poilsiui, 
neduodami kitiems nė atsisėsti. Reikėjo jėga pa- 
sidaryti sau vietos, nustumiant jų kojas žemėn. 
Jie tai už pikta neskaitė. Jie vėl kėlė kojas ant 
suolo, tik dabar jau mažiau vietos pasirįžę užimti. 

Naktis buvo šviesi. Bet Valakijos lyguma, 
kuria dabar važiavome, buvo labai nuobodi, ir 
nakties valandos slinko labai pamažu. Reikėjo 
ir man ieškoti kampelio valandėlei pasnausti. 
Bet ir aš tik jėga sau vietos ant suolo išsiko- 
vojau. 

Konstancą pasiekėm 7 val. ryto. Tai Rumuni- 
jos uostas prie Juodųjų jūrų. Miestas garsus taip 
pat savo maudyklėmis — paplūdymiu, kuris čia 
sutraukia daug vasarotojų. Turėdamas iš Romos 
rekomendacijos laišką vietos klebonui, skubėjau 
pas jį, kur radau ir malonią pastogę ir man pri- 
einamą "albą (prancūziškai). 

Nors miestelis didokas, bet katalikų čia ne- 
daug. Bažnytėlė mažutė; tai veikiau koplyčia. 
Kadangi tik dieną tegalėjau čia būti, reikėjo sku- 
bėti lankyti miesto įžymybes, ypač paplūdymį 
pamatyti. Į jį reikia važiuoti apie 15 min. auto- 
busu. Bet ne daug ten buvo svečių. Kaip teko 
patirti, daugelis rumunų vasaroję Bulgarijos pa- 
jūryje, kur pragyvenimas pigesnis. 

Malonu buvo pasižvalgyti ir į Juodąsias jū- 
ras. Jos vandens nebuvo toki juodi, kaip pats 
jų pavadinimas leistų manyti. Jie buvo tamsiai 
mėlsvi, kaip ir daugelio kitų jūrų vanduo. Tik 
saulei slenkant vakarop jie pajuosta ir pavirsta 
derva. 

Tik skaudu buvo pažvelgti šiaurės rytų link. 
Iš ten pučiąs vėjelis rodės neša aimanas rusų, 
prispaustų bolševizmo. Nuo čia SSSR jau buvo 
netoli. Geras šuolis, ir Odesoj. Krimas dar ar- 
čiau. Tik kaip skaudu jausti šalia savęs artimo 
nelaimę ir negalėti nieku jam pagelbėti! Ir aš 
šiandien jaučiaus bejėgis, nieku negalįs padėti 
tiems, kurie buvo percekiojami už tikėjimą, už 
sąžinės laisvę, pasilikę be žmogiškų teisių ir be 
pragyvenimo šaltinių. Kokia skunda turi veržtis 
iš tų nelaimingųjų krūtinių! Rodės šiand'en aš 
girdžiu jos aidą atneštą vėjo. 


ANT JUODŲJŲ JŪRŲ 


Italų laivas „Praga“, su prekėmis atplaukęs 
iš Odesos į Konstancą, 6 val. vakaro pakėlė inka- 
rą ir išplaukė į atvirą jūrą, dabar jau Konctan- 
tinopolio link. Atsistojęs laivo gale, su malonu- 
mu žiūrėjau tai į turbinos sukeltas bangas, tai į 
nykstančią Konstancą ir į tolstančias Rumunijos 
žemes. Trijų čia praleistų dienų man pilnai pa- 
kako. Kažkodėl mano širdį nepavergė nei kraš- 
tas nei žmonės. Jie man atrodė nekultūringi ir 
nesvetingi. Rekomendacijos laiškai, kuriuos atsi- 
vežiau iš Romos, man nepraskynė kelio į jų šir- 
dis. Su didele dauguma manę nerišo bendras ti- 
kėjimas. Gal ir dėl to aš šiai tautai taip svetimas 
likau. Taigi dabar išplaukęs į plačiąją jūrą lais- 
viau atsikvėpiau, juo labiau kad buvau italų lai- 
ve, kur man, kaipo katalikų dvasininkui, būvo 
rodomas ypatingas meilingumas ir palankumas. 

Kelionė jūra man visuomet būdavo maloni. 
Taigi ir šį kartą patekęs ant denio atsigavau. Ka- 
dangi nebuvo vietos antroje klasėje, kurios bilie- 
tą turėjau, kajutę gavau pirmoje; tik valgyti tek- 
davo antroje klasėje. Bet laiką praleisdavau tik 
su šios klasės keleiviais. Pažintys tačiau buvo la- 
bai atsargios. Juk žmonės ir savo tautybe ir ti- 
kėjimu žymiai skyrėsi nuo manęs. Be rumunų, 
turkų, bulgarų buvo keletas rusų. Šiems tik po 
daugelio ir didelių pastangų, užtariant Italijos 
konsului, pavyko gauti vizą išvažiuoti iš Rusi- 

jos. Buvo tai.italas vedęs rusaitę, su kuria ir 
dviem savo dukrelėm dabar vyko į Italiją, tikė- 
damasis kad jo giminės gal vis kaip nors juos 
priglaus. Dėl išteklių stokos, bilietą tik ant denio 
keliauti tepajėgė nusipirkti, maisto kelionei pasi- 
imdami su savim iš namų. Laivas juos paėmė 
Odesoje, ir buvo nepaprastai patenkinti, galį 
važiuoti iš SSSR. Kadangi išpirkus bilietą, 
veik nieko kelionei neliko, dabar mes jiems su- 
metėm po keletą centų, kad kelionėje bent mais- 
to galėtų nusipirkti. Bolševikų valdininkas, vyks- 
tąs į Konstantinopolį prekybos reikalais, buvo 
įsitaisęs kiek patogiau: jis keliavo pirmąja klase. 

Valgojame mane pasodino prie stalo su 
dviem turkais, taip pat įsėdusiais į laivą Ode- 
soje. Išvykę uždarbiauti į SSSR, dabar jie grįžo 
į tėvynė, kad galėtų kiek laisviau atsikvėpti. Jų 
miliniai drabužiai ir šiurkštūs žvilgsniai buvo 
bauginą. Spėjau juos esant bolševikus ir todėl 
labai nejaukiai jaučiausi su jais prie vieno stalo. 
Užkalbinau juos rusiškai. Bet juodu su nepasiti- 
kėjimu žvilgčiojo į mane ir į mano užklausimus 
atsakinėjo labai nenoriai. Maniau, kad jie su- 
pranta, kad esu dvasininkas. Bet ne. Kunigiškai 
dėvimas kalnieriukas manęs neišdavė: ką jis 
reiškė, jie neturėjo nė mažiausio supratimo. 

Tik vėliau ant denio laisviau išsišneko. Pa- 
sirodo, bereikalingas buvo mano nepasitikėjimas 
jais ir jų privengimas. Nors dirbę bolševikuose, 
jie visai nebuvo bolševikiškos dvasios ir peikė 

gyvenimą pas juos. Jų pasakojimu, pragyveni- 
mo ir kitų gaminių brangumas suskurdinęs jų 
visų gyvenimą. Viskas pardavinėjama kortelė- 
mis. Bazaruose esą galima gauti ir be kortelių, 
bet viskas ten nepaprastai brangu. Prekės čia 
patenka iš valdiškų sandėlių nelegaliu būdu. Jei 
kas ir pajėgtų ir norėtų įsitaisyti gražesnį dra- 
bužį, negali to padaryti vien dėl žmonių, kad 
šie jo neapšauktų buržujum. Štai kodėl ir juodu 
dėvėjo tik paprastus milinius drabužius, nors bū- 
tų pajėgę įsitaisyti geresnius. Menkas santaupas, 
kurias jie turį, tegalėję išsivežti tik su ypatingu 
turkų konsulato intervencija. Už religinį perse- 
kiojimą jie peikė bolševikus: kiekvienas tegarbi- 
nie Dievą, kaip išmano. 

Italų jūrininkai man papasakojo žiauresnių 
dalykų apie skurdą bolševikuose. Jų laivas, pa- 
kraujamas prekėmis, Odesoje stovėjęs keletą die- 
nų, todėl ir turėję progos pastebėti, kaip gyve- 
nama bolševikuose. Prie maisto krautuvių jau 
antrą valandą nakties jie matę stovint eiles žmo- 
nių, belaukiant krautuvių atidarymo rytą. Su- 
skurdę ir išalkę vaikai būriais verždavęsi prie 
jų laivo, laukdami, kad jiems iš laivo išmestų 
kokį gabalėlį duonos. Nepakęsdami šio reginio 
sargybiniai, vaikus net apšaudę. Bet jiems Ode- 
soje esą buvę gera. Laisvai galėję vaikščioti po 
miestą. Svetimtaučiams skirtose krautuvėse esą 
visko galima gauti, tik reikia mokėti svetima va- 
liuta ir viskas labai brangu. 


69 


Vis tai buvo ne labai malonios žinios iš ne- 
tolimos SSSR. O norėjosi ko geresnio išgirsti 
apie tą žemišką rojų. Prisiklausius tokių kalbų, 
nė gražus ramus vakaras ant Juodųjų jūrų nepa- 
taisė sugadinto ūpo. Atsitolinę nuo kranto, da- 
bar mes buvome tarp vandens ir dangaus, Die- 
vo Apvaizdos globoje. Jei kokia nelaimė, sudiev, 
tada pasauli! Bet vis tik jaučiuosi kažkodėl ra- 
mus, juo labiau kad nepertoliausia, nors nemato- 
mi, buvo jaučiami Rumunijos krantai. 

Bulgarijoje 


VARNA 


Antradienio rytą, liepos 12d., išvydome Bul- 
garijos krantus. Mūsų laivas plaukė pakraščiu 
pietų kryptimi 17 galop pasuko į Varnos uostą. 
Miestas ir uostas plevesavo vėliavomis. Vėliavo- 
mis pasipuošė ir mūsų laivo stiebai. Mat, į Var- 
ną iš savo vasaros rezidencijos, Euksinogrado 
(5 km į vakarus nuo Varnos), buvo atsilankęs 
Bulgarijos karalius Borisas, ir čia sutiktas 
labai iškilmingai. Jį saliutavo iš Odesos atplaukę 
ir trys italų karo laivai. Vizituodamas uostą, 
karalius neaplenkė nė jų. Bulgarai giminiuojasi 
su italais. Karaliaus Boriso žmona yra Italijos 
karaliaus duktė Giovanna. 

Mes tik nuo denio stebėjome visas šias iš- 
kilmes, kai mūsų laivas buvo pakraujamas uoste. 
Miestas vertas pamatyti. Gyventojų turi 75,000. 
Garsus savo jūros maudyklėmis, kurios sutrau- 
kia svečių net iš užsienių. 

BURGAS. 

Karaliui apleidus uostą, vėl mes leidomės i 
atvirą jūrą ir trečiadienio, rytą liepos 13 d., ant- 
ru kart artinomės prie Bulgarijos krantų, iš ku- 
rių kyšiojo maži kalneliai. Netrukus išvydome 
ir Burgas, į kurio uostą dabar plaukė mūsų lai- 
vas. 

Burgas yra geriausias Bulgarijos uostas. 
Gyventojų apie 40,000. 1855 m. čia kurį laiką 
gyveno A. Mickevičius. Šį kartą bulgarai su- 
tiko mus išleisti į miestą, tik reikėjo laive palikti 
pasus. Tai nenuostabu. Bet kada įėjome į uosto 
muitinę, pradėjo iš mūsų reikalauti palikti ir vi- 
sus brangesnius dalykus ir net pinigus. To buvo 
jau perdaug. Su šia sąlyga jokiu būdu negalėjau 
sutikti. Negalėjau jais pasitikėti. Juk grįžtant į 
laivą jie gali dėl ko nors prikibti ir pinigus kur 
nudėti. Bet ir taip reikalavimas palikti pinigus 
buvo visiškai neracionalus. Taigi ėmiausi inicia- 
tyvos ir pradėjau su jais ginčus. Jei jie būtinai 
reikalaują palikti pas juos pinigus, tesižinie ir su 
savo miestu. Dalykas ir jiems pasirodė svarsty- 
tinas. Pasitarę su muitinės viršininku, valdinin- 
kai dabar pasirodė atlaidesni ir pinigus palikti 
pas juos jau nebereikalavo. Vis tik kiekvienas 
iš mūsų turėjo pereiti per kratos kambarėlį. Vie- 
ni čia paliko savo benzinkas (Bulgarijoj degtu- 
kų monopolis), kiti šiaip ką nors vertingesnio 
turėję. Vienas turėjo palikti sidabrinę papirosų 
dėžutę. Nieko nepadarysi. Buvom Balkanuose 
ir tai turėjom pajusti. 

Mano ginčas su muitinės valdininkais dėl 
pinigų atkreipė kitų keleivių akį į mane. Nuo da- 
bar jie mane pradėjo laikyti turtingu žmogumi. 
Nežinau, ar buvau turtingesnis už juos. Bet jau 
buvo bloga, kad tokiu mane laikė. Buvau pri- 
verstas savo skatikus slėpti giliau. Kelionėje pi- 
nigai nejūčiomis kartais pranyksta, ypač kai ten- 
ka keliauti tarp visai nepažįstamų žmonių. 

Burgase, be keletos gražesnių namų, poros 
mečečių, nieko ypatingesnio neteko matyti. Ka- 
talikų bažnytėlė, prancūzių seselių žinioje ir prie- 
žiūroje, nors mažutė, bet labai maloni, jauki ir 
švari. Skundėsi seselės įvairiais valdžios varžy- 
mais jų vedamos prancūziškos mokyklos. At- 
silaikęs jų bažnytėlėje Mišias, maloniai seselių 
priimtas ir pavaišintas, kiek pasižvalgęs po mies- 
tą, ckubėjau į laivą, kuris 2 val. po piet pakėlė 
inkarą ir pasuko į atvirą jūrą Bosforo link. 


BOSFORU 


Bosforas, turkiškai Istambul Boghasi, yra tai 
sąsiauris tarp Balkanų pusiasalio ir. Mažosios 
Azijos, jungiąs Juodąją jūrą su Marmaro ir Vi- 
duržemio jūra. Sąsiauris turi 29 km ilgumo, 
600 - 3200 m platumo ir ligi 120 m gilumo. 
Mokslininkų aiškinimu, geologiniais laikais čia 
buvęs tik klonis, kuriuo tekėjusi upė iš Egėjo 
žemyno į Juodąją jūrą. Vėliau, įdubus Egė- 
jo žemynui, po vandeniu pasinėręs ir šis klo- 
nis su upe. Tačiau ir dabar čia teka vandens 
srovė: Bosforo paviršium vandens srovė teka iš 

Juodųjų jūrų, gi apačia slenka sūraus vandens 
srovė iš Marmaros į Juodąją jūrą. 

Mūsų laivas pamažu slinko Bosforu Kon- 
stantinopolio link. Nežinojei į kurią pusę kreipt 
akis: visur gražu, visur įdomu. Pakrantemis riog- 
są tvirtovių griuvėsiai mums kalbėjo apie neto- 
limą praeitį, apie Didžiojo karo laikus. Tiesa, 
čia nebuvo tokių kovų kaip Dardanelių sąsiau- 
ry. Bet ir šį turkai kruopščiai caugojo. Juk tai 
vartai į Konstantinopolį, per kuriuos briauna- 
masi ir į krašto vidurį. 

Boc-foro krantai siekia iki 240 m aukštumo. 
Juo arčiau į Konstantinopolį, juo krantai gra- 
žesni, paskendę medžiuose, tarp kurių kyšo vi- 
los ir pilys. Arčiau Juodųjų jūrų krantai uolėti, 
pliki, tušti ir nykūs. , 

Iki šiol su skausmu širdyje turkas Bosforu 
keliavo, nes čia jis ne visiškai ponas. Pralaimėjus 
karą, 1923 m. liepos 24 d. Lozanos sutartimi Tur- 
kija pasižadėjo čia nestatyti jokių tvirtovių ir 
fortų, o jau turimus išgriauti. Ir savo pažadus 
jie įvykdė. Išgriauti fortai ir dabar riogeo apleisti 
ir vieniši. Tiesa, perkėlus sostinę į Ankarą, Bos- 
foro sustiprinimas mažiau reikšmingas, bet vis- 
tik jis yra vartai jei ne į sostinę, tai bent į krašto 
vidurį. O tai irgi labai reikšminga. 

Mūsų foto aparatai darbo čia gavo nemaža. 
Kiekvienas norėjo užfiksuoti atminimui gra- 
žiausius Bosforo vaizdus. Staiga mūsų akį pa- 
traukė naujas vaizdas: horizonte pasirodė pir- 
mieji Konstantinopolio mečečių minaretai. 

KONSTANTINOPOLIS 


Konstantinopolį išvysti buvo sena mano 
svajonė. Išstatytas Bosforo įlankos — Aukso 
rago, Konstantinopolis žavi kiekvieną. Tai se- 
novės Naujoji Roma, kaip senoji, išstatyta ant 7 
kalvų, su garsia ir audringa praeitimi. 

Miestą čia įkūrė megariečiai (Megara dorie- 
čių miestas prie Korinto sąsmaukos) 658 m. prieš 
Kristų, pavadindami jį Bizantija, miesto įkūrėjo 
Bizo vardu. Gyveną čia žmonės vertėsi žvejyba, 
bet ypač prekyba tarpininkaudami Europos pre- 
kybai su Mažąja Azija ir Viduržemių jūros 
kraštų su Juodosios jūros kraštais. Miestas to- 
dėl įsigijo didelės ekonominės reikšmės, bet 
militariškai nebūdamas apsaugotas, ne kartą pa- 
teko svetimųjų valdžion. Pirmiausia Bizantija 
pateko persams (515 m.); iš jų miestas išsivadavo 
tik po Platėjų kautynių (479 m.), Spartos gene- 
rolo Pauzanijaus dėka. Netrukus ji tampa Atėnų 
sąjungos nariu. Romai kovojant su Makedo- 

nija, Pergamu ir Sirija, ji palaiko Romą. Už tai 
atsidėkodama, Roma Bizantijai suteikia laisvo 
miesto teises ir ją padaro savo sąjungininke. 
Vespazijanas tačiau Bizantijos autonomiją pa- 
naikino, paversdamas ją paprasta imperijos pro- 
vincija. 

Tapęs imperatorium, Konstantinas Didysis 
Bizantiją pavadino Naująja Roma, kur jis perkė- 
lė ir savo sostinę, senąją Romą palikdamas Po- 
piežiams (330 m. geg. 11 d.). Septimo Severo 
sunaikintas (196 m. po Kr.), miestas dabar vėl 
atsigavo ir išsipuošė gražiomis bažnyčiomis bei 
įvairiais paminklais. Šio imperatoriaus statybi- 
ninko vardu miestas netrukus pradėta vadinti 
Konstantinopoliu — Konstantino miestu. 

395 m. Romos imperija skilo į dvi dali: į 
vakarų ir rytų imperijas. Konstantinopolis tapo 
rytų imperijos sostine. Dabar miesto likimas ta- 
po artimai sujungtas su visos rytų imperijos li- 
kimu. Vidinės, politinės ir religinės kovos, bar- 
barų ir kitų puolimai dažnai slėgte slepia miestą. 
Tik retkarčiais jam sušvysti geresni laikai. Tai 
ypač Justinijono I (527 — 565 m.) laikai, kada 
miestas vėl nuostabiai išsipuošia. IV Kryžiaus 
karo metu kryžiuočiai Konstantinopolį paima 
ir barbariškai jį apiplėšia, sunaikina (1204 m.); 
čia pat jie dabar įsteigia Lotynų imperiją, impe- 
ratorium išrinkdami Flandrijos Balduiną. Grai- 
kai šio dalyko niekuomet neužmiršo. Atstačius 
savoimperiją (1261 m.), gręsiant pavojui iš turkų, 

jie velijo geriau patekti turkams, negu prašyti 
lotynų pagalbos ir globos. Jau 1422 m. Muradas 
II apgulė Konstantinopolį. Bet miesto paimti ne- 
pavyko. 1453 m. geg. 6 d. jį apsupo Mahometas 
II. Šį kartą miestas spaudimo neatlaikė: geg. 30 
d. Mahometas II įsiveržė į miestą. Per tris die- 
nas Konstantino miestas buvo naikinamas ir žmo- 
nės žudomi. Šv. Sofijos bažnyčioje, kur žmonės 
iš baimės priešų buvo susirinkę, pats Mohome- 
tas II, įjojęs ant arklio, davė ženklą pradėti sker- 
dynes. Kraujas tada upeliais tekėjo. Nežiūrint 
vėliau įvairių bandymų miestą iš turkų atimti 
(1915 m. jo kuo nepaėmė), Konstantinopolis iki 
šiol neša turkų jungą, taip atpirkdamas savo 
praeities kaltes. 

Atpirkti buvo daug kas. Nors čia veikė 
daug šventų žmonių (šv. Grigalius Nazianzie- 
tis, šv. Jonas Auksaburnis ir kt.), čia buvo skel- 
biamos ir įvairiausios herezijos. Čia veikė Foti- 
jus (820—891) ir Mykolas Keruliarijus, Kons- 
tantinopolio patrijarchai, atskyrę Rytų Bažnyčią 
nuo Romos. Čia imperatoriai laužė galvas teo- 
logijos klausimais ir globojo herezijas, persekio- 
dami tikinčiuosius. Iš čia sklido ir šventų pa- 
veikslų naikinimo banga. 

Iki Didžiojo karo Konstantinopolis (turkiš- 
kai Istambūl arba Stambūl) buvo Turkijos sos- 
tinė. Turkus nugalėjus, sąjungininkai Konstan- 
tinopolį užėmė (1920 - 1925 m.), bet, negalėdami 
juo pasidalyti, vėl jį atidavė turkams. Ant se- 

nosios turkijos imperijos griuvėsių tuomet kaip 
tik kūrėsi naujoji Turkija, turkų generolo Mus- 
tafa  Kemal - Paša vadovaujama. Jau 1919 m. 
gruodžio mėnesį jis surinko Angoroj (turkiškai 
Ankara) tautinį turkų susirinkimą, kurs nutarė 
priešintis santarvei. 1922 m. lapkričio 1 d. šis 
susirinkimas privertė atsisakyti nuo sosto pas- 
kutinį sultoną Mahometą VI. Galop ir costinė 
1923 m. sausio 1 d. perkelta iš Konstantinopolio 
į Ankarą (75,000 gyv.), senovės Ankyrą, veik 
vienų turkų gyvenamą, kai tuo tarpu Konstanti- 
nopolyje gyvena ir labai daug europiečių. 1927 
m. statistikos daviniais, Konstantinopolyje su 
priemiesčiais) būta 699.869 gyventojai, kurių 
6590 mahometonai, 2796 krikščionys (įvairių ri- 
tų katalikų yra 22.568 arba 3,27, žydų 6,67. 

Konstantinopolis (Europos pusėje) suside- 
da iš trijų dalių: -Istambūlo, Galatos ir Peros. 
Istambūlas, išstatytas ant trikampio tarp Aukso 
rago ir Marmaros jūros, apsuptas senųjų miesto 
sienų, pasižymi mečečių gausumu, siauromis, 
kreivomis, nelygiomis bei nešvariomis gatvėmis. 
Per Aukso ragą nutiesti du tiltai Istambūlą jun- 
gia su Galata ir su aukštesniąja miesto dalimi, 
Pera, į kurią, be vingiuojančių gatvių, yra ir 
funikuliaras. Šiose dviejose pastarosiose Kons- 
tantinopolio dalyse susitelkusi prekyba ir visas 
miestietiškas gyvenimas. Tai europiečių gyvena- 
moji dalis. Mažosios Azijos krante yra žymiau- 
sias Konstantinopolio priemiestis Skūtari. Taigi 

Konstantinopoly sus:duria Europa ir Azija, ko- 
vodamos už įtaką. Kaip stačiatikybės centrą, ka- 
daisia Rusija Konstantinopolį savo valdžion pa- 
imti norėjo. Dabar bent dėl kultūrinės įtakos už 
Konstantinopolį rungias' kitos Europos tautos, 
ypač prancūzai ir itala'. Bet Kemalis Ataturkas, 
Turkijos prezidentas, deda pastangų Konstanti- 
nopolį suturkinti ir jo leidžiamieji įstatymai kaip 
tik siekia tas svetimas įtakas sutramdyti. Dėl to 
daugelis svetimtaučių priverti laimės ieškoti ki- 
tur. 

Su įdomumu dabar važiavau į šį nuolatinių 
rungtynių miestą. Norėjoci savo akimis pamaty- 
ti tą vietą, kur kadaisia vyko visuotini Bažnyčios 
susirinkimai, iš kur sklido po pasaulį naujos 
doktrinos, iš kur pirmą kart pasig'rdo atkaklusis 
los von Rom. Konstantinopolis man buvo dar 
tuo įdomus, kad čia pirmą kartą man teks susi- 
durtisu islamu, kurio apaštalai buvo kadaisia tur- 
kai. Vien tik jų vardą išgirdus drebėdavo visa 
krikščioniškoji Europa. 

Išsiįręs iš Bosforo, mūsų laivas įsuko į 
Aukso ragą. Ir kadangi jis buvo pasirįžęs ne- 
trukus plaukti toliau, sustojo pačiam Aukso ra- 
rago vidury. Į krantą reikėjo tad keltis laiveliu. 
Čia ir prasidėjo grynai orientališkos scenos 

Tuoj mūsų laivą iš visų pusių apsupo tur: 
kų luoteliai ir, vos tik jūrininkai nuleido laiptus 
žemyn, tarsi išalkę žvėrys, šoko turkai į mūsų 
laivą griebdami iš rankų mūsų lagam'aus. Jų 

laivas įsuko į Aukso ragą“. 


„mūsų 

puolimas buvo toks staigus, kad nė priešintis ne- 
buvo laiko. Beliko tik vytis pranykstantį turką 
ir šokti paskui jį į laivelį. Derėtis dėl kainos už 
pervežimą į krantą taip pat nebuvo laiko. Visur 
tik triukšmas, t'k šauksmai. 

Pasiekus krantą, pasų kontrolę ir muitinę 
teko pereiti be jokių sunkumų. Mano vargai 
prasidėjo tik už muitinės ribų. Tiesa, visi ne- 
šikai kalbėjo visomis vakarų Europos kalbo- 
mis. Bet tame ir buvo visa mano nelaimė. Kiek- 
vienas rizgo į akis, šnekindamas mane ir siūlin- 
damas savo patarnavimus. Galop pradėjo varžy- 
tis ir dėl mano lagaminų. Sužinojęs, kad turiu va- 
žiuoti į Feri K6i (kvartalas Peroje), vienas drą- 
sesnių griebė į rankas mano lagaminus ir pra- 
dėjo juos vilkti prie automobilių. Dabar mane 
užpuolėvisas būrys šoferių, nuo kurių vos-ne-vos 
atsigyniau. Su vienu sulygau dėl kainos. Ir kai 
jis kūrė savo mašiną, kad mane vežtų į Nekalto 
Prasidėjimo gruzinų vienuolyną, į kurį turėjau 
iš Romos rekomendacijos laišką, pro atdarus 
automobilio langus į auto sulindo desėtkas iš- 
tysusių rankų, laukiančių bakšiš — arbatpinigių. 
Buvo labai nejauku, kai reikėjo raginti šoferį, 
kad mane kuo greičiau išvežtų iš šio bakšišinur- 
kų būrio. Rytuose bakšiš tai papraščiausias kas- 
dieninis dalykas. Čia jo prašo visi, kam reikia 
ir nereikia. Užtenka pamatyti europietį. 

Vienuolių gruzinų, kurie visi kalbėjo gražiai 
prancūziškai ir itališkai, buvau primtas labai ma- 

loniai. Per visas tris dienas mano buvimo pas 
juos, jie mane globojo tikrai tėviškai, davė taip 
pat vadą mano ekskursijoms po miestą. Iš ių 
sužinojau, kad šoferiui, kurs mane atvežė ras 
juos, dvigubai brangiau sumokėjau negu reikė- 
jo. Deja, jau buvo per vėlu. Rįžaus užtat ateity 
būti apdairesnis ir geriau išmokti su orienta- 
lais derėtis. 

Pirmą popietę į miestą mane palydėjo a:- 
mėnas, taip pat prisiglaudęs šiame gruzinų vie- 
nuolyne. Jis buvo pirmas mano kas apie 
Turkiją, kuri iki šiol buvo taip 'nedrauginga 
krikščionims, ypač armėnams. Dešimtimis tūks- 
tančių turkai naikino ir skerdė armėnus. Didži>- 
jo karo metu jiems buvo suspindus viltis turėti 
savo nepriklausomą valstybę. Deja, sąjungin'n- 
kų neparemti, jie vėl pateko žiaurion turkų ma- 
lonėn. Vengdami naujų skerdynių, daugelis ar- | 
mėnų emigravo į svetimas šalis. Daug jų priglau- 
dė Graikija. Armėnų tautinio židinio klausimas 
šiandien jau nebekeliamas. Tiesa, dalis Armėni- 
jos yra bolševikų valdžioje. Tai Armenijos Š0- 
cialistinė Sovietų Respublika (SSRA), SSSR da- 
lis. Bet ne tokio klausimo išsprendimo jie laukė. 

Orientacijai mieste buvo svarbu turėti 
bendras miesto ir apylinkės vaizdas. Todėl pir- 
mas mūsų žingsnis buvo įlipti į Galatos bokš- 
tą. Pastatytas aukštesnėj vietoj, nors pats teturi 
tik 40 metrų aukštumo, vistik iškyla 150 metrų 
virš jūros lygmens. Vaizdas čia nepaprastai gra- 

žus į visas miesto puses. Pro Stambūlą buvo ma- 
tyti Marmaros jūra, jį supančios išvirtę sienos, 
visas Aukso ragas, šiaurėje gražusis Bosforas, 
rytuose gi Mažosios Azijos krantai ir kalneliai. 
Prie mūsų kojų, prie Galatos krantinės, rūko 
laivų kaminai ir sklido į visas puses erzinantis 
triukšmas. 


see pirmiausia teko aplankyti Dieviškosios Išminties... 
bažnyčią...“ 


Po šio bendro vaizdo, pirmiausia teko ap- 
lankyti Dieviškosios Išminties — Šv. Sofijos 
(Hagia Sofia) bažnyčią, dabar paverstą mečete, 

turkų vadinamą Aja Sofia. Tai nepaprasto gro- 
žio trijų navų su dviem prieangiais bažnyčia, 
pastatydinta Justinijono I (532 — 537 m.). Tai 
tikras ctatybos meno stebūklas. Jos statybai nie- 
ko negailėta: geriausi akmens ir plytos, bran- 
giausias marmuras, auksas. Visos žymiausios 
pagonių šventyklos šiai  Dieviškos Išminties 
bažnyčiai atidavė, ką turėjo gražiaus'o ir vertin- 
giausio: marmurą, kolonas, įvairias skulptūras. 
Vidus buvo gausiai išpuoštas aukso mozaikomis 
biblijiniais motyvais. Ir kada bažnyčios pašven- 
tinimo dieną Justinijonas su iškilme įėjo į baž- 
nyčią, neištvėrė: „„Salamone, aš tave nugalėjau“, 
sušuko jisai. Kartu su imperatorium, čia savo 
vardus įamžino ir du jos architektai: Antemijus 
iš Tralės ir Izidorius iš Mileto. 

Daug ką čia cunaikino turkai. Paėmę mies- 
tą, bažnyčią tuoj pavertė mečete. Ir kadangi is- 
lamizmo draudžiama mečetėse paveikslai, gražio- 
s'os mozaikos, vaizduojančios žmones, taip pat 
kryžiaus ženklai buvo negailestingai užtepti. Sie- 
nos apkarstytos apvaliomis lentomis su tekstais 
iš Korano. Kiek į dešinę nuo absido jie pasista- 
tė mihrabą, nišą sienoje, nukreiptą Mekos link. 
Jie meldžiasi tik į ją nusikreipę. Šalia stovi ir 


sakykla — member, prieš kurią, kairėje pusėje, 
yra cultono loža. Lauke jie pasistatė keturis mi- 
naretus — bokštus, iš kurių muezinas, mečetės 


tarnautojas, šaukia žmones maldai.. 

“ 


š Korano“. 


tekstais i 


„Sienos apkarstytos... 


Nors pastatas tokiu būdu kiek sužalotas ir 
paslėptas jo pirmykštis puošnumas, vis tik ir 
dabar jis traukia mūsų akis ir širdį. Pagaliau ir 
ten paslėptieji turtai po truputį atidengiami. An- 
tai, 1951 m. Kemalis Ataturkas meno tikslais 
leido amerikiečiams pašalinti tinką, kurs dengia 
gražiąsias mozaikas. Ir man dabar teko pamatyti 
restauravimo darbus: nartekse (prieangyje) vi- 
su puošnumu švytėjo auksiniai mozaikos kryžiai. 

Prieš eisiant į vidų, mahometonas mečetės 
kieme rūpestingai plaunasi rankas, veidą ir net 
kojas. Dabar ir mums teko matyti, kaip besiruo- 
šią maldai turkai stropiai plovėsi prie fontano, 
esančio čia pat prie mečetės. Eidami vidun, sa- 
vo apavą jie palieka prie durų. Jų kurpės dabar 
buvo eilėmis sustatytos. Nieks, atrodo, jų čia 
nevagia. Bet ir neapsimokėtų, nes jau per daug 
sudėvėtos. Iš viso buvo galima spręsti, kad jų 
savininkai ne labai pasiturį. Mes gi, nenorėdami 
savų palikti prie durių, pas mečetės sargą gavom 
išsinuomuoti erdvius pantaplius, į kuriuos įsi- 
avėm su savo kurpėmis. Kadangi visa mečetė 
išklota divonais, tai gera apsauga nuo jų suter- 
šimo. Bet nuoma vis tik kainuoja. Vėliau todėl 
susigalvojau savo apavą paimti į ranką. Pasiro- 
rodo, labai patogu. Tada mečetės lankymas nie- 
ko nekainuoja, ir koja pasilsi. 

Viduje radome keleta turkų besimeldžiant. 
Nusikreipę mihrabo link, imamo (dvasininko) 
vadovaujami, jie tai lenkės Mekos link, tai puolė 

kniūbšti ant žemės, tai vėl stojosi, ir vėl lenkėsi. 
Kiek toliau susėdęs ant žemės būrelis turkų klau- 
sėsi Korano skaitymo. Nuo 19532 m. Koranas 
skaitomas turkiškai. Anksčiau buvo skaitomas 
tik arabiškai, nors žmonės jo nesuprasdavo. Bet 
ir tai buvo nuopelnas jo klausytis. Pasakojo ma- 
no vadas, kad pradėjus Koraną skaityti turkiš- 
kai, į mečetes atsilankydavę tik po keletą jau- 
nuolių. Tai buvo drąsieji jaunaturkiai. Senesnie- 
ji į mečetę tada nė kojos nekeldavę, bijodami 
už tokį Korano išniekinimą Pranašo bausmės. 

Kad dabar Koranas skaitomas turkiškai, 
liaudžiai suprantama kalba, tai Kemalio Atatur- 
ko nuopelnas. Jis deda ir kitokių pastangų su- 
europinti Turkiją. 1925 m. jis įvedė grigališkąjį 
kalendor'ų; 1926 m. uždraudė daugpatystę ir 
moterims dengti veidą. Naujų laikų ženklan, 
tais pačiais metais vieton feskos įsakyti dėvėti 
skrybėlę. 1928 m. vieton arabiško įvestas loty- 
niškas alfabetas ir gryninama turk'škoji kalba, 
apvalant ją nuo arabiškų ir persiškų žodžių. Be 
to, nuo 1928 m. islamas jau nebe valstybės reli- 
gija. Deja, tai dar nereiškia, kad krikščionybė 
turėtų tinkamas sąlygas plėstis. 

Islamo moters viešame gyvenime laikosi 
nuošaliai. Ir mečetėse joms paskirtos specialios 
vietos — tribūnos. Tik dabar šios tradicijos tur- 
kuose sulaužytos. 1933 m. joms suteikta aktyvi 
ir pasyvi balsavimo teisė. Mečetėse jos daugiau 
nebevaržomos. Tramvajuose dar iš seniau yra 

užsilikę atskirtos ir moterims rezervuotos vie- 
tos, bet dabar šios vietos joms nėra privalomos. 
Gali sėstis, kur geriau patinka. Vis tik, teko pa- 
stebėti, jos renkasi šias rezervuotąsias vietas. 
Taip pat nė vienas vyriškis nedrįsta šių vietų 
užimti. Be to, dar ir dabar yra pasilikę grotomis 
apkalti moterų gyvenamųjų namų langai. Tik 
kai kur šios grotos buvo nuimtos. Reiškia, dva- 
sios persilaužimas vyksta pamažu. 

Pirmu kart teko pamatyti rytiečių bazarą. 
Kadangi norėjau išsimainyti pinigų, mano vadas 
nusivedė mane į savo pažįstamo armėno krau- 
tuvę, esančią prie pat bazaro. Čia mus priėmė 
labai maloniai. Ne tik pinigus čia iškeitė, bet ir 
pavaišino turkiška kava. Armėnas sklandžiai 
kalbėjo rusiškai, prancūziškai ir itališkai. 

Panašiais pirklių gabumais teko stebėtis ir + 
lankant patį bazarą. Čia buvo didelė žmonių 
spūstis. Ir triukšmas nemažesnis. Kiekviena gat- 
velė buvo apstatyta vienos rūšies prekėmis: vie- 
nur kilimai, kitur metalo išdirbiniai ir tt. Dai- 
riausi, stebėjau visą šį man neįprastą pasaulį. 

Pamatę naują žmogų, prekybininkai čiupo 
mane už rankos ir traukte įtraukė į savo krau- 
tuvę. Veltui gyniausi ir aiškinau nieko nepirk- 
siąs. Bet dėl to jie nesijaudino. „Tai nors pa- 
žiūrėk, tamsta“, šaukė jie man. Iš tiesų, buvo 
įdomu pamatyti įvairius vietos išdirbinius: kili- 
mus, raižiniais išpuoštas atminimui dėžutes ir k*. 

Bet ilgiau čia pasilikti nebuvo galima. Mz*. 

vos tik spėjom peržengti krautuvės slenkstį, sa- 
vininkas jau šaukė atnešti svečiams kavos. Vai- 
šes gi priėmus nieko nepirkti irgi nepatogu. Tai- 
gi sprukome lauk. Kitur mus sučiupę, jei ne 
prekių pažiūrėti, tai bent kavos išgerti kvietė 
pas save. Ir taip kuone prie kiekvienos krau- 
tuvės. Net įgriso. Užtat lengviau atsikvėpiau iš- 
ėjęs iš bazaro, kur ir oras visokiais kvapais pri- 
tvinkęs sunkino alsavimą. 

Ant rytojaus, penktadienį, liepos 15 d., teko 
užsiregistruoti policijoj, aplankyti keletą puoš- 
nesnių mečečių ir Stambūlo sienas su 7 bokštų 
pilimi. Kadangi muzulmonai švenčia penkiudie- 
nį, daugelis krautuvių tą dieną buvo už Žarytos. 
Iš viso reik pažymėti, kad Rytuose yra tik ketu- 
rios pilnos darbo dienos: muzulmonai švenčia 
penktadienį, žydai subatą ir krikščionys sekma- 
dienį. 

Policijos įstaigos yra Aukštojoje Portoje 
(turkiškai Bab-i-ali), kur sultonų laikais gyven- 
davo didysis viziris, Turkijos pirmasis ministe- 
ris bei veikė užsienio ir vidaus reikalų ministeri- 
jos. Ne vienas Europos diplomatas drebėjo iš 
baimės žengdamas per šių rūmų slenkstį. Tr man 
buvo nejauku šiuose rūmuose, kur t:-k krauge- 
riškumo kadaisia parodyta. Bet dabar jau kiti 
laikai. . 
Istambūlas garsus savo mečetėmis. Tų pri- 
skaitoma iki 481, kurių virš 89 yra buvę krikš- 
čionių bažnyčios. Keletą žymesniųjų dabar tv- 

ko aplankyti. Gražiausia Stambūle vra Suleima- 
no mečetė (Suleiman - Džiami), statyta 1550- 
1566 m., užimanti visą aukštumą prie Aukso 
rago. Žymi yra ir Mahometo I mečetė (Ahmed- 
Džiami), ctatyta 1610 m., su 6 minaretais ir lenk- 
tyniuojanti su Mekos Kaaba. Netoli Andrinopo- 
lio vartų yra įdomi Kahriė-Džiami mečetė, seniau 
buvusi bizantiška bažnyčia, statyta Justinijono, 
bet naujai perstatyta XI šimtmety, išdekoruota 
gi XIV šimtmety. Tai garsioji Kristaus Panto- 
kratoro (visur, visam kam viešpataujančio baž- 
nyčia, su gražaus darbo mozaikomis, kurios čia 
atrastos 1876 m. nuėmus tinką. Nežiūrint, kad 
islamas draudžia mečetėje paveikslus, turkų val- 
džia vis tik leido šiuos meno kūrinius atidengti. 
Yra taip pat buvusi bizantiškoji bažnyčia ir 
Fetije-Dž'ami (Pergalės mečetė), statyta XII: 
šimtmety, vadinama Pamakaristos. Turkams su- 
griovus šv. Apaštalų bažnyčią, prieš perkeliant 
į Fanarą, čia kurį laiką buvo graikų stačiat kių 
patrijarcho būstinė. 1594 m. Muradas III ją pa- 
vertė mečete. Vis tik yra išlikę gražių mozaikų. 
Žymi cavo didumu yra Mehmed - Fatih - Džia- 
mi - Mahometo Nugalėtojo mečetė, statyta 1465 
m. Bet kas jas visas aplankys ir jų istoriją ap- 
rašys1? 

Stambūlo gatvelių kertėse ir šiaip teko pa- 
stebėti labai daug turbėjų. Tai žymesniųjų ma- 
hometonų kapai. Dažniausiai tai tik akmuo su 
bokšteliu. 

Senovėje  Konstantinopoliui buvo laibai 
svarbus vandens tiekimo klausimas. Šiuo tikslu 
žemėje buvo įtaisyos cisternos, rezervuarai, ku- 
riuose buvo saugojamas lietaus vanduo. Pats re- 
zervuaras būdavo apdengiamas kolonomis pa- 
remtu stogu, ant kurio kartais buvo statomi ir 
namai. Kadangi cisternos dabar apskritai nerei- 
kalingos, jų stogai nuimti ir duobėje užvesti 
daržai. Keletas tačiau naudojamų cisternų išliko 
iki mūsų dienų. Teko aplankyti Jėri - Batan cis- 
terną, statydintą Konstantino, vėliau gi perstaty- 
dintą Justinijono. Ilgumo ji turi 111 metrų ir 
platumo 60. Plytines lubas remia 336 kolonos, 
po 12 m aukštumo kiekviena. Viršuje cisternos 
pastatyti namai. Per padarytas lubcse skyles 
žmonės dar ir dabar semiasi vandens. Turistų 
pramogai cisternoje plaukioja pora laivelių, ku- 
riais galima pasivažinėti. 

Buvo įdomu aplankyti ir graikiškąjį miesto 
kvartalą Fanarą, kur gyvena graikų stačiatikių 
patrijarchas, Focijaus ir Mykolo Keruliarijaus 
įpėdininkas. Prie šv. Jurgio patrijarchato bažny- 
čios yra patrijarcho rūmai ir graikiškoji patrijar- 
chato mokykla. 

Prie Andrinopolio vartų, vaikščiojant mies- 
to sienų griuvėsiais, man prisiminė tos baisios 
desperatiškos kovos, kurias čia turėjo atlaikyti 
bizantiečiai gindamiesi nuo savo priešų. Jau prie 
Heraklijaus 625 m. jie čia turėjo atremti smarkų 
avarų puolimą. Bet tai nebuvo paskutinis kar- 

tas. Apgriuvę sienos šiandien man liūdnos by- 
lojo apie praeitį skaudžią ir žiaurią, kada čia 
ėjo žūtbūtinės kovos už Bizantijos garbę ir di- 
dybę. Deja, Bizantija neatlaikė priešų puolimų. 


Į esančią prie Aukso vartų 7 bokštų pilį te- 
ko važiuoti tramvajum. Jau graikai šią vietą bu- 
vo sustiprinę. Iš pradžių buvusi apvali, vėliai 
pilis buvo sustiprinta 5 bokštais; 1350 metais 
pristatyta dar du bokštai. Radę sugriautą, turkai 
pilį atstatė ir ją pavertė kalėjimu. Pilis dabar vėl 
apgriauta ir belikę tik 4 bokštai. Keleivis ją lan- 
ko su pasibaisėjimu, nes ji primena Paryžiaus 
Bastiliją ir Londono Towerį. Daugelis žymių 
žmonių prarado čia savo gyvybę. Šiame kalėji- 
me žuvo 7 janičarų nuversti nuo sosto sultonai, 
daugeliui vizirų čia nukirstos galvos, čia kalėjo 
ir nedraugingų valstybių ambasadoriai. |eko 
matyti kambarį, kuriame nelaimingiesiems buvo 
kertamos galvos, ir šulinį, į kurį tos galvos bū- 
davo sumetamos. Prieš akis dabar man stojo vi- 
si turkų žiaurumai, dėl kurių ne bereikalo dre- 
bėjo Europa. 


Paskutinę dieną teko pašvęsti muziejų lan- 
kymui. Įdomu buvo pamatyti buv. sultonų rū- 
mus — seraijų. Dabar čia viskas kalba tik apie 
praeitį. Puošniuose rūmų kambariuose išstatyti 
sultonų parėdai, ginklai, įvairios jų turėtos bran- 
genybės, daugumoj iš krikščionių išplėštos. Ačiū 
Dievui, Europai šiandien jau nebereikia drebėti 

prieš sultonų siaubą, kurie niokojo šalis kardu 
ir ugnimi, nešdami Mahometo mokslą 

Turkų vestuosius karus ypač priminė Karo 
muziejus, įrengtas buvusioje bizantiečių šv. Irc- 
nos bažnyčioje. Čia surinkti įvairūs ginklai, pa- 
trankos, vėliavos, kovose jau suplyšę, bet užtat 
garbingai kalbančios apie turkų narsumą. Čia 
buvo sukrauti ir kryžiuočių Rytuose paliktieji 
ginklai. Čia teko matyti ir grandinę, kuria buvo 
uždaromas Aukso ragas. Puldami 1453 m. Ko>s- 
tantinopolį ir negalėdami šios grandinės nutrauk- 
ti bei pro ją prasiveržti į Aukso ragą, turkai bu- 
vo priversti pasinaudoti bizantiečių  nelaukta 
strategija: sausuma savo laivus perkelti iš Bos- 
foro į Aukso ragą, apeinant patį miestą. Ir šį 
kartą jų žygis pavyko. Kita puse Aukso rago 
bizantiečiai nebuvo laukę priešo puolimo. 

Man įdomiausias buvo senienų muziejus, 
turtingas kultūros liekanų rinkiniais iš seniausių 
tautų Rytuose: hetiečių, asiriečių, chaldiečių, 
frigiečių, palmyriečių, Palestinos, Kipro, grai- 
kų, romėnų ir kt. Tiesa, žymi iškasenų dalis yra 
patekus į Berlyno muziejų. Bet ir čia dar buvo 
kas pažiūrėti. Kadangi buvau pakelėje į Pales- 
tiną, įdomavausi ypač Palestinos iškasenomis, 
jos kultūros palaikais. Tarp kitko čia teko ma- 
tyti ir Siloės hebraišką įrašą, atrastą 1880 m. Je- 
ruzalėje. Kada, būtent, karaliaus Ezekijo įsaky- 
mu buvo rausiamas Siloės kanalas (apie 700 m. 
pr. Kr.), turįs atvesti vandenis iš Gihono šalti- 

nio į Siloės tvenkinį (plg. 4 Kar. 20, 20; 2 Kron. 
32, 30; Ekli 48, 19), darbininkai apie savo atlik; 
tą darbą keletą žodžių įrašė akmenyje. Šis jų 
įrašas yra kaip tik atrastas ir čia dabar saugoja- 
mas. Čia saugojamas ir graikiškas įrašas, atras- 
tas Jeruzalėje 1871 m. mokslininko Ciermont - 
Ganneau, kur mirties bausme draudžiama pago- 
nims pereiti Jeruzalės bažnyčios apivarą, prie 
kurio durių šis įrašas stovėjo. Ak:meninėj= įrašo 
lentoje dar žymu kirvio ar kūjo sinūgiai. Vei- 
kiausiai Tito kareiviai, besiveržią į Jeruzalės 
bažnyčią, bus šį įrašą sudaužę. Kitoje lentos da- 
lyje, kuri yra pražuvusi, tas pats draudimas buvo 
lotyniškai parašytas. 

. Nebuvo galima aplenkti neseniai pastatytos 
šv. Antano bažnyčios. Į šią katalikų bažnyčią 
prie garsaus stebūkladario ateina pasimelsti ir 
mahometonai. Bet tai dar ne atsivertimas į krikš- 
čionybę. Jų kaip ir nėra. Islamizmas tai sunkiau- 
sia misijonieriams dirva. 

Turkai labai dėkingi Benediktui XV, tam 
didžiajam taikos Popiežiui, kurs Didžiojo karo 
metu ir turkams ištiesė savo tevišką pagalbos 
ranką. Už tai atsidėkodama Turkija šiam Popie- 
žiui pastatė Konstantinopolyje gražų paminklą. 

Trys dienos Konstantinopolyje taip ir pra- 
bėgo nejūčiomis. Jį teko apleisti šeštadienį, lie- 
pos 16 d., vakare prancūzų „Mersageries Mari- 
times“ laivu „Patria“, kurs plaukė į Atėnus. 
Danguje jau pradėjo blykčioti pirmosios žvaigž- 

dės, kai mūsų laivas apleido Galato:. uostą. Pa- 
kraščiais sužibę miesto žiburiai pasakiškai atsi- 
švietė Aukso rage ir Bosfore. Gaila buvo apleis- 
ti šį šaunųjį, deja, nelaimingąjį miestą, kadaisia 
vien krikščionių gyvenamą, krikščioniu valdovų 
valdomą, o dabar pusmėnulio prislėgtą. „Patria“ 
pamažu praslinko pro Seraijų, pro apgiiuvus'as 
senojo Stambūlo sienas, Skūtarį palikdama: kai- 
rėje. Netrukus jau buvome Mariaros jūroje. 


MARMAROS JŪRA 


Su Bosforu pietuose susijusi įra pavadinta 
joje esančios Marmaros salos vardu Marmaro 
jūra (turkiškai Mermer“ Denis). Tai cenovės 
Propontida. Ilgumo ji turi 280 km, platumo 30 - 
50 km ir gilumo 1356 m. Dardanelių sąsiauris 
ją jungia su Egėjų jūra. Neilgai tačiau mes ma- 
tėme jūros pakraščius. Tik šen ten sušvytėdavo 
dar koks žiburys. Galop jau nė jų nebuvo ma- 
tyti. Beliko susiprasti su nauja aplinka, su nau- 
jais žmonėmis, 

Keleiviai daugumoj buvo prancūzai turictai. 
Ši kartą todėl ant denio buvo kitoks gyveni- 
mo tempas. Nė valandėlei jie negalėjo pabūti ra 
miai: jie krykštavo, dainavo ir juokės. Susiradus 
patefoną prasidėjo ir šokiai. Ir taip iki vėlyvos 
nakties. 

Laivu iš Konstantinopolio važiavo ir Atėnų 
rytų apeigų vyskupas Calebasi bei vienas pran- 

cūzų kunigas. Tuojau suėjom ; pažines ir kelic- 
nė tapo visai įdomi. Sužinojęs, kad keliauju į 
Atėnus, vyskupas užsikvietė Atėnuose sustoti 
jų seminarijoje. Pakvietimas man buvo labai ma- 
lcnus, nes šiaip jokių pažįstamų Atėnuose ne- 
turėjau. 


DARDANELIŲ SĄSIAURIU 


Aušo gražus sekmadienio rytas, liepos 17 d. 
Kai užbėgau ant denio pasižvalgyti, jau buvom 
įvažiavę į Dardanelių sąsiaurį, seniau Hellespon- 
tu vadinamą. Jis skiria Europą (Gallipolio pusia- 
salį) nuo Mažosios Azijos ir jungia Marmaro 
jūrą su Egėjų jūra. Dardaneliai turi 65 km ilgu- 
mo, 1, 9-6 km platumo ir 80 metrų gilumo. Są- 
siaurio paviršium iš Marmaros jūros teka atei- 
nanti iš pat Juodųjų jūrų vandens srovė; iš Egė- 
Jų gi jūros, tik priešinga kryptimi, apačia slen- 
ka kita vandens srovė. 

Dardaneliai visuomet buvo svarbus jūrų ke- 
lias. Juk tik juo susisiekia Juodoji ir Vidurže- 
mio jūros. Ypač karo metu jis svarbus. Tai gerai 
suprato turkai ir sąsiaurį apstatė tvirtovėmis, 
kad reikale galėtų sulaikyti priešo laivus, besi- 
skverbiančius į krašto vidurį, į Kons. mtmmopolį. 
Tai tikri Konstantinopolio vartai iš Viduržemio 
jūros pusės. 

Turkai Dardanelius valdė iki Didžiojo ka- 
10 pabaigos. Veltui sąjungininkai, norėdami at- 

skirti Vokietiją nuo Turkijos ir susisiekti su Ru- 
s'ja, 1915 m. vasario - balandžio mėnesiais bai- 
dė pro čia prasiveržti į Konstantinopolį. Loza- 
nos sutartimi (1925 m. liepos 24 d.), Dardaneiių 
sąsiauris buvo demilitarizuotas. Šia sutartimi, čia 
uždraustos statyti tvirtovės, likusios turėjo būti 
išgriautos. Turkai taip pat įsipareigojo praleisti 
visus prekybos ir karo laivus; tik savo priešų 
laivus jiems leista sulaikyti. Reik tačiau pažymė- 
ti, kad 1956 m. turkai vėl atgavo teisę užimii 
Dardanelius savąja kariuomene. 

Ypač gražūs Dardanelių Mažosios Azijos 
krantai, apaugę krūmais ir vaismedžiais,. dau- 
giausia alyvmedžiais. Buvo matyti ir augą vy- 
nuogynai. Gallipolio pusiasalis labiau suvargęs 
atrodė, Visur stūksojo pilkos uolos, pakraščiais 
medžių rečiau kur buvo matyti. Abu sąsiaurio 
krantai buvo matyti visą laiką. Tai vienoj, tai 
kitoj pusėj matėsi daug griuvėsių iš Didžiojo 
karo laikų. Daugumoj tai išgriautų tvirtovių lie- 
Lanos. 

Šis nykus vaizdas priminė netolimoj praeity 
čia įvykusias žiaurias kautynes. Čia skendo ang- 
lų ir prancūzų laivai; čia žmonės, apšaudomi 
nuo Dardanelių krantų, krito kaip musės. Už 
čia žuvusius 9 val. ant laivo buvo atlaikytos ge- 
dulingos pamaldos. Ir kai 11 val. pravažiavome 
pro žuvusiųjų Didžiojo karo metu sąjungininkų 
kapus, visa laivo įgula ir žmonės, susirinkę ant 
denio, pagerbė čia kritusius už laisvę. Didžiulis 


Kelionė į Šv. Žemę, 7. 2 


kryžius jau iš toli skelbė, kad čia ilsisi tie, kurie 
narsiai cavo krūtinę priešui atstatė. Ir čia turėtų 
būti parašas, kaip kadaise Tesalijoj prie Termo- 
pylių tarpeklio, kur žuvo (480 m. pr. Kr.) nar- 
susis Leonidas su 300 spartiečių, norėjusių su- 
laikyti Kserkso kariuomenę: „Keleivi, pasakyk 
Europai, kad mes čia gulime paklusnūs jų įsa- 
kymams“. Ir kai mūsų laivas su pusiau nuleista 
vėliava pamažu slinko pro šią amžinojo poilsio 
vietą, daugelis šluostė savo ašarotas akis. 

Tą dieną visi buvo daugiau užsimąstę ir tik 
pašnabždomis tarp savęs kalbėjosi ap'e praeju- 
sio karo žiaurumus. 

Kiek lengviau atsikvėpė keleiviai įvažiavę į 
Egėjų jūrą. Čia kelionė buvo tikrai maloni. At- 
rodė tarsi keliaujame didžiuliame ežere. Išmėty- 
tos po jūrą salos mus supo iš visų pusių. Taip 
praplaukėme Imbro:o ir Lemnoso salas, palik- 
dami jas dešinėje; Metylėnė, seniau Lesbosas, 
liko kairėje. Kairėje liko ir Chio sala. Pirmadie- 
nio rytą, liepos 18 d., pravažiavome pro Sūnio- 
no kyšulį ir pasukome Pirėjaus, Atciu; uosto 


link. 

Pirėjaus uostas, kuriame mums dabar teko 
išlipti, yra 7 km (geležinkeliu 12 km) nuo Atė- 
nų. Gyventojų 270.000. Tai žymus nuolat augąs 
pramonės miectas, siekiąs veik Atėnus Susisie- 
kimas su Atėnais iš čia labai geras nes kas 15 
min. į Atėnus eina elektrinis traukinys. 


ATĖNAI 


Išlipęs iš laivo ir atlikęs visus sienos perė- 
jimo formalumus, patekau į malonią Vysku- 
po Kūrijos globą, kurios atstovai buvo atvy- 
kę į Pirėjų pasitikti savo vyskupo. Į Atėnus 
teko važiuoti automobiliu. Tai neilga, nors kiek 
įkyri kelionė. Plentas buvo labai išvažinėtas 
ir šoferis turėjo nuolat budėti, kad išvengtų duo- 
bių. O judėjimas didelis. Automobiliai, sunkve- 
žimiai tik skuba ir skuba. Vis tik ir ši kelionė 
nan teikė savotiško malonumo. Medžiais apau- 
g4 pakraščiai karts nuo karto atidengdavo Atė- 

nus ir prieš mūrų akis maloniai sušvytėdavo 
Akropolio siluetas. Malonus švelnus  jaus- 
mas užplūsdavo tada mano sielą. Štai, dar aki- 
mirka, ir jau būsiu senovės meno ir mokslų 
sostinėj. Netoli, rodos, tie laikai, kada Graikija 
plačiajam pasauliui iš čia skelbė savo doktrinas. 
Iš čia taip pat sklido gili dvasios kultūra. Ir Ro- 
ma, kuri tik kumštį težinojo, atkreipė į Atėnus 
cavo akį. Pavergusi Graikiją, Roma savo ruožtu 
buvo Graikijos pavergta. Graikija užvaldė Ro- 
mos dvasią: ji tapo jos mokytoja ir auklėtoja. 

Bet vicų nugalėtoja norėjo būti Evangelija. 
Ji negalėjo todėl aplenkti ir Graikijos, ypač Atė- 
nų, pagoniškos dvasios kultūros centrą. Ją čia 
atnešė Apaštalas Povilas. Perėjęs Makedoniją, 
jis čia atėjo iš Berėjos, ten kilus sumišimui prieš 
jį. Kaip nuostabiai Dievo Apvaizda panaudoja 
savo tikslams ir piktus žmones! Kilęs prieš jį 
si umišimas verčia Apaštalą keliauti toliau ir taip 
duoda progos ir kitiems išgirsti išganymo žodį. 
Ypač to žodžio buvo reikalingi Atėnai. Tiesa, 
politinio vaidmens jie tuomet jau nevaidino. Bet 
tai buvo meno ir mokslo miestas, sutraukias 
daug žmonių ir iš svetur. Charakterizuo lamas 
Atėnus, evangelistas Lukas pažymi, kad visi 
atėniečiai ir tenai viešintieji ateiviai nieku kitu 
neužsiimdavo, kaip tik sakyti ar išgirsti ką nau- 
14“ (Apd 17, 21). 

Atėnai buvo tada ir religinis helėnų centras. 
Geografas ir istorininkas Pauzanijas (II šimt. 

po Kr.), perėjęs visą Graikiją, pastebi, kad Atė 
nuose buvę daugiau dievų statulų negu visoje 
Graikijoje drauge. Ne be ironijos išsireiškia Pet- 
ronijus, Atėnuose lengviau esą rasti stabą negu 
žmogų. Ir Povilas, atėjęs į Atėnus savo antro- 
sios apaštališko:ios kelionės metu (apie 51 m.), 
rado rtabmeldystei pasidavusį miestą ir tuo re- 
giniu buvo sujaudintas iki sielos gilumai. 

Savo papročiu, Povilas pirmiausia kreipėsi 
į žydus ir garbinančius Dievą. Žydų čia buvo 
ne maža. Jie net savo sinagogą turėjo ir joje su- 
batomis Povilas jiems kalbėjo apie Kristų. 

Bet jam rūpėjo ir pagonys. Čia ypač miesto 
aikštė (agora) atkreipė jo dėmesį, kur rinkdavo- 
si filozofai ir kalbėtojai, subėgdavo taip pat ir 
žmonės jų pasiklausyti. Kartą į susirinkusių būrį, 
tarp kurių maišėsi ir epikūrai su stojikais, pra- 
bilo ir Povilas, skelbdamas Jėzų ir prisikėlimą. 
Bet šie nori geriau išsiaiškinti apie skelbiamą 
naująjį mokslą, ir Apaštalą nusiveda nuošaliau, 
1 Areopagą, į Marso kalvą. 

Tai uolėtas kalnelis (115 m virš jūrų lyg- 
mens) į vakarus nuo Akropolio, kur posėdziau- 
davo vyriausis Atėnų teismas, Areopagu vad:- 
namas, kaip ir pati posėdžių vieta (Areios pa- 
gos — Marso kalva). Sudarytas iš buvusių ar- 
chontų, vyriausių Atėnų valdininkų, viso 31 na- 
rio, Areopagas buvo žinomas savo rimtumu ir 
bešališkumu. Jam tai būdavo pavedamos :pręs- 
ti kriminalinės bylos. Į posėdžius jis rinkdavosi 

ne agoroje, bet į nuošalią vietą, toli nuo triukš 
mo, kad čia ramiai ir šaltai galėtų svarstyti bylas 

Iš visos Povilo kalbos, pasakytos Areopage 
nematyti, kad jis būtų buvęs čia pakviestas pa 
siteisinti dėl skelbiamo naujojo mokslo. Vei 
kiau, kad ir visi atėniečiai, ieškodami progos 
išgirsti ką naujo, areopagitai, Areopago nariai, 
Jį čia pasikvietė. Prie jų prisidėjo ir epikūriečiai 
su stojikais. 

Povilas Dievo žodžio jiems nepašykštėjo. 
Priminęs jų dievobaimingumą — gatvėse, o da- 
bar iš Areopago ir Akropolį su agora jis matė 
pilnus dievų statulų — jis pradėjo jiems skelbti 
Nežinomąjį Dievą, Tą, kurs taip avti mūsų yra, 
kurio tačiau mes nesistengiam pažint'. 

Bet dauguma jo klausytojų buvo skeptikai 
ir pradėjo tyčiotis, ypač iš skelbiamo nurnirusių 
prisikėlimo, ir jam sakė: „Pasiklausysime tavęs 
apie tai kitą kartą“ (Apd. 17, 38). Vargu tačiau 
jie kada nors daugiau klausė Povilo kalbų. Vis 
tik šį kartą keletas iš klausiusių jo pamokslo 
įtikėjo. Tarp jų buvo ir Dionizas areopagitas. 

Į tuos pačius Atėnus, kuriuos kadaise Po- 
vilas bus apleidęs su dideliu nusivylimu, dabar 
aš buvau pakelėj. Tiesa, tai jau naujieji Atėnai. 
Senųjų Atėnų tik griuvėsiai belikę. Vis tik aš 
važiavau su viltimi, tikėdamasis rasiąs didžiojo 
Apaštalo nors pėdsakuc. 

Štai, jau mes ir Atėnuos. Tik pirmas įspū- 
dis prastas. Prie moderniojo miesto prisigla idę 

riogsojo iš molio drėbtos trobslės, visai neside- 
rindamos prie toliau stovinčių puošnių pastatų. 
Bet užtai jos mums kalbėjo apie netolimos pra- 
eities (1922 m.) graikų karus su turkais. Tas čia 
sulipdė Mažosios Azijos graikai, 1922 m. suk eis- 
ti su Graikijoje gyvenusiais turkais. Graikai ta- 
da prarado Adrianopolį ir didelius plotus Ana- 
tolijoj (Smirną). Kas gi pirmiausia giau: trem- 
tinius, jei ne sostinė? Štai kodėl Atėnai taip 
sta'giai išaugo į didmiestį su 480.000 gyventojų 
(drauge su Pirėjum 750.000), kai 1832 m. gyven- 
tojų čia buvo tik 2000 ir 1920 m. 300.000 gyv. 


„Atėnai įsikūrę... prie Likabeto ir Akropolio kalvų“. 

Atėnai įsikūrę maždaug Atikos lygumos vi- 
duryje, tarp upių Kefiso vakaruose ir Iliso ry- 
tuose, prie Likabeto ir Akropolio kalvų. Dabar 
tačiau m'esto užimamoji vieta nėra pirmykštė. 
Senieji Atėnai buvo išsistatę arčiau prie Iliso ir 
ant keletos gretimųjų kalvų: Akropolio, Areo- 
pago, Pnikco, Nimfų ir Mūzų kalnelių. Bet 
šiandien tos vietos apleistos. Tik išlikę jų pasta- 
tų griuvėsiai liudija, kad kadaise čia gyvenę 
aukštos kultūros žmonės. 

Akropolis, 156 m. aukščio kalva dabartinio 
miesto pietuose, jau apie 2000 m. prieš Kr'stų 
buvo gyvenamas. Mikėnų laikais (1600 - 1200) 
Akropolis žymi tvirtovė, bet miertas smarkiau 
pradeda augti tik X šimtmety, kai susijungia su 
Atikos kraštu į vieną valstybę. Graikų istorijoje 
tačiau Atėnai iškilo tik VI šimtmety, kai Pizis- 
tratas ir jo įpėdininkai miestą padarė poliuniu, 
meno ir mokslo centru. Akropoly sukurtos tada 
žymiausios šventovės. Jau Pizistratas uoliai ėmė- 
ci darbo. Jis pastato šventyklą Dionizui ir miestą 
apsupa mūro siena. Jis imas taip pat statyti ir 
Olimpo Dzeusui šventykla — Olimpioną, kurį 
tik po 500 metų pabaigė statyti imperatorius Ha- 
drijanas. Keletas jo išlikusių kolonų ir šiandien 
tebestovi. 480-79 m. persų sugriautas miestas vėl 
atstatomas, ir dar labiau stiprinamas. T nistol-- 
lio (527 -459 m.) įsakymu Atėnai apvesti nauja 
mūro siena (6 km) ir sustiprintas Pirėjaus uos- 
tas. Miltiado sūnus Kimonas miestą išpuošia. 

Tada pastatoma ir margoji galerija (sto2 poiki- 
le), išpuošta žymiausių to laiko menininkų pa- 
veikslais,. mėgiama kai kurių filozofų susirinki- 
mų vieta. Susirinkimo vietos vardu jie buvo pa- 
vadinti stojikais. Gražiausi betgi ir vertingiausi 
pastatai buvo Periklio (499 - 429 m.) statydinti. 
460 m. prieš Kr. pastatomos Ilgosios sienos, ku- 
rios miestą sujungė su Pirėjaus uostu, laiduoda- 
mos saugų priėjimą prie jūros. 447 - 453 m. Ak- 
ropoly pastatytas garsusis Partenonas, skaisčio- 
sios Atenos, miesto globėjos, šventykla doriečių 
stiliuje iš puikaus Penteliko (Atikos kalnas tarp 
Atėnų ir Maratono) marmuro. Fidijas šią šven- 
tyklą išpuošė Atenos Partenos aukso ir dramblio 
kaulo statula bei daugybe brangių skulptūrų. 
437 -4353 m. Mnesiklas pastatė Propilėjus, puoš- 
nius į Akropolį vartus. Periklio laikais statytas 
1 Tezeionas. 

Peloponėzo karai (431 - 404 m.) statybos ne- 
sutrukdė. Tada pastatytas iš Penteliko marmuro 
joniečių stiliuje Erechteionas (420 - 407 m.). Prie 
Likurgo (338 - 26 m.) baigtas statyti V šimtmety 
pradėtas Dionizo teatras, prie Iliso upės rung- 
tynėms pastatytas didelis stadijonas. Tais laikais 
čia mokė ir didieji filozofai: Platonas (429 - 347) 
bei Aristotelis (384-322, 321 m.). 

322 m. Atėnai pateko į makedoniečių ran- 
kas, bet ir tuomet miestas nesiliovė statęsis. 146 
m. čia jau romėnai viešpatauja. Kai 88 m. Atėnai 
prisidėjo prie Ponto karaliaus Mitrilato, kovo- 

jančio prieš Romą, romėnų generolas Sulla mies- 
tą apgulė ir jį paėmęs (86 m.) smarkiai apgriovė. 
Tarp kitko sugriautas tada ir Odeonas 

Nuo tada Atėnai nustoja savo pelitinės 
reikšmės ir tampa universitetiniu miestu, kur 
plaukia graikai ir romėnai ieškoti išminties. Šiuo 
laiku (apie 51 m.) į Atėnus atvyksta ir šv. Po- 
vilas. Miestą dabar puošia ir turtingieji romė- 
nai, bet ypač imperatorius Hadrijanas jį buvo pa- 
mėgęs (užbaigiamas Olimpionas, pastatoma Had- 
rijano arka). 

Tautų kilnojimosi laikais Atėnai neišvengia 
barbarų antplūdžio. 267 m. po Kr. miestą užima 
heruliai ir 395 m. Alariko vedami gotai. Dar ir 
tuomet Atėnai yra pagonių dvasinės kultū- 
ros centras, kur plaukia iš visur pagonys čia pa- 
sisemti savo dvasiai peno. Jo  neaplenkia 
nė krikščionys. Antai, Atėnuose mokosi ir šv. 
Bazilius (330 - 379 m.) ir jo bičiulis šv. Grigalius 
Nazianzietis (329 - 389 m.). Čia mokėsi ir Juli- 
jonas Apostatas. 


Bet šis pagonybės centras visai nesiderino 
su krikščioniška dvasia, kuri kaskart labiau pli- 
to į visas šalis. Tai buvo tarsi sala krikščiony- 
bės jūroje. Reikėjo tad kaip nors šį pagonybės 
centrą išgriauti. Tai atliko imperatorius Justini- 
jonas, 529 m. uždarydamas Atėnų universitetą ir 
pagonių šventyklas paversdamas krikščionių 
bažnyčiomis. Partenoną jis pavertė Šv. Mergelės 

Marijos bažnyčia, Tezeioną pašventė šv. Jur- 
giui ir tt, 

1205 m. Atėnus užėmė kryžiuočiai ir įsteigė 
Atėnų hercogiją su sostine Atėnuos. Bet 1458 
m. Atėnus jau užima turkai ir viską pertvarko 
savaip. 1469 m. Partenoną jie pavertė mečete, 
Propilėjus kareivinėmis, Erechteione laikė hare- 
mą. Venecijai kovojant su turkais, 1687 m. Ve- 
necijos laivyno admirolui Morosini  apgulus 
miestą, granata pataikė į Partenoną ir uždegė 
turkų tuomet ten laikomą sprogstamąją medžia- 
ga, kuri išardė didesnę Partenono dalį. Venecijie- 
čiai miestą paėmė, bet netrukus turėjo iš čia pa- 
s traukti (T). 1688 m. Traukdamiesi iš Atėnų jie 
išsivežė ne maža skulptūrų. Miestą valdant tur- 
kams, Atėnai visai sunyko ir pasidarė mažu pro- 
vincijos miesteliu su 6-8000 gyventojų. Ir daugu- 
ma meno vertenybių tada iš Atėnų išnyko. Eu- 
ropiečiai jas pirko iš turkų ir krovė į savo kraš- 
to muziejus. 

Prasidėjus nepriklausomybės kovoms (1821 
-29 m.), miestas vėl smarkiai nukentėjo. Bet 
nuo 1833 m., tapę naujosios Graikijos sostine, 
Atėnai pradėjo plėstis ir puoštis kaskart vis la- 
biau, 1835 m. čia įkurtas universitetas, kurs, pia 
dėięs darbą su 14 studentų, dabar jų turi virš 
6000. Miesto gyventojų skaičius padidėjo ypač 
po Didžiojo karo, kada 1922 m. jaunaturkiai iš- 
stūmė gra'kus iš Smirnos ir Trakijos (Adriano- 
polio) sričių, kurios, 1920 m. Sėvres sutartimi, 
buvo atitekę Graikijai. 

Džiaugiausi patekęs į garbingos praeities 
miestą, nors jo lankymo metas nebuvo visai pa- 
togus. Karštis buvo nepaprastas (409 C). Apie 
vidudienį gatvėje jau buvo sunku ir kvėpuoti. 
Reikėjo todėl ieškoti pastogės ir sandariai užsi- 
daryti kambary. Bet ir tas ne daug ką pagelbė- 
jo. Karšto oro srovė veržėsi ir pro uždarus lan- 
gus ir įkyriai vargino sudribusį kūną. Tokiu at- 
veju žmonės čia gaivinasi šaltu vandenimi, lai- 
komu moliniuose induore. Berasodamas pro in- 
do šonus, vanduo maloniai atvėsta ir tokiu būdu 
nereikia į jį dėti ledų. Tokios gamybos vanduo 
ir mane dabar gaivino šioje kaitroje. 

Po p'et, pradėjęs dvelkti vėjelis, viliote vilio- 
jo iš pastogės į gatvę. Nors gatvėse tačiau žino- 
nių dar buvo skystai — dar slėpėsi nuo dienos 
kaitrų, — bet aš jau neištvėriau ir leidausi per 
aikštes ir gatves Akropolio link, pakelėj aplan- 
kydamas katalikų šv. Dionizo katedros bažny- 
čią, tikrai vertą Atėnų. 

Atėnuose romėniško rito katalikų yra apie 
13.000, Apaštališko delegato žinioje; didesnė jų 
pusė yra graikai, kiti svetimtaučiai, ypač daug 
italų. Bizantijos ritų katalikų visoj Graikijoj yra 
tik apie 1800. Jų vyskupas gyvena Atėnuose, pas 
kurį man dabar kaip tik teko viešėti. 

Viskas Atėnuose man buvo nauja. Ir grai- 
kų tamsesni veidai ir jų kalba, graikiški taip pat 
ant įstaigų ir krautuvių parašai. Mano vadui net 
įgriso manęs belaukiant, kai pradėjau skaityti 

įvairius gatvėje sutiktus giaikiškus parašus ir 
klausytis gatvėje garsiau besikalbančių žmonių. 
O man tai buvo be galo įdomu. Be vargo supra- 
tau graikiškus parašus. Ne taip tačiau buvo su 
jų šneka. Veik nieko nesupratus reikėjo žengti 
toliau ir žiūrėti, ar kitur ką nors suprantamesnio 
neišgirsiu. . 

Teko pereiti ir Atėnų rinką. Kiek čia gyvu- 
mo ir tr:ukšmo! Rodės jie visi būtų Demosteno 
mokyklą išėję, taip jiems sekėsi kalbėti ir girti 
savo prekes. Čia pilna buvo vaisių ir visokiausių 
daržovių. Nuo vyšnių, fygų, abrikosų, persikų, 
gražių vynuogių kekių linko jų stalai, melionai 
ir arbūzai kalnais suversti gulėjo. Šio vaizdc ne- 
atlaikiau ir už 4 drakmas stvėriau geltonveidį 
melioną. Reikėjo juk išnaudoti rytiečių duos- 
numą. 

Pirmas mūsų vizitas senovei buvo Kezeic- 
nas, Tezėjaus šventykla, statyta architeki> Mi- 
kono 437 -452 m. pr. Kr. doriečių stiliuje iš 
Penteliko marmuro. Šventykla, kadaise Tustiui- 
jono paversta šv. Jurgio bažnyčia, išlikusi labai 
gerai. Tezėjas yra graikų pusiau istoriškas pu- 
siau mitologiškas asmuo, buvęs Atėnų karalium 
ir pasižymėjęs visa eile didvyriškų žygių: apva- 
lęs šalį nuo plėšikų (Prokrustas), Kretos labir:n- 
te nužudęs minotaurą, kovojęs su amazonėriis, 
nusileidęs į Tartarą ir tt. Šioj šventykloj turėję 
būti palaidoti šio didvyrio palaikai. Visą šven- 
tyklą (cellą) supa gražios marmuro kolonos, po 

6 galuose ir po 13 šonuose. Visas pastatas turi 
32 m ilgio, 13 m pločio ir 10 aukščio. Gaila, kad 
apgadintos šventyklą puošiančios skulptūros. 

Iš čia pasukom dešinėn keliu į Ak: polį. 
Tai Atėnų aukštasis miestas, iškilęs virš jūros 
lygmens 156 m (80 m virš miesto), 270 m ilgio 
ir 156 m pločio, iš visų pusių status. Tai ant šios 
kalvos buvo įsikūrę pirmieji Atėnų gyventojai. 
Iš pradžių karaliai, paskui Temistoklis kalv4 ap- 
supo sienomis, Miestui prasiplėtus, Akropolis 
tapo šventąja Atėnų dalimi: čia pradėjo statytis 
puošnios ir grakščios dievams šventyklos, senos 
buvo pakeistos naujomis. Į šį šventyklų miestą 
dabar ir mes drįsome kelti savo kojas. 

Lipome senais Propilėjų laiptais. Deja, jų 
grožio maža kas belikę. Apgriautus radcm ir 
gražiuosius Propilėjų vartus. Penkis metus juos 
statė Mnesiklas (437 - 432 m.) iš gražiojo Penie- 
liko marmuro. Senovėje dėl savo grožio jis buvo 
labiau branginamas už Partenoną. Ne taip tačiau 
šią meno brangenybę vertino lotynai, atkcivoję 
Atėnus iš Bizantijos. Atėnų kunigaikščiai šiuos 
didingus Akropolio vartus pavertė tvirtove. Tur- 
kai šį pastatą dar labiau išniekino, sukraudami 
čia savo sprogstamąją medžiagą, kurią padegė 
čia kritusi venecijiečių bomba (1687 m.), su- 
sprogdindama visą pastatą. 

Užlipus kalvą, tuoj mūsų akis ir širdį pa- 
vergė skaisčiosios Atėnos, Atėnų miesto globė- 
jos, šventykla — Partenonas, taip pat statytas 

iš Penteliko marmuro, bet susilaukęs tokio pat 
kaip Propilėjai Lkimo. Su skausmu širdyje ste- 
bėjom šventyklos apdaužytas ar išvirtusias ko- 
lonas. Neberadom nei Fidijo iš aukso ir dram- 
blio kaulo darytos Atėnos Partenos stovylos nei 
daugybės kitų čia buvusių brangių skulptūrų. 
Vis tk, nors ir apgriautas, Partenonas dar ir 


„nors ir apgriautas, Partenonas dar ir šiandien iškal- 
bingai byloja apie didingą savo praeitį...“ 


šiandien iškalbingai bylojo apie didingą savo 
praeitį, apie buvusį savo grožį ir garsiuosius Pe- 
riklio, to meno gerbėjo ir globėjo, laikus (499 - 
429 m.). Drauge su šventyklos griuvėsiais, ir 
mes liūdėjome tų praeities laikų, ne pagoniškų, 

bet meno ir grožio laikų. Ir šis grožis mums bu 
vo tuo brangesnis, kad krikščionybės pašvęstas, 
Juk ši Atėnai Partenai pagerbti statyta šventyk+ 
la buvo kadaise pašvęsta tikrai skaisčiai Merge- 
lei Marijai. Gaila, kad dabar tokiam gražiam 
tikslui ji daugiau nebetarnauja. 

Į šiaurę nuo Partenono yra kitas meno pa- 
statas, nors mažas, bet irgi nepaprastai gražus. 
Tai Erechteionas, statytas iš Penteliko marmuro 
joniečių stiliuje (421 - 409 m.). Tai buvo dvigu- 
ba šventykla, pašvęsta Erechtėjui, legendariškam 
Atėnų karaliui bei Atėnai Polia:, Atėnų miesto 
globėjai. Šventyklos prieangio skliautus dar ir 
dabar savo galvomis remia grakščios kariatidės. 
Šis pastatas kadaise irgi buvo paverstas bažny- 
čia ir pašvęstas Dievo Motinai Marijai. Tik tur- 
kai drįso jį išniekinti. 

Prie Akropolio pietų vakarų pusėje glau- 
džiasi Erodo Atikiečio Odeonas, muzikai skir- 
tas pastatas, dabar jau smarkiai apgriautas. Kiek 
toliau Asklepijaus šventyklo: griuvėsiai ir ga- 
lop erdvus Dionizo teatras, talpinąs iki 50.000 
ž'ūrėtojų. Pastatytas iš medžio apie 500 m.. kiek 
vėliau (apie 340 m.) perstatytas iš akmens. Tai 
čia buvo vaidinamos po atviru dangumi Eschylo, 
Sofoklio, Euripido ir Aristofano tragedijos bei 
dramos, kėlusios atėniečiuos grakštaus entu- 
ziazmo. o 

Nors tai buvo tolimos praeities laikai, mit- 
sų vaizduotėje dabar vėl jie atgijo. Drauge su 

atėniečiais mes sėdome į akmeninius suolus pir- 
mose eilėse ir gėrėjomės gražia helėnų vaidyba, 
jų kalbos švelnumu. Pro mūsų akis daba: skrido 
klasikai su savo nemirtingais veikalais. Norėjo- 
joci vėl juos imtis į rankas ir čia pat skaityti. 
Šiai dienai beliko dar aplankyti Areopagas 
ir čia bent dvasioje išgirsti kalbantį Tautų Apaš- 
talą. Marso uolėta kalva (115 m virš jūros lyg- 
mens), Areopagas, dar ir šiandien keleivių lan- 
komas. Daugumoj tai Apaštalo gerbėjai ir bi- 
čiuliai. Kalvos viršūnė, susirinkimų vieta, kiek 
aplyginta. Laiptų (viso 16), kuriais į aikštelę lip- 
davo teisėjai, dar ir šiandien yra išsilikę iškalti 
uoloje, tik amžių būvyje žymiai aptrinti. Dabar 
ir mes jais lipome į Areopagą, kaip kadaise šv. 
Povilas drauge su epikūriečiais ir stojikais. 
Liepos 19 d., antradienis, skirtas muziejų 
lankymui. Ypač įdomus buvo Tautinis Muzie- 
jus (Ethikon Museion), turtingas archeologi- 
niais rinkiniais. Tiesa, daugelis Graikijos iška- 
senų pateko į Londono, Paryžiaus ar Berlyno 
muziejus, bet ir iš to kas čia surinkta jau susida- 
ro puikus vaizdas apie Heliados senovę, garsią 
meno vertenybėmis. Ypač Mikėnų kultūra (XVI 
- XIII amžiai pr. Kr.) turtingai čia atstovauja- 
ma. Aukso masyvo raižiniai dar ir dabar stebina 
menininkus. O dievų ir deivių statulas kas čia 
suskaityti bepajėgs!? Kai kurių tačiau tik galvos 
ar stuomens belikę. Gražūs ir dažytųjų indų sky- 
riai. Visur jauti didelį skonį ir švelnumą. Ten- 

ka tik stebėtis senovės kultūra. Daugely atvejų 
mes esame toli nuo jų atsilikę ir nežinia kada tą 
jų kultūros lygį mes bepasieksime. 

Malonu buvo matyti ir tą pagarbą, kurią 
reiškia graikai anglų poetui Byronui, kovojusiam 
prieš turkus už jų krašto laisvę. Su pietizmu sau- 
gojama etnologiniame muziejuj guolis, kuriame 
mirė šis žymusis Weltschmerz'o — pasaulio siel- 
varto — poetas (1824 m.). 

Gražūs universiteto rūmai primena klasiški- 
nę senovę, kurio stiliuje jie statyti (1837 m.) 

Popietiniu laiku teko aplankyti karališkuo- 
sius rūmus, parką bei stadijoną, kuriame ruošia- 
mos sporto šventės sutraukia daug grakštaus 
graikų jaunimo. Nebuvo galima aplenkti ir 
Olimpiono — Olimpo Dzeuso šventyklos lieka- 
nų. Korintiškos sugriautos šventyklos kolonos 
dabar stovi vienišos ir apleistos; tik keletas jų 
dar laikosi draugėn susikibę, bijodamos tarsi 
griūti ant pliko lauko, kur drybso jų sesių iau 
sudraskyti lavonai. Prie Mūzų kalvos (147 m 
aukščio) teko aplankyti Sokrato kalėjimą. kur 
šis šviesusis išminčius baigė savo gyvenimo die- 
nas. 


KORINTAS 


Liepos 20 d., trečiadienį, teko keliauti į Ko- 
rintą, Akaijos sostinę, kur kadaise šv. Povilas 
yra uoliai darbavęsis bekurdamas bažnyčią. Šiai 
krikščionių bendruomenei yra jis parašęs it du 
laišku. Kelionė buvo nepaprastai įdomi, nes tu- 

„šventyklos kolonos dabar stovi vienišos ir apleistos; 
tik keletas jų dar laikosi draugėn susikibę..“ 


rėjau progos keletą valandų praleisti šv. Povilo 
prakaitu aplaistytam mieste, be to, pamatyti se- 
nąjį Peloponezą. 

Mišias atsilaikiau anksti Tėvų Jėzuitų baž- 
nytėlėj, ir jau 6 val. traukinys, pūškuodamas 
tarp kalnų, apaugusių alyvmedžiais, mane vežė 
pietų link. Nors dar buvo anksti, bet jau jautėsi 
greit prasidėsianti dienos kaitra. 

Į Korintą (apie 90 km nuo Atėnų) ne vie- 
nas važiavau. Pamatyti šv. Povilo evangelizuo- 
tojo miesto keliavo ir keletas ekskursantų iš 
Anglijos, tokių kaip aš, nepratusių prie kaitrų. 

Vis tik mes laikėmės narsiai, nesiduodami savęs 
įveikti saulės spinduliams, juo labiau kad mus 
palaikė savotiškai gražūs gamtos vaizdai. Nors 
mūsų traukinys raižė plikas uolas, plušėjo tarp 
retų alyvmedžių, bet užtai mėlynuojanti Egėjų 
jūra mus traukė savęsp. Taip pravažiavome 
Eleuzį, Megarą ir pasiekėme Korinto sąsmauką, 
perpjautą kanalo, kurs skiria Atiką nuo Pelopo- 
nezo. Iškastas 1881 - 93 m., kanalas turi 6343 m 
ilgumo, 25 m platumo ir 8 m gilumo. Juo sutau- 
poma 185 km kelio. Kaip tik dabar vienas lai- 
vas plaukė pro mus iš Patraso į Atėnus. 

Išlipome Naujajame Korinte (Nea - Korin- 
thos). Iš čia į Senąjį, šv. Povilo laikų, Korintą, 
mums dar liko 5 km kelio ir teko važiuoti veži- 
ku, kadangi geležinkelio į ji nėra. Naujasis Ko- 
rintas turi 9940 gyventojų, bet vaizdas čia labai 
šiurpus. Žemės drebėjimo 1928 m. sunaikintas, 
miestas dar ir dabar neatsigavęs. Dauguma na: 
mų dar ir dabar riogsojo griuvėsiais. Pastog; 
gyventojams teikė tik iš lentų sukaltos ar iš mo- 
lio drėbtos trobelės. Apdaras ir ištysę saulės nu- 
deginti jų veidai rodė, kaip didis vargas ir skur- 
das juos spaudžia. 

Riščia varė vežikas dulkėtomis Naujojo Ko- 
rinto gatvėmis savo arklį. Netrukus išvažiavome 
į laukus. Bet dulkės ir čia mus lydėjo, o saulė 
kepino dar karščiau. Bet ką tai reiškia ši !-aitra 
ir nuovargis prieš tą dvasios džiaugsmą, kurs 
dabar buvo užtvindęs krūtinę? Džiaugės akis, 

bet džiaugės ir širdis. Vienoje ir kitoje kelio pu- 
sėje žaliavo vynuogynai, su nulinkusiomis nuo 
sirpstančių vynuogių kekių šakomis. Kiek to- 
liau, už poros kilometrų, saulėje spinduliavo mė- 
lynieji Korinto įlankos vandens. 

Šiuo keliu, kuriuo dabar plušo mūsų arklys, 
prieš 19 šimtmečių į Korintą pėsčias skubėjo 
Tautų Apaštalas. Korintas tuomet buvo garsus 
savo turtais ir pakrikusia dorove. Tad juo labiau 
čia buvo reikalinga Kristaus mokslo šviesa. 

Išsictatęs sąsmaukoje tarp dviejų jūrų. savo 
dviejų uostų dėka, Korintas greitai tapo pirma- 
eiliu prekybos miestu ir todėl paskendo turtucse 
ir prabangoje. Štai kodėl Ciceronas Korintą va- 
dina „totius Graeciae lumen“ — pažiba visos 
Graikijos. Tiesa, Korintas buvo patyręs ir skau- 
džių valandų. Dar vadinamas Efyra, 146 m. pr. 
Kr. romėnų generolo Liucijaus Mumijaus mies- 
tas buvo išgriautas. Jį atstatė tik Julius Cezaris 
ir senąją Efyrą dabar pavadino Colonia Iaus 
Iulia Corinthus (46 m.). Nuo dabar riestas au- 
"go ir plėtėsi. 27 m. pr. Kr. Augustas ją padarė 
senatoriškosios provincijos Akaijos sostine. 

Su turtais bei prabanga mieste įsigalėjo ir 
nedorovė. Gyventi korintietiškai reiškė gyventi 
palaidai. Užtat ypatingu būdu čia buvo garbina- 
ma Venera (Afroditė), kuriai miesto akropoly- 
je, prie miesto esančiam kalne, buvo pastatyta ir 
žymi šventykla. Šv. Povilui, be abejo, teko smar- 
kiai susiremti su šios deivės nedorovingo kulto 
itaka į korintiečius. 

Korinte klestinti prekyba negalėjo apsieit | 
be žydų. Jie į čia suplaukė iš įvairių kraštų. Ka- 
da apie 49 m. imperatorius Kliaudijus įsakė žy- 
dams iš Romos išsikraustyti, daugelio akys nu- 
krypo į Korintą. Tarp jų buvo ir Akvilas su 
Priskile. Juodu jau buvo krikščionys ir vertėsi 
padangčių dirbimu. 

Antrosios savo apaštališkosios kelicnės me- 
tu (apie 51 m.), atvykęs iš Atėnų į Korintą, Po- 
vilas juos rado jau čia begyvenančius ir pas juos 
sustojo. Kadangi Apaštalas buvo to pat amato, 
jis pasiliko gyventi pas juos, savo rankų darbu 
pelnydamas duoną. Apaštalas nenorėjo niekam 
būti našta. Darbuodamasis norėjo taip pat duoti 
kitiems darbštumo pavyzdį: kas nedirba, ten:- 
valgo. 

Kaip visur, taip ir čia šv. Povilas pirmiausia 
kreipiasi į žydus. Juk jiems pirmiausia Mesijas 
buvo pažadėtas. Bet kada šie nenorėjo Povilo 
skelbiamo mokslo priimti, pradėjo jam priešta- 
rauti ir piktžodžiauti, jis nudulkina savo dra- 
bužius ir jiems sako: „Jūsų kraujas ant jūsų gal- 
vos; aš nesuteptas; nuo šio meto aš eisiu pas 
pagonis“ (Apd. 18, 6). Ir jis pas juos nuėjo, 
kad ir jiems kalbėtų apie Kristų, viso pasaulio 
Išganytoją. Pagonys noriai klausėsi išganymo 
žodžio, ir daugelis įtikėjusių į Kristų krikštijosi 
Jo vardu. Tokiu būdu dauguma Korinto bažny- 
čios krikščionių buvo kilę iš pagonių. Tiesa, jie 
nebuvo aukštos kilmės (1 Kor. 1, 26), nebuvo 

mokyti šios žemės dalykuose. Bet jie leidosi 
Kristaus kryžiaus veikiami ir buvo jo nugalėti. 
Šv. Povilas šį kartą Korinte darbavosi me- 
tus ir šešis mėnesius. Bet ne be nuotikių. Kai 
kartą žydai sukilo prieš Povilą ir jį įskundė 
Akaijos prokonsuliui Galijonui, esą Povilas įkal- 
binėjąs žmones garbinti Dievą įstatymui priešin- 
gu būdu, Apaštalas buvo atvestas net į teismo 
rūmus. Tik čia viskas baigėsi laimingai. Galijo- 
nas nerado reikalo spręsti jų bylos: „Jei būtų 
kalbama apie kokią neteisybę, ar didelį nusikal- 
timą, aš palaikyčiau jus, žydai, tinkamai“, pra- 
bilo į susirinkusius Galijonas. „Bet, tęsė jis to- 
liau, kadangi keliama ginčų apie mokslą, vardus 
ir jūsų įstatymą, tai jūs patys žinokitės; aš ne- 
noriu būti tų dalykų teisėjas. Ir jis pavarė juos 
iš teismo“, baigdamas bylos aprašymą, pažymi 
Lukas (Apd. 18, 14 - 16). Taigi pas Romos val- 
džią žydai prieš Povilą nieko nepešė. 
Baigdamas savo antrąją apaštališkąją ke- 
lionę, Povilas iš Korinto išvyko į Jeruzalę. Bet 
ir kitur gyvendamas Apaštalas visuomet turėjo 
korintiečius savo širdyje. Jis gyveno ių sizivar- 
tais ir rūpinosi jų reikalais. Ne tik du laišku jis 
jiems parašė, bet ir pakartotinai pas juos atsilan- 
kė. Trečiosios kelionės metu Korinte jis pralei- 
džia net tris mėnesius (Apd. 20, 3). Tuo laiku 
(apie 58 m.) jis čia parašo laišką Romos baž- 
nyčiai. Atgavęs laisvę, prieš savo mirtį Povilas 
vėl aplanko Korintą (plg. 2 Tim. 4, 20). Taigi 

Apaštalo pėdsakai šiame mieste labai žymūs. - 
Juos susekti aš čia vykau. 

Palikęs savo karietą pavėsy, ėjau apžiūrėti 
Apaštalo evangelizuotojo miesto, deja, jau griu- 
vėsiais pavirtusio. (Graikai jį vadina Senuoju 
Korintu — Palea - Korinthos. Kad čia turėjo bū- 
ti šaunus miestas, galima spėti iš užsilikusiu griu- 
vėsių, kurie dar ir dabar išdidžiai kaiba apie 
miesto praeitį. Amerikiečiai čia atkasė daug 
brangių dalykų. 


griuvėsiai. Keletas jos doriečių stiliaus kolonos 
dar ir dabar tebestovi. Atkasta ir Korinto svar- 


Pirmiausia krinta į akį Apolono šveatykios 
120 


biausioji gatvė bei rinka (agora), apsupta su ar- 
kadomis prieangių. Čia, be abejo, turėjo būti 
pats miesto centras, visuomet gyvas, judrus. Čia 
bus vaikščiojęs ir ne kartą prabilęs į susirinku- 
sius ir Apaštalas Povilas. Bet kurį iš šių akmenų 
čia palietė Apaštalo koja? Neįmanoma tai atspė- 
ti. Vis tik čia budįs sargas rįžos man parodyti 
tą vietą, iš kur Povilas kalbėdavęs į minią. Pa- 
matęs, kad jo aiškinimų klausaus, jis dar drąsiau 
pradėjo kalbėti apie Povilo atsilankymą Korin- 
te, apie miesto praeitį ir įvairias iškasenas. Atsi- 
dėkodamas už aiškinimus, apie kurių prasmę ta- 
čiau man tik spėlioti teko, įspaudžiau sargui į 
ranką keletą drakmų bakšiš. Ir abu buvome pa- 
tenkinti: jis gavęs pinigą, aš — išgirdęs helėniš- 
ką žodį. 

Aplankius dar senienų muziejų, teko reng- 
tis grįžti atgal į Nea - Korintą, o iš čia traukiniu 
į; Atėnus. Į Senojo Korinto akropolį nuvykti ne- 
buvo laiko, nes tam reikią bent dviejų valandą. 
O būt vis tk buvę malonu iš akropolio viršū- 
nės (575 m aukštumo) pažvelgti į Atiką ir Pelo- 
ponezą. Bet reikėjo pasitenkinti tik bendruoju 
vaizdu į akropolį, kurio viršūnėje jau iš žemai 
matėsi krūvos griuvėsių. Tai griuvėsiai veneci- 
jiečių ir turkų tvirtovės, tarp kurių riogso ir ka- 
daire garsios Afroditės (Veneros) šventyklos su- 
griuvę pastatai. 

Kas galėjo manyti, kad puošnusis Korintas 
pavirs kada nors tik griuvėsių krūva? Dingo 

visa jo didybė ir garsas. Jei ne archeologo kas- 
tuvas, šiandien nė šių griuvėsių netektų matyti. 
Amžiai šią vietą buvo pridengę žemėmis ir 
smėliu, 

Grįžti į Atėnus nebuvo taip lengva. Kaitra 
nepaprastai vargino keleivius ir spaudė iš kūno 
prakaitą. „Kad taip kur nors gavus vandens“, 
ne vienas galvojo ir kalbėjo savo kaimynui. Jau 
ir liežuvis sunkiai verstis burnoje pradėjo. Pra- 
važiavome keletą stočių, bet čia jokio šulinio, 
jokio vandens. Kaip pagaliau teko pradžiugti, 
pamačius vienoje stotyje vandens pardavėjus! 
Ir už stiklą šalto vandens teko brangiai sumo- 
kėti. Kad tai dar būtų buvęs šaltas vanduo! Tai 
pirmas atsitikimas mano gyvenime, kad už 
gurkšnį vandens reikia pinigas mokėti. Rodos 
ir pardavėjai dėl to gėdinosi. Užtat prie stiklo 
vandens pridėdavo dar po saldainį, tarsi būtų 
tik saldainis apmokamas, o vanduo priedas prie 
jo. Vis tik nepajėgiau išstumti Jeremijo Raudų 
posmą iš savo galvos: „Mes gėrėme savo van- 
4enį už pinigus“ (5, 4). 


ELEUZIS 


Ketvirtadienio (liepos 21 d.) popietis buvo 
paskirtas Eleuzio aplankymui (apie 22 km į šiau- 
rės vakarus nuo Atėnų). Su šiuo senovės mis- 
terijų miestu, be traukinio, patogiai susisiekia- 
ma ir autobusais. Šia pastarąja susisiekimo prie- 

mone ir aš pasinaudojau. Bet ir šiandien kaitra 
buvo ne menka. Termometras rodė 400 C. 


Eleuzio šventyklos, graikų archeologų at- 
kastos 1882 - 90 m., įdomios kiekvienam susipa- 
žinusiam su senovės misterijomis. Čia buvo gar- 
binamos deivės Demeter, Kore ir Jakchos, taip 
pat misterijų dalyviams čia buvo užtikrinamas 
laimingas pomirtinis gyvenimas, jau dabar juos 
suvienijant su dievybe. Ypač Derneter buvo lai- 
koma amžinojo gyvenimo tarpininke. Misterijų 
apeigose galėjo dalyvauti tik įšvęstieji, vadina- 
mi mistais; kitiems dalyvavimas apeigose buvo 
draudžiamas mirties bausme. Mistais tačiau ga- 
lėjo tapti visokio luomo žmonės. 


Eleuziečiai misterijas švęsdavo dusyk per 
metus: pavasarį ir rudenį (rugsėjo - spalių mėne- 
siais). Pavasarį būdavo mažosios, rudenį didžio- 
sios misterijos. Garsios buvo ypač šių pastarųjų 
micterijų apeigos, prasidėdavusios Atėnuose 
įvairiais apsiplovimais ir atnašomis. Rugs. 19 d. 
po piet įšvęstųjų procesija, kurioj buvo nešami 
simboliški misterijų daiktai, šventuoju keliu, 
kurs jungė Atėnus su Eleuziu, traukė į šventąjį 
miestą — Eleuzį, kur buvo užbaigiamas mistų 
pašventinimas. Ta proga buvo suvaidinamas De- 
meteros - Korės mitas, ir pokilyje bei tariamose 
jungtuvėse su Demetera buvo simboliškai susi- 
jungiama su dievybe. Tokiam tai buvo laiduoja- 
mas laimingas pomirtinis gyvenimas. 

Eleuzio šventovė, pastatyta prie miesto ak- 
ropolio, užima didelį plotą, tiesa, dabar tik griu- 
vėsiais nuklotą. Žymiausioji vieta yra Demete- 
ros šventykla, su akmens sėdimomis vietomis 
pasieniais. Viso yra 2.400 tokių sėdimų vietų. 
"Ir propilėjų dabar tik griuvėsiai beriogso. Šven- 
tovė buvo sugriauta 395 m. po Kr. Alariko. 

Grįžtant, pakelėj į Atėnus, prie šventojo 
Eleuzio kelio, teko dar aplankyti Dafnį, apleis- 
tą XIX šimtmetyje graikų vienuolyną ir bažny- 
čią, statytą XI amžiuje, vėliau restauruotą (pa- 
skiausia 1893 m.). Pastatai įdomūs savo archi- 
tektūra. Bažnyčią dar ir dabar puošia gražios 
mozaikos. 


GRAIKIJĄ APLEIDŽIANT 


Aušo galop liepos 22 d., penktadienis. Pa- 
kilau anksti, nes reikėjo rengtis kelionei į Jeru- 
zalę. Nežiūrint karščių, šios kelios dienos Grai- 
kijoje prabėgo nejūčiomis, palikdamos gausybę 
malonių įspūdžių. Būtų malonu dar vėl kada 
nors Atėnus pamatyti. Bet ar tai kada nors įvyks, 
turi likti ateities paslaptis. 

11 val. ryto, maloniai savo naujųjų bičiulių 
išlydėtas, buvau jau ant laivo denio Pirėjaus uos- 
te. Mano naujasis laivas „Genova“, priklausąs 
Lloyd Triestino bendrovei, kelionei jau buvo 
pasiruošęs. Tik susivėlinę keleiviai dar grūdosi 
prie rengiamų pakelti tiltų. 

Įdomu buvo pasižvalgyti nuo denio į žmc- 
nių skruzdėlyną krantinėje, iš kur kilo triukšmas 
ir klegesys. Atplaukęs iš Konstantinopolio lai- 
vas, mūsų dešinėje taikėsi prie krantinės; kiek 
toliau kairėje laivai buvo pakraunami prekėmis, 
daugiausia vaisiais. Dar toliau nudegusiais vei- 
dais darbininkai sunkiai vilko ant nugaros į san- 
dėlį javų maišus, kuriuos į krantinę kilnojo 1š 
laivo didžiulis kranas. Visur virė darbas ir kova 
už duonos kąsnį. 

Sukaukė pagaliau mūsų laivo sirena, pradė- 
jo drumstis vanduo ir pamažu pamažu mūsų lai- 
vas atitrūko nuo krantinės, kur stovėjo keletas 
mano bičiulių kunigų graikų, atėjusių mane iš- 
leisti į kelionę. Gaila buvo skirtis su jais. Jie 
yra buvę mano širdingi malonūs vadai Atėnuo- 
se, mane supažindinę taip pat su gyvenimu Grai- 
kijoje. Bet tokia jau keliautojo dalia. Visi ke- 
lionėj užmezgami ryšiai labai nepatvarūs. Toli- 
mojo krašto bičiuliams lieka tik pagarbos, mei- 
lės ir dėkingumo jausmai. 

Išplaukę iš Pirėjaus uosto, dešinėje palikę 
garsiąją Salamino salą, ties kuria 486 m. pr. Kr., 
Temistoklio vadovaujamas, mažas graikų laivy- 
nas sunaikino didžiulį persų laivyną, drąsiai lei- 
domės Egėjų jūron. Netrukus įsiveržėm ir į Kyk- 
ladų salyną. Čia jautėmės labai saugiai, nes iš 
visų pusių buvo matyti žemė. Tarsi valtis ežere, 
maloniai supo:i mūsų laivas ant jūros bangų. 
Į Dodekanėsą, nuo 1911 m. italams priklausaati 
salyną, įplaukėm jau naktį. 

Rytą, liepos 25 d., šeštadienį, tik pakilęs iš- 
bėgau pasižvalgyti ant denio, ir kaip nudžiugau 
pamatęs šiaurėje Mažosios Azijos pakrantes, gi 
toli toli kažką juoduojant virš vandens. Tai bu- 
vo Rodoso kalnagubriai, prasikišę horizonte iš 
jūros bangų. 


RODOSAS 


Rodoso sala tik 18 km atstu nuo Mažosios 
Azijos žemyno. Ilgumo ji turi 80 km ir platumo 
40, viso 1404 kmž, su 54.818 gyventojų, kurių 
8076 yra graikai, 1470 turkai. Be to, gyvena dar 
italų ir iš Ispanijos kilusių žydų. Sala nors kal- 
nuota (Atairo viršūnė turi 1.240 m aukštumo), 
bet derlinga. Auga alyvmedžiai, vynuogės, fy- 
gos, citrinos, apelsinai, grenados ir kt. 

Tarp pirmųjų salos gyventojų reikia skai- 
tyti ir fenikiečius, kurie, versdamiesi prekyba, 
lankydavo Viduržemio jūrų pakraščius ir salas. 
X šimtmety pr. Kr. čia atsikelia ir doriečiai. VI 
amžiaus pabaigoj salą pavergia persai. 470 - 412 
m. Rodosas yra Atėnų sąjungos narys. Trys pir- 
miausia saloj įsisteigę miestai, Lindos, Jalysos ir 
Kamiros, krašto saugumo reikalais, 408 m. pr. 
Kr. nutaria įsteigti naują sostinę — Rodosą, į 
kurį suplaukia ir išsiblaškę saloje gyventojai. 
Bet tai tik pažadina grobuoniškus kaimynų sie- 
kimus, ir kraštas ne kartą netenka nepriklauso- 

mybės. Trylika metų sala priklausiusi Aleksan- 
drui Didžiajam, 323 m. ji vėl tampa nepriklau- 
soma. 305 m. miestą apgula Makedonijos kara- 
lius Demetrius Poliorketes, diadocho Antigono 
Kiklopso sūnus, nuo 317 m. pradėjęs kovą dėl 
Aleksandro Didžiojo monarchijos atstatymo. 
Rodosiečiams tačiau pavyksta priešas atstumti. 
Dėkingi už tai gyventojai iš bronzos nulieja 
Apolono statulą, kuri tampa vienu iš septynių 
pasaulio stebuklų. Ji turėjo apie 34 m aukštumo. 
167 m. Rodosas pateko romėnų globon, kuriuos 
gyventojai palaikė kovoje prieš Ponto 
karalių Mitridatą. 43 m. pr. Kr. miestas 
Kasijaus išgriaunamas, bet netrukus jis vėl atsi- 
stato. 653 m. po Kr. Rodosas patenka arabams, 
paskui bizantiečiams. Vėliau dėl jo varžosi ge- 
nujiečiai ir turkai. Nuo 1310 iki 1522 m. Rodo- 
sas yra Joanitų ordino valdžioje, kur jie stipriai 
įsikūrę gina krikščionis nuo muzlmonų. 

Miesto gynimas buvo labai originaliai su- 
tvarkytas. Atskiros miesto sienų dalys buvo pa- 
vestos ginti atskiroms kalboms, kitaip tariant, 
atskiroms tautoms. Devynių tautų riteriai gynė 
šį miestą: prancūzai, vokiečiai, auverniečiai, ara- 
goniečiai, anglai, provensalai, italai, kastiliečiai 
ir portugalai. Jei ne išdavimas, priešas jų nebūtų 
įveikęs, nors miestą apgulė 150.000 kariuo- 
menė, kai gynėjų tebuvo tik 600 riterių ir 4, 500 
sąjungininkų karių. Tuomet turkai jau rengėsi 
Rodosą apleisti, kai vienas žymesniųjų riteriu, 

don d' Amaral, išdavikiškai pasitarnavo Solima- 
nui II, pranešdamas apie sunkią apgultųjų būk- 
lę. Apgulimas tęsėsi ir riteriai turėjo kapituliuo- 
ti (1522 m. gruodžio 22 d.). Turkai pažadėjo 
bažnyčių ir krikščionių neliesti, bet riteria' 
salą turėjo apleisti (15253 m. sausio 1 d.). 1530 
m. Karolius V ordinui davė Maltos salą, kur vė- 
liau jis perciorganizavo į Maltos riterių ordiną. 
Rodoso gi sala iki 1912 m. priklausė turkams. 
Ouchy sutartimi (1912 m. spalių mėn. 18 d.) ji 
priskirta Italijai, kuriai ir dabar ji priklauso. 
Naujųjų valdytojų miestas žymiai apšvarintas 
ir išpuoštas, ypač uosto krantinė. 

Bet vis tik miestas labai ryškiai Viduram- 
žius primena. Dar ir dabar stovi miestą supar:- 
čios sienos, su bastijonais kampuose, statytos 
1478-1521 m., nuo kurių drąsiai kovėsi Joani- 
tų riteriai. Sienų ilgumas 4 km. Yra taip pat mies- 
te išlikusi žymi dalis namų, kuriuose riteriai gy- 
veno. Tad visai suprantama kodėl dauguma 
keleivių iš laivo, kurs sustojo atviroje jūroje, 
valtimi kėlėsi į krantą aplankyti šios Viduramžių 
krikščionybės tvirtovės, prieš kurią ne kartą at- 
buko sarazėnų kardas. 

Negalėjau atsilikti ir aš. Bet pirmas mano 
žingsnis buvo aplankyti katedrą ir atsilaikyti 
šv. Mišias. Sesers Pranciškonės, kurių vienuoly- 
nas sujungtas su katedra, mane priėmė labai 
maloniai, pavaišino, ir net aprūpino ostijomis 
bei vynu Mišioms laikyti laive, kur buvo al- 

torius ir visi paramentai. Man tai buvo ypač 
svarbu rytojaus dienai — sekmadieniui. Juk lai- 
vo įgula ir daugumas keleivių buvo katalikai, ir 
reikėjo jiems duoti progos išklausyti šv. Mišių. 

Iš čia leidausi į miesto vidurį. Man rūpėjo 
pamatyti ypač Riterių gatvė, esanti riterių kvar- 
tale, seniau Collachium (collegium) vadinamam. 
Šis kvartalas, tiktai riteriams rezervuotas, buvo 
net siena apsuptas. Čia buvo Ordino magistro 
buveinė, atskiri namai kiekvienos tautos rite- 
riams, kurių patalpose buvo jų valgykla ir 
vykdavo susirinkimai, kur gyvendavo taip 
pat jų tautos vadas. Dar ir dabar Riterių 
gatvėj prie šių namų dur'ų yra išlikę atskirų tau- 
tų herbai. Visai kaip XV šimtmety! Įdomu buvo 
pamatyti ir iš riterių laikų išcilikusią ligoninę. 
Tai didžiulis keturkampis pastatas iš 1439 m. 
Antrame aukšte yra 4 didelės salės, buvę ligoni- 
nės patalpos. Slaugyti ligonius buvo kaip til. 
vienas iš Ordino tikslų. 

Rodose riterių gyvendavo nuo 450 iki 600. 
Bet reikale jie gaudavo pagalbos ir iš šalies. Tu- 
rėjo ne mažą savo laivyną, kurs ne tik puldavo 
turkus, bet tarnavo ir prekybai. Deja, viskas tu- 
rėjo tragiškai žūti ir patekti į priešo rankas. Prieš 
išdavimą neatlaikė nė miesto s'enos. 

Aplankę Riterių gatvę, stipriai išgyven- 
dami Viduramžius, skubėjome aplankyti ir mies- 
to sienas bei bastijonus. Su skausmu širdyje da- 
bar prisiminėm tas žiaurias turkų kovas su krikš- 

čionimis. Kiek daug žmonių krito prie šių sienų, 
kiek kraujo čia tekėjo! Ir kaip negarbingai bai- 
gės tos kovos! Su pagarba tačiau nulenkėm sa- 
vo galvas narsiuosius krikščionių riterius prisi- 
minę. 

Perbėgęs turkų ir žydų kvartalus, nors 
trumpam užsukau ir į rinką pasižvalgyti, iš kur 
klegesys ir šauksmai jau už kelių gatvių girdėjos. 
Ir čia stalai linko nuo vaisių. Ypač vynuogių 
buvo gausu. Šalia saulėje kaito suversti melionų 
ir arbūzų kalnai. Bet stebėti ilgiau jų prekes, ro- 
dosiečių veidus ir drabužius, nebuvo laiko, nes 
reikėjo skubėti į laivą, kurs 12 val. turėjo pakel- 
ti inkarą. 

Ir vėl mes atviroje jūroje. Netrukus hori- 
zonte pamažu pradėjo nykti Rodoso salos kon- 
tūrai. Kalnagubrio vietoje likosi tik tamsus taš- 
kas, bet ir tas veikiai paskendo bangose. Po kiek 
laiko dar sušvytėjo Mažosios Azijos pakrantės, 
bet ir jos greit išnyko. Taip likome vieni atviro- 
je jūroje tarp siūbuojančių bangų. Tiesa, nebu- 
vome visai vieni, nes ne toli mūsų laivo iš van- 
dens iškilo delfinai ir sekė mus kurį laiką. Ne 
po ilgo tačiau ir jie išnyko iš mūsų akių. Pacili- 
kęs vienas, mūsų laivas pasuko pietryčių kryp- 
timi. 

KIPRAS 


Sekmadienio rytas, liepos 24 diena, mums 
ruošė naujus vaizdus ir išgyvenimus. Jau 8 val. 
toli rytuose horizonte iškilo naujas žemės gaba- 
las, kuris kas kart vis didėjo, plėtėsi į šonus ir 
kilo iš vandens aukštyn. Tai buvo Kipro sala. 
Joje mūsų laivas turėjo sustoti du kartu: Lima- 
solyje ir Larnakoje. Į Limasolį laivas turėjo at- 
plaukti tik 10 val. ryto, tad buvo pakankamai 
laiko susipažinti su salos praeitimi ir aptarti eks- 
kursijos po salą reikalus. Nutarta greitomis ap- 
lankyti Limasolį ir Larnaką, ir suruošti ekskur- 
siją automobiliu į Famagustą. 

Apgyventas frigiečių kilmės gyventojų, Kip- 
ras anksti pradėjo būti lankomas fenikiečių, ku- 
riuos čia traukė ypač vario kasyklos. Jie čia kūrė 
ir savo miestus (pav. Salaminą), drauge įsives- 
dami ir Astartės (Afroditės) kultą. XIII šimtme- 
ty čia apsigyvena achajai. Apie 700 m. pr. Kr. 
salą užima asiriečiai, iš kurių ją atima 550 m. 
egiptiečiai. Nuo 526 iki 410 m. ji persų valdžioje. 
Paskui ją valdo vietos karaliai (iki 333 m.), kada 
ją pavergia Aleksandras Didysis. Nuo 295 m. 
ji priklauso Ptolomiejams, gi nuo 58 m. pr. Kr. 
ji pereina Romos valdžion. 

Romos imperijai skilus į dvi dali, Kipras 
patenka Rytų imperijos žinion. 1191 m. salą už- 
kariauja Ričardas Liūtaširdis; 1192 m. jis ją per- 
leidžia Gvidonui Lusignan, buv. Jeruzalės kara- 

liui, kurio dinastija Kiprą valdo iki 1475 m. Ka- 
da paskutinis jos palikuonis Jokūbas II mirė 
(1475 m.), jo žmona Kotryna Cornaro, kilusi 
iš Venecijos, tapo Kipro valdove. Bet 1489 m. 
ji buvo priversta savo karaliją pavesti Veneci- 
jos respublikai, ir jos valdžioje Kipras išbuvo 
iki 1571 m., kada jis pateko turkų valdžion. Su- 
sitarus su Aukštąja Porta, 1878 m. salą valdyti 
perima anglai; 1914 m. ji valdoma protektorato 
teisėmis, gi 1925 m. Kipras tampa paprasta Ang- 
lijos kolonija. 

Nors sala dabar priklauso anglams, bet dau- 
gumos gyventojų akys nukreiptos į Graikiją ir 
trokšta susijungti su ja. Ir suprantama kodėl. 
Juk 804 salos gyventojų yra graikai (beveik 
visi stačiatikiai). Mahometonų yra 18,570. Ka- 
dangi Turkijos įstatymai čia negalioja, vyrai čia 
nešioja feską ir moters dengia veidą šydu. Gy- 
ventojų saloje dabar yra 348.000. 

Kipras turi 220 km ilgumo ir 60 - 80 km pla- 
tumo, viso 9282 km?. Yra ir kalnų. Troodo kal- 
nynas siekia 2010 m. Žemė derlinga, tik be lau- 
kų drėkinimo neapsieinama. Sėjama daug kvie- 
čių, auga-puik'os vynuogės, tabakas, medvilnė, 
alyvmedžiai, cezama, šv. Jono duona. Tik skun- 
džiasi ūkininkai dėl menko eksporto. 

Mūsų nuotaika laive buvo gera ir šventa- 
dieniška. Nebuvo pamirštos ir pareigos Dievui. 
Jau iš vakaro buvo nutarta suruošti 9 val iškil- 
mingas pamaldas, ir apie tai buvo pranešta ke- 

leiviams ir laivo įgulai. Antros klasės koncertų 
salėje tuo tikslu paruoštas altorius. Malonu bu- 
vo matyti besirenkant į pamaldas maldingai nu- 
siteikusius keleivius ir įgulos karininkus, kurie 
nebuvo užimti savo tiesioginėmis pareigomis. 
Mišias: teko laikyti man pačiam. Bet tai nebuvo 
paprastos pamaldos. Mišių metu griežė orkes- 
tras ir pagiedota solo keletas lotyniškų giesmių. 
Šioj nuotaikoj nesijautei nė supamas jūros 
bangų. 


LIMASOLIS 


Pamaldos buvo jau baigtos, kai mūrų lai- 
vas prisiartino prie Limasolio. Kadangi laivas 
čia ryžosi sustoti tik pusantros valandos, į uos- 
tą jis neplaukė ir inkarą išmetė atviroje jūroje. 
Mes tada laiveliu išsikėlėm į krantą ir keletą 
kartų apibėgom nedidelį Limasolio miestelį. Gy- 
ventojų yra 15.350. Be senos pilies iš XIII - XVI 
šimtmečio, jis nieko ypatingesnio neturi. Tai 
paprastas uosto miestelis su ne maža krautuvių. 
Mūsų akį atkreipė viena kirpykla cu originaliais 
savo klientų aptarnavimais. Kad sušvelnintų die- 
nos kaitrą, prieš kerpamąjį stovėjo mažametis 
berniukas ir ilga šluota vėdino orą. Kad buvo 
karšta, mes pats gerai jautėme vaikštinėdami 
siaurutėmis Limasolio gatvėmis, kur nepajėgė įsi- 
veržti joks gaivinantis vėjelis. 

LARNAKA 


Į Larnaką (senovės Kition) atvykome 3 val. 
po piet. Tai geriausias Kipro uostas su 11.880 
gyventojų. 449 m. pr. Kr. čia yra miręs kovoju- 
sis prieš persus atėniečių generolas  Kimonas. 
Menkas miestelis Viduramžiais, Larnaka pradėjo 
kilti tik 1571 m., Famagustai patekus turkų 
valdžion. 

Larnakos yra dvi dalys: pajūrio ir vieno 
kilometro atstume tikrasis miestas. Perėjom vie- 
ną ir antrą. Namai daugumoj vieno aukšto, gat- 
vės siauros. Tai paprastas rytietiškas miestelis. 
Be bizantiškos šv. Lozoriaus bažnyčios, nieko 
ypatingesnio neteko matyti. Samdėm todėl au- 
tomobilį ir vykome į Famagustą, už 40 km į 
šiaurės rytus nuo Larnakos, aplankyti kadaise 
venecijiečiams priklausiusio miesto, kurio cie- 
nos, sutvirtintos bastijonais, ir bažnyčių griu- 
vėsiai dar ir dabar stebina keleivį ir pasakoja 
apie laikus, kada šis miestas išimtinai krikščio- 
nims priklausė. 


FAMAGUSTA 


Bizantiečių vadinamas Amachostos (smėlio 
kopos), prancūzų pavadintas Famagusta, išau- 
go ypač 1291 m., kai į čia subėgo, Akui pate- 
kus turkų valdžion, šio miesto gyventojai. Kip- 

rą valdant Lusignaniečiams, Famagusta tapo di- 
džiuliu uostu ir jų arsenalu, XIV šimtmety, kles- 
tėjusios prekybos dėka, išaugęs iki 70.000 gyv., 
miestas nepaprastai praturtėjo. Bet su turtais atė- 
jo ir dorovinis pakrikimas. 

Pakelėj į Šventąją Žemę, maldininkai visuo- 
met sustodavo Famagustoje, kur kiekviena bend- 
ruomenė (lotynai, graikai, armėnai ir kt.) čia tu- 
rėjo savo bažnyčias. 1373 m, miestą paėmė genu- 
jiečiai ir jį valdė per 90 metų, nežiūrint Kipro 
karalių pastangų jį atsiimti. Tai buvo miesto 
smukimo laikotarpis. Tik Jokūbui II Lusigna- 
nui pavyko miestą iš genujiečių atimti ir valdyti 
10 metų (1463 - 1473). Jam mirus, 1489 m. Kip- 
rui pereinant Venecijos valdžion, ir Famagusta 
pateko venecijiečiams, kurie atnaujino iki dabar 
išsilikusias miesto sienas ir uosto molus (1496 - 
-1567 m.). Deja, puošnioji Famagusta 1571 m. 
pateko turkų valdžion. Tai buvo jos nelaimių ir 
griuvimo pradžia. 

Dabar Famagustoje yra 1890 gyv., gi drauge 
su priemiesčiu Varoša — 6980. Kadaise Fama- 
gustoje buvo apie 20 gotiškų bažnyčių, kurių 
dabar tik griuvėsiai belikę ar, paverstos mečetė- 
mis, tarnauja mahometonų reikalams. Gražioji 
šv. Mikalojaus katedra, statyta 1300 - 1560 m., 
ir savo fasada primenanti Reimso katedrą, da- 
bar jau mahometonų maldos namai. Nepaprastai 
graži, dabar jau apgriuvus, ir šv. Jurgio bažny- 
čia. Skaudu buvo matyti ir kitas apgriautas baž- 

„šv. Mikalojaus katedra... dabar jau mahometonų 
maldos namai“. 

nyčias, kurių čia tiek daug ir tokių gražių būta. 
Tik vaikai kartais bėginėja po jų griuvėsius. 
Dabar jie sekė mus ir ištiesę rankas maldavo 
bakšiš. Teko dar aplankyti ir karalių rūmus (iš 
XIII šimtmečio) bei miesto sienas su bastijonais, 

kurios daugumoj nuostabiai gerai išlikę. Vartuo- 
se įmūrytas marmure iškaltas liūtas — Veneci- 
jos herbas dar ir dabar liudija, kad tai veneci- 
jiečių pastatai. 

Saulei leidžiantis grįžome į Larnaką, pake- 
lėj dar aplankydami vieną čiabuvio graiko ūkį. 
Mokąs kiek angliškai, šoferis buvo mūsų vertė- 
jas. Savininkas skundėsi eksporto menkumu. 
Nėsą kur dėti sodo vaisius, kurių čia buvo tikrai 
daug: vynuogių, figų, grenadų, ant žemės gulė- 
jo išpampę melionai ir arbūzai. Visas sodas bu- 
vo rūpestingai iriguojamas. Už šios sodybos tę- 
sėsi abiem kelio pusėm dideli ganyklų plota“. 
po kuriuos vaikštinėjo vilningos avys, saugoja 
mos piemenų. 

Pajūry radome susirinkusį beveik visą Lar- 
nakos miestą. Graikai ir turkai pasipuošę balto- 
mis gėlėmis vaikštinėjo krantine ir gaivinosi ma- 
lonia vakaro vėsa. Kai kurie turkai čia buvo at- 
sivedę visas savo haremo moteris, juodu šydu 
uždengtais veidais. Tai buvo tarsi gedulinguji 
eisena. Tik graikės čia jautėsi laisviau. 

Gaila buvo neaplankius Salaminą, esančią 
tik už 4 km nuo Famagustos, kurią pirmoje sa- 
vo apaštališkoje kelionėje yra aplankęs šv. Po- 
vilas su Barnabu, kilusiu iš Kipro, ir Morkum, 
antrosios Evangelijos autorium. Taip pat nebu- 
vo galima aplankyti ir netoli Limasolio esantį 
Pafą, kurį Povilas tos pačios kelionės metu 
irgi yra evangelizavęs. Kai Pafe Povilas skelbė 

Dievo žodį salos prokonsuliui Sergijui Povilui, 
jam pasipriešino žynis Barjėzus, vadinamas Eli- 
mu, žydas, norėdamas prokonsulį nukreipti nuo 
tikėjimo. Bet užtai žynis buvo apakintas. Šį ste- 
būklą regėjęs prokonsulis įtikėjo į Kristų (Apd. 
13, 6-12). Iš čia šv. Povilas su savo bendradar- 
biais išplaukė į Pergę Pampilijoje, Mažojon Azi- 
jon, tęsti toliau savo apaštališkojo darbo. 

Deja, š'as apaštalų prakaitu aplaistytas vie- 
tas aplankyti neteko. Reikėjo skubėti tolyn į 
Rytus, į patį krikščionybės lopšį. 

Larnaka jau su žiburiais mus išleido. Bet 
ir iš mūsų laivo veržės gausi šviesos srovė į tols- 
tantį pajūrio miestą. Tarsi fantastiškas gyvas 
miestas, slinko mūsų laivas į pietryčius vis to- 
lyn ir tolyn. Liepos 25 d., pirmadienį, 7 val. ryto 
jis jau beldės į Beiruto uosto Sirijoje duris. 
Vidudienį jis vėl kėlė inkarą ir Sirijos bei Pa- 
lestinos pakraščiais slinko pietų kryptimi. Hai- 
fa pasiekė pavakare, o kol laive buvo atlikti vi- 
si sienos perėjimo formalumai, mus ir visai su- 
temo. Gavęs automobilį, nakvynei išvažiavau į 
Nazaretą. Iš čia liepos 27 dieną, trečiadienį, iš- 
vykau į Šventąjį Miestą-Jeruzalę. 

Maloniai prabėgo penkios savaitės studijų 
ir kelionių po Jeruzalę bei jos apylinkes. Dan- 
gus visuomet mėlynas, kristalinis. Per dienų die- 
nas joks debesėlis nepridengia karštosios saulu- 
tės. Todėl slap:tomės namų pavėsiuos, eidami 
gatve glaudžiamės prie namų sienų. Jei ne visą, 
tai bent dalį savęs tikiesi apsaugoti nuo vargi- 
nančių saulės spindulių. 

O kaip malonu pavakare, kai pradeda pūs- 
ti nuo jūrų atekridęs vėjelis! Pamatę pro langą 
vėjo siūbuojamas alyvmedžių bei kiparisų ša- 
kas, tuoj skubėdavom ant namo terasos ir čia, 
vėjui atstatę savo krūtinės, pilna burna gaudyda- 
vom jūros drėgme atskiestą vėstantį orą. Su ne- 
rimu žvalgėmės tada į tolimus vakarus, kur už 
kalnų ošė banguojančios jūros, ir žiūrėjom, ar 
nepakils debesėlis ir nepridengs negailestingąją 
caulutę, ar neatneš gaivinančio lietaus. Sudrėkin- 
tą žemę rodės tada išbučiuoti galėtum. 

Deja, mūsų lūkuriavimai buvo veltui. Dan- 
gus ir toliau skaisčiai mėlynavo, o laukai, kiek 

tik apėmė akys, gulėjo pabalę ir išpurtę. Visur 
buvo jaučiama didelė vandens stoka. Ir cisterno- 
se mažėjo vanduo. Buvom perspėti vandenį tau- 


pyti. 


Iš JERUZALĖS Į BEIRUTĄ 


Labai nudžiugom išgirdę, kad ryt, pirma- 
dienį, rugsėjo 5 d., važiuojame Sirijos lankyti. 
Juk tai keletos šimtų kilometrų kelionė į šiaurę. 
Gal ten bus vėsiau, ir lengviau atsikvėpti galė- 
sim. 

Keleivių susidarė nemažas būrelis — viso 
6 žmonės. Žymiausias iš būrio buvo prof. A. 
Mallon, žymus archeologas egiptologas, mūsų 
ekskursijos vadas, pagarsėjęs ypač kasinėjimais 
prie Mirties jūros (Teleilat Ghassūl). Jo tautie- 
tis, prancūzas, šv. Rašto profesorius Cahors se- 
minarijoje, atsitiktinai prisidėjo prie mūsų gru- 
pės. Per 29 metus savo profesoriavimo seminari- 
joje, jis trečiu kart buvo atvykęs į Palestiną, bet 
geriau pažinti Siriją nebuvo turėjęs progos. Tik 
dabar jam sušvito viltis pasiekti Sirijos gilumą. 
Ir jis tą progą išnaudojo, prisidėdamas prie mū- 
sų grupės. Tai labai malonaus būdo žmogus. Ne- 
žiūrint savo rimtesnio amžiaus, visuomet links- 
mas, visuomet maloniai besišypsąs. Jis noriai 
prisidėdavo prie mūsų dainų ar giesmių, kurias 
ilgų kelionių metu giedodavom ar dainuodavom. 

Ir pats vienas neatsisakydavo ką nors padainuo: 
ti prancūzų kalba arba tarmiškai. Viena buvo ga- 
lima jam prikišti: jis lengvai užmiršdavo savo 
daiktus. Tokios pat silpnos atminties buvo ir 
jaunasis Tėvelis Karmelitas, laisvosios Airijos 
sūnus, prisidėjęs prie mūsų Sicheme (Nab- 
lus). Bet užtat nusivokimas archeologijoje 
pas jį buvo stiprus. Jungtines Amerikos Vals- 
tijas mūsų grupėje atstovavo du balsingi Skrip- 
tūros studijozai, bebaigią savo studijas Romoje. 
Einant kuklias fotografo pareigas, visuomet šį 
būrį turėjau savo akyse. 

Į automobilį kaip tik patogiai visi sutilpom 
ir jau ankstį rytą pasileidom Sirijos link, turė- 
dami dar tą pačią dieną pasiekti Sirijos sosti- 
nę Beirutą. 

Nejučiomis pravažiavome Sichemą, dešinėj 
ant kalvos pasirėmusią palikome Samariją. Pra- 
lėkė pro mūsų akis Dženin ir Ecdreliono lygu- 
ma. Nazarete sustojome trumpai pasimelsti Ap- 
reiškimo bazilikoje. Paskui leidomės į kelioną 
toliau. Taip pravažiavom Kaną ir Tiberijadą. 
Kafarnaumą ir Korozainą palikę dešinėje, netr- 
kus pasiekėm Roš Piną, žydų koloniją šiaurės 
Palestinoje (200 km nuo Jeruzalės), kur anglai 
patikrino mūsų pasus. Tiesa, rubežius dar buvo 
toli, bet s'enos perėjimo formalumai jau čia rei- 
kėjo atlikti. 

Už dviejų kilometrų nuo Roš Pinos mūsų 
kelias šakojosi į du: vienas į šiaurės rytus, einąs . 

pro Džisr Benat Jakub į Damaską, kitas veržėsi 
tiesiai į šiaurę ir ėjo į Sidoną ir Beirutą. Mes pa- 
sirinkome šį pastarąjį. 

Vaizdas nebuvo jaukus. Javai jau senai čia 
buvo nuvalyti. Žemė dirvonavo saulės kaitina- 
ma ir džiovinama. Kas žingsnis iš žemės kyšojo 
akmuo. Labai teko nustebti pamačius kiek to- 
liau po laukus vaikštinėjant avių ir ožkų būrelį, 
kurį sekė suvargęs piemuo. Kuo jos čia maitino- 
si? Jų maistas buvo labai kuklus: jos ckabinėjo 
apdžiūvusias usnis ir stagarus. 

Visai kitokį vaizdą buvo tekę matyti Roš 
Pinoj. Tarp išmėtytų žydų kolonistų namelių 
(kolonija įkurta 1882 m. ir turi 600 gyventojų), 
žaliavo medžiai, bujojo vynuogynai ir tabako 
pluoštai. Maloniam eukaliptų ir platanų pavėjy 
ir mes turėjome progos praleisti valandėlę laiko, 
kol buvo atliekami sienos perėjimo formalumai. 
Čia aiškiai buvo galima pajusti, kad viską pri- 
žiūri rūpestinga žmogaus ranka, parūpindama 
augmenijai drėgmės. 


AZORAS 


Pakelėj nebuvo galima nesustoti prie Tell el 
-Kėdah, senovės Azoro miesto griuvėsių, kur 
Deboros ir Barako laikais viešpatavo žiaurus 
Kanaano karalius Jabinas. Jo valdžion pakliuvę 
izraelitai nešė sunkų vergijos jungą be švieses- 

nės vilties ateičiai. Ir nežinia kada jie būtų atga- 
vę laisvę, jei ne pranašė Debora ir Barakas, šau- 
kusieji Izraelį į kovą su priešu. Ne tik Jabino 
kariuomenė tada buvo sunaikinta. Žiauriai žuvo 
ir tos kariuomenės vadas Sisara, Jahelei pervė- 
rus jo smilkinį vinimi. 

Strateginiu atžvilgiu Azoro miestas buvo la- 
bai svarbus. Būdamas Palestinos šiaurėje, jis pir- 
mas turėjo atlaikyti spaudimą priešo iš šiaurės. 
Tai gerai cuprato išmintingasis Saliamonas, ir 
miestą sustiprino. Deja, šios tvirtovės šiandiėn 
veik nieko neliko. Menki jos likučiai, jos sutvir- 
tintų sienų liekanos, pastatų griuvėsiai, tik 1928 
m. prof. Garstang'o aptikti, prakasus ne menką 
ant tvirtovės sunešto smėlio ir žemių klodą. Tai 
paprastas šių kraštų reiškinys. Palestinoj, Sirijoj 
i Egipte teko matyti daug tokių žemėmis už- 
neštų miestų, kuriuos dabar atkasinėja archeolo- 
go kastuvas, ieškodamas senovės kultūros lie- 
kanų. 

Tų liekanų, dar nepatekusių į muziejus, 
Azoro griuvėsiuose radome ir mes. Tai įvairiai 
dažytų molinių indų šukės. Tarp griuvėsių jų 
gulėjo ne maža. Jas kruopščiai rankiojo mūsų va- 
das, dėstė šalia viena kitos ir bandė iš šukių rai- 
žinių išskaityti indo gamybos metus. O tai nė- 
ra sunku. Prityrusiai archeologo akiai kalba ir 
menkiausi raižiniai, paprasti ant indo šukių da- 
žų brūkšniai. Jie pasako su kokiais meno pamė- 
gimais čia žmonės gyveno, kokios svetimos įta- 

kos veikė į juos, su kuo palaikė prekybos san- 
tykius. Dažnai indai nebuvo vietos gamybos, 
bet importuoti iš svetur, ypač iš Kipro salos. 

Ir mūsų tarpe atsirado senienų mėgėjų. Jų 
žymiausias buvo airis Karmelitas, įsėdęs į mūsų 
automobilį Sicheme. Savo žvalia akimi ir ar- 
cheologine nuovoka jis pralenkė mus visus. 
Radęs ką nors įdomesnio nedelsdamas skubėjo 
prie vado, prašydamas įvertinti jo radinį. Tr ne 
maža jis prisirinko tų šukių. Juk ne vieną dieną 
keliavom, ir ne vienus tokius griuvėsius teko ap- 
lankyti. Bandėm ir mes šį - tą pasiimti atminimui, 
tik mūsų rinkiniai išėjo žymiai mažesni ir men- 
kesni. 


EL - HŪLE 


Į šiaurės rytus nuo Azoro, paskendęs tarp 
meldų, ramiai tyvuliavo El - Hūle ežeras (Bahr 
El - Huleh), vadinamas dar Meromo (Meromo 
vandeas, plg. Joz. 11, 5) ir Semachonities (Juo- 
zapas Flavijus) ežeru. Jis yra kriaušės pavidalo, 
ir turi 5,8 km ilgio, 5,2 km pločio ir 3 — 5 met- 
rus gylio, du metru iškilęs virš Viduržemio jū- 
ros lygmens. Dėlei pelkėtų pakraščių, apaugusių 
meldais, prie ežero prieiti sunku. Bet užtat čia 
veisiasi daugybės įvairiausių paukščių ir žuvų, 
kurioms vandenį pakeičia pertekąs ežerą Jorda- 

nas šiaurės pietų kryptimi. Tarp ežero augmeni- 
jos įdomybių tenka paminėti papyrusą. Iš mel- 
dų čia pinami įvairūs patiesalai. 

Pelkių dėlei oras prie ežero nėra sveikas. 
Mes čia ir nestojome, tenkindamiesi pasižvalgę 
į ežerą, į augančius pakraščiais meldus ir papy- 
rusus, pro automobilio langą. Šen ten gulėjo krū- 
vos nukirstų ir džiūstančių saulėje meldų. Retai 
kur sutikom ar pralenkėm einantį arabą. Buvo 
pats vidudienis, pati kaitra, šioje apylinkėje at- 
skiesta pelkių drėgme. Kaitroje ilsėjosi visi, nei 
vėjas buvo nustojęs pūsti. Tik retkarčiais tin- 
giai iš meldų pakildavo būrelis paukščių ir vėl 
nusileisdavo. 

Netrukus pasiekėme Libano respublikos ru- 
beržių. Kadangi jau gerokai buvome išalkę, ir pie- 
tų laikas jau senai buvo atėjęs, jei jau nepra- 
ėjęs, ryžomės čia sustoti kiek ilgiau, pasilsėti 
ir pasistiprinti. Buvo taip pat gera proga išgirsti 
ilgesnį vado žodį apie naująjį kraštą, kurį dabar 
teks pamatyti. Turėjome aplankyti Libano res- 
publiką su sostine Beirutu, Sirijos ir Alauitų 
valstijas. Druzų valstiją Haurane išvysti neteko. 
San Remo konferencijoj (1920 m.) Prancūzijai 
buvo suteiktas šių valstijų mandatas. 

Čia praleistas laikas būtų buvęs tikrai ma- 
lonus, jei ne Libano pasienio policininko priki- 
bimas prie mūsų bendrakeleivio prancūzo, Ca- 
hors'o seminarijos profesoriaus, kurio/pasas pa- 

sirodė esąs ne visai tvarkoj. Jam stokavo Sirijos 

valstijų vizos. Taigi malonusis profesorius turė- 
jo grįžti į Tiberijadą vizos. Grįžęs jis mus rado 
jau Beirute. 

Atsigaivinę Libano pasienyje, vėl sėdame 
į automobilį ir keliaujame į šiaurę toliau. Priva- 
žiuojame Nahr el- Litani upę, senovėje Leontu 
vadinamą (jos žemupis vadinamas Nahr el - Ka- 
simyje). Čia pat ant stataus kalno stovi frankų 
pilies Beaufort (arabiškai Kalaat Eš - Šakyf) 
griuvėsiai. Netrukus kelias pakrypsta į vakarus 
ir vingiuojasi kalnų aukštumose šalia Nahr Za- 
harani upės, kurios vandens, putodami tarp ak- 
menų, nenugalima jėga veržiasi Viduržemio jū- 
ros link. Vaizdas čia nepaprastai gražus. Reikia 
stabdyti automobilį ir reginį užfiksuoti filmoje. 


SIDONAS 


Pavakariais pasiekėme Saidą, iš senovės ge- 
rai žinomą fenikiečių miestą Sidoną. Pastatytas 
ant žemės iškyšulio, prie pat Viduržemio jūros, 
judrių fenikiečių jūrininkų prekybininkų apgy- 
ventas, drauge su Tyru, Sidonas buvo garsus 
savo turtais. Iš čia plaukė su prekėmis jų laivai 
į plačiąją jūrą, į visus žymesnius Viduržemio jū- 
ros pakraščius, ieškodami vis naujų rinkų, vežda- 
mi taip pat didelius lobius į savo kraštą. Medite- 
ranos pakraščiais fenikiečiai turėjo ir savo ko- 
lonijų: Kipro saloje, Afrikos pakraščiuose( Kar- 
taga) ir kitur. 

Ar kas iš senovės fenikiečių Fenikijoje be- 
liko, sunku pasakyti, nes kraštas ne kartą kai- 
mynų ir ne kaimynų buvo nuteriotas, gyventojai 
žudomi, nežiūrint, kad tik siauras prie Libano 
kalnų pajūrio plotas jiems priklausė. Visiems, 
mat, rūpėjo fenikiečių turtai ir priėjimas prie 
jūros. Šio bendro visų Fenikijos miestų likimo 
neišvengė ir Sidonas. 

Juozapo Flavijaus žiniomis, Sidoną įkūręs 
Kanaano vyriausias sūnus Sidonas (Antig.I,VI,2; 
Pradž. 10, 15). Menkas tebuvo iš pradžių mies- 
čiukas. Tik vėliau, globojamas XVIII ir XIX 
dinastijų Egipto faraonų, Sidonas tapo žymiau- 
siu' Fenikijos miestu, plačiausiai išplėtęs savo 
prekybą su Mediteranos pakraščių tautomis. 
Miestą paėmus filistiečiams, Fenikijos svarbiau- 
siu miestu tampa Tyras. Vėliau (877 m. pr. Kr.) 
Sidonas patenka asiriečių valdžion, nuo 540 m. 
jis priklauso persams. Sukilus 350 m. prieš Arta- 
kserksą Ochus, miestas su 40,000 savo gyven- 
tojų žūna liepsnose. Šios ir kitų nelaimių sido- 
niečiai pamokyti, jau be kovos jie pasiduoda 
Aleksandrui Didžiajam (333 m.). Priklausęs kiek 
Ptolomiejams, nuo 260 m. Sidonas pereina Se- 
leukidams. Romėnų generolas Pompejus 63 m. 
miestą pavergė Romai, palikdamas tačiau gyven- 
tojams autonomiją, kurią vėliau panaikino Au- 
gustas. 

Kai keliaudamas iš Kesarijos į Romą Sido- 
„ne buvo sustojęs šv. Povilas (Apd. 27, 3), mie- 

stas jau buvo žymiai nurmukęs, nors prekyba 
dar buvo gana gyva. Kryžiaus karų metu Sido- 
nas priklausė tai frankams, tai sarazėnams. Iš 
šių laikų yra užsilikę miesto sustiprinimai, ku- 
rių griuvėsius dabar turėjome progos apžiūrėti. 
Aplankėme ir šv. Liudviko pilies liekanas. Jo 
vardo pilyje manoma gyvenęs pats šventasis, 
viešėdamas Sidone. | 

Be šių istorinių liekanų iš kryžiaus karų lai- 
kotarpio, Sidone nieko ypatingesnio matyti ne- 
teko. Namai daugumoj moliniai, kaip ir kituose 
arabų miesteliuose. Gyventojų yra 11.276, iš ku- 
rių apie 8000 yra muzulmonai, 1,014 graikų uni- 
tų, 807 maronitai, 489 žydai ir kt. 

Jei pats Sidonas savo pastatais mūsų akies 
nepavergė, tai betgi jo apylinkės mus sužavėjo. 
Visas miestas skendėjo puikiuose soduose, kur 
augo apelsinai, citrinos, bananai, abrikozai, mig- 
dolai, šilkmedžiai, o kiek toliau į rytus pamažu 
stiebėsi aukštyn Libano kalnų šlaitai. Šis vaiz- 
das visu pajūriu tęsėsi ir tolyn į šiaurę, net iki 
pat Beiruto vartų. 

Per 6 savaites stebint vien tik pliką ir išba- 
lusią Palestinos žemę, mūsų akys jau buvo pa- 
vargę. Užtat dabar, kai mus apsupo iš visų pu- 
sių žalumai, mūsų džiaugsmui nebuvo ribų. Juo 
mes atsigavom. Čia tuoj buvo galima pastebėti 
ir žemės derlingumas ir vandens gausumas. Tai 
ne Palestina. Iš Libano kalnų galvotrūkčiais ver- 
žiasi putoją upokšniai jūron skandintis. Bet 


148 


„Netrukus horizonte pradėjo išsiskirti 


, 


ir Beiruto žiburiai“ 


čia juos sulaiko gailestinga žmogaus ranka. Jis 
leidžiamas ramiai tekėti į vagas, išskirstytas po 
sodus ir daržus. Štai kodėl čia taip žalia ir gra- 
žu. 

Iš Saidos į Beirutą 48 km kelio. Jau buvo 
beveik sutemę, kai pasiekėm pušynėlį, esantį ne 
toli Beiruto. Netrukus horizonte pradėjo išsi- 
skirti ir Beiruto žiburiai. Daug tokių žiburių 
mums blykčiojo ir nuo Libano kalnų, kurie bu- 
vo čia pat virš mūsų galvų. Tai buvo vilų gy- 
ventojų pasveikinimas naujiesiems svečiams. 


BEIRUTAS 


Beirute sustojome pas Tėvus Jėzuitus, prie 
šv. Juozapo universiteto. Iš čia mes turėjome 
pradėti ekskursuoti po gražiąją Siriją ir siektis 
Mezopotamijos. 

Maloni čia buvo Tėvų Jėzuitų globa. Jau- 
tėmės kaip nam'e. Labai nustebau vieno Jėzuito 
užkalbintas lietuviškai. Tai buvo „Jėzaus Širdies 
Pasiuntinio“ arabų kalboje redaktorius, mokąs 
net 22 kalbas. Daugelį jų, kaip ir lietuviškąją, 
pats per save išmoko. Parodė vicą glėbį lietuviš- 
kų knygų, kurias jau yra perskaitęs. Ypač atsi- 
dėjęs sekąs Kaune Tėvų Jėzuitų leidžiamą 


„Žvaigždę“, kuria daug pasinaudojąs savo lei- - 


džiamam laikraščiui redaguoti. Tai esąs ger'au- 
sias jam žinomas šios rūšies laikraštis, paduodąs 

daug žinių ir trumpai. Turiu pr'sipažinti, šis sve- 
timtaučio pareiškimas man, lietuviui, buvo labai 
malonu išgirsti. 

Rugsėjo 6 d., antradienis, perpildytas sos- 
tinės įžymybių lankymu, pradedant šv. Juozapo 
bažnyčia, universitetu ir čia pat esančia spaus- 
tuve. Tikrai gražų darbą dirba šiame islamo kraš- 
te prancūzai šv. Iganaco sūnūs. Universitetas, 
įsteigtas 1875 m., išaugęs į labai rimtą mokslo 
įstaigą su penkiais fakultetais: teologijos- filozo- 
fijos, orientalistikos, medicinos, teisių ir tech- 
nikos. Studentų turi apie 2000. Prie universite: 
to yra žymi orientalistikos biblioteka ir obser- 
vatorija Ksarojė. 

Beirute yra dar protestantiškas amerikiečių 
universitetas, įsteigtas 1866 m. Danieliaus Bliss. 
Tarp gausiai pricodintų kiemuose medžių, įvai- 
rūs universiteto pastatai tarsi parke skęcta ža- 
lumuose. Įstaiga gerai aprūpinta mokslo ir spor- 
to priemonėmis. 

Beirute statyba labai gyva. Griaunamos lūš- 
nos ir statomi moderniški namai. Trumpu laiku 
Beirutas bus sunku atpažinti. Ieškodami orien- 
tališkų motyvų, su įdomumu narstėm po siauras 
prekių ir žmonių prikimštas bazaro gatves, kur 
klegesys ir šauksmai pynėsi į vieną bendrą ūžė- 
sį. Pro minią spriaudėsi ir vienas kitas asilas 
su našta ant nugaros, kartais savo kroviniu už- 
kabindamas žmones. Asilai čia nepratę kam 
nors lenktis iš kelio. Čia veikiau žmogus asilui 
kelią užleidžia. 

„Ieškodami orientališkų motyvų,... narstėm po siauras 
prekių ir žmonių prikimštas bazaro gatvęs..“ 


Orientalų bazare kartais ir Kelno vanduo 
ne pro šalį. Juk čia šalia įvairiausių prekių, su- 
verstų daržovių ir vaisių, kabo paltys avienos ir 
kitokios mėsos, iš kurios tvankiame ore sklinda 
labai nemalonus kvapas, verčiąs nepratusį praei- 
vį bėgti toliau nuo gendančios prekės. Ir mes 
neilgai laukę movėm iš čia. 

Įdomus ir tautinis Libano senovės meno mu- 
ziejus, kur surinkti, nors ir negausūs, archeolo- 
giniai radiniai. Čia teko matyti garsucis Biblo- 
so (arabiškai Džebail) karaliaus Ahiramo (iš 
XIII amžiaus pr. Kr., Ramsio II bendralaikio) 
sarkofagas su fenikišku įrašu. Tai seniausias 
mums žinomas fenikiškas raštas. Muziejus 
įkurtas tik 1919 m. Prieš karą visi eksponatai 
buvo ciunčiami į Konstantinopolio muziejus. 

Be uosto, kurs yra geriausias Sirijoje, teko 
pasigrožėti ir bendru jūros pakraščio vaizdu. 
Miectui pošnumo priduoda dar ir Libano kal- 
nai, kurie čia pat su paskutiniais miesto pastatais 
pradeda stiebtis aukštyn debesų link. Baltosios 
vilos, vakar vakare mums svaidę nuo kalnų sa- 
vo šviesas, šiandien visu grakštumu švytėjo sau- 
lės spinduliuose. 

Su Beirutu mums prisiminė visa garsiosios 
Fenikijos praeit's. Pat: Beirutas yra senas tos 
Fenikijos miestas, jau minimas kyliaraščiu rašy- 
tuose Tell el-Amarnos laiškuose (iš XV-XIV 
šimtmečio pr. Kr.), atrastuos 1887 m. Tell el- 
Amarnoj (Egipte). Jau tuomet jis buvo kuni- 

„„-.teko pasigrožėti... jūros pakraščio vaizdu“. 

gaiškščių sostinė. Kovojant dėl sosto Trifonui 
ir Antijokui VII, miestas išgriautas (140 m. pr. 
Kr.), bet netrukus vėl atstatytas. Beirutą paėmus 
romėnams, čia buvo apgyvendinti du legijonai 
veteranų ir miestas pavadintas Colonia Julia 
Augusta Berytus. Erodas Didysis miestą išpuo- 
šė šventyklomis, teatrais ir  pirtimis.  Vidu- 
ry III šimtmečio po Kristaus čia įsisteigė garsi 
teisininkų mokykla. Bet 551 m. miestą sunaiki- 
na žemės drebėjimas. Teisininkų mokykla ta- 
da nusikelia į Sidoną. Dar neatsigavusį miestą 
635 m. paima arabai. Kryžiaus karų metu miestą 
valdo pakaitomis tai frankai, tai arabai. XVI 
amžiuje Beirutas patenka turkų valdžion Nuo 
tada prasideda jo smukimas. Tiesa, miesto val- 

dytojas emiras Fachr Ed Din (1595 - 1634), tapęs 
veik nepriklausomu valdovu, stengiasi miestą su- 
europinti, padaręs jį savo sostine. Bet toks val- 
džios pasisavinimas nepatiko turkams. Todėl 
emirą jie iškviečia į Stambūlą ir čia jį nužudo. 
Dabar vėl miestas ankštai susirišo su Turkija. 
1772 m. Beirutą buvo užėmę rusai. 1831 m. jis 
patenka Egipto valdžion (Mahometui Ali). Bet 
tuo nepatenkinti Anglija, Austrija ir Turkija. 
Jų laivynas, kovodamas prieš Egipto karo pa- 
jėgas Sirijoj, 1840 m. spalių 10 d. Beirutą bom- 
barduoja. Bet miestas maža nuo to nukentėjo. 
Beirutas pradėjo atkusti tik 1860 m., kai 
čia prisiglaudė daug pabėgėlių krikščionių iš 
Damasko ir Libano, ten pradėjus krikščionių 
skerdynes. 1918 m. spalių 8 d. į Beirutą įžengė 
britų ir prancūzų kariuomenė, 8 dienas po to kai 
sąjungininkų buvo užimtas Damaskas. San Re- 
mo konferencijoj 1920 m. balandžio 25 d., Pran- 
cūzijai suteikiant Sirijos mandatą, Beirutas ta- 
po Libano respublikos sostine ir rezidencija 
Prancūzijos aukštojo komisaro Sirijai. 
Beirutas yra cvarbus prekybos centras, su- 
jungtas geležinkeliu su Damasku ir Bagdadu. 
Gerai įrengtas uostas aptarnauja visą Siriją. Per 
čia eksportuojama šilkas, nafta, alyvų aliejus, 
medvilnė, vaisiai, sezama, džiovintos vynuogės, 
gyvuliai, vilna ir kt. Gyventojų Beirute dabar 
yra apie 130,000, iš kurių mahometonų yra apie 
40.000, maronitų 18.648, graikų stačiatikių 13.218, 
jo 


155 


graikų unitų 4,551, armėnų 25,000, žydų 5,311 
ir lotynų 668. Gyventojų skaičius Beirute padau- 
gėjo ypač po Didžiojo karo, Prancūzijai gavus 
Sirijos mandatą, atbėgus taip pat iš Turkijos ar- 
mėnams, kur jie buvo pradėta skersti. 

Jūros dėka, vasaros karščiai Beirute kiek 
sušvelnėja, kurie šiaip būtų labai įkyrūs. Vis 
tik gyventojams dar pakankamai tų karščių ten- 
ka patirti. Jų užteko ir mums, nors jau buvo 
rugsėjo mėnuo. 

Kaip visuose šiltuose kraštuose, taip ir čia 
privisę daugybės moskitų, nuo kurių tenka gin- 
tis kaip nuo didžiausių priešų. Jų įkąsta vieta 
labai peršti ir tinsta. Prie lovų todėl visur yra 
pritaisyti moskiterai, užuolaidos, kad apsisaugo- 
jus nuo jų įkandimo. Deja, ne visuomet tai pa- 
vyksta. Menkiausias neatsargumas pakeliant už- 
uolaidą yra gera proga jiems įlysti į lovą ir pa- 
skui sukandžioti savo miegančią auką. Norint 
langą vakare palikti atdarą, moskiterai yra bū- 
tini, nors šiaip nepageidaujami, nes po ja's trūks 
ta gaivesnio oro. 


LIBANO KALNUOSE 


Popiet išsirengėm į Libano kalnus. Tai la- 
bai įdomi kelionė tarp kalnagubrių, apaugusių 
lapuočiais ir spygliuoč ais medžiaic, tarp daugy- 
bės vilų su žavinčiu vaizdu į Viduržemio jūrą, 
nuo kur dabar maloniai pučiąs vėjelis mus gai- 

vino ir stiprino. Prie kaimelių kalno įsauly visur 
sirpo geltonos ir mėlynos vynuogės bei noko 
fygos. Pasiekėm ir. Bikfają (35 km nuo Beiru- 
to), daugumoj maronitų apgyventą kaimelį Li- 
bano kalnyne (950 metrų virš jūros lygmens). 
Tėvai Jėzuitai, čia turį savo rezidenciją, mus pri- 
ėmė labai širdingai, vaišindami savo rūsių vynu 
ir sodo vaisiais. Čia teko pamatyti ir garsųjį is- 
lamo žinovą prof. Lammens, begaivinantį kalnų 
oru išsekusias savo jėgas. Ne cenai mane pasie- 
kė liūdna žinia apie šio profesoriaus mirtį. Jis 
mirė, eidamas 75 savo amžiaus metus, 1937 
m. balandžio 24 d., Beirute, prie šv. Juozalo uni- 
versiteto, kur praleido veik visą savo gyvenimą 
beprofesoriaudamas. 

Besileidžianti saulė mus ragino grįžti namo. 
Ką gi veiksi tamsyj kalnuose! Bet tuo tarpu 
vaizdas dar buvo puikus. Ir saulė ir liepsnojan- 
ti jūra dar svaidė spindulius į temstančius Liba- 
no kalnus ir juos nudažė raudonai. Ypač Sanino 
viršūnė (2.628 m) paraudusi stovėjo, aukštai pilką 
galvą iškėlusi pro spygliuočius. Ir kada mūsų 
automobilis suko paskutinius kalno vingius, 
Beirutas jau skendo tamsoje, iš kurios žybčiojo 
tik elektros žiburiai. 

NAHR EL KELB 


Trečiadienį, rugsėjo 7 d., leidžiamės į Siri- 
ją gilyn. Dabar jau Homsas turės būti tolimesnių 
mūsų ekskurcijų mazgas. Važiuojame pačiu Vi- 
duržemio jūros pakraščiu šiaurės kryptimi. Ke- 
lias labai geras, išsitiesęs tarp bananų ir cukrinių 
nendrių plantacijų. Po mūsų dešinei, rytuose, 
dunkso Libano kalnai. Saulė dar nespėjo juos 
apšviecti, todėl jie dvelkia sviežumu ir vėsa. Kar- 
tais prie mūsų jie pribėga taip arti, tarsi kelią 
pastoti norėtų. Bet mes veržiamės vis tolyn ir to- 
lyn, aplenkdami išsikišusias uolas. 

Mes nesam pirmieji, kuriems Libanas čia 
kelią pastojo. Pirm mūsų kadaise šiuo pajūriu 
žygiavo asiriečių ir egiptiečių kariuomenės: egip- 
tiečiai pro čia veržėsi į Siriją ir Mezopotamiją, 
asiriečiai į Palestiną ir Egiptą. Jau tada į jų žy- 
gį Libanas kreivai pažiūrėjo. Bet šaunūs kariai 
to pabūgo. Jie čia pražygiavo, ratams ir savo 
vežamiems pabūklams, kelią apačioje uoloje išsi- 
kirtę, nepamiršdami apie tai pranešti ateinančioms 
kartoms įrašais uoloje. Vėliau pro čia žygiavu- 
sios kariuomenės padarė tą pat. Prie Nahr El 
Kelb (Šuns upės), senovėje Lykos vadinamos, 
žiočių į jūrą dar iki dabar išlikę tie uoloje iškal- 
ti įrašai, vienas, Nabuchodonozoro II (601-562 
m. pr. Kr.), prie kelio upės dešiniajame krante, 
šešiolika gi kitų įrašų kairiajame krante. Įrašų čie 
yra įvairiomis kalbomis: kyliaraščių (Asarhado 

no paminklas, kur aprašomas jo 671 m. pr. Kr. 
žygis į Egiptą), jieroglifais (paminklas Ramsio 
II, viešpatavusio 1292-1225 m. pr. Kr.); yra dar 
graikiškų įrašų, lotyniškų (Marko Aurelijaus Ka- 
rakalos), arabiškų, prancūziškų (paminėjimas ge- 
nerolo Gouraud kariuomenės įėjimo į Damaską 
1920 m. liepos 25 d.) ir angliškų (pamini paėmi- 
mą Damasko, Homso ir Alepo). Visos šios pa- 
minklinės lentos ir įrašai uoloje turi byloti pra- 
eiviui ir ateisiančioms kartoms apie žygius ir per- 
galę čia praėjusių kariuomenų.  Negalėjome ir 
mes čia nesusimąstyti. 

Per Nahr El Kelb dabar yra pertiesti trys til- 
tai: geležinkelio, plento ir kiek toliau išlikęs se- 
nas arabų tiltas. Pasirinkę antrąjį, leidomės Bib- 
loso link. 


BIBLOSAS 


Biblosas (41 km į šiaurę nuo Beiruto) yra 
graikiškas pavadinimas kito svarbaus senovės 
fenikiečių miesto, šv. Rašte vadinamo Gebal, 
dabargi arabų Džebail vadinamo. Jo gyventojai 
šv. Rašte giblitais vadinami (3 Kar. 5, 18). Da- 
bar jų tėra tik 1.500. 

Biblosas žinomas jau ketvirtam tūkstantme- 
ty prieš Kristų, taigi ankščiau už kitus Sirijos ir 
Palestinos miestus. Tyras ir Sidonas dar tik men- 
(ki žvejų kaimeliai tebuvo, kai Biblosas jau palai- 

kė glaudžius prekybinius santykius su Egiptu. 
Egiptiečiai čia gaudavo kedro medžių namų ir 
laivų statybai, čia jie statėsi didžiuocius jūros 
laivus ir vežėsi varį, atgabenamą iš Kaukazo. Tai- 
gi nuo pat giliausios senovės Biblosas buvo ar- 
timuose santykiuose su Egiptu. 

Tie santykiai tačiau buvo ne tik prekybiniai, 
bet ir religiniai. Bibloso dievai noriai buvo gar- 
binami Egipte, jų gi pačių šventykla Biblose ne 
kartą buvo gausiai faraonų apdovanota. Taip 
pat ir Egipto dievai rado Biblose malonią prieg- 
laudą. Jų kultą čia įvedė Egipto pirkliai. Pasak 
legendos, jūros bangų čia buvęs atneštas užmuš- 
to dievo Ozirio karstas, gi deivė Izidė čia atvy- 


kusi savo vyro palaikų ieškoti. Giblitų garbina-' 


mas Adonis, nepaprasto grožio jaunikaitis, mirš- 
tančios ir prisikeliančios gamtos simbolis, yra 
tas pats egiptiečių garbinamas Oziris, tik kita 
vardu vadinamas. Šventyklų jo garbei nepagailė- 
ta. Visai teisingai egiptiečiai Biblosą dievų že- 
me vadino. 

Ilgą laika Bibloso valdovai buvo faraonų 
vasalai. Numirę jie laidojami egiptiečių papro- 
čiu, ir jų kapas laidotuvių reikmenims aprūpina- 
mas paties faraono (jų karaliaus Ahiramo sarko- 
fagas, atrastas 1924 m., saugojamas Beiruto mu- 
z'ejuj). XII šimtmety pr. Kr. Biblosą, kaip ir visą 
Fenikiją, užima jūrų tautos. Vėliau jį pavergia 
asiriečiai, gi 537 m. jis patenka persams. Alek- 
sandrui miestas savo noru pasiduoda. Prie se- 

leukidų Biblosas turi savo tautinius karalius. 
Pompejus miestą pavergia Romai. Tuomet mies- 
tas pradeda smukti, nes romėnai varžo medžių 
kirtimą Libane, kuo ypač vertėsi giblitai. Kry- 
žiaus karų metu miestas priklausė tai frankams 
(iš jų laikų miesto sienos ir pilis), tai arabams. 
Šiandien Biblosas įdomus tik savo praei- 
timi. Archeologų P. Montet (1921 - 1924), paskui 
M. Dunand (nuo 1925 m.) priežiūroje kasinėtas, 
senasis fenikiečių miestas visus sudomino savo 
radiniais. Rasta daug palaidotų vaikučių lavonų, 

„---kasinėtas senasis fenikiečių miestas visus sudomino 
savo radiniais“. 


sudėtų moliniuose induose. Atrasti taip pat ka- 
pai su miesto valdovų sarkofagais, IV tūks- 
tantmety egiptiečių statyta Bibloso deivei, kurią 
“jie ident'fikavo su savo Izide - Hator, šventykla, 

su senosios karalystės faraonų dovanomis tai 
deivei. Vėlesnių laikų šventyklų atrastos kolo- 
nos dabar vėl pastatytos. Smulkesnių radinių 
teko matyti sandėlyje. Tai daugumoj dievų sto- 
vylėlės, indų šukės ir kt. Jie visi laukia sau 
vietos muziejuj. 

Šio atkasto miesto gyventojai turėjo santy- 
kių ir su izraelitais. Saliamonui statant Jeruza- 
lėje bažnyčią, buvo kaip tik reikalingi bažnyčios 
išpuošimui gražūs ir kieti kedro medžiai, kuriuos 
apdirbti puikiai mokėjo giblitai. Juos tad Salia- 
monas šiam darbui ir panaudojo (3 Kar. 5, 18). 

Aplankę senąjį Biblosą, metę žvilgsnį į da- 
bartinį Džebail, :kubame pajūriu Tripolio link. 
Pervažiuojame gražų tunelį, iškirstą kalno uolo- 
je prie pat jūros. Tripolį šį kartą pervažiuojam 
nesustodami, ir sukame į šiaurės rytus Homso 
link. Pravažiuojame didžiulius svogūnų laukų + 
plotus. Pakelėje suverstos svogūnų krūvos laukė 
būti vežamos į Egiptą. Tai mums priminė anuos 
Egipto svogūnus, kurių kadaise taip ilgėjosi iš- 
ėję iš Egipto žydai, keliaudami po Sinajaus dy- 
kumas. ,,Atsimename žuvis, kurias valgėme Egip- 
te dovanai; mums prisimena agurkai, ir melio- 
nai, ir porai, ir svogūnai, ir česnakai. Mūsų dva- 
sia išdžiūvo, o mūsų akys nieko kito nemato, 
kaip tik manną“ (Skaitl. 11, 5 - 6). 

Po kiek laiko prasilenkiame su Nahr El Ke- 
bir - Eleutėro upe, kurios slėnis skiria Libaną 
nuo Nozairio kalnų ir sudaro ribas tarp  Liba- 

“ 


„Pervažiuojam gražų tunelį, iškirstą kalno uoloje...“ 


no respublikos ir Alauitų valstijos. Tik trum- 
pai šį kartą mes mindžiojom alauitų žemę. Vei- 
kiai turėjome įvažiuoti į Sirijos valstiją. 
Pravažiuojame Tell Kalach, miestelį su 1,052 
gyventojais. Kryžiuočių pilies griuvėsius, kurie 
čia riogso vieniši ir apleisti, tik nuo kelio galim 
pamatyti. Nebuvo taip pat laiko pavažiuoti 18 
km į šalį, į Kalaat El Hosn, Kraką, didžiausią ir 
geriausiai išlikusią frankų pilį Sirijoje. Pasiten- 
kinam ir ją iš tolo pamatę, bestūksančią ant 
kalno 750 m aukštumoje. Toliau važiuojame vul- 

kaninio pobūdžio aukštuma. Vaizdas č'a labai 
nykus: dirvos be jokio medžio, be jokio žel- 
mens. Viskas išdeginta negailectingosios saulu- 
tės. 


HOMSAS 


Įvažiavus į Bukejos slėnį vaizdas pagyvėjo. 
Nors medžių nė ka'mų čia nebuvo matyti, bet 
drėgmės dėka žolė čia žėlė vešli. Netrukus mes 
vėl įvažiavome į lavos laukus. Prie Chirbet Et 
Tin atsivėrė gražus vaizdas į ežerą pietuose ir 
Homso miestą šiaurėje, stačiai prieš mūsų akis. 
Tarp daugelio miesto namų ryškiai išsiskyrė 
miesto pilis ir Sajed Chaled mečetė. Pervažiavę 
Nahr El Asi - Orontą, įsiveržėm į miestą. Čia 
mūsų jau laukė Tėvai Jėzuitai su pietumis. 

Kaip gera ir malonu svetimųjų jūroj rasti 
artimų sau žmonių! Mes tai ypač pajutom Hom- 
se, patekę į fanatikų mahometonų tarpą. Iš 55,000 
gyventojų tik apie 15.000 yra krikščionys, visi 
kiti mahometonai. Šalia savęs jie ne labai paken- 
čia tuos, kurie negarbina Alacho ir neklauso jo 
pranašo Mahometo. Tiesa, jie jau pradeda su- 
švelnėti, nes turi progos vis dažniau susitikti su 
kitatikiais. 

Homsas niurus miestas. Namai daugumoį 
tamsios spalvos (statyti iš bazalto) ir per maža 
žalumo. Tik naujoji miesto dalis kiek gyvesnė. 
Su vandeniu gyventojams čia vargas. Jį turi im- 

ti iš Oronto, tekančio 1 km už miesto; jis čia 
atvedamas kanalu ir filtruojamas. 

Pastatytas didžiulės dirbamos lygumos vi- 
duryje, Homsas tapo gera žemės ūkio gaminių 
rinka. Čia juk ateina apsipirkti nomadai. Ir eks- 
portui sąlygos labai geros, nes miestas sujung- 
tas geležinkeliu su Alepu ir Tripoliu, panaudo- 
jama taip pat anga tarp Libano ir Nozairo kal- 
nų, kuria lengva pasiekti pajūris kupriais. 

Romėnų laikais Homsas Emeza vadinosi. 
Iš čia tai yra kilęs imperatorius Elagabalas (218- 
222 m.), kurs ir išaukštintas neužmiršęs savo 
miesto. Jį puošė 1r rėmė, kaip įmanė. Arabų pa- 
imtas 636 m., Homsas niekuomet nevaidino žy- 
mesnio politinio vaidmens. Ir dabar jis stovi 
nuošaliau už kitus Sirijos miestus. 


KADEŠ 
Po piet vykstame lankyti Tell Nebi Mead, 


senovės Kadešą, esantį prie Oronto upės, kur 
1295 m. pr. Kr. Egipto faraonas Ramsis II su- 
mušė hititų kariuomenę. Kadešas buvo tada 
hititų imperijos labiausia į pietus nusistūmusi 
tvirtovė. Prie jos sienų įvykusi kova net keletą 
kartų aprašyta Egipto šventyklų sienose: Ra- 
meseumo Liuksore, Memnoniumo Abydose ir 
Ipsambūle. Ramsis II su savo kariuomene tik- 
riausia čia atvyko pro Nahr El Kelb, kur jo įra- 
šų kalno uoloje teko matyti dar šį rytą. 

Iš senovės Kadešo beliko tik griuvėsių krū- 
va, ant kurios dabar stovi mahometonų kaimelis 
ir mažutė šventykla. 1921 m. kalva buvo dalinai 
atkasta, kur rasta, tarp kitko, Sečio I, Ramsio II 
tėvo, pastatytas monumėntas. Indų šukių, nepa- 
tekusiu į muziejus, dar ir dabar čia apščiai gulė- 
jo. Pasiėmėm jų keletą atminimui. 

Netoli kalvos teka Orontas, buvęs kadaise 
apsauga miestui. Jo pakraščiais želia vešli žolė 
ir auga meldai, po kuriuos dabar braidė kupriai 
ieškodami vandens. 

Vaizdas nuo Kadeš labai gražus. Į pietus 
nuo kalvos guli išsitiesusi didžiulė lyguma, iš- 
vagota Oronto. Toli toli buvo matyti Rablė, se- 
novės Ribla, su savo medžiais ir pastatais. Tai 
Emato krašto Ribla, dažnai minima šv. Rašte. 
Rablė gyventojų dabar teturi tik 500; visi grai- 
kai katalikai. Čia gyveną Tėvai Trapistai turi ne- 
mažą ūkį. 

Kad senovėje Ribla buvo svarbi vieta gali- 
ma išvesti iš to, kad karo metu čia įsikurdavo ir 
Egipto ir Babilonijos kariuomenių generaliniai 
štabai. Ribloje buvo apsistojęs pats Egipto fa- 
onas Nechao II, nugalėjęs asiriečius ir valdęs 
Siriją iki Eufrato. Čia jam buvo atvestas Jeruza- | 
lės karalius Joakazas, karaliaus Jozijo sūnus, 
kurį, apkaldinęs grandinėmis, belaisvį nusivedė 
Egiptan, kai tuo tarpu jo vieton, trumpai susto- 
jęs Šventajame Mieste, Jeruzalės karalium pasky- 
rė kitą Jozijo sūnų, Eliakimą, permainydamas jo 

vardą į Joakimą (4 Kar. 25, 33-54; plg. 2 Kron. 
35, 20; 36, 3-4). Po kiek laiko čia buvo apsisto- 
jęs ir Babilonijos karalius Nabuchodonozoras, 
prie Jeruzalės sienų palikęs savo kariuomenės va- 
dą Nabuzardaną tęsti toliau savo operacijas prieš 
maištą pakėlusį miestą ir karalių Sedekiją. Ap- 
gulimas tęsėsi net pusantrų metų. Tada karalius 
Sedekijos rįžosi iš miesto bėgti, bet ties Jerichu 
buvo sugautas ir su savo sūnumis bei Judo di- 
džiūnais nuvestas į Riblą, į karaliaus teismą. Čia 
Nabuchodonozoras liepia nužudyti  Sedekijo 
akivaizdoje jo sūnus ir Judo didžiūnus, paskui 
jam pačiam išlupdina akis, apkaldina grandinė- 
mis ir nusiveda į Babiloniją, kai tuo tarpu Jeru- 
zalė ir jos bažnyčia sunaikinama ugnimi ir iš- 
griaunama (4 Kar. 25, 1-10; Jer. 59 1-8). 

Tik iš tolo mes stebim šią judiečių krauju 
sulaistytą žemę, nedrįsdami arčiau prie jos pri- 
eiti. Bet ir arčiau priėję nieko ypatingo ten nepa- 
matysim, nes tiek amžių jau spėjo išdildyti bet 
kokius šių žiaurųjų dienų pėdsakus ir atsimini- 
mus. Vien tik vietovardyje Rablė tepajėgė išlik- 
ti senovės Ribla. 

Nuo Kadešo matyti ir daugiau taip vadina- 
mų „tell“. Arabai šiuo vardu vadina kalvelės ne 
gamtos, bet žmonių supiltas. Senovėje ten turė- 
jo stovėti miestas ar kaimas, kurs karo ar gamtos 
katastrofos metu pavirto pelenais ir griuvėsiais. 
Vėliau toje pačioje vietoje vėl išdygo miestelis 
ar kaimas, pastatytas ant buvusių griuvėsių. Bet 

amžių būvyje ir šiuos ištiko panaši nelaimė. Ta- 
čiau ir vėl atsistatoma. Ir taip toliau. Kelis kart 
besistatant toje pačioje vietoje, ant vis naujų 
griuvėsių, vėlesnis miestelis ar kaimas jau buvo 
gana aukštai iškilęs. 

Kartais tačiau tokia sugriuvusi vietovė gy- 
ventojų buvo visai apleidžiama. Pelenus ir griu- 
vėsius užnešė tada smėlio ir žemių klodai, kar- 
tais viršus dar apaugo žole. Taip ir ateirado taip 
vadinamieji „tell“. Jie labai rūpi archeologams, 
nes kartais jie turtingi senovės kultūros paliki- 
mais. Juos atkasus, apčiuopiamai atsidengia gili 
senovė, tolima praeitis. Tokių iškasenų šviesoje 
Šventoji Istorija mums suspindi nauja tikrove. 

Nuo Kadešo gražus vaizdas ir į Libano bei 
Antilibano kalnus, kuriuos čia skiria Bekos slė- 
nis. Aukštesni Libano, žemesni Antilibano kal- 
nai, kurie čia pat mūsų kairėje kyla iš žemės ir 
stiebiasi aukštyn. 

Gal dar ilgai būtume dairęsi aplink ir tyri- 
nėję patį Tell Nebi Mend, jei ne įtartini vietos 
gyventojų mahometonų žvilgsniai, žvairavimai 
į mus. Aiškiai buvo jaučiamas jų nepasitenki- 
nimas mūsų buvimu čia. 1925 m. ne toli šios vie- 
tos mahometonų buvo išžudyta prancūzų geode- 
zinė misija. Prie artimos Kuzeir geležinkelio sto- 
ties stovis monumentas dar ir šiandien mums 
priminė tą žiaurų įvykį ir perspėjo būti atsarges- 
niais. Laikėmės todėl visi draugės, nuo būrelio 
vengdami atsilikti. Vienybėje priešas turėjo pa- 

justi mūsų galybę. Su pasitenkinimu grįžom pa- 
vakare namo sveiki ir gyvi. 


PALMYRA 


Ketvirtadienis, rugsėjo 8 d., paskirta kelio- 
nei į dykumas ir Palmyrą. Tai viena įdomiau- 
sių mūsų kelionų po Siriją. Kadangi kelias ne- 
trumpas (165 km), iškeliaujame jau 6 val. 


„Pravažiuojam stilingą siriečių kaimelį“. 


Pravažiuojam stilingą siriečių kaimelį. Visi 
namai lipdyti iš molio su kūgio pavidalo stogais. 

Tikras avilynas. Šis statymo būdas įsigalėjęs 
šiaurės Sirijoje ir vakarų Mezopotamijoj. Ir tik- 
rai praktiška, nes nereikia medžio, kurio čia di- 
delė stoka, ir pagaliau aukšti kūginiai kambariai 
yra vėsesni, kas labai svarbu šioje karščių šaly- 
je. Pasigirdus automobilio ūžimui, sujudo visas 
siriečių kaimas. Seni ir jauni leidosi tekini iš sa- 
vo avilių pažiūrėti to įdomaus svečio, automobi- 
lio. Deja, gatvėje jie suspėjo rasti tik sukeltą sū- 
kurį dulkių, kai mūsų automobilis, greitai pra- 
važiavęs kaimelį, galvotrūkčiais pasileido rytų 
kryptimi. Pravažiavome dar keletą tokių kaime- 
lių. Jų vienas vicai skendėjo kukurūzų plantaci- 
jose. 

Galop įvažiavome į dykumas. Kelią Palmy- 
ron žymėjo tik šen ten išmėtyti akmens ir keletas 
provėžų seniau čia važiavusių automobilių. Kad 
važiavome geru keliu buvo matyti ir iš to, kad 
teko pralenkti vieną automobilį, taip pat važiuo- 
jantį Palmyron su turistais. 

Vaizdas čia buvo tikrai niurus: visur tuda- 
vo saulės išdeginta žemė, vietomis pajvairinta 
tik apdžiūvusių usnių. Kai kur vėjo supūstas 
gulėjo lekiantis smėlis. Čia nebuvo matyti 
nei žmonių, nei gyvenamų namų, nei gyvulių. 
Tik negailestingai kepino karšta priešpiečių 
saulė. 

Pusiaukelėj privažiavom būrelį darbininkų, 
betiesiančių per dykumas didelius vamzdžius. 
Netrukus jais turės tekėti iš Irako į Haifą žiba- 

las, eksportuojamas į Europą ir kitas šalis. 
Griebiamasi šios priemonės, kadangi jo perve- 
žimas traukiniais žymiai brangiau atseina. O 
Mosulo žibalo versmių ištekliai dideli. Prama- 
tyta ir šių vamzdžių, kuriais tekės žibalas, stip- 
ri apsauga. Beduinais juk negalima pasitikėti. 


Iš čia kaitroje leidomės per dykumą tolyn. 
Nutilo ir dainos ir gyvosios mūsų kalbos. Kiek- 
vienam buvo malonu tylumoje pamąstyti, kas 
bus iš šios mūsų kelionės po dykumas, ar dar 
ilgai ji mus vargins ir kuo ji baigsis. Dar tik pir- 
mą kartą buvome išvydę tyrus. Bet tokių klausi- 
mų mūsų vadui statyti nemėginome, nes matėm, 
kad ir jis nuo kaitros ne maža pavargęs. Visi 
alsavom sunkiai, kai tuo tarpu prakaitas stam- 
biais lašais riedėjo nuo mūsų kaktų. 


Ir kaip nudžiugau pamatęs tolumoj ežerą! 
Dar keletą kilometrų, ir jau prie vandens! Kaip 
gera bus tokioje kaitroje išsimaudyti! Būtinai 
reikės sustoti išsimaudyti! Bet juo mes važiavom 
tolyn, juo labiau ežeras nuo mūsų tolo. Aš vi- 
sai nusiminiau ir jau rengiausi mūsų vado pa- 
klausti, kada gi pagaliau privažiuosime prie 
vandens, kai tasai sušuko: „miražas“. Taip, tai 
buvo tik miražas. Ten nebuvo jokio ežero, kur 
jį mačiau esant. Tai buvo tik atsispindėjimas 
ore kokio nors toliau esančio ežero. 

Dar ilgai šis vaizdas neišnyko iš mūsų akių. 
Grįžtant į Homsą matėm ir kitokių reginių: 


* 

prieš mūsų akis stovėjo tai atskiri medžiai, tai 
miškai. Deja, ir tai buvo tik miražai. Vargas 
dykumų keleiviui, kurs jiems duodasi suvedžio- 
jamas. Miražas tai paprastas reiškinys karštų 
kraštų dykumose. 

Apie dešimtą valandą iš toli išvydome Pal- 
myros griuvėsius. Tai jau nebuvo miražas. Tai 
buvo palmyriečių laidojimosi bokštai, išsikišę 
tarp kalvų. Koks džiaugsmas, kad jau netrukus 
išbrisim iš dykumų ir nebereikės gyventi mira- 
žais! 

Šio miesto pavadinimas Palmyra siekia tik 
graikų romėnų laikus, kai tuo tarpu senovėje 
ir dabar jis vadinamas Tadmor. Įsikūręs Sirijos 
dykumos vidury, į šiaurės rytus nuo Damasko 
ir maždaug į rytus nuo Homso, miestas greit 
tapo žymus prekybos mazgas tarp Mezopota- 
mijos, Persijos ir Viduržemio jūros pakraščių. 
Čia visuomet sustodavo vilkstinės, nešančios 
prekes iš krašto vidurio į pajūrį, kelionės reikme- 
nims apsirūpinti, čia buvo taip pat dideli prekių 
sandėliai ir įvykdavo mainai. Tai lėmė Palmyrai 
didelius turtus. Bet ypač II ir III šimtmečiuose 
Kristui gimus Palmyra praturtėjo. Iš tada yra 
ir žymiausi Palmyros meno pastatai. 

Kada miestas įsikūręs, tikrų žinių nėra. 
Dviejuose Teglat - Falasaro I, Asirijos valdo- 
vo, įrašuose iš 1115 - 1100 metų jis jau minimas, 
bet įsikūręs bus žymiai anksčiau. Negi galėjo 
tokia puiki dykumų oaza pasilikti neišnaudo- 

ta? Priklausęs Seleukidams, 64 m. pr. Kr., Si- 
riją paėmus romėnams, miestas tampa nepri- 
klausomu. Jau tada Palmyra turėjo būti turtin- 
ga, kad 40 m. Antonijus rįžtasi miestą apiplėš- 
ti. Gyventojai cu visu savo turtu nusikelia tada 
už Eufrato. 

Trajano išgriautą miestą atctato Hadrijanas, 
ir jį pavadina savo vardu Hadrijanopoliu. Nors 
jau tuomet miestas buvo romėnų žinioje, bet 
tik Septimijaus Severo laikais (ap'e 200 m.) jis 
tampa jų kolonija. 

III šimtmety Romos priklausomybėje 
Palmyrą valdo Odenatai (Hairanas, Romos se- 
natoriaus sūnus, viename 251 metų įraše vadina- 
mas „Palmyros kunigaikščiu“). Hairano sūnus, 
garsiosios Zenobijos vyras, 258 m. tampa kon- 
tulu. Romėnams jis yra didi parama kovoje su: 
imperijos priešais. Jis nugali Saporą, ir Mezopo- 
tamiją iki Ktesifonui grąžina imperijai. Impera- 
torius Galienas už tai jam suteikia „vado“ (dux) 
ir imperatoriaus titulus, kai tuo tarpu jis pats, 
norėdamas geriau pagerbti Romos imperatorių, 
save tik karaliumi vadina. Išskiriant Egiptą ir 
Mažąją Aziją, jis valdė tada visą Rytų imperi- 
ją. Deja, 266 m. jis ir jo vyresnysis sūnus nu- 
žudomi Emezoje (Homse). 

Dabar valdžią į savo rankas antrojo sūnaus 
Vahbalato vardu paima jo motina Zenobija, 
ambicinga ir karinga moteris. Imperatoriui Ga- 
lienui atsisakius suteikti jos sūnui tėvo turėtus 

titulus ir teises, Zenobija stoja į atvirą kovą 
prieš Romą, kuri, bekovodama prieš gotus, ne- 
beturi jėgos atsispirti naujam savo priešui. Ze- 
nobijos kariuomenė užima tada Egiptą ir Ma- 
žąją Aziją. 

Naujasis imperatorius, Aurelijonas, Zenobi- 
jai nusileidžia, pripažindamas jos sūnui Vah- 
balatui visus senuosius jo tėvo turėtus titulus. 
Bet ambicingai karalienei dabar jau to per ma- 
ža. 271 m. jos sūnus pasisavina Augusto titulą, 
pasiskelbia nepriklausomas nuo Romos ir kala 
pinigus savo ir savo motinos atvaizdais. 

Aurelijonas to pakęsti jau nebegalėjo, ir 
stojo į karą su Zenobija, kuri nugalėta ir paim- 
ta nelaisvėn. Aukso grandinėmis surakinta, iš- 
didžioji karalienė dabar turėjo dalyvauti impera- 
toriaus triumfo eisenoj Romoj ir savo gyvenimą 
baigti Tivolyje (netoli Romos). 

Paliktą  Palmyroje nedidelę Romos įgulą 
vietos gyventojai išžudė. Keršydamas už tai Au- 
relijonas, paskubomis sugrįžo į Palmyrą, ją api- 
plėšė ir išgriovė jos sienas. Tai buvo miesto di- 
dybės pabaiga (273 m.). 

Bet žmonių ir vėliau čia gyventa, ir mies- 
tas dalinai atstatytas. Tačiau 745 m. jį išgriauna 
arabai, ir Palmyra lieka apytuštė. Vėliau šis dyku- 
mų miestas visai išnyksta iš žmonių atminties ir 
tik XVII šimtmečio pabaigoje aptinkami jo 
griuvėsiai. 

„--.„kolonų eilės miesto viduriu“ ... 

Griuvėsiai tikrai impozantiški, sutraukią ne- 
tik archeologus, bet ir didelius turistų smalsuo- 
lių būrius. Atrasta didinga saulės dievaičio Be- 
lio šventykla, dabar restauruojama, kolonų eilės 
miesto viduriu, ypatingi keturkampiai bokštai 
laidojimuisi su įvairiais piešiniais ir įrašais pal- 
myriečių tarme (dabar mokslininkų atydžiai stu- 
dijuojama) ir kiti įvairūs didingi pastatai, tie- 
sa, jau sugriuvę, bet dar iškalbingai byloja savo 
liekanomis apie buvusių pastatų didingumą ir 
jų architektų genialumą. Po šiuos griuvėsius ir 
mes dabar vaikščiojom, prisimindami tolimą 
praeitį ir Palmyros valdovės Zenobijos laikus. 

Mums krito į akį atkartos dievų šventyk- 
los. Tai ne pirmiena. Ir kitų atkastų miectų griu- 
vėsiuos jų teko matyti. Tai tik parodo, kaip 

nuostabiai amžių būvyje žmogaus jausmai išli- 
ko tie pats! Žmogus yra religinė būtybė dabar, 
toks buvo jis ir anksčiau. Tai pakankamai įro- 
dė archeologų kastuvai. 

Palmyra ir dabar yra gyvenama. Be mažo 
arabų kaimelio, įsikūrusio pačioje oazoje, dyku- 
mų apsaugai yra nors ir nedidelė kariuomenės 
įgula ir pora viešbučių turistams bei pakeleivin- 
giems. Ir dabar Palmyra yra prie kelio, einančio 
nuo Viduržemio jūros pakraščio į Mezopotami- 
ją ir Persiją. 

Pasistiprinę viešbutyje pietumis, pilni įspū- 
džių pusiau trečią išsirengiame atgal į Homsą. 
Dar kartą metam žvilgsnį į griuvėsius, pasilypim 
į laidojimo bokštus. Netrukus mes jau vėl dy- 
kumose. 

Šį dartą dykuma mums ruošė naujų įspū- 
džių. Apie trečią valandą pakilo smėlio audra. 
Viskas taip aptemė, kad nebuvo nė žingsnio 
matyt kur važiuoti. Užsidarėm automobilio lan- 
gus kaip galint sandariau. Bet nieko negelbėjo. 
Vėjas cypdamas lindo pro mažiausius plyšiukus, 
grūdo pro juos smulkutį smėlį, bėrė jį ant gal- 
vos, į akis ir ant drabužių. Ne po ilgo mus jau 
dengė smėlio visas sluoksnis. 

Automobilis tik pamažu riedėjo per audrą. 
Neįžiūrėdamas kelio, nežiūrint kad jau degė ži- 
buriai, šoferis tik ant nuovokos jį leido pirmyn. 

Kad tik nepaklystumėm, perbėgo per galvą 
mintis. Ištiesų, su mūsų automobiliu jau buvo 

kažkas negera. Jis pradėjo šokinėti per kupstus, 
slidinėti smėlyje ir skęsti jame. Tai buvo ženk- 
las, kad išklydome iš kelio. Tai pastebėjo ir šo- 
feris, ir klaidą rengėsi atitaisyti. Deja, čia auto- 
mobilis tarnauti atsisakė. Pavažiavęs keletą žings- 
nių, staiga jis sustojo ir toliau nė iš vietos. Į 
motorą, matyt, smėlio prilindo ir užčiaupė jam 
kvapą. 

Mūsų būklė buvo nepavydėtina. Aplink 
mus ir toliau siautė smėlio audra. Buvom pasili- 
kę be tikro kelio ir su nedidele benzino atsarga. 
Kas bus, jei audra ilgiau užtruks? 


Mūsų laimei, audra netrukus liovėsi ir su- 
švito maloni saulutė. Išdulkinę motorą galėjo- 
me keliauti tolyn, tiesa, pirma kelio į Homsą 
susiieškoti. Paaiškėjo, kad mūsų buvo nukrypta 
į Damasko pusę. Tad dabar per dykumą, per 
kupstus ir vagas, atsargiai leidomės šiaurės link. 
Kelią pavyko šiaip taip surasti. Bet netrukus 
vėl pakilo smėlio audra, tik ji truko neilgai. Už- 
tat ji grįžo trečiu kart. Su baime dabar laukėme 
jos pabaigos. Bet ir ji neilgai mus vargino. 


Šios smėlio audros mums įvarė daug baimės, 
apsunkindamos motorą ir tuo pareikalaudamos 
daugiau benzino. O jo ištekliai nebuvo dideli. 
Jau nuklydimas iš kelio pareikalavo jo didelį 
kiekį, o namai dar buvo toli. Todėl dabar važia- 
vome su baime, kad kelyje nepritrūktų kuro ir 
nereikėtų nakvoti dykumoje. O vakaras buvo 

jau arti. Mūsų laimei, benzino gavome pirkti 
pirmame pasiektame kaimely. 

Be miražų ir smėlio audrų, dykumose mus 
aplankė dar gandrai, baigę vasaroti šiaurėje ir 
dabar beskrendą į pietų kraštus. Audrai praėjus, 
jų visą pulką, keletą šimtų, pasirėmusių ant vie- 
nos kojos radom bestovint dykumų smėlyje. 
Jie, matyt, ilsėjosi po ilgos kelionės, pasirengę 
skristi dar toliau. Iš kur jie čia buvo atskridę? 
Gal iš Lietuvos? Gali būti. Juk jau kelios sa- 
vaitės po šv. Baltramiejaus, jų išskridimo šven- 
tės. Mintis, kad čia gali būti begrįžtą vasarotojai 
iš Lietuvos, užtvindė mane nostalgijos banga. 

Jau sutemus turėjome pervažiuoti keletą 
arabų kaimų. Praslinkus dienos kaitroms, jų 
gyventojai buvo sugužėję į gatves bei kertes ir 
gaivinosi vakaro vėsa. Vienur jie sutūpę smak- 
sojo prie ugnies, kur baigė virti vakarienė, ki- 
tur būreliais susimetę šnekučiavosi seniai, trečiur 
kvatodamas ir stumdydamasis triukšmavo jau- 
nimas. 

Čia pat jiems suspiegė mūsų automobilio 
s gnalas. Iš karto jie nusigando ir pašoko į šalį. 
Eet veikiai jie susigriebė mus supti, norėdami su- 
laikyti automobilį. Tr būt jį sulaikę, jei ne laiku 
būt pagreitinęs mašiną  šoferis ir taip ištrūkęs 
iš daromo jų grandies. Jie mus dar vijosi, bet 
veltui. 

Nejauku būt buvę patekus į jų rankas. Šio- 
mis dienomis jie smarkiai širdo prieš svetimtau- 

čius. Mat, ne senai jiems buvo žuvę keletas gal- 
vijų ir reikėjo ant ko nors savo tulžį išlieti. Ne 
mes tačiau buvome jų nelaimės kaltininkai. Jų 
galvijus į dykumas buvo nusivarę beduinai. 

Penktadienį, rugsėjo 9 d., išsirengėm į Ale- 
pą. Išvažiavę iš Homso, radom visur benokstan- 
čius arbūzus, melionus ir sirpstančias vynuoges. 
Kaimai čia taip pat pasižymėjo avilio stiliaus 
nameliais. Neiškenčiau nenufotografavęs Tell 
Bizė, pacrtatytą iš dalies ant senojo tell. 

Dar įdomesnis buvo Restan, senovės Aretū- 
za, pastatyta ant uolos prie pat Oronto upės. 
Pasilenkę moters ąsočiais sėmėsi upėje vandea:, 
juos dėjo sau ant galvos ir išsitiesę, tarsi žvakės, 
pamažu žygiavo uolos šlaitais namo. Jos devejo 
visai vyriškai: jupa ir kelnėmis raudonos spal- 
vos. 

Čia pat prie Oronto triukšmavo arabai: bž- 
ginėjo pusnuogiai vaikai ir ginčijosi tarp savęs 
piemens. Tuo tarpu vandenyje vėsinosi ir troš- 
kulį malšino įsibridusios juodos siriškos karvės. 
Čia pat vandenyje girgždėdama sukosi norija, 
didžiulis ratas, semdamas Oronto vandenį ir jį 
pildamas į aukščiau esančius daržus. Tokia hid- 
raulinė laukų laistymo mašina Sirijoj ne retas 
dalykas. Jų teko matyti ir kitur, ypač prie Ha- 
mos, kur jomis semiamas vanduo net gėrimui. 
Jų girgždėjimas besisukant ratui sudaro pui- 
kiausią muziką. 

„Jų teko matyti ir kitur, ypač prie Hamos“... 


HAMA 


Hama yra 54 km nuo Homso su 55.000 
gyventojų, kurių 11.000 yra kriksčionys. Tai 
šilko pramonės centras. Visas šis grynai orien- 
tališkas miestas skendėja medžiuos, nes drėg- 
mės čia yra pakankamai. Pats Orontas per- 
skrodžia miestą padalindamas jį į dvi dali. Ap- 
žiūrėję norijas, įtaisytas ant Oronto, skubėjome 
į Alepą, kurį pasiekėm 10 val. ryto. 


ALEPAS 


Alepas (arabiškai Haleb — pienas) po Da- 
masko yra pirmutinis savo didumu Sirijos vals- 

tijoje. Gyventojų jis turi apie 250. 000, kurių 
dauguma yra arabai; kiti armėnai, žydai, grai- 
kai ir tt. Krikščionių yra tik 1390. Tai vienas 
iš seniausių išlikusių miestų, vardu Challab mi- 
nimas jau XVI šimtmečio pr. Kr. raštuose. Se- 
leukidų laikais pavadintas Beroe, miestas buvo 
persų sunaikintas 540 m. Kristui gimus. 637 m. 
ji pavergė arabai. Hamdanų valdžioje (944 - 1022 
m.), tapęs sostine nepriklausomos kunigaikštys- 
tės šiaurės Sirijoje, miestas pasiekė klestėjimo 
amžiaus. Bet vėliau, bekeisdamas savo valdovus, 
priešų puolamas ir griaunamas, Alepas sunyko. 
1516 m. jis pateko turkų valdžion. Dabar Alepas 
yra sostinė to paties vardo šiaurės Sirijos vila- 
jeto ir yra Sirijos valstijos dalis. 

Miestas guli lygumoje prie nedidelės upės 
apsuptas kalvų. Klimatas sausas. Maža čia ma- 
tyti žalumo. Daugiausia auga pistazijos medis, 
savo gausiai eksportuojamais vaisiais išgarsinęs 
Alepą toli užsieniuose. Turėjome progos ir mes 
jų paragauti. Čia dar prekiaujama vilnomis, aly- 
va, odomis, tabaku, saldžiąja šaknele, lajumi ir 
įvairiais vaisiais. Garsios taip pat Alepo šilko 
verpyklos ir audyklos bei mezginių gamyba. 

Sustoję pas Tėvus Jėzuitus, tuoj išsiskubi- 
nom lankyti miestą ir jo įžymybes. Išskiriant 
pilį, čia pasikartojo kituose Sirijos miestuose 
matytas vaizdas: siauros dengtos visokiais kva- 
pais „sklidinos bazaro gatvės, mečetės su savo 
lieknais minaretais, plokščiais stogais daugumoj 

„Išskiriant pili, čia pasikartojo kituose Sirijos miestuose 


matytas vaizdas...“ 


dviejų aukštų namai, stambiais akmenimis grįs- 
tos gatvės ir gatvelės, kur nardė nesiprausę vai- 
kai, iškilmingai žengė dengtais veidais moters ir 
prie namų susigužę su feskomis ant galvos trau- 
kė nargilėją vyrai. 

Muziejus turi labai brangių eksponatų iš 
asirų ir hititų laikų, todėl jį lankėm atsidėję. 
Bet ir miesto pilis buvo įdomi. Tai tikrai gražus 
Viduramžių architektūros pastatas. Tiesa, pi- 
lies sienos, atstatytos XVI šimtmety, išskiriant 
įėjimą, jau smarkiai apgriuvę. Ir viduje radome 
tik griuvėsius. Čia pat suverstos gulėjo didžiulės 

krūvos švino sviedinių. Neiškentėm jų nepasiė- 
mę po vieną atminimui. 


KALAAT SEMAN 


Po piet išsirengėm lankyti šv. Simono Stul- 
pininko vienuolyno liekanas- griuvėsius. Tai 
maždaug 43 km kelias į šiaurės vakarus nuo 
Alepo. Vieta dabar vadinama šventojo vardu- 
Kalaat Semūn. 

Savotiškai Simonas tapo šventuoju: 37 me- 
tus jis pragyveno ant stulpo. Gimęs apie 390 me- 
tus, Simonas iš pradžių buvo paprastas piemuo. 
Pajutęs pašaukimą į vienuolinį gyvenimą, jis me- 
ta viską ir stoja į vienuolyną. Bet čia gyvenimas 
draugėje, bendra visiems regula jam kliudo ves- 
ti griežtesnį gyvenimą, kurio jis taip troško. Gau- 
na tada Simonas vyresniojo leidimą gyventi nuo- 
šaliai. Bet ir čia jis neranda iekomo nuošalumo ir 
ramybės. Mat, jo šventumo garsas ir atgailos 
griežtumas greitai pasiekė žmones ir pradėjo ma- 
sinti jų smalsumą. Būriais tada žmonės pradeda 
lankyti atsiskyrėlį. 

Tuo nepatenkintas, Simonas pradeda ieško- 
ti vienumos kitur. Gavęs vyresniojo sutikimą, 
jis apsigyvena ant trijų metrų aukščio stulpo. 
Vėliau šį stulpą jis iškeitė ant aukštesnių. Pasku- 
tinysis turėjo jau 16 metrų aukščio. Bet ir taip 
gyvenant nepavyko Simonui pabėgti nuo žmonių 
akių. Prie stulpo žmonės rinkosi dar gausiau, 

ieškodami jo patarimų ir reikalingų gyvenimui 
pamokymų. Atvykdavo žmonės ir iš svetur. 
Šventasis nuo tokio patarnavimo atsisakyti ne- 
galėjo. 

Šv. Simono stulpininko įtaka į žmones buvo 
didelė. Iš čia grįžo žmonės pasirįžę savo gyveni- 
mą geriau tvarkyti, atitaisyti skriaudas, dovano- 
ti artimui, išlaisvinti vergus. 

Simonas Stulpininkas mirė 459 m. rugsėjo 
27 d. Palaidotas ant pacrkiausiai gyvento stulpo, 
netrukus jo kūnas su didelėmis iškilmėmis buvo 
perneštas į Antijokiją, į Konstantino bažnyčią. 
Bet šis stulpas ir toliau minių buvo lankomas, 
nors nuo jo jau nieks į susirinkusius neprabilo. 
Pabaigoj V amžiaus aplink šį stulpą šventojo 
garbei pastatyta didžiulė bazilika, kurią ir mes 
dabar vykome aplankyti, deja, rasdami tik jos 
griuvėsius. Sugriuvęs ir buvęs prie bažnyčios 
vienuolynas. Graži baptisterija dabar arabų pa- 
versta tvartu. 

Bet ir griuvėsiai yra dar didingi, aiškiai pa- 
rodą kokia didinga turėjo būti šv. Simono Stul- 
pininko garbei pastatyta bažnyčia. Stulpas, ant 
kurio gyveno šventasis, stovi pačiam bažnyčios 
vidury. Tiesa, jo beliko tik žemutinė dalis. Su 
pagarba dabar atsisėdau ant akmens, kurį sa- 
vo gyvenimu pašventė Stulpininkas. Aplink ma- 
ne gulėjo suversti apgriuvusios bazilikos akmens. 

Kalaat Seman maldininkų buvo gausiai lan- 
komas iki VII amžiaus pabaigos, kada visi šie 

pastatai buvo arabų sugriauti. Tada sunaikinta 
ir Deir Seman, truputį žemiau buvę vienuolynai 
ir viešbučiai, įkurti su tikslu priimti čia ateinan- 
čius maldininkus. 

Skaudu buvo matyti dabar paverstas griuvė- 
siais taip brangias krikščionio širdžiai šventoves. 
Išnyko visa praeities garbė. Daugiau čia nebe- 
plaukia nė maldininkų būriai. Tik smalsus turis- 
tas čia užcuka pažiūrėti ką gražaus čia sukūrė 
krikščioniškoji senovė. 

Kai grįžome į Alepą, žydrasis Sirijos dangus 
jau spinduliavo žvaigždėmis, žadėdamas ir ryto- 
jui giedrią gražią dieną. Tai buvo labai svarbu, 
nes rengėmės keliauti į Džerablių, senovės Kar- 
kemišą, ir keltis per Eufratą į Mezopotamiją. 


KARKEMIŠS 


Ištiesų, šeštadienis, rugsėjo 10 diena buvo 
labai graži ir nepaprastai tiko šiai nelengvai to- 
limai kelionei į Mezopotamijos pakraščius (apie 
240 km į abi puses). Iki Babo kelias buvo labai 
geras, bet toliau jau teko važiuoti vos pramin- 
tu taku. Kiek tik akis užmatė, visur gulėjo iš- 
raudę saulės išdeginti dirvonai. Prieš keletą mė- 
nesių čia turėjo augti javai. Bet dabar viskas 
buvo tuščia ir žemė lengvai supurėnta. 

Automobilis tik nedrąsiai ritosi pirmyn. Iš 
po ratų kas žingsnis pašokdavo akmuo ir vėl 

guldavo į sausą žemę. Pagaliau pasiekėme kal- 
vų viršūnes. Čia prieš mūsų akis atsivėrė naujas 
vaizdas: rytuose tarp meldų ir žaliuojančių lankų 
raitėsi Eufratas, už jo tysojo Mezapotamijos dir- 
bamos žemės plotai, kiek toliau pamažu stiebėsi 
aukštyn Turkijos kalnai. 


Pamačius Mezopotamiją, širdis pradėjo 
smarkiau plazdenti. Juk tai visai nesvajotas kraš- 
tas, kurį dabar taip staigiai ir nelauktai teko iš- 
vysti. Ši senovės Asirijos žemė dabar priklauso iš 
dalies Turkijai; rytinė jos dalis teko Irakui. 


Sustoję viešbutyje, kiek apsivalę nuo dul- 
kių metėmės į gatvę, kur gyvenimas virte virė. 
Čia kaip tik buvo prekymetis, sutraukęs ir be- 
duinų būrius. Galvas apsupę turbanais, bronzi- 
niai saulės nudažytais veidais, šie laisvės sūnūs 
drąsiai vaikštinėjo Džerabliuso gatvėmis (gyv. 
3000), derindami pakraščiais išstatytas prekes. 
Kai mes gatvėse nardėme po žmonių būrius, mū- 
sų vadas ieškojo turkų valdžios atstovo, norė- 
damas gauti leidimą pereiti turkų sieną, kad ga- 
lėtume aplankyti čia pat esanč us senovės Kar- 
kemišo griuvėsius. Deja, jo rasti nepavyko. Ta- 
da ryžomės leidimo prašyti pasienio policijoje. 
Šiuo tikslu nuvykome prie geležinkelio linijos, 
kuri ckiria Turkiją nuo Sirijos valstijos, ir krei- 
pėmės į dežuruojantį policininką. Deja, be vizos 
jis mūsų praleisti nesutiko. Nieko nepadarysi. 


186 


Reikėjo tenkintis per sieną vogčiomis pažvelgus 
į griuvėsius, kurie tik už poros žingsnių nuo 
mūsų, kitoje geležinkelio pusėje, riogsojo arche- 
ologų rūpesčiu ir pastangomis atkasti. 


Karkemišas senas hititų miestas. Žuvus jų 
imperijai Mažojoje Azijoje jūrų tautoms ten 
įsiveržus (apie 1180 m.), hititų sostine tapo 
Karkemišas, kurs jau seniau buvo žymus jų im- 
perijos miestas. Bet dabar arti buvo asirai, ku- 
rių vis didėjančiai ekspansijai šis pakelėje į Vi- 
duržemio jūrų pakraščius miestas buvo būtinai 
reikalingas. Jį jie ir paėmė (717 m. pr. Kr.). Vė- 
liau Karkemišas buvo išgriautas. Užneštas že- 
mėmis, jis visai išnyko iš žmonių atminties. 

Kad senovės Karkemišas būs'ąs Džerabliuso 
„tell“, pirmas atspėjo anglų tyrinėtojas G. 
Smith. Tai patvirtino vėlesni kasinėjimai, daro- 
mi 1908 ir 1911 m. British Museum lėšomis, rū- 
pestingoj priežiūroj archeologų D. G. Hogartb, 
C. L. Woolley ir Lawrence. Atrasta daug bazal- 
te iškaltų bareljefų iš įvairių šio miesto laikotar- 
pių. Vieni jų nuvežti į British Museum, kiti pa- 
talpinti Ankaros muziejuj, treti dar guli radimo 
vietoje, tarp griuvėsių pastatų, kuriuos jie puo- 
šė. Hititų papročių, bareljefais buvo puošia- 
mi vartai ir pastatų pamatai. Savo motyvais ir 
darbu jie mums primena asiriečių meną. Iš ar- 
kastų trejopų miešto sienų matyti, kad miestas 
buvo triskart didintas. 

Apžvalgę Karkemišą, leidomės prie Eufrato, 
kur geležinis tiltas jungė abu jo krantu. Bet jis 
priklauso turkams, todėl ir čia stovėjo turkų 
sargyba. Visaip ją šnekinom, bet ir ji nesiteikė 
mus praleist į savo pusę. Beliko dabar tik val- 
timi keltis per Eufratą į Mezopotamiją, priklau- 
sančią Sirijai, kur mus pasitiko malonūs darbi- 
ninkų veidai. 

Žmonės čia drėkino savo laukus. Hidrau- 
linė mašina, jaučių sukama, pylė ant kranto van- 
denį, kurį vagutės išskirstė po plačias kuku- 
rūzų plantacijas. Užtat vandeniu prisisotinę lau- 
kai čia želte želė. Tiek žalumo jau senai nebuvom 
matę, todėl ir akis atitraukti nuo jo buvo sunku. 


Išsimaudę Eufrate, atsigaivinę laukų ža- 
lumu, užmiršę todėl ir apmaudą ant turkų, ne- 
leidusių aplankyti Karkemišą, dabar grįžome su 
pakilusiu ūpu į Džerablių pietauti. Pusiau tre- 
čią jau mes vėl sėdėjome automobilyje, ieškoda- 
mi kelio į Alepą. 

“ Pasukome nauju keliu, norėdami aplankyti 
senovės Hierapolį, dabar Membidžu vadinamą. 
Dabartinis Membidž vardas kilęs iš senojo Mab- 
bėg. Vietovė pavadinta Hierapoliu — Šventuo- 
ju Miestu tik vėliau, čia pastačius šventyklą Ha- 
dadui ir Atargatei (Astartei), kurių garbei čia 
būdavo rengiamos didžiausios iškilmės ir kurių 
kultas iš čia prasiplatino po Europą. Išskiriant 
miesto sienų griuvėsius, iš senovės Hierapolio 

jau nieko nebeliko. Šventasis ežeras, kurs kadai- 
se buvo didžiai branginamas ir saugojamas, šian- 
dien apleistas ir suprofanuotas. Prie mūsų akių 
vienas čerkesas jame maudė savo arklį. 

Romėnų laikais Hierapolyje buvo įrengti 
svarbūs kariuomenės reikmenų sandėliai, jo gi 
sustiprinimas buvo gera Eufrato užnugario ap- 
sauga ir atrama prieš besiveržiantį priešą į Siri- 
jos vidurį. Dabar miestas visai sunykęs. Gyven- 
tojų turi tik 2000, iš kurių 800 čerkesų ir 100 ar- 
mėnų. Drėgmės dėka žalumo jame ne maža. 

Iš Membidžo pasukome Babo link, kur vėl 
įsijungėm į gerą kelią ir prietamsoj nusiskubi- 
nom į Alepą. 


ANTIJOKIJA 


Su auštančiu sekmadienio rytu, rugsėjo 11 
d., budo mumyse nauji lūkeščiai, naujos mintys 
ir svajonės. Tai kelionės diena į krikščionies var- 
do lopšį, į Antijokiją, ir Viduržemio jūros pa- 
kraščius, iš kur turėsime pamažu grįžti Beiruto 
ir Palestinos link. Alepe tą dieną tik nedauge- 
lis krautuvių užsidarė. Mahometonai ir žydai ne- 
jautė sekmadienio rimties ir toliau prekiavo sa- 
vo krautuvėse ir bazaruose. 

Kelias į Antijokiją vietomis asfaltuotas, tad 
mašina sparčiai rieda pirmyn, nežiūrint kad pra- 
dedame lipti į kalnus. Karts nuo karto priva- 

žiuojame seną dar romėnų tiestąjį kelią, kurio 
didžiuliai akmens, apskilę ir išvartyti, dar dabar 
guli. Vietomis tenka pamatyti ir romėnų laikų 
tiltų liekanas-griuvėsius. Dabar visur pravesti 
nauji keliai ir pastatyti nauji tiltai. 


Pervažiavę kalnus. po dešinei palikę kelią 
į Aleksandretę, leidomės tiesiai į vakarus, kur 
saulės spinduliuose maudės Antijokijos ežeras. 
Pakelėje sutikome keletą beduinų šeimų, su ap- 
krautais asilais ir kupriais, grįžtančių į kalnus, 
iš kur prie Oronto upės ir Antijokijos ežero juos 
buvo atvariusi didelė šių metų sausra. Buvo iš- 
džiūvę net šaltiniai. 

Ištiesų, 1952 m. buvo neturtingi lietumi. 
Žiemą ir pavasarį mažai telijo ne tik Palestino- 
je, bet ir visoje Sirijoje. Žemė todėl neprisisoti- 
no vandenimi, ir atėjus vasaros sausroms greit 
pritrūko vandens ne tik cisternose, bet ir šalti- 
niai nustojo tekėję, ypač kalnuose. Štai kodėl 
kalnuose gyveną beduinai buvo priversti pirmie- 
ji ieškoti vandens slėniuose, laikinai įsikurdin- 
ti prie upės ar ežero. Daug tokių matėm Antijo- 
kijos ežero pakrantėse, kiti savo palapines bu- 
vo ištiesę prie Oronto upės. Jie visi nekantriai 
laukė lietaus, kad, prisipildžius jų cisternoms van- 
denimi, vėl galėtų grįžti į savo numylėtuosius 
kalnus. Jų lūkesčiai išsipildė. Kaip tik šiomis 
dienomis čia iškrito pirmas lietus. Nekantresnie- 
j: tuč tuojau išsirengė kelionėn. 

„Nuo... terasos labai gražus vaizdas į miestą...“ 


Antijokijoje sustojome pas Tėvus Kapuci- 
nus. Kadangi buvo pats sumos laikas, ir mes 
įsigrūdome į jų bažnytėlę pasimelsti. Jau senai 
nebuvau gyvenęs parapijiniu gyvenimu, tad da- 
bar buvo vienas malonumas kartu su kitais su- 
sikaupti maldoje. Man prisiminė ir Lietuvos 
bažnyčios, prigrūstos tokių pat tikinčiųjų, kaip 
ir šiame tolimame krašte, iš kurių širdžių veržėsi 
į Dievą nuolanki malda. 

Nuo Tėvų Kapucinų vienuolyno terasos la- 
bai gražus vaizdas į miestą ir aplinkines lygumas 
bei kalnus. Tik pirma nuo čia apžvalgę miestą 

leidomės į gatvę. O miestas yra įdomus ne tik 
dabartimi, bet ir praeitimi. Juk jį pašventė savo 
buvimu apaštalai Petras ir Povilas, čia pirmiau- 
sia atsivėrė pagonims platūs vartai į Kristaus 
Bažnyčią, čia taip pat Kristaus mokiniai pradėjo 
krikščionimis vadintis. 

Antijokija (arabiškai Antakije) yra, paly- 
ginti, ne senas miestas, įkurtas 300 m. pr. Kr. 
geg. 22 d. Seleuko I, seleukidų dinastijos įkūrė- 
jo, derlingame slėnyje prie pat Oronto upės 
(Nahr El Asi). Netrukus miestas išsipuošė šven- 
tyklomis ir stovylomis. Bet gyvenimas čia nebu- 
vo ramus: tarp savęs riejosi graikai ir žydai, ku- 
rių buvo ne maža. Tai davė progos į Antijokijos 
reikalus įsikišti svetimiems, ypač Pompejui, kurs 
visą Siriją, kartu su Sirijos valdovų seleukidų 
sostine, 64 m. pr. Kr. pavergė Romai. Po Romos 
ir Aleksandrijos, Antijokija buvo tuomet žmo- 
ningiausias miestas visoje Romos imperijoje. 
Romos valdymo laikais čia įsižiebė ir Evangeli- 
jos šviesa. 

Antijokijos krikščionys neišvengė bendro 
visiems Romos imperijos krikščionims likimo. 
Ir čia tekėjo jų kraujas, ir čia buvo naikinamos 
ir griaunamos jų bažnyčios. Trajano laikų An- 
tijokijos vyskupas šv. Ignacas buvo nuvežtas 
į Romą ir čia žvėrims sudraskyti atiduotas (107 
m.). Bet tai nesulaikė naujos gyvenimo srovės. 
Krikščionys tik labiau Antijokijoj daugėjo. Taip 
pat statytos naujos, net gražesnės bažnyčios. Taip 

išpuoštą Antijokiją baigė išgarsinti šventieji, 
pav. šv. Jonas Chrizostomas ir kt. | 

VI šimtmečio pradžioje Antijokijoje gyveno 
300,000 žmonių. Bet tas šimtmetis kupinas mie:- 
tui įvairiausių nelaimių. 526 m. žemės drebėjimo 
metu čia žuvę net 250,000 žmonių. 538 m. jį nai- 
kino Chosroės vedami persai, išvesdami net da- 
"li gyventojų į Persiją. 

Miestą atstato Justinijonas, bet jis jau nepa- 
s:ekia savo pirmykštės garbės. 637 m. jis paten- 
ka arabų valdžion ir jų žinioje išbūna iki 969 
m., kada jį atsiima Konstantinopolio imperato- 
rius Nikeforas Fokas. 1098 m. miestą paima kry- 
žiuočiai, ir jis tampa Antijokijos kunigaikštystės 
sostine. 1268 m. Antijokija vėl mahometonų ži- 
nioje, bet 1516 m. ji atitenka turkams. Po Di- 
džiojo karo Antijokija, priklausanti Sirijos vals- 
tijai, yra mandatarinėje prancūzų valdžioje. 
Kaip autonominio Aleksandretės sandžiako 
(apskrities) miestas, Antijokija dabar turi 35, 000 
gyv., kurių 21,000 mahometonai sunitai, 7,000 
alauitų ir 7,000 krikščionių. Šalia arabiško, Anti- 
jokijoj daugiausia kalbama turkiškai, kaip tr vi- 
sam Aleksandretės sandžiake, kurs yra prie pat 
Turkijos rubežiaus. 

Žiūrint gyventojų skaičius, Antijokija š'an- 
dien smarkiai nusmukus. Bet ir kaip prekybos 
centras Antijokija seniau daugiau svarbos turė- 
jo, kol, būtent, nebuvo smėlio užneštos Oronto 
žiotys, kuriuo antijokiečiai plukdydavo savo 

prekes ir kol buvo naudojamas Seleukijos uos 
tas. Antijokija dabar išveža daug muilo, šilko 
kokonų, vilnos, alyvų aliejaus, kailių, kukurū- 
zų, saldžios šaknelės ir kt. Plačiai išvystyta pre- 
kyba su Alepu vaisiais. Visas miestas paskendęs 
žalume. Didžiulės norijos, panašiai kaip prie Hia- 
mos, semia iš Oronto vandenį ir pila į daržus bei 
sodus. 

Šiandien Antijokija mums buvo brangi ypač 
dėl savo svarbos pirmykštėje Bažnyčioje. Pasak 
Apaštalų Darbų, Kristaus Evangelija Antijok'- 
joje buvo skelbiama ne daug laiko praslinkus 
po Kristaus mirties, kada persekiojimo išblašky - 
ti krikščionys iš Jeruzalės išsiskirstė po Judieją, 
Samariją, kiti gi nuvyko net iki Fenikijai, Kip- 
rui ir Antijokijai. 

Į Antijokiją atėję iš Jeruzalės žydai tuoj 
ėmėsi apaštalauti, bet tik savųjų tarpe. Mesiją 
jie skaitė savo tautai žadėtu, todėl vienam Izra- 
eliui jie Kristų ir teskelbė, juo labiau kad pagonis 
jie skaitė suteptais, su kuriais todėl negalima 
turėti jokių santykių, ypač religinių. 

Bet jų tarpe buvo ir keletas platesnių pažiū- 
rų žydų, kilusių iš Kipro ir Kirenaikos. Jų nuo- 
mone, Evangelija yra šviesa, kuri turi šviesti vi- 
siems ir apšviesti visus; ji yra universali. Gal 
dar paskatinti Petro pavyzdžio, priimant Kor- 
nelijų į Bažnyčią, jie kreipėsi todėl ir į pagonis 
graikus, skelbdami ir jiems Kristų Išganytoją. 

Koks didelis turėjo būti šių pastarųjų 
džiaugsmas išgirdus išganymo žodį! Ne mažas 
jų skaičius turėjo įstoti tada į Bažnyčią. Vei- 
kiausiai apie tą laiką ir evangelistas Lukas, tre- 
čiosios Evangelijos ir Apaštalų Darbų autorius, 
bus priėmęs krikštą. 

Greit džiugus gandas pasiekė Jeruzalės Baž- 
nyčią, kur pagonių priėmimo į Bažnyčią klausi- 
mas jau buvo išspręstas. Petras pats jiems buvo 
atidaręs Bažnyčios vartus, liepdamas suteikti 
Korneliui ir su juo esantiems krikštą. Ir prieš- 
ginos tada turėjo sutikti, kad „ir pagonims Die- 
vas davė atgailos, kad būtų gyvi“ (Apd. 11, 18). 
Jeruzalės Bažnyčia, pritardama įvykusiam faktui, 
pasiuntė dabar į Antijokiją vieną savo žymiausių 
narių, Barnabą, kilusį iš Kipro, kad tasai sustip- 
rintų tikėjime naujai įstojusius Bažnyčion na- 
rius. 

Barnabas tuoj pramatė Antijokijoje gražių 
apaštalavimo vaisių, ir nuvyko į Kilikijos Tar- 
są į talką pasikviesti Saulių, vėliau vadinamą 
Povilu, persekiojus; Kristaus Bažnyčią, bet 
prieš keletą metų atsivertusį. Dabar juodu drau- 
ge čia darbuojasi visus metus su dideliu pasise- 
kimu. Ta proga pastebi Lukas, „kad Antijokijo- 
je pirmą kartą mokytiniai buvo pavadinti krikš- 
čionimis“ (Apd. 11,26). Tai buvo ne vien vardo 
krikščionys. Jie gerai suprato artimo meilę. Tai 
parodo ir tas faktas, kad vargstančiai Jeruzalės 
krikščionių bendruomenei per Barnabą ir Sau- 
lių jie siunčia savo pašalpą (Apd. 11, 30). 

Į Antijokiją buvo atėjęs ir šv. Petras, čia 
pasilikdamas gyventi net keletą metų. Bet ypač 
Povilo Antijokija buvo mėgiama vieta. Iš čia jis 
leidžias į savo apaštališkąsias keliones, į čia jis 
grįžta iš savo kelionių pailsėti. Bet ir tada jis cie- 
lojas šios Bažnyčios reikalais. Kai, po pirmo- 
sios jo apaštališkosios kelionės, Antijokijoje ki- 
lo ginčai su kai kuriais iš Judiejos atėjusiais žy- 
dais, reikalavusiais, kad ir į tikėjimą atsivertę 
pagonys užlaikytų žydų įstatymą, Povilas nenu- 
sileidžia, bet reikalauja jiems visiškos laisvės. 
Tų laisvių ginti jis keliauja su Barnabu iš Anti- 
jokijos į Jeruzalę pas Apaštalus. Ir garbingai 
jas apgina. Tas laisve: jis gina ir pačioje Anti- 
jokijoje Petro akivaizdoje. 

Antijokijoje įsikūrusi krikščionių bendruo- 
menė nebuvo apsnūdusi, bet pilna gyvybės ir 
jėgos. Ir nenuostabu. Jų mokytojai, vadai buvo 
žymiausieji Apaštalai. Pats Petras buvo pirmas 
jų vyckupas. Dvasingų vadų jie turėjo ir vėliau. 
Tai šv. Ignacas, šv. Jonas Chrizostomas ir kt. 

Dabar mintis ginė mintį prisiminus garbin- 
gą šio miesto praeitį. Rodos dar taip netoli tie 
laikai. Vis tik amžiai pakeitė ir miesto išvaiz- 
dą ir žmones. Šiandien tų Kristaus mokinių 
čia taip maža, taip rkysta. Jie veik paskendę ki- 
tatikių jūroj. 

Greitai perbėgom keletą miesto gatvių. Yra 
keletas platesnių, su šaligatviais ir gana moder- 
niškais namais. Vienur kitur kyšojo mečečių mi- 

naretai. Kadangi buvo vidudienis, iš vieno mi- 
nareto aidėjo skambus muedzino (mečetės tar- 
nautojo) balsas, kviečiąs savo tikinčiuosius mal- 
dai. Bet mes skubėjome toliau nekreipdami į 
tai dėmesio. 

Laikas tačiau bėgo, ir reikėjo keliauti toliau. 
Teko todėl atsižadėti pamatyti miesto sienas, 
kurių, tiesa, nedaug kas belikę. Nebuvo taip pat 
laiko nuvykti ir į šv. Petro grotą, kur, pasak 
padavimo, šv. Petro laikais krikščionys rinkda- 
vęsi maldai. Ją jau buvome matę nuo kelio, at- 
važiuojant į miestą. Dabar todėl sėdome į auto- 
mobilį ir iš Ant jokijos leidomės tiesiai į pie- 
tus, į Dafnę. 


DAFNĖ 
Senovės Dafnė dabar Beit El Ma — Van- 


dens namais — vadinama, ir yra 9 km nuo Anti- 
jokijos. Tai vieta garsi savo šaltiniais ir vanden- 
kričiais su aplink kerojančiais medžiais. Noriai 
čia atvažiuoja antijokiečiai atsigaivinti vėsa ir 
pasilsėti. 

Bet ypač pagonybės laikais buvo lankoma 
ši vieta. Čia augąs kiparisų ir laurmedžių miš- 
kas buvo pašvęstas Apolonui, kurio meilės per- 
sekiojama, parak graikų padavimo, į laurme- 
džius buvo pavirtusi undinė Dafnė; jam taip 
pat Seleuko Nikatoriaus čia buvo pastatydin- 
ta šventykla. Pastatytos šventyklos ir Artemidei, 

Afroditei bei Izidei. Nenuostabu tad, kad ši vie- 
ta buvo gausiai lankoma pagonių, ypač kai ją 
atsidėję globojo Seleukidai. Antijokas Epifanas 
(Skaistusis) čia pastatė stadijoną, kur buvo ruo- 
šiamos šventės ir koncertai, kuriuose ir pats da- 
lyvaudavo. Nuo Komodo laikų (180- 192 m. 
Kr. g.) iki VI šimtmečio čia buvo ruošiami ir 
olimpiniai žaidimai. 

Iš tų laikų šiandien nedaug kas belikę. Tarp 
šlamančio miško medžių, prie putojančių van- 
denkričių, riogso kai kur sugriuvusios sienos 
dalis, šen ten drybso ant žemės išsitiesusi kolo- 
na. Tai primena ir pačios pagonybės griuvimą. 
Julijonas Atsimetėlis smarkiai rūstavo ant krikš- 
čionių, kai čia 362 m. sudegė Apolono šventyk- 
la. Kaltindamas juos  padegime, jis uždarė jų 
baziliką Antijokijoje. Bet Apolono šventyklos 
nieks daugiau nebeatstatė. Pati pagonybė tuomet 
jau gulė graban. Su ja viena po kitos griuvo ir 
kitos šventyklos bei stabai. 

Iš Dafnės per kalnus leidomės Latakijos, 
senovės Leodikiejos, link. Kelias buvo geras, tik 
vienoje vietoje dar nebaigtas grįsti. Kalnai gra- 
žūs, žali, apaugę medžiais. Tai buvo poilsis mūsų 
akims ir dvasiai. Apgedus mašinai, turėjome 
progos iš automobilio išlipti ir keletą žingsnių 
pažengti kalnuose. Mūsų džiaugsmas buvo dar 
didesnis, kai pamatėm, kad tik pereitą naktį čia 
buvo palyta ir dabar gamta alsavo nauja gyvybe 
ir šviežumu. Lietaus mes buvome be galo pasi- 

ilgę, nes jau trys mėnesiai kaip nebuvom jo matę 
nė lašelio. Tiesa, nematėm jo nė dabar, bet jau- 
tem, kad nesenai jis čia praėjo, palikdamas gai- 
vinančios drėgmės. 

Automobiliu pasikėlus kiek aukščiau, prieš 
mūsų akis atsivėrė naujas vaizdas: vakaruose 
saulės spinduliuoce kiek tik akis užmatė ramiai 
tyvuliavo Vidtiržemio jūra, gi jos pakrašty, tru- 
putį į pietus, baltavo Leodikieja. Jos link mes 
dabar ir skubėjom. 


LATAKIJA 


Latakiją, senovės Leodikieją, alauitų valsti- 
jos soctinę, pasiekėme pusiau trečią po piet. Gy- 
ventojų miestas turi 24.514, iš kurių 18.000. yra 
mahometonai sunitai, 4.000 graikų stačiatikių ir 
kt. Pačių alauitų (tai viena islamo sektų) yra 
tik 159. 

Latakijoj tuoj krinta į akį dvi skirtingos 
miesto dalys: prie jūros miestas visai moder- 
niškas, su plačiomis medžiais apaugusiomis gat- 
vėmis, toliau nuo kranto, į rytus, senasis miestas 
su siauromis ir kreivomis gatvelėmis. Tiesa, ban- 
doma jau ir čia miestą tvarkyti. Uostas tik men- 
ko tonažo būriniams laivams tetinka. Miesto 
pakraščiai apsodinti alyvų ir figų medžiais, už 
kurių driekiasi didelės medvilnės ir tabako plan- 
tacijos. 

Papietavę ir apsižvalgę po miectą, pajūriu 
leidomės į pietus, pasiryžę nakvoti Tripolyje, 
iš kur rytojaus dieną turėsime vykti į Libano 
kalnus kedrų apžiūrėti. 


TARTUS 


Pavakare pariekėme Tartuso miestelį (3.676 
gyv.), kryžiuočių laikais vadinamą Tortozą, gar- 
sų savo katedra, statyta kryžiuočių XII-XIII 
šimtmečiais. Nebuvo galima jos neaplankyti. 
Tiesa, ji kiek apgadinta, bet vis tik dar gerai 1š- 
silaikiusi. Miestui patekus į mahometonų ran- 
kas, ji buvo paversta tvartu, paskui mečete ir ga- 
lop kareivinėmis. Tik 1922 m., prancūzų genero- 
lo Gouraud įsakymu, ji apvalyta, ir dabar saugo- 
jama kaip žymus Viduramžių architektūros kū- 
rinys. 

Kryžiuočiai savo pavergtuose kraštuose ne 
tik pilis ir tvirtoves statydavos. Kraštą jie aprū- 
pino ir puikiomis bažnyčiomis. Jų statytų baž- 
nyčių vėliau teko matyti ir Palestinoj. Tik dau- 
gumoj jos labai masyvinės. Taip, be abejo, sta- 
tyta todėl, kad reikale, į jas susimetę, galėtų gin- 
tis nuo priešų. 


TRIPOLIS 


Tripolį (arabiškai Tarabulius) pasiekėme 
jau sutemus. Tai nemažas miestelis cu 32.626 gy- 
ventojais, kurių 28.000 yra mahometonai suni- 

tai, 4.000 graikų stačiatikių ir 1.600 maronitų. 
Kol mums viešbutyje pagamino vakarienę, dar 
spėjome aplankyti Tėvus Pranciškonus ir susi- 
tarti dėl rytdienos Mišių, kurias norėjome atsi- 
laikyti pirm išvažiuojant į kalnus. Šia proga pa- 
matėm ir miesto truputį. Eit į pajūrį, miesto 
kvartalą Fl Mina apžiūrėti, jau nebuvo noro, 
nes ir nuovargis slėgė ir žvarbus, nuo jūros pu- 
čiąs, vėjas smarkokai nugarą čaižė. Tik laukėm 
nekantriai rytojaus. 


LIBANO KEDRAI 


Rugsėjo 12 dieną aušo gražus ir malonus 
pirmadienio rytas. Saulutė dar nebuvo prako- 
pusi Libano viršūnės kai mes, apleidę Tripolį, 
jau dulkėjom keliu pro alyvmedžių sodus, apel- 
sinų, bananų, šilkmedžių plantacijas, pro kuku- 
rūzų laukus. Netrukus pradėjome kopti į kalnus 
pietryčių kryptim'. Čia visur dvelkė tyras kal- 
nų oras. 

Pravažiuojam tai vieną, tai kitą maronitų 
kaimelį, iš kurių kyšo keturkampė bažnyčia su 
žemu bokšteliu. Įsauly čia dar auga vynuogės, 
noksta figos, balzgani alyvmedžiai glaudžiasi 
prie uolų, plačiai šakojasi šilkmedis. Kaip gera 
būtų ilgiau čia pagyventi, kyla galvoje mintis. 

Ehdenas mus pasitinka labai iškilmingai. 
Visur plevėsuoja vėliavos ir gaudžia bažnyčios 
varpai. Savo automobilį pastatę  nuošaliau, į 

šventę įsijungiame ir mes. Tuojau sužinome ir 
šventės priežastį. Vakar, mat, prieš pat bažnyčią, 
kurioje ilsisi Libano laisvės kovotojo Juozapo 
Bey Karan kūnas, buvo atidengtas šiam didvy- 
riui paminklas. Ir, štai, jau antra diena, kaip vi- 
cas kaimas ir apylinkė šį įvykį mini. Šiandien 
susirinkę daugiausia negalėjusių atvykti vakar. 

Iškilmės dar ir šiandien didelės ir reikšmin- 
gos. Bažnyčios aikštėje koncertuoja įvairiaspal- 
viai pasipuošęs mergaičių choras, kuriam švilpy- 
nėmis pritaria vyrai. Pertraukos metu į tribū- 
ną išeina kalbėti kunigas. Kalba įtikinančiai ir 
ugningai. Tiesa, jo kalbos suprasti nepavyko, 
bet, kad kalba teisingai ir į minios širdį, buvo 
galima jausti, nes kalbėtojo pagauti susirinkusie- 
ji dažnai pertraukdavo jo kalbą griausmingu ran- 
kų plojimu. Iš dalyvių veidų mes skaitėme kaip 
stipriai jie visa tai pergyvena. Tai buvo jų tau- 
tinė ir religinė šventė, prasidėjusi pamaldomis 
bažnyčioje. 

Nuo Ehdeno iki kedrų beliko tik apie 5 
km kelio. Nors kelio nedaug, bet baimės ir šalto 
prakaito jis spėjo išspausti pakankamai. Nuo 
Ehdeno kelias buvo net geresnis. Bet jis buvo 
status, su staigiais pasisukimais. O čia pat po de- 
šine baisi praraja. Šiam keliui mūsų automobi- 
lis visai netiko: jis buvo perilgas ir todėl ne vi- 
suomet staigiuose vingiuose pajėgdavo iš syk 
pasisukti. Reikėdavo tada mašinai leisti žengti 
atgal. Bet tai buvo baisiausia, nes ji prieidavo 

iki prarajos krašto, tiesa, aptverto, bet vis tik gal 
nepakankamai saugaus. Kas bus, jei užtvaras 
mašinos smūgio kada nors neatlaikys? To jaus- 
mo pagauti, ne vienas mūsų tada automobilyje 
pašokdavo aukštyn. Ir kaip nudžiugo širdis, iš- 
važiavus į tiesų kelią! Bet jau tuoj pasiekėm 
ir kedrus. 

Libano kedrai garsūs visame pasaulyje. Ko- 
kį tūkstantį metų prieš Kristų jais buvo nuklotas 
visas Libanas. Jie tada buvo naudojami įvairiai 
statybai: rūmams statyti, stovyklas daryti ir lai- 
vų stiebams. Ir išmintingasis Saliamonas jų par- 
sisiųsdino į Jeruzalę, kad jais išpuoštų Jahvei 
statomą bažnyčią. Tiro karaliui Hiramui, iš ku- 
rio šiuos medžius jis ėmė, buvo atsimokėta kvie- 
čiais ir aliejum. Medžiai buvo nuleidžiami į pa- 
jūrį, iki Jafai plukdomi jūromis ir paskui vel- 
kami į Šventąjį Miestą. 

Plačiai naudojami kedrai pradėjo nykti, ir 
šiandien jų beliko visai maža. Ne daug jų tėra 
prie Ehdeno, viso 400 medžių beliko ant kalno 
Džebel Baruk (1800 metrų aukštumoje, į piet- 
ryčius nuo Beiruto, prie Maaser Eš Šuf kaime- 
1:0), ne daug jų prie Hadet El Džiubė (jie pri- 
klauso maronitų patrijarkui) ir galop prie Be- 
šarės, kur jie gražiausi ir seniausi. Šių pastarųjų 
aplankyti mes kaip tik dabar ir vykom. 

Kedro liemuo aplamai išauga tiesus ir sie: 
kia virš 30 m aukščio. Kamiengalio apskritimas 
gali siekti iki 13-14 metrų. Mediena rausvos 

"spalvos, kieta ir kartaus skonio. Štai kodėl kir- 
minai jo nemėgsta ir todėl medis negenda. 

Bešarės kedrai, kurių lankyti vykom, auga 

kalno Džebel Machmal papėdėje, 1921 m aukš- 


„Bešarės kedrai ... 1921 m. aukštumoje“. 


tumoje. Tai ne didelis miškelis (apie 400 me- 
džių) su ne vienodo amžiaus kedrais, aptvertas 
akmenų tvora. Įėjimas apmokamas (5 piastros). 
Jauniausi kedrai turi ne mažiau 200 metų. Kitų 

„Gaila, kad į mus neprabilo“. 


amžius žymiai rimtesnis. Jie turi 400, 700 , 500 
ir 1000 metų. Dvylika iš jų dar senesni. Kai ku- 
rie iš jų gali turėti 1.500 m. amžiaus. Vienas ypa- 
tingai atkreipė mūsų dėmesį: aukščio jis turi 25 
m, gi kamiengalio apskritimas siekia 12 metrų. 
Daug vyrų reiktų jį apimti. Gaila, kad į mus 

jis neprabilo. O būt turėjęs daug ką mums pa- 
pasakoti iš praeities. 

Maronitai didžiai gerbia kedrus, vadindami 
juos Dievo medžiais. Jų patrijarkas Bešarės miš- 
kelį yra paėmęs ypatingon savo globon, uždraus- 
damas naikinti medžius, net laužyti šių šventųjų 
kedrų šakas. Ir nieks šių medžių neliečia, net tu- 
ristai. Atminimui šakelę kedro nuskina miško 
sargas, kuriam už tokią malonę pritinka įspaus- 
ti į delną keletą piastrų bakšiš. 

Turistų prie kedrų visuomet gali rasti. Bū- 
ti Libano kalnuose ir nematyti kedrų juk tai bū- 
tų nusikaltimas turizmui ir visiškas nenusimany- 
mas, kas pasaulyje verta pamatyti. Bet ir vieti- 
niai gyventojai, ypač maronitai lanko kedrus. 
Bešarės miške jų patrijarkas 18453 m. pastatydi- 
no koplytėlę ir dabar kasmet rugpiūčio mėnesy 
po šventaisiais kedrais, patrijarko akivaizdoje, 
įvyksta didžiulė šventė, sutraukianti ištisas ma- 
ronitų minias. 

Maloniai prabėgo kelios valandos kvapnių 
kedrų pavėsy. Šventos pagarbos seneliams ke- 
drams pagauti, su ilgesiu širdy, apleidom Beša- 
rės miškelį, paskendusį tarp Libano viršūn:ų. 
Šiaurėje Kornet Es Sauda viršūnė (3-088 m aukš- 
čio), su sniego juostomis įdubimuose, dabar 
skaisčiai žibėjo saulės spinduliuose. Rodės ji 
gina šios žemės galiūnus, šventuosius kedrus, 
nuo šiaurės vėjų ir audrų. Gaila, kad tos viršū- 
nės, aukščiausios Libano kalnuose, negalėjoni 

užkopti. O vaizdas nuo jos giedrią dieną nuo- 
stabiai gražus. Šiaurėje ir pietuose, rytuose ir 
vakaruose prieš tavo akis atsiveria neišmatuoja- 
mi plotai: kalnai ir lygumos, dykuma ir jūra. 
Vakaruose tada matyti už 250 km Troodo kal- 
no masyvas Kipro saloje. 

Automobilis be vargo riedėjo nuo kalno že- 
myn Beiruto link. Važiuojame jau kitu keliu. 
Praraja nuo mūs nors netoli, bet jau nepavo- 
jinga. Dar kartą su baime pažvelgiam į ją. Pra- 
važiuojame Hadet El Džiubė su kedrų gojeliu. 
Tai tik vaikai prieš ne senai matytus senius Be- 
ašrės miške, Pajūrį pasiekiame žemiau Tripolio 
saulei jau leidžiantis. 

Lengviau atsikvėpėm atsistoję ant gero ir 
lygaus kelio. Beirutas pasiekti jau buvo vieni 
niekai, nežiūrint, kad ir žvaigždės jau pradėjo 
spindėti danguje. 

Po tiek pavojų dykumose ir kalnuose mes 
buvom sveiki ir gerai nusiteikę. Negalėjom, be 
abejo, pamiršti, kam mes už tai privalome būti 
dėkingi. Kalti buvom dangaus karalienei Mari- 
jai, kurios motiniškai globai šios kelionės metu 
mes buvom pasivedę. Jos garbei todėl kasdien 
aidėdavo giesmės dykumose, kalnuose ir miestų 
pakraščiuose. Ir dabar prie Beiruto vartų iš dė- 
kingų širdžių išsiveržė dėkingas „Magnifikat“. 

NAUJI DRAUGAI 


Antradienį, rugsėjo 15 d., mūsų būrelis pa- 
didėjo penkiais naujais žmonėmis, atvykusiais 
iš Romos tiesiog į Beirutą. Taip mūsų ekskursija 
dar labiau pagyvėjo. Fano seminarijos dogma- 
tinės teologijos profesorius, jau pagyvenusio 
amžiaus žmogus, dabar buvo pati svarbiausioji 
ašis, apie kurią sukosi vis: mūsų pagarbos jaus- 
mai. Nuolat ištroškęs, visados beskubas ir cu- 
prakaitavęs, profesorius negalėjo atsidžiaugti ai- 
vykęs į Šventąją Žemę. Jau nuo senai šios ke- 
I onės buvo brėžęs planus, bet tik dabar pavyko 
juos įgyvendinti. Todėl džiaugėsi visa širdimi. 
Bet jautė, kad ir pasiaukoti reikės ir pavargti. 
Tiek to, kad tik pakelėj nestokotų vandens, gal- 
vojo jis sau. Deja, ne viskas klojosi pagal už- 
manymą. Jo termosas 'štuštėdavo labai greit ir 
nebuvo kuo jį pripildyt. Vargas, jei ir mano ter- 
mocas tada būdavo tuščias. Už profesoriaus 
troškulį tada buvau kaltinamas aš. 

Nėvienas nebuvo taip susidomėjęs vieto- 
vardž'ais ir šiek tiek atminimo vertais dalykais, 
kaip jaunas Belgijos jėzuitas, besirengiąs į se- 
minarijos profesorius Belgų Konge. Jis turėjo 
viską pamatyti, viską užsirašyti. Netrukus jo 
5lanknotas mirgėte mirgėjo Sirijos kaimelių var- 
dais. 

Kiti iš mūsų naujo: grupės tuo tarpu ryš- 
kiau neišsiskyrė, nebent tuo, kad jautė pareigos 

mane išbarti už pavėlavimus, Gintis per daug ne- 
galėjau, nes, tikrai, dažniausia būdavau paskuti- 
nis. Bet sąžinė ką nors dėl to man išmetinėti ne- 
bedrįso, nes kaltininkas buvau ne aš, bet foto 
aparatas, kurs dirbo visiems naudingą darbą. 

Sulaukę Beirute naujų svečių, iš naujo lan- 
kėm miesto įžymybes, tik šį kartą aiškinimo 
pareigas iš vado pasiimdami sau. Sirijos dalykų 
žinojime jautėmės visa galva aukščiau už nau- 
jai atvykusius ir panūdom jiems vadovauti. Pa- 
vakare nuvykome net į Biblosą, iš kur teko 
grįžti jau sutemus. Kadangi buvo šv. Kryžiaus 
Paaukštinimo šventės išvakarės, visur kalnuose 
degė sukurti laužai. Tokiomis pat ugnimis 630 
metais po kraštą buvo paskelbta žinia apie šv. 
Kryžiaus medžio atgavimą iš persų. 


KSARA 


Trečiadienį, rugs. 14 d., jau galutinai aplei- 
dom Beirutą. Kelionės tikslas buvo Damaskas, 
su sustojimu Ksaroje pas Tėvus Jėzuitus ir Ba- 
albeke, senovės šventyklų mieste, dabar jau 
griuvėsiais pavirtusiam. 

Vingiais raitėsi automobilis per Libano 
kalnus. Kelias geras, asfaltuotas, vienas malonu- 
mas juo važiuoti. Nė nepasijutom, kaip išsinė- 
rėm iš kalnų ir atsistojom ant slenksčio dide- 
lės plokštikalnės — Bekos. Ji skiria Libaną nuo 
daug žemesnių Antilibano kalnų, eidama iš 

šiaurės pietų link, iškilusi 900 - 1000 metrų virš 
jūros lygmens. 

Pavažiavę keletą kilometrų šiaurės rytų 
kryptimi, netoli Chtauros radom malonią prieg- 
laudą pas Tėvus Jėzuitus. Tai garsioji Ksara su 
savo observatorija ir vyno gamyba. Požemiai, 
kur ilsisi statinėse supiltas vynas, turi net pu- 
sę kilometro kelio. Su žvake rankoj mes juos ap- 
žiūrėjom, neužmišdami atidaryti statines bei 
patikrinti vyno kokybę. 

Garsūs yra Ksaros vynai ne tik Sirijoj ir 
Palestinoj. Jie gerai žinomi ir Europos šalyse. 
Iš gaunamų pajamų Jėzuitai išlaiko savo univer- 
sitetą Beirute ir misijų stotis priešakinėj Azijoj. 


BAALBEKAS 


Iš Ksaros, perskrosdami Bekos plokštikalnę 
šiaurės rytų kryptimi, skubėjome į Baalbeką. 
Apie 9 val. jau iš tolo išvydome senojo miesto 
griuvėsius. 

Baalbekas vis tk senas miestas, nors jo 
kilmė ir gili senovė nėra gerai žinoma. Jis mi- 
nimas jau asiriečių Ir egiptiečių raštuose. Feni- 
kiškas miesto pavadinimas (Baalbek — Bekos 
viešpats) leidžia manyti, kad miestas įkurtas fe- 
nikiečių. Čia turėjo būti garbinamas Baalis, jei 
jau pats miestas jo vardu pavadintas. Aleksandro 
Didžiojo laikais Baalbeke įsikūrė graikai, mies- 
tą pavadindami Heliopoliu, saulės dievo miestu, 

»++-perskrosdami  Bekos plokštikalnę... skubėjome į 
Baalbeką“. 

semitų Baalį identifikavę su saulės dievu. Au- 
gusto laikais Heliopolis tampa romėnų koloni- 
ja, vadinama Colonia Julia Augusta Felix. Ta- 
da saulės dievas Helios pradedamas ident'fikuoti 
su Jupiteriu, kuriam ir statoma Heliopoly pui- 
kiausia šventykla (II-III šimtm.). Savo šven- 
tyklos čia susilaukia ir Venera su  Merkūru. 
Bet ateina krikščionybės pergalės laikai. Tai Ba- 
albeko smukimo pradžia. Konstantinas Didysis 
uždraudžia Veneros garbinimą. Teodozijus (379 - 
- 395) nugriauja dalį Jupiterio šventyklos ir jos 
vietoje stato krikščionims bažnyčią. Likusią Ju- 
piterio šventyklos dalį 554 m. sunaikina perkū- 
nas. Pastatas atctatomas ir paverčiamas krikščio- 
nių bazilika. Bet 634 m. miestą užima arabai, ir 
šventovė paverčiama tvirtove. 


Baalbeko pastatai nyko ir toliau. Juos gr'o- 
vė drebanti žemė (ypač 1759 m.), griovė ir įvai- 
rūs miesto engėjai (mongolai ir kiti). Nebuvo 
kas pasigaili meno kūrinių. Tik dabar moksli- 
ninkai archeologai suskubo gelbėti tai, kas dar 
gal'ma išgelbėti, su pagarba atstatydami, kiek tai 
galima, į savo vietą išvirtusias sienas ir kolonas. 
I: dabar teko matyti bedirbant būrelį darbinin- 
kų, beramstaačių apdaužytus Jupiterio šventyk- 
los stulpus. Bet Baalbekas vis tik turės pacilik- 
ti griuvėsių krūva, tiesa, griuvėsių didingų, kurie 
ir toliau nesiliaus savęsp traukę turistų būrius, 
bylodami ką pasaulyje sukūrė religinis jausmas. 


212 


Susikaupę ir užsimąstę vaikščiojom po 
šiuos griuvėsius, stengdamiesi nors kiek atspė- 
ti pirmykštį šių šventyklų miesto grožį. Tai ne- 
buvo sunku, nes tik vietomis iš didingų pastatų 
beliko vien akmenų krūva. Mus ypač domino 
ir stebino aukštos vienalytės kolonos ir didžiu- 


„+„„„tik vietomis iš didingų pastatų beliko vien ak- 


menų krūva“. 


liai tašyti sienų akmens. Daug vargo buvo juos 
pagaminti ir čia atvežti. Didesnį už kitus apta- 
šytą akmenį, bet dar neatvežtą į vietą, matėm 
už miestelio, iš kur buvo imami ir kiti statybai 
reikalingi akmens. Ilgio jis turi 21 m. 50, aukš- 
č'o 4 m 30 ir pločio 4 m 80, galįs sverti iki 2.000 
tonų. Bet lieka mįslė, kokiomis priemonėmis jis 
būtų galėjęs būti atvežtas į vietą. Bet, matyt, 

priemonių jie tam turėjo, nes tris panašaus tū- 
rio akmenis teko matyti statyboje jau panaudo- 
tus. Tai garsusis trilithon šventoriaus užtvare. 

Prie šventyklų griuvėsių, gražiojoj Baalbe- 
ko oazoj, dabar yra įsikūręs naujas miestelis su 
5,000 gyventojų ir patogiais viešbučiais turistams. 
Lankytojų Baalbekas turi nemaža, ypač vasarą, 
kur juos traukia ne tik senovės paminklai, bet ir 
malonus sveikas kalnų klimatas, nes miestas yra 
1,500 m virš jūros lygmens. Ir mus čia jau ne- 
bevargino karščiai, nuo kurių buvo tekę tiek 
daug kentėti iki šiol. 


DAMASKAS 


Po pietų mūsų akys nukrypo Damasko. 
link. Dar kartą pervažiuojam Bekos plokštikal- 
nę, kur mus pasitinka švelnutis lietus, ir įvažiuo- 
jam į Antilibano kalnus. Jie yra skurdesni ir že- 
mesni už Libaną. Netoli Damasko pasivijom te- 
kančią Barado upę. Iš abiejų jos pusių išsitiesę 
stovėjo tuopos ir nuleidę šakas įvairūs kiti 1a- 
puočiai. Tai buvo Damasko oazos pradžia. 

Damaskas stovi 3 km į rytus nuo Antiliba- 
no kalnų 690 m virš jūros lygmens, Ghūtos ly- 
gumoje, tarp žaliuojančių sodų ir laukų, kuriuos 
drėkina išsišakojusi Barados upė. Viena jos ša- 
ka, išskirstyta į mažesnius kanalus, teka miesto 
viduriu, aprūpindama vandeniu miesto, mečečių 
ir namų fontanus, taip pat maudymosi baseinus. 

Kad vanduo nesusiterštų, visa upė yra uždeng- 
ta. Nutilus triukšmui mieste, malonu paklausyti, 
kai požemiuos niurzgia srovės vandens. Gėri- 
mui vanduo atskirais vamzdžiais atvedamas iš 
versmės Ain Fidže Antilibano kalnuose. Būda- 
ma labai vandeninga, dalį savo vandens turi per- 
leisti Baradai, kuri jį išnešioja po visą Ghūtos 
lygumą. 

Damaskas dabar turi 320.000 gyventojų, ku- 
rių 8076 yra mahometonai, krikščionių gi yra 
apie 50.000, žydų 976. Hebraiškai šv. Rašte Da- 
maskas vadinamas Dimmešek, arabų ir turkų 
jis vadinamas Dimašk Eš Šam, arba tiesiog 
Eš Šam, t. y. Sirija. Vidurinė miesto dalis ap- 
juosta sienomis. Tai seniausioji miesto dalis. 

Damaskas minimas jau Abraomo istorijo- 
je (XX šimt. pr. Kr. ). Rytų karaliams užpuolus 
Pentapolį, kame gyveno jo brolėnas Lotas, 
Abraomas eina gelbėti savo giminaitį ir vejasi 
rytų karalius iki Hobai, esančiai į šiaurę nuo 
Damasko (Pradž. 14). Iš Damasko buvo kilęs 
ir Abraomo tarnas Eliėzeris (Pradž. 15, 2). At- 
rodo, kad jau tuomet Damaskas buvo ne men- 
kas miestas. XVI šimtmety pr. Kr. Damaską 
užėmė egiptiečiai (Tutmozis III). XI šimtmety 
pr. Kr. Damaskas tampa sostine aramiejų vals- 
tijos, dažnai bekovojančios su Izraeliu, ypač 
valdant kraštą Hazaeliui. Susilpnėjus Izraeliui, 
ji užima žymiausią vietą visoje Sirijoje, organi- 
zuoja taip pat pasipriešinimą asirams, ne kartą 

juos sulaikydama prie Oronto upės. Vis tik 
VIII šimt. (732 m.) ir Damaskas patenka į asi- 
rų rankas. Jį užima Tiglat—Pilezaras III, Judo 
karaliaus Akazo iškviestas į talką prieš Izraelį 
ir Damaską; taip pat jo gyventojus asirai išve- 
da į vergiją Armenijon. 

Vėliau miestas atiteko persams, parkui įį 
paėmė Aleksandras Didysis (333 m.), o po jo 
mirties Damaskas perėjo „Seleukidų žinion. 
64 m. jis atiteko romėnams, prie kurių išaugo į 
didelį prekybos centrą. Bet 635 m. jį užima ara- 
bai, ir miesto reikalai pablogėja. Ne po ilgo ta- 
čiau, tapęs sostine viso mahometonų pasaulio, 
čia gyvenant Omajadų dinastijos kalifams, Da- 
maskas sušvinta nauja šviesa. Bet neilgam. Aba- 
sidų dinastijo: kalifai apsigyvena Bagdade, ir 
Damasko garbė smunka. Miestas pereina Egip- 
to valdžion. Įvairiais atvejais Damaskas degi- 
namas ir griaunamas. Keletą kartų jį puola ir 
kryžiuočiai, bet be pasisekimo. 

1158 m. Damaską paima į savo rankas 
Alepo sultonas Nur Ed Din. Damaskas tada vėl 
tampa Sirijos sostine ir centru kovos prieš kry- 
žiuoč us. Šioje kovoje ypač pasižymi Saladinas 
(11537—1195). Darbą toliau tęsė Ajubidų dinas- 
tija. XIII šimtmetis yra vienas iš garbingiausių 
Damasko istorijoje, nes tada pastatyta dauguma 
žymiausių miesto paminklų. 1260 m. miestą pa- 
ima mongolai, paskui jis patenka. mameliukų 
valdžion. 1516 m. jį užėmė turkai. 1918 m. Da- 

maską buvo užėmę anglai, bet 1920 m. jį perleido 
prancūzams, kuriems taip pat suteiktas Sirijos 
mandatas. Dabar Damaskas yra Sirijos valstijos 
sostinė ir mazgas geležinkelių į Alepą (Konstaa- 
tinopolį), Tripolį, Beirutą, Dėraą, Mediną ir 
Haifą. 

Damaskas ne mažiau įdomus ir savo krikš- 
čioniškąja praeitimi. Labiausia jį išgarsino savo 
atsivertimu Apaštalas Povilas. Tuomet jis buvo 
dar jaunas ir besivadino Saulium. Išauklėtas 
fariziejiškai įstatymų grieštume, jis kęste neap- 
kentė krikščionių vardo ir jų garbinamo Jėzaus 
iš Nazareto. Savo neapykantą Saulius parodė 
ir darbais, traukdamas krikščionis į teismus ir 
kalėjimus. Vėliau, geriau pažinęs Kristų ir ta- 
pęs jo mokytiniu, su skausmu jis prisimena šį 
savo nedorą elgesį: „Aš perdaug didžiai perse- 
kiojau Dievo Bažnyčią ir kovojau prieš ją“ 
Lali. 1, 13), 

Kada dar kerštu ir žudynėmis tebealsavo 
prieš krikščionis, Saulius kartą buvo gavęs iš 
vyriausiojo žydų kunigo Jeruzalėje plačius įga- 
liojimus prieš Damasko krikščionis, kad juos 
apkaldinęs grandinėmis atvestų į Jeruzalę. Su 
džiaugsmu jis tada keliavo į Damaską lydimas 
savo bendraminčių. Bet, štai, netoli Damasko 
staiga jį apšvietė šviesa iš dangaus. „Sukniubęs 
ant žemės, jis išgirdo balsą, kurs jam sakė: Sau- 
liau, Sauliau, kam mane persekioji? Jis tarė: Kas 
tu, Viešpatie? Tas atsakė: Aš Jėzus, kurį tu per- 
sekioji. Sunku tau spardytis prieš akstiną. Dre- 

bėdamas ir nustebęs jis paklausė: Viešpatie, ko 
nori, kad daryčiau? Viešpats jam atsakė: 
Kelkis ir eik į miestą; tenai bus tau pasakyta, 
kas tau reikia daryti. Tie vyrai, kurie jį lydėjo, 
stovėjo nustebę; jie, tiesa, girdėjo balsą, bet nie- 
ko nematė“ (Apd. 9, 4—7)- Saulius tada atsikė- 
lė nuo žemės, bet nieko nematė. Apakusį persc- 
kiotoją lydėję vyrai dabar už rankų nuvedė į 
Damaską, kur jis išbuvo tris dienas neregis, 
nevalgė ir negėrė. 

Damaske buvo tuomet vienas krikščionis, 
vardu Ananijas. Jį tai pasiuntė Dievas suteik- 
ti Sauliui krikštą ir priimti persekiotoją į 
Bažnyčią. „Viešpats jam tarė: Eik į gatvę, ku- 
ri vadinama Tiesioji, ir ieškok Judo namuose 
vieno tarsiečio, vardu Sauliaus; štai jis meldžia- 
si. Ananijas atsakė: Viešpatie, aš girdėjau iš 
daugelio apie tą žmogų, kaip daug pikto jis yra 
padaręs tavo švent'esiems Jeruzalėje. Ir čia jis 
turi valdžios iš vyriausiųjų kunigų surišti visus, 
kurie šaukiasi tavo vardo. Viešpats jam tarė: 
Eik, nes jis yra man rinktinis indas, kad neštų 
mano vardą pagonių, karalių ir Izraelio vaikų 
akivaizdon. Nes aš jam parodysiu, kaip daug 
jam reikia kentėti dėl mano vardo“ (Apd. 9,11, 
15—16). Ananijas paklausė. Atėjęs į Judo na- 
mus, uždėjo ant Sauliaus rankas ir, grąžinęs 
regėjimą, Saulių pakrikštijo. 

Didį perversmą pajuto savo dvasioje Sau- 
lius. Jis jautėsi nugalėtas ir pavergtas to, kurį 

taip žiauriai persekiojo krikščionių asmenyje. 
Už savo klaidas jis dabar rįžosi atsiteisti darbu. 
Todėl tuojau jis ėmė skelbti sinagogose, kad Jė- 
zus yra Dievo sūnus. Bet kitiems buvo sunku 
tikėti tokį staigų pasikeitimą. 


Saulius tada tris metus praleidžia Arabijo- 
je, po kurių vėl grįžta į Damaską skelbti Kris- 
taus netikintiems žydams. Bet tuo jis tik sukelia 
prieš save daug priešų. Net susitaria žydai tarp 
savęs jį nužudyti. Dieną ir naktį jie saugoja 
miesto vartus, kad naująjį apaštalą galėtų  su- 
gauti ir nugalabyti. Patyrus tačiau apie šiuos ty- 
kojimus, mokiniai naktį Saulių nuleidžia pinti- 
nėje per sieną, ir taip jis ištrūksta iš savo tautie- 
čių galvažudžių rankų. 

Malonu mums buvo dabar pamatyti tą 
miestą, kuriame plėšrusis Saulius tapo nusiže- 
minusiu Kristaus apaštalu, kur pasigirdo  pir- 
mieji jo žodžiai apie Mesiją, Jėzų iš Nazareto, 
kur pats turėjo progos patirti pirmus smūgius 
dėl Kristaus. : 


Sustoję patogiame „Hotel Viktoria“ vieš- 
butyje, jau temstant išėjome pasižvalgyti po 
miestą. Bet tokia iškila tamsesnėse gatvėse pa- 
vojinga. Damaske juk niekuomet fanatikų ne- 
stokavo. Todėl tamsesnių gatvių  saugojamės, 
kad išvengus bet kokių netikėtinumų. Tenkina- 
mės tik nuo viešbučio stogo plačiau pasižvalgę 
į temstantį miestą, iš kurio išsikišę spoksojo 

„Tenkinamės tik nuo viešbučio stogo plačiau pasižvalgę į temstantį miestą... 


mečečių minaretai ir bonės. O jų čia visas miš- 
kas. Viso Damaske yra 200 mečečių, nors naudo- 
jamų yra tik 70, kitos gi kiek apgriuvę. Ir kai šį 
vakarą mėnulis patekėjo ir temti pradėjo, sugniu- 
žęs prie mūsų kojų Damaskas apsigaubė pasa- 
kišku aukso ir sidabro šydu. 

Ant rytojaus, ketvirtadienį, rugs. 15 d. ank- 
sti išsirengėm pas Jėzuitus laikyti šv. Mišių, 
po kurių prasidėjo miesto lankymas. Pirmiau- 
sia mums rūpėjo pamatyti su šv. Povilo buvi- 
mu Damaske susiję vietos. Aplankę todėl šv. Jo- 
no Damaskiečio namus, esančius Tėvų Jėzuitų ži- 
nioje, skubėjom į namus šv. Ananijo, kuriam 
buvo tekusi laimė pakrikštyti didįjį Tautų Apaš- 
talą. Kadaise jo namų vietoje stovėjo krikščionių 
bažnyčia, bet arabai ją pavertė mečete. Tik jai 
sugriuvus pavyko Tėvams Pranciškonams šią 
vietą atgauti ir pastatyti jos vietoje koplytėlę, 
kuri ir šiandien dar tebestovi. Į ją tenka lipti 
laiptais žemyn (viso 15 laiptų), nes žemė: pa- 
viršius nuo Ananijo laikų žymiai pakilęs. Tai 
šiuose namuose begyvendamas Ananijas išgirdo 
Dievo balsą, raginantį jį eiti pakrikštyti Saulių: 
„Eik į gatvę, kuri vadinama Tiesioji, ir ieškok 
Judo namuose vieno tarsiečio, vardu Sauliaus; 
štai jis meldžiasi“ (Apd. 9, 11). 

Nuėjom aplankyti ir Tiesiosios gatvės. Pe- 
rėjom ją visą išlgai. Saulius ne kartą bus ja 
vaikščiojęs. Kadaise ji buvo labai graži, kolono- 
mis aprtatyta, dabar gi ji nieku nesiskiria nuo ki- 

tų orientališkų gatvių. Čia pat siauroj gatvelėj 
mums parodė ir Judo namus, kur radęs užeigą 
Saulius, atvestas į miestą aklas. Judas buvo vei- 
kiausiai savininkas kokio nors viešbučio, lanko- 
mo žydų. 

Vidurinė miesto dalis dar ir dabar apsupta 
sienų. Tai liekanos iš romėnų laikų. Tik viršu- 
tinė jų dalis yra pastatyta arabų ir turkų. Tokią 
senieną vertėjo pamatyti, juo labiau kad romė- 
nų laikais per šią sieną pintinėje buvo nuleistas 
Saulius, bėgąs nuo gręsiančio jo gyvybei pavo- 
jaus. Padavimas šią vietą nurodo netoli Rytų 
vartų (Bab eš Šarki). 

Damaskas yra garsus savo kilimais ir va- 
rio bei medžio išdirbiniais. Šios rūšies prekėmis 
prigrūsti krautuvių langai ir bazarai. Ir gatvės 
pirkliai tau kiša atminimui visokių  arabeskų. 
Buvo tačiau įdomu pamatyti, kaip visa tai ga- 
minama. Tuo tikslu užėjome pas p.  Nassan, 
graiką kataliką, kurio įmonės vienos žymiau- 
sių visam Damaske. Tiesa, dabar jį slėgė didelė 
krizė, kad net darbininkų skaičius reikėjo suma- 
žinti nuo 300 iki 50. Bet vis tik įmonės atskiri 
skyriai dar veikė ir turėjome progos pamatyti 
kaip audžiami kilimai, kaip inkrustuojamas va- 
ris, kėdės ir stalai. Negalėjom nenusipirkt ko 
nors atminimui. 

Buvo įdomu pasižiūrėti ir verdančio gyve- 
nimo Damasko bazaruose. Tai didžiulės uždeng- 
tos gatvės, pilnos prekių, žmonių ir triukšmo. 

Kiekviena gatvė tik vienos rūšies prekėms skir- 
ta: vienoj buvo pardavinėjama šilko išdirbiniai, 
kitoj įvairios brangenybės, trečiur perlų išdirbi- 
niai, seni ginklai ar kt. Į visą bazaro maišatį ir 
triukšmą kartais įsiterpia prekėmis apkrautas 
asilas ar kupris. Tada aiškiai pajunti, kad tave 
gaubia slėpiningoji Rytų šalis. 

Arabiško stiliaus namais teko pasigrožėti 
Azemo, buv. Damasko gubernatoriaus, rūmuo- 
se, kuriuose dabar prancūzų patalpintas Archeo- 
logijos Institutas. Marmuro plytelėmis išklo- 
tas kiemas, fontanai, glicinijos, puošnūs  me- 
džiai, fajansu išpuošta buv. priėmimų salė, po- 
iIsiui atviras kambarys į kiemą, vilioja ir euro- 
piečio akį. 


„Mečetės transepte yra mažutis pastatatas ... kur... esanti 
šv. Jono Krikštytojo galva“. 

Teko dar aplankyti Omajadų mečetę, vie- 
ną puošniausių Damaske, pastatytą krikščionių 
bazilikos vietoj, kuri savo ruožtu buvo pastaty- 
ta vietoje Jupiterio šventyklos, romėnų laikais 
garbinamo Damaske. Tai didelio grožio meče- 
tė, išklota puikiais kilimais. Mečetės transepte 
yra mažutis pastatas, tarsi koplytėlė, kur, pasak 
mahometonų, esanti šv. Jono Krikštytojo galva. 
Kristaus pirmtaką gerbia ir mahometonai. Me- 
četėje dar yra saugojama Mahometo vėliava, 
kurią, eidami į Meką, nešasi su savim maldinin- 


kai. 


„Prie mečetės yra didelis su arkadomis kiemas“. 

Prie mečetės yra didelis su arkadomis kie- 
mas. Prie keletos čia veikiančių fontanų nuolat 
gali matyti besiplaunant rankas, veidą ir net ko- 
jas mahometonus. Toks apsikuopimas reikalin- 
gas prieš įeinant į mečetę. Be to, prie durų jie 
palieka savo apavą. Mes gi, nenorėdami prie du- 
rų palikti savo batus, pas mečetės sargą turėjo- 
me išsinuomoti pantaplius. 


Arti Omajadų mečetės kiemo teko matyti 
Egipto bei Sirijos sultono Saladino, mirusio Da- 
maske 1193 m., mauzoliejų, puošniai atstatytą 
Vokietijos imperatoriaus Vilhelmo II savo lan- 
kymosi metu Sirijoje (1898 m). Saladinas išgar- 
sėjo trečiojo kryžiaus žygio laikais, sutriuškinęs 
kryžiuočius. Jeruzalė tada vėl pateko į mahome- 
tonų rankas. 


Po pietų tenka aplankyti Damasko pilį ir 
dervišų vienuolyną. Dervišai tai savotiški maho- 
metonų elgetaujantys vienuoliai. Jie čia gyvena 
bendrai. Vilki ilgą drabužį, kaip ir visi arabai. 
Keletas jų įsinėrę į pantaplius dabar vaikštinėjo 
vienuolyno sode besišnekučiuodami. Tuo metu 
vienas jauno veido dervišas sodo kampe rengė- 
si maldai, savo apsiaustą pasitiesęs ant žemės 
ir akis įsmeigęs į tolimą Meką. Netrukus jis jau 
gulėjo kniūbščias ant žemės, kėlėsi ir vėl kniu- 
bo ant savo patiesalo. Dervišų miegamieji įreng- 
ti labai kukliai. Lovos kietokos, po 10 ar dau- 
giau vienam kambary. 


Kelionė į Šv. Žemę, 15. 225 


Mahometonas meldžiasi. 


Paskutinė mūsų ekskursija buvo į Damasko 
priemiestį Salihiję, prisiglaudusį prie pat Anti- 
libano kalnų Džebel Kasjūn viršūnės (1.220 m). 
Tai tik 25 minučių kelionė. Bet vaizdas iš čia bu- 


226 


vo nuostabus. Prieš mūsų akis gulėjo paskendęs 
oazoje visas Damaskas su kalnais horizonte. 
Pietryčiuose mėlynavo Džebel Hauran, vakaruo- 
se stūksojo Antilibano kalnai ir snieguotasis 
Hermonas. 

Penktadienį, rugs. 16 d., atsisveikinam Da- 
maską ir vykstame į Palestiną. Susėdę į du auto- 
mobiliu leidžiamės pietų kryptimi. (Greit Da- 
masko sodai pasiliko toli už mūsų, prasidėjo 
laukai ir dykumos, nuklotos bazalto akmenimis. 
Tuoj matyti, kad važiuojame vulkaninės kilmės 
critimi. 

Kūneitroje (čerkesų kaimas su 1,700 gyv.) 
randame didelį prekymetį. Karvės, avys ir ož- 
kos čia užplūdusios visą rinką. Iš čia pasukame 
šiaurės vakarų kryptimi miestelio Banijas Ink, 
ir netrukus pradedame kopti į kalnus, pasiekda- 
mi net 1,030 m aukštumą. Kelias geras. Vienur 
kitur auga išsišakoję medžiai. Prieš pat mūsų 
aki: į dangų stiebiasi Hermono kalnas (2.760 
m), fenikiečių Sirioa, amoriečių Senir vadintas. 
Arabai jį vadina Džebel Eš Šeich - Šeicho kalnu, 
kai Vulgata jį Hermonu vadina. Trys jo skiaterės 
veik visus metus apdengtos sniegu. Jo papėdėj 
išteka žymiausioji Palestinos upė - Jordanas. 

Kanaaniečių ir kitų pagonių Hermonas bu- 
vo laikomas šventu. Dar šv. Jeronimo laikais ant 
jo buvo aukojamos aukos. Bet tų kulto vietų 
šiandien vien griuvėsiai belikę. 

BANIJAS 


Kraštas, kuriuo dabar važiavom, arabų va- 
dinamas Džolan. Tai senovės Gaulanities kraš- 
tas, priklausęs tetrarkui Pilypui, Erodo Didžiojo 
sūnui, kurs graikų kilmės miestą Paneas, pava- 
dinęs Kesarija, padarė savo sostine. Kad atskir- 
tų tačiau šį miestą nuo. kitos Kesarijos, pajūrio, 
pridėjo dar savo, Pilypo, vardą ir vadino Pilypo 
Kesarija. Agripa II šį vardą pakeitė į Meronias, 
bet neilgai jis išliko. Arabai Pilypo Kesariją va- 
dina savo senuoju vardu, Paneas, tik jį tardami 
Banijas. 


Tai šio miesto apylinkėse būdamas Krictus 
paskutiniais savo gyvenimo metais paklausė sa- 
vo mokytinių, ką kalba apie jį žmonės ir kuo jį 
laiko jie patys. Ir kai Petras visų Apaštalų var- 
du jį išpažino Kristumi, gyvojo Dievo Sūnumi, 
Jėzus jam atsakė: „Palaimintas esi, Jonos sūnau, 
Simonai, nes ne kūnas ir kraujas tai tau apreiš- 
kė, bet mano Tėvas, kurs yra danguje. Ir aš tau 
sakau: tu Petras, ir ant tos uolos aš pastatysiu 
savo Bažnyčią, ir pragaro vartai jos nenugalės. 
Tau aš duosiu dangaus karalystės raktus; ką tu 
suriši žemėje, bus surišta ir danguje, ir ką tu at- 
riši žemėje, bus atrišta ir danguje“ (Mt. 16, 
17-19). Taip pažadėjo Kristus Petrui Bažnyčios 
primatą, padarydamas jį nepajudinama savo 
Bažnyčios uola. 


Dabar mums rūpėjo šią vietą aplankyti ir 
apžiūrėti. Tiesa, tiksli vieta, kur šie žodžiai bu- 
vo pasakyti, nėra žinoma. Evangelistai tik pa- 
žymi, kad tai buvę Pilypo Kesarijos apylinkėse. 
Bet to mums užteko, kad žygis apsimokėtų. Be 
bendro Pilypo Kesarijos apylinkių vaizdo, tu- 
rėjome dar pamatyti patį Banijos miestelį ir Jor- 
dano versmes. 

Pamažu riedėjom nuo kalno Banijos link. 
Prieš mūsų akis ant aukštoko kalnelio stovėjo 
Banijos tvirtovė Kalaat Es Subeibe. Tuoj paju- 
tome, kad esame drėgme turtingoj žemėj, nes iš 
visur pasipylė medžiai. Ir Banijos kaimelis (200 
gyv., visi mahometonai) skendėjo lapuočių miš- 
ke. Iškėlę į dangų savo šakas čia stovėjo tuopos 
ir kerojo gluosniai. 

Keletas žingsnių už kaimelio kalvoje yra 
Pano urvas; kiek žemiau iš žemės trykšta viena 
iš Jordano versmių, apaugusi tuopomis ir gluos- 
„niais. Gausiai besiveržiąs vanduo tuč tuojau su- 
daro upeli Nahr Banijas, kurs už keletos kilo- 
metrų susijungia su upe Nahr Leddan. Nuo čia 
juodu abu susikibę daro mirtiną šuolį ir nu- 
grimsta upės Nahr el-Hasbani bangose. Dabar 
išnyksta visų trijų susiliejusių upių vardai ir pra- 
deda tekėti nauja upė Jordanas, galvotrūkčiais 
besiverždamas į Mirties jūrą. 

Virš Nahr Banijas versmės esantis urvas 
kadaise buvo pašvęstas Panui, girių ir piemenų 
dievaičiui. Jo vardu ir vieta graikų buvo pava- 

dinta Paneas. Iš graikų romėnų laikų uoloje dar 
ir dabar yra išlikę penkios nišos, kuriose buvę 
patalpintos stovylos. Šalia jų kelios atplyšę uo- 
los skeveldros guli čia pat suvirtę ant žemės prieš 
šventąją grotą. Viskas sunykę ir apleista. Tik 
piemens kartais čia atsivaro savo bandas, norė- 
dami pasislėpti nuo darganų. 


LAIŠAS-DANAS 


Kadangi kita Jordano versmė buvo tik už 
ketverto kilometrų prie Tell El Kadi, senovės Da- 
no, kanaaniečių vadinamo Laiš, auvykome ir jos 
aplankyti. Laišas buvo sidoniečių miestas, tapęs 
izraelitų auka. Nepatenkinti sau skirta dalia, 
600 Dano giminės kovotojų sužinoję iš pasiun- 
tinių, kad Palestinos šiaurėje yra gabalas geros 
žemės, Laišas, jį užpuolė ir paėmė. Veltui šaukė- 
si Laišo gyventojai Sidono pagalbos. Jis buvo | 
per toli, kad suspėtų jiems suteikti paramos. 
Taip ir įsikūrė Laiše danitai, miestą pavadinda- 
mi savo vardu, Danu. Labai dažnai minimas Da- 
no miestas šv. Rašte. „Nuo Bersabejos iki Dano“ 
posakis tapo žinomiausias visam Izraelyje, nu- 
rodąs jų gyvenamą plotą Palestinoje: Bersabe- 
ja buvo Palestinos pietuose, Danas gi pačioje 
šiaurėje. 

Iš senovės Dano šiandien beliko tik griu- 
vėsiai, apdengti storu žemės klodu. Ką „tell“ 

slepia savyje, archeologo kastuvas dar nespėjo 
įžvelgti. Paviršium radom tik keletą iš vėlesnių 
laikų išsilikusių tašytų akmenų. 


—- 

„Prie... Tell El Kadi gausiai iš žemės veržiasi vanduo“... 


Prie pat kalvelės Tell El Kadi gausiai iš 
žemės verž'asi vanduo ir tuojau upe leidžiasi že- 
myn. Tai Nahr Leddan, antroji Jordano versmė. 
Už Nahr Banijas ši upė žymiai didesnė. 

Bet saulutė jau pradėjo slinkti vakarop. Rei- 
kėjo rengtis keliauti toliau, nes kelio dar ne ma- 
ža buvo palikę. Šį vakarą dar turėjom pasiekti 
Genezareto ežerą. Tabchoje pas Tėvus Lazaris- 
tus jau buvo užsakyta ir nakvynė. 

Grįžtame atvažiuotoju keliu į Kūneitrą, iš 
kur pasukame pietvakarių kryptimi į Džisr Be- 
nat Jakub, kur teks pereiti Palestinos sieną. Nors 

kelias geras, bet vaizdas nepaguodžiantis. Aplink 
visur tik bazalto kalnai, 

Saulutė greit slenka į vakarus tolyn. Neno- 
rim ir mes jai apsileisti. Šoferis todėl gena auto- 
mobili ka'p galint greičiau. Bet tai mus neguo- 
džia. Vos neįvažiuojame į pulką avių, grįžtančių 
iš Kūneitros prekymečio. Bet po to ir vėl gal- 
votrūkčiais riedame pirmyn. 


Palestinoje 
GALILIEJA 
— Pazienza, kantrybės! — beviltiškai sušu- 


ko mūsų kelionės draugas, Fano seminarijos 
profesorius, ir išsirito iš automobilio. Nuotaika 
tkrai buvo nekokia. Visų veiduose reiškėsi 
nuovargis, bet kartu ir nusiminimas. Tiesa, lai- 
mingai pervažiavom Jokūbo dukterų tiltą (Džisr 
Benat Jakub), Sirijos — Palestinos rubežių, bet 
dabar mūsų mašina tik sučerškė, ir — nė iš vie- 
to:. Pasirodo pritrūko benzino. 

Saulė jau leidosi į rausvus debesis ir už ke- 
letos minučių turėjo visai išnykti netolimų Vi- 
duržemio jūrų gelmėse. Aplink nė gyvos dva- 
sios. Į visas puses, kiek tik užmatė akis, stūkso- 
jo tik juodi bazalto akmens. Ir kaip ilgai čia rei- 
kės mums stovėti ir laukti? Dar šį vakarą turi- 
me pasiekt! Tabchą, kaimelį prie Genezareto 
"ežero, kur laukia vakarienė ir malonios nakvy- 
nės. Pirmasis mūsų automobilis jau senai išny- 
ko iš mūsų akių. Gal jis ten jau ir nuvažiavo. - 
Bet mes nė iš vietos. O dar apie 18 km kelio. 

Neramios mintys pradėjo varstyti mūsų galvą. 
Juk mes čia vieni ir be jokios apsaugos. O kas 
bus, jei mus užpuls arabai beduinai? Jie kerštin- 
gi krikščionims. 

Šoferis dar bandė iščiulpti kelis benzino la- 
šelius iš rezervuaro. Gal tas, manė jisai, kiek pa- 
gelbės, ir galėsim privažiuoti artimiausią kaimelį 
Roš Piną, už 4 km. Mes laukėme ir ramiaomės. 
Bet tai nieko negelbėjo. Pavažiavom keletą 
žingsnių ir mašina vėl sučerškė ir sustojo. Joks 
mašinos krėtimas ir stūmimas daugiau negelbėjo. 
Dabar mūsų rankos nusviro. Vienintėlė išeitis — 
eiti į artimiausią kaimą benzino 'eškoti. Tems- 
tant jau nebuvo vilties sulaukti pravažiuojant 
šiuo keliu automobilio, iš kurio būt galima gauti 
benzino pasiskolinti. Šoferiui nužingsniavus į 
Roš Piną, mes vieni pasilikome ant kelio laukda- 
mi pagalbos. 

Sėdėdami automobilyje, jau buvome išgie- 
doję visas psalmės ir giesmes, kurios tik minti- 
nai galvoje buvo išsilikusios. Dabar repertuaras 
baigėsi ir reikėjo užsiimti kuo nors kitu. Dar 
bandėme vieną kitą dainelę savo kalboje sudai- 
nuoti, bet kažkaip nesisekė. Nuo ilgos kelionės 
jau ir nuvargę jautėmės, ir apmaudo jausmas ant 
mūsų šoferio, kam tokiai ilgai kelionei nepasi- 
ėmė pakankamai benzino, čiaupė mūsų lūpas. 
Tad dabar, profesoriui išlipus iš automobilio, 
susitarę ir mes paskui jį išs'ritom. 

Kas veikti? Vieni griebės už ražančiaus, ki- 

ti po akmenynę pradėjo bastytis, ieškodami re- 
tesnių atminimui akmenėlių. Jie turėsią priminti 
šią mūsų kelionę ir tolimąją Galilieją. 

Bet ir tuomet apmaudas dar vis raižė širdį. 
Nenorėjome taip pat dovanoti ir savo kelionės 
vadui. Kam jis mums davė tokį šoferį, su kuriuo 
ir susikalbėti negalima? Jis kalbėjo tik arabiškai, 
mums visai nesuprantama kalba. Todėl ir pasi- 
informuoti apie pravažiuojamas vietas nebuvo 
kaip. Dar la'mė, kad vienas mūsų draugų, nors 
ir nebuvo arabų kalbos žinovas, mus išmokė 
žodelį: švaj — lėtai, pamažu. Juo mes pasinau- 
dodavom, kai tik arabas mašiną pradėdavo gal- 
votrūkščiais leisti. Mes tada jam pradėdavom 
šaukti: švaj, švaj. Ir tai pagelbėdavo. Vieną kar- 
tą vos tik į avių bandą neįlėkėm. Bet tokios gel- 
bėjimosi priemonės mums nepatiko, ir iš Tab- 
chos šia mašina nutarėm toliau nebevažiuoti. 

Pagaliau jau ir temti pradėjo, o mūsų šofe- 
rio grįžtant dar vis nematyt. Laimei, mūsiškiai 
mums į pagalbą atėjo. Sustoję kaimelyje Roš 
Pina vizuoti pasus, ir ilgai mūsų nesulaukdami, 
spėjo mus nelaimė ištikus, ir todėl pasiuntė savo 
automobilį mūsų ieškoti. Didžiam mūsų džiaugs- 
mui, su jų automobiliu grįžo ir mūsų šoferis, su- 
tiktas pakelėj į Roš Piną. 

Gavę kiek benzino, mes dabar leidomės 
vytis sugaištą laiką. Bet tik mūsų budrumo 
dėka vėl išvengėm didesnės nelaimės. Jau Lbū- 
tume įvažiavę į griovį, jei laiku nebūtumėm su- 

šukę: švaj, Mašina kaip tik spėjo prie grio- 
vio sustoti. Taip Roš Piną pasiekėme sveika gal- 
va. 

Atlikę visus siexos perėjimo formalumus, 
gausiai apsirūpinę benzinu, bet visų pirma per 
vertėją gerai imokę šoferį, kad važiuotų pama- 
žų, leidomės Genezareto ežero link. Kelias buvo | 
labai geras, akmenimis grįstas, vietomis net as- 
faltuotas. 

Safedo miectelis, pastatytas ant kalno, pasi- 
liko dešinėje. Veik'ausiai jį regėdamas Kris- 
tus sakė, kad negali būti paslėptas miestas, pa- 
statytas ant kalno (Mt. 5,14). Ištiesų, jo nepa- 
slėpsi nei dieną nei naktį. Dieną — nes jis bal- 
tuoja saulės spinduliuose, naktį — nes žiburiai 
ji garsina. Nors dabar važiavom ne greit, bet tuoj 
pajutom staigų oro kitimą. Juo labiau leidomės 
žemyn, juo šilčiau buvo. Ir nenuostabu! Juk 
Roš Pina yra keli šimtai metrų virš jūros lyg- 
mens, kai tuo tarpu Genezareto ežeras, pasken- 
dęs giliai tarp kalnų dauboje, yra 208 m žemiau 
tų pačių jūrų lygmens. Todėl ir vasarą klima- 
tas čia daug karštesnis negu kitur. 

Pamatę ežerą, užmiršome visus dienos rū- 
pesčius ir vargus. Mėnulis buvo tik ką pakilęs 
iš užu kalaų ir sidabru ruklojęs ežerą bei jį 
supančius kalnus. Kur - ne - kur pakraščiais žyb- 
čiojo šviesa. Matyt, ne daug kas gyveno ežero 
pakraščiuose, arba gyveno toki, kuriems žiburys 
nėra jau taip reikalingas. Tik toliau pietuose 

aiškiau švietė žiburiai. Tai buvo žiburiai Tiberi- 
jados miesto. 


TABCHA 


Tabchoje apsigyvenome Tėvų Lazaristų už- 
eigos namuose, prie pat ežero. Vieta nuostabiai 
graži. Aplink mus augo eukaliptai, palmės, bana- 
nai ir kt. Prie ežero yra kelių aukštų teracos, čia 
pat mažutė laiveliams prieplauka. Visai neatrodo, 
kad Palestinoje esi. Iki šiol buvo tekę matyti 
tik akmenis, kur-ne-kur balzganuojančius alyv- 
medžius, saulės spindulių išdegintus laukus, ku- 
riems, rodos, ir dangaus rasos pavydėta. Tiesa, 
tuomet buvo vasara, su savo sausromis ir kait- 
ra. Tabchoje tačiau buvo visai kitaip. Čia vi- 
sur buvo galima jausti rūpestinga ranka, kuri 
viską tvarko ir globoja. Pirmykštė Palertina tu- 
rėjo jai panešėti, nes ji juk „tekėjo pienu ir me- 
dum“. 

Užėmę sau skirtus kambarius, skubėjome į 
terasą prie ežero. O mėnulis dar nuostabiau švie- 
tė, vilgydamas savo sidabrinius spindulius ra- 
miai banguojančiame ežere. Aplink buvo tylu, 
tik kartais bangos tingiai atsimušdavo į priep- 
laukos krantus, suplakdamos luotelius. Tik toli 
toli ant ežero perskrodė tylą švelniai banguojanti 
daina. Gal koks žvejys tea dainavo, leisdamas 
i gilumą nakčiai savo tinklus. 

Ieškojau vienumos. Sunku bu o sukaupti min- 
tis, kurios varstė pavargusią nuo automobilio 
ūžimo galvą; sunku buvo sugaudyti jausmus, 
kurie dabar veržėsi iš jaunos krūtinės. Ilgai il- 
gai negalėjau įsitikinti savo laime, kad esu prie 
Genezareto ežero, kurio paviršium ir krantais 
vaikščiojęs Kristus, nuo kurio taip pat įsėdęs 


„-- „ilgai negalėjau įsitikinti savo laime, kad esu prie 
Genezereto ežero...“ 


į laivelį mokė žmonių minias. Ir tai buvo dar taip 
neseniai... Ramus vakaras palankiai nuteikė pa- 
vargusią sielą ir viliojo svajoti apie anuos lai- 
kus, kada pats Kristus čia vaikščiojo. Laimin- 
ga Galilieja, laimingi Genezareto vandens ir 
žmonės! „Jis ėjo per miestus ir sodžius... skelb- 

damas karalystės evangeliją ir gydydamas viso- 
kias ligas ir visokias negalės“ (Mt. 9, 35). 

Ir už ką Jį prikryžiavo?... Kodėl Jį atmetė 
išrinktoji tauta? Ar tas pat ir šiandien nepasi- 
kartoja su Kristaus religija, su Jo įsteigta Baž- 
nyčia? Jos nuopelnai pasaulio kultūrai neįkai- 
nuojami, o vis dėlto ji bjauriai puolama ir nai- 
kinti bandoma. Po tiek šimtmečių įvykusio atpir- 
kimo daugumas dar ir šiandien tik d'enos įspū- 
džiais tegyvena, be gilesnio jausmo, be atjautimo 
amžinųjų tiesų, be ilgesio dangaus ir bend:a- 
vimo su Kristumi. Užtat ir gyvenimas bėga niū- 
rus ir bė dvasios, nežadąs šviesesnės ateities. 

Nejučiomis dabar skrido mintis ir į gimtąjį 
kraštą, pas savus, pas tuos, kurių tarpe netrukus 
teks darbuotis dangaus karalystei, kurią pats 
Kristus šioje vietoje, prie šio ežero skelbė. Dar- 
bas sunkus ir atsakingas, bet viltis būti naudin- 
gu gaivina ir teikia jėgos. „Duc in altum, irkis 
į gilumą“, — kartą čia pasakė Kristus savo Apaš- 
talams. „Tai padarę, jie užgriebė didelę daugy- 
bę žuvų“ (Lk. 5, 6). 

Dar ilgai būčiau svajojęs, jei draugo balsas, 
kuris šaukė vakarienės, nebūtų nutraukęs mano 
minčių gijas. Nenoromis teko apleisti šią ramią 
vietą, tarp gėlių paslėptą suolelį, kur buvo taip 
gera sėdėti ir stebėti sidabruojantį ežerą. 

Rodos, skubėjau, bet draugai jau vakarie- 
niavo, kai atėjau prie stalo. Tačiau už pasivėiini- 
mą niekas pastabos nedarė. Visų nuotaika — 

buvo pakilusi. Ir monsignoras, Fano sėminari- 
jos profesorius, kurs daugiausia kelionėj rūsta- 
vo, dabar maloniai šypsojos ir pasakojo nemalo- 
nius mūsų išgyvenimu“, pasiliktus be lašo ben- 
zino laukų glūdumoje ir temstant. Pasirodo, jis 
ne maža ir šiaip pakelėje iškentėjęs. Jį nepapras- 
tai kankinęs troškulys. Ir kaltino mane, kad aš 
drįsęs tuščią termoso bonką vežti, kai ji, pripil- 
dyta šaltu Jordano šaltinių vanden'u, būtų trokš- 
tančius pagirdžiusi. Aš buvau kaltas, ir turėjau 
tylėti. 

Pavakarienevę vėl nusiskubinom į paežerį. 
Mėnul's jau buvo iškilęs viršum ežero ir plū- 
duriavo jo bangose. Stiprus kvapas gėlių, kurios 
augo prisiglaudusios prie terasos sienų, pripildė 
ramų vakaro orą. Tik retkarčiais ties mūsų gal- 
vomis nusvirusios palmių šakos, švelniai dvel- 
kiančio vėjelio paliestos, atsargiai pajudėdavo, 
tarsi bijodamas pažeisti vakaro tylą. Mes gi sė- 
dėjome ir klausėmės tos vakaro bylos, užmiršę 
dienos nuovargį ir nesmagumus. O laikas bėgo 
nejučiomis. 

Pagaliau nutraukėme šią vakaro tylą. Pa- 
giedojome „Sveika Karaliene“, „Mano siela gar- 
bina Viešpatį“. Ir nors jau buvo vėlu, nėvienas 
neskubėjo poilsio ieškoti. Kiekvienas troško ra- 
miai pasėdėt valandėlę ir prisiminti, atkurti sa- 
vo vaizduotėj tuos netolimos praeities vaizdus, 
laikus, kada čia vaikštinėjo Išganytojas ir mokė 
minias. 


240 


Vienuoliką išmušė, kai užvėriau verandos 
duris. Mano kolegos jau buvo sumigę. Guliau ir 
aš. Bet nors ir nuovargio prislėgtas, dar ilgai ne- 
suvėriau akis. Prieš mano lovą balzgavo ežeras 
ir nulinkusios palmių šakos, kurios kaskart vis 
dažniau ir smarkiau pradėjo linguoti. Pradėjo 
šlamėti ir eukaliptai. 

Aušo rugsėjo 17 d. Nubudau paskutinis. 
Ir nustebau nepažinęs vakarykštės dienos vaiz- 
do. Pro verandos kampą švilpė šiaurės vakarų 
vėjas ir plėšė eukaliptų šakas, kai palmių šakos, 
siūbuojamos vėjo, lenkės iki pat žemės. Visas 
ežeras smarkiai bangavo. — Audra. — perbėgo 
mano galvą mintis, ir šokau iš lovos. Apsitaisęs, 
apsišvarinęs kelionėje  sudulkėjusiu:  drabu- 
žius, skubėjau prie ežero. Vakar naktį čia buvo 
taip ramu. Dabar gi bangos putojo ir smarkiai 
plakė krantus. Dabar tikrai nebūtų malonu irs- 
tytis po ežerą. Pamatęs šią audrą, pradėjau labiau 
Apaštalus užjausti, kai jie taip labai pabūgo 
audros, juo labiau kad tada viesulas varė ban- 
gas į jų laivą, ir laivas darėsi pilnas vandens 
(Mk. 4, 37). O audra ant Genezareto ežero paky- 
la labai staigiai. Nuo Hermono kalno (2,760 met- 
rų aukščio), kurio viršūnė didesnę metų pusę 
pridengta sniegu, dažnai slenka šalto oro srovė, 
traukias Jordano dauba ir staiga krinta ant eže- 
ro, kuris yra 208 m žemiau jūrų lygmens. Ji ir 
įsiūbuoja ežero vandenį. Ir vargas, jei viesulas 
savo kelyje laivelį sutiks. 

Pusiau devintą jau visi buvome pasiruo- 
šę kelionei į Kafarnaumą (arabiškai Tell Hūm). 
Kadangi šoferis arabas, mums kainavęs daug 
nervų, buvo begrįžtąs į Damaską, turėjome da- 
bar automobilyje sutilpti visi 9 žmonės. Tai bu- 
vo nelengva, juo labiau, kad mūsų kolegai pro- 
fesoriui teko užleisti net dvi vietas. Jaunesniems 
teko susispausti. 

Vis tik gera nuotaika važiuojam į Jėzaus 
miestą, vietomis beveik pačiu ežero pakraščiu. 21 
km ilgio ir 12 km pločio, apvalus Genezareto ežc- 
ras dabar skendėjo dauboje tarp kalnų, kurie tai 
visai priartėjo, tai tolo nuo jo, polikdami vietos 
miesteliams ir derlingiems laukams. Jo vanduo, 
vakar sidabru žerėjęs mėnulio šviesoj, saulės spin- 
dulių glostomas dabar nusidažė žydria spalva. 
Pakraščiais, vėjo sukeltos, putojo bangos. Šen 
ten prie vandens žaliavo oleandrų krūmai, pasi- 
puošę baltais ir raudonais žiedais. Bet vėjas buvo 
taip stiprus, kad kaip smilgos linkčiojo jų ša- 
kos ir maudės ežero bangose. Ežero vanduo la- 
bai geras, todėl ir labai žuvingas; jame nardo net 
22 rūšių žuvys. Kristaus laikais, kaip ir dabar, 
jis maitino daug žmonių. Jo pakraščiais buvo 
įsikūrę ištisi žvejų kaimai. Daugumoj tai buvo 
ramaus būdo ir dori žmonės. Iš jų tarpo ne vie- 
ną Kristus ir į savo Apaštalus pašaukė. 


242 


KAFARNAUMAS 


Kafarnaumas! Koks čia liūdnas vaizdas! 
Iš miesto griuvėsių spokso tik viena nesenai iš 
po žemių atkasta sinagoga. Kadaise tačiau ji bu- 
vo miestelio pažiba. Pastatyta, regimai, antrame 


„Iš miesto griuvėsių spokso tik viena neseniai iš po že- 
mių atkasta sinagoga“. 


šimtmetyje po Kristaus, ir veikiausiai vietoje ce- 
nos sinagogos, kurią buvo pastatęs pagonis, ro- 
mėnų šimtininkas, mylįs žydų tautą (Lk. 7, 5), 
ir kurioj Kristus dažnai lankėsi bei mokė ten 
susirinkusius žydus. Kiti, kaip Meistermann, 
mano, kad tai Kristaus laikų sinagoga, kurioj 
Jis pasakęs ir savo eucharistinę kalbą, pažadėda- 

mas duoti tikrąją duoną iš dangaus, save patį, 
kaip maistą mūsų sieloms. 

Kristus mėgo Kafarnaumą. Apleidęs Naza- 
retą, jis čia apsigyveno kartu su savo motina 
ir giminaičiais. (Čia gyveno taip pat Simonas 
Petras ir jo brolis Andriejus, turį čia savo na- 
mus. Gal tuomet Kafarnaume gyveno ir Zebedie- 
jaus sūnūs: Jokūbas ir Jonas. Kafarnaumo mui- 
tinėje nuolat sėdėdavo muitininkas Matas, taip 
pat būsimasis Kristaus Apaštalas. Pro Kafarnau- 
mą, mat, ėjo kelias iš Damasko į Viduržemio jū- 
rų pakraštį, vadinamas jūrų kelias,  Kafarnau- 
mui labai pelningas, nes vilkstinėmis nešamos 
prakės prie jo vartų būdavo apmuitinamos. 

Kristus Kafarnaume daugiau negu kitur 
praleido laiko bemokydamas žmones, ypač šim- 
tininko pastatytoje sinagogoje, kur jis pasakė 
savo ir eucharistinę kalbą. Čia jo padaryta ir 
įvairiausių stebuklų. Bet Kristus rado tik sukie- 
tėjusias širdis... Ir todėl Dieviškojo Išganyto- 
jo lūpos, kurios šiaip tik laiminti mokėjo, tarė 
šiuos baisius pasmerkimo žodžius: ,„Kafarnaume, 
argi iki dangui būsi išaukštintas? Tu nužengsi 
iki pragarui; nes, jei Sodomoje būtų buvę pa- 
daryta stebūklų, kokių padaryta tavyje, ji, rasi, 
būtų išlikusi iki šiai dienai“ (Mt. 11, 23). Kris- 
taus mestas prakeikimas slėgia šią vietą ir šian- 
dien. Tai liudija gražus kadaise miestas dykuma 
pavirtęs. 

Kafarnaumo likimas pamokantis visiems. 
Sugriuvusio miesto liekanos, šen ten išmėtyti 
miesto pastatų akmens, verste verčia susimąsty- 
ti kiekvieną apie likimą žmogaus, kurs, gausiai 
gaudamas Dievo malonių, nepaklausė jos balso, 
jai neatvėrė savo širdies. „Žemė, sako šv. Povilas 
savo laiške Žydams, gerianti dažnai krintantį 
ant jos lietų... jei ji duoda erškėčių ir usnių, yra 
atmesta, arti prakeikimo, ir jos galas-sudegini- 
mas“ (Žyd. 6, 7-8). Susikaupę vaikščiojom po 
sinagogos griuvėsius, stengdamies atausti savo 
vaizduotėje tas ne labai tolimos praeities scenas, 
kada Kristus čia mokė. Jei mes būtumėm gyvenę 
tais laikais, ir jei būtumėm turėję laimės klausy- 
tis Kristaus žodžių, ar mes būtumėm jiems at- 
vėrę savo širdis, ar būtumėm buvę Jam palan- 
ke-ni už anuos žydus? 

Tamsias mintis kiek išblaškė malonus pri- 
ėmimas pas Tėvus Pranciškonus, kurie čia turi 
pasistatę savo namus Casa Nova, kuriuose mal- 
dininkai visuomet randa malonią pastogę, ma- 
lonų priėmimą. Tėvai Pranciškonai yra Palesti- 
nos šventovių angelai sargai, visuomet budį ir 
guldą už jas savo galvą. Daug kas į jas tiesia 
savo grobuonišką ranką. Bet yra kas jas ir gina. 
Tai Asyžiaus Poverello sūnus. Jų namais Casa 
Nova yra nusėta visa Palestina. Dabar savo Casa 
Nova namuose Kafaraaume jie mus vaiš no kuo 
įmanė. Šia proga ir bendrai tenka pasakyti Ry- 
tų garbei, kad nepavaišinę svečio neišleis. Ara- 

bų papročiu, paprastai vaišinama kava, kuri ruo- 
šiama vos tik spėjo svečias į jo pastogę per 
slenkstį perkelti koją. 

Pranciškonų gyvenimas čia, kaip ir apskri- 
tai Palestinoj, labai sunkus. Gyventi tenka tarp 
nepalankių mahometonų, nebičiuliškų kitatikių, 
labai karštame klimate. Kafarnaume gyvena tik 
du, vienas kunigas ir broliukas. Ir viskas tenka 
apeiti. Dažnai tenka ir maldininkams Kafarnau- 
mo liekanas aprodyti. Kartais broliukui tenka 
vienam pasilikti. Tada rytais išklausyti šv. Mi- 
šių tenka eiti už 3 km į Tabchą, pas Tėvus La- 
zaristus. 

Casa Nova namai labai gražiai prižiūrėti. 
Aplink auga eukalipto medžiai, daktilų palmės, 
nuo kurių dabar kabojo kekės paraudonavusių 
sirpstančių uogų. Visur jauti rūpestingą ranką. 
Čia pat prie ežero esantį lauką užpernai jie bu- 
vo kviečiais užsėję, ir keletą maišų jų derliaus 
jie nusiuntė į Dublino eucharistinį  kongresa 
ostijoms gaminti. Labai gražiai sugalvota. Juk 
čia, Kafarnaume, Kristus tiek daug yra kalbė- 
jęs apie Eucharistiją, net ją įsteigti pažadėjęs 
(plg. Jon. 6). 

Broliukas pranciškonas, su kuriuo man te- 
ko kalbėti, jau nuo daugelio metų čia gyvena. 
Labai džiaugėsi galėdamas su manim kalbėti vo- 
kiškai, savo kalba. Tai ne visuomet pasitaiko. 
Pasirodo, juos čia vargina nepaprastos kaitros. 
Vasarą naktis tenka net ant stogo praleisti, vė- 

sesnio oro beieškant — taip šio ežero dauboj 
karšta. Mes buvome kiek laimingesni. Dabar pū- 
tė smarkus šiaurės vakarų vėjas, ir vėsino nuo 
saulės spindulių kaistantį orą. 

Susimąstę ir susikrimtę apleidom Kafarnau- 
mą. Iš šaunaus kadaise miesto, kurį Kristus bu- 
vo taip pamėgęs ir pasirinkęs savo gyvenamuo- 
ju miestu, kur pirmiausiai ir savo Evangelijos 
šviesą jis buvo paskleidęs, dabar buvo belikusi 
tik griuvėsių krūva. Niekas jo neapsaugojo nuo 
pražūties. Jei Kristus tačiau būtų čia radęs nors 
kibirkštėlę tikro tikėjimo, beabejo, Kafarnaumas 
ir šiandien dar tebestovėtų. 


KOROZAINAS 


Važiavome dabar aplankyti Korozainą (Ke- 
raze), kuriam Kristus taip pat nepagailėjo skau- 
daus papeikimo už jo gyventojų netikėjimą. 
Kiek pavažiavus automobiliu, apie pusantro ki- 
lometro teko eiti pėstiems. Visa laimė, kad vė- 
jas pūtė ir orą vėdino. Takas buvo labai blogas. 
Vietomis reikėjo šokinėti nuo akmens ant ak- 
mens. Aplink mus niūrūs stūksojo tik bazalto 
akmenų laukai, kur joks arklas, joks kastuvas 
tos žemės nepurėno. Visų apleistas, visų užmirš- 
tas kampas. Kristaus laikais tačiau čia gyventa. 

Korozaine 1926 m. atkasta iš bazalto ak- 
menų pastatyta sinagoga, tokių pat linijų bei 


247 


papuošimo, kaip ir Kafarnaumo. Rasta taip pat 
sinagogos vyresniojo kėdė, su aramaišku įrašu, 
kur kalbama apie šios sinagogos architektą Ju- 
daną. Neilgas tačiau buvo jos amžis. Ketvirtame 
šimtmety griūvantis miestelis buvo gyventojų 
apleistas; palikta sugriuvimui ir sinagoga. Tiesa, 
vėliau čia dar arabų gyventa, bet šiandien iš Ko- 
rozaino tik griuvėsių krūva. 

Į šiaurę nuo Korozaino griuvėsių keletas 
arabų šeimų gyvena dar ir dabar. Matyt, jos ir 
dirbamos žemės turi, nes iš jų stovyklos vėjas 
mums nešė pelus ir šiaudų nuotrupas. Bet jų gy- 
venimas nepavydėtinas. Prastas drabužis, ištysę - 
veidai ir murzini vaikai nerodė, kad jie gyventų 
pasiturinčiai ir švariai. Bet tai buvo laisvės vai- 
kai. Gyvenančius dykumose čia niekas nevaržė. 

Retai čia atvyksta svetimas žmogus. Daugu- 
moj tai senienų mėgėjai. Bet jų atvykimas tai 
tikra sensacija visam šiame nuskurusiam kaime- 
lyj. Tuoj subėga jų pasižiūrėti vyrai, moters ir 
vaikai. 

Ir mūsų atvykimas į Korozainą neliko ne- 
pastebėtas. Netrukus apie mus susirinko bent 
pusė arabų kaimo; iš pradžių nedrąsiai, paskui 
visai nesivaržydami jie gretinos prie mūs. Įbedę 
į mus savo akis, jie žiūrėjo ir stebėjosi, ko mes 
čia atėję. Juk čia tik griuvėsių krūva, akmens ir 
smulkios suverstos šukės. Jie visai nesuprato, 
kad mus čia viliojo istorija ir archeologiniai 
turtai. 

Arabai pagaliau visai įsidrąsino. Vienas ki- 
tas jau tiesė į mus savo ranką, prašydami bakšiš. 
Kiti ragino bakšišo prašyti savo vaikus, kurie 
todėl viens už kitą garsiau mums pradėjo šaukti: 
bakšiš, bakšiš. Tik ši kartą nepasirodėm duos- 
nūs. Juk negalima jų paikyti. Kartą gavę bakšiš, 
jie neužmirš savo laimikio, ir sekantį kartą savo 
įkyriais maldavimais dar daugiau tave vargins, 
neatleisdami nė žingsnio. Tad ryžomės sprukti 
iš čia. 

Murzini arabukai mums ypač krito į akį. 
Jų neprauctas veidas buvo visas apgultas musių. 
Bet dėl to nerimauti nebuvo jiems ko: prie mu- 
sių jie buvo pripratę. Bet ir musės nenugąstavo, 
bėginėjant ar žaidžiant vaikams; jos ten kiūtėjo 
tarsi prilipę. Kai vienas iš mūsų nurodė vaikams, 
kad nubrauktų nuo veido muses, jie pallausė. 
Bet nubrauktos musės vėl puolė prie nepraustų 
veidelių. 

Bandžiau nufotografuoti Korozaino simago- 
są. Bet tai pavyko ne be didelių pastangu. Vė- 
jas buvo toks smarkus, kad mane net laikyti 
turėjo, kad vėjas mane su aparatu nenuverstų 
nuo akmenų, ant kurių buvau pasilipęs. 


PAEŽERĖ 
Sugrįžus, popietis prabėgo nejučiomis. Tab- 
choje apžiūrėjome nesenai atrastą puikiai išsili- 


kusią mozaiką. Duonos pintinės, žuvys, paukš- 

čiai, mozaikoje vaizduojama labai gyvai. Kadaise 
šioje vietoje stovėjo bažnyčia duonos padaugi- 
nimui atminti, ir šioji mozaika puošė tos bažny- 
čios grindis. Bažnyčios sienų jau nieko nebelikę, 
tačiau matyti kur jos stovėję. 

Kadangi šioj vietoj buvo pastatyta duonos 
padauginimui atminti bažnyčia, kai kas mano, 
kad ir pats stebuklas šioj vietoj įvykęs. Tačiau 
ne. Duona padauginta rytinėje ežero pusėje, ne- 
toli Julijos Betsaido-, kaip tai duoda aiškiai su- 
prasti pats Evangelijos tekstas (plg. Jon. 6). Ir 
antru kart padauginama duona toje pat ežero 
pusėj, tik kiek toliau nuo Betsaidos. Jei tačiau 
tam stebuklui atminti bažnyčia statyta ne pačio 
stebuklo vietoj, bet veikiau vakariniam ežero 
krante, tai buvo tam priežasčių. Šis krantas buvo 
saugesnis ir prieinamesnis maldininkams. 

Šiauriniame Tabchos pakraštyje iš žemės 
veržiasi septyni šaltiniai, kurių vardu senovėje 
ir ši vieta buvo vadinama Septyniais šaltiniais, 
graikiškai Heptapegon (hepta pegai). Dabarti- 
nis pavadinimas Tabcha yra tik sudarkytas Hep- 
tapegono vardas. Izraelitų laikais ši vieta buvo 
vadinama Beršėba (beer — šaltinis, šėba — sep- 
tyni). Vandeningiausias šaltinis, kurio vanduo 
turi net 32 laipsnius karščio, kadaise buvo pa- 
naudotas malūno varymui. Dabar jis leidžiamas 
nutekėti į ežerą. Juozapas Flavijus, žydų istori- 
ninkas, gyvenęs pirmame šimtmetyje po Kris- 
taus, šią versmę vadina Kafarnaumo šaltiniu. 

Reiškia, Kafarnaumo teritorijos ribos siekė net 
Tabchą. 

Į pietus nuo Tabchos aplankėme kalvą Tell 
Oreime, kur XIV šimtmetyj prieš Kr. buvo žy- 
mus kanaaniečių miestelis Kinneret, gretimam 
ežerui davęs net savo vardą. Tuomet jis kaip tik 
vadinosi Kinnereto ežeru. Šiuo vardu jis vadina- 
mas ir Senojo Testamento raštuose. Vėliau ta- 
čiau jis pavadintas Genezareto ežeru, gaudamas 
vardą nuo Genezaro lygumos, esančios prie pat 
kalvos Tell Oreime, į pietus. Dabar Tell Oreime 
tik griuvėsių krūva. Juos bekasinėjant, 1928 m. . 
atrasta Tutmozio III statyto monumento dalis. 
Reiškia, ši vieta buvo kadaise Egipto faraonų 
žinioje. Kad ši vieta jau gilioje senovėje buvo 
apgyventa matyti iš to, kad dar ir dabar čia at- 
randami įvairūs titnagio įrankiai. 

Nuo XIII šimtmečio pradėta manyti, kad 
ant šios kalvos sėdėdamas Kristus yra ištaręs 
aštuonis palaiminimus ir pasakęs savo pamoks- 
14 nuo kalno. Labai galimas dalykas. Vieta pa- 
mokslams sakyti čia labai patogi. Kalno šlai- 
tuose iki pat ežero gali tilpti didelios minios 
žmonių, kurios ramią dieną lengvai girdi pa- 
mokslininko balsą. Reik tačiau pripažinti, kad 
pagal Evangelijos pasakojimą, tos vietos re'ktų 
lyg arčiau Kafarnaumo ieškoti. Tokią vietą fak- 
tinai nurodo italai. Tai jų apgyventas gražus 
kalnelis kiek arčiau Kafarnaumo, iš kur vaizdas 
į ežerą ir kalnelio šlaitus nuostabiai gražus. 


Prie Tell Oreimės, arčiau ežero yra malonus 
eukaliptų miškelis. Šaltinis Ain Et Tine duos- 
niai pila savo vandenį ant eukaliptų šaknų, to- 
dėl medžiai auga buiniai ir plačiai išskėtę savo 
šakas. 

Pasilsėję eukaliptų pavėsy, dar aplankėme 
Chirbet Minije, griuvėsius vieno išnykusio mies- 
to, kurį rįžos atkasti vokiečių katalikų draugijos 
Goerresgeselschaft archeologai. Atkasti seni už- 
eigos namai. Tai statinys iš plytų su nemažu kie- 
mu. Kai kas mano, kad Chirbet Minije tai Bet- 
saidos miestelis, iš kur kilę Petras, Andriejus 
ir Pilypas Apaštalai. Jie taip pat mano, kad ne- 
toli šios vietos įvykęs ir stebuklingas duo- 
nos padauginimas. Deja, ne visi mokslininkai 
šiai nuomonei pritaria. Rimtų mokslininkų ma- 
nymu, buvusi tik viena Betsaida, būtent, Julijos 
Betsaida, Genezareto ežero šiaurės rytuose, 1e- 
toli Jordano. Evangelijų tekstų suderinimui nė- 
ra jokio reikalo manyti, kad buvę dvi Betsaidos. 
viena ežero šiaurės rytuose, kita jo vakariniame 
krante. 

Namo sugrįžome jau pavakare. Vėjas dar 
vis nesiliovė pūtęs ir draskęs eukaliptų, palmių 
bei bananų šakas. Nesiliovė taip pat siautę ir 
ežero bangos. Išplaukti į ežerą laiveliu nė pama- 
nyti nebuvo galima. Nejaugi tačiau to malonu- 
mo mums teks išsižadėti? Nekantriai todėi lau- 
kėme rytojaus, tikėdamiesi, kad gal ryt ežeras 
aprims, ir be baimės galėsime pasivažinėti po eže- 

rą, kurio paviršių lietė dieviškosios Išganytojo 
kojos, kur Apaštalai praleido ne vieną kiaurą 
naktį bežvejojant. Nutarėm, jei tik bus ramu, 
plaukti rytoj laiveliu prie Jordano žiočių. 

Rugrėjo 18 d., sekmadienis, buvo laukiamas 
su ypatingu pasiilgimu. Pakilę tuoj bėgom prie 
lango pažiūrėti, kaip atrodo vakar taip niršęs 
ežeras. Rytas buvo ramesnis. Švelniau lingavo 
eukaliptų ir palmių šakos. Bet ežero bangos dar 
vis nebuvo nurimę. Audroj įsisiūbavusios, dar 
ir dabar jos taškė krantus. Todėl kelionę prie 
Jordano laivu teko pakeisti automobiliu. 

Pavažiavus kiek už Kafarnaumo, apie 45 
min. teko eiti pėstiems. Fit čia buvo patogiau, 
negu vakar į Korozainą. Bet ir čia prie kelio 
gulėjo virtinės akmenų. Protarpiais radom ir 
šiek tiek žalumo. Teko praeiti pro mažą arabų 
beduinų kaimelį. Jie visi gyveno šėtrose, kurios, 
kaip teko pastebėti, padalytos į dvi dalis: viena 
skirta moterims cu vaikais, kita vyrams. Bedui- 
nai mus pasitiko gana maloniai, savo įprastu 
„saida“ (labas); tik šunes skalindami mus ilgą 
galą lydėjo. Mūsų didžiam nusistebėjimui, bak- 
šišo čia nieks neprašė. Vos keletas beduinų mus 
lydėjo iki Jordano brąstos. 

Jordano žiotys į Genezareto ežerą yra gera 
brąsta perėjimui į kitą ežero pusę. Vienas mūsų 
kelionės draugų, australietis, pats laimingai šį 
galimumą išbandė. Kristaus laikais ši brąsta bu- 
vo dažnai žmonių naudojama. Kai minios žmo- 

nių norėdavo pasiekti Kristų, esantį kitoje ežero 
pusėje, šioj vietoj jos pereidavo Jordaną. Luote- 
lių persikelti per ežerą juk ne visiems galėjo už- 
tekti. Panašiai įvyko duonos padauginimo metu, 
kai Kristus, anapus Jordano, ežero šiaurės ry- 
tuose, netoli Julijos Betsaidos (dabar Et Tell), 
kurios griuvėsius mes dabar iš tolo matėme, pa- 


„duonos padauginimo metu... netoli Julijos Betsaidos, 
kurios griuvėsius mes dabar iš tolo matėm...“ 


valgydino su penkiais duonos kepalėliais ir 
dviem žuvim 5.000 vyrų minią, neskaitant mote- 
rų ir vaikų. Prie Jordano žočių auga keletas eu- 

kaliptų, ir ricinos krūmų. Šių pastarųjų pavėsy ir 
mes ilsėjomės, žiūrėdami į tekantį dumbliną Jor- 
dano vandenį. 

Popiec turėjome iškeliauti į Nazaretą. Mi. 
sų laimei, ežeras jau beveik visai buvo aprimęs 
ir galėjome pusvalandį pasivažinėti laivėliu. 

Tikrai malonios ir smagios buvo tos dvi 
Tabchoje praleistos dienos. Noriai būtumėm čia 
ilgiau pasilikę, jei ne iš anksto nustatytas marš- 
rutas ir skubėjimas Jeruzalės link. Pro automo- 
bilio sukeltas dulkes dar ilgai žiūrėjom į nyks- 
tančius Tabchos medžius. 

Genezaro lyguma, kuria dabar važiavom, 
netraukė širdies. Tiesa, vieta prie ežero labai 
graži. Tik dabar viskas apleista. Po dykas žoles 
vaikštinėjo nuleidę savo ilgus kaklus kupranu- 
gariai ir ieškojo sau maisto. Išgirdę automobilio 
dūzgimą, tik vienas kitas tingiai pakėlė savo 
galvą, teiraudamiesi iš kur eina šie keisti garsai. 
Jų išvaizda atrodė labai kvaila. Nudribę lūpos 
visai subiaurojo ir šiaip negražų jų veidą. 

Prie Magdalos miestelio, Marijos Magda- 
lietės tėviškės, yra kiek gražiau. Čia yra didelės 
žydų kolonijos apelsinų bei bananų plantacijos. 
Tai pakeičia visą vietovaizdį. Kadaise visa ši 
Genezaro lyguma buvo nepaprastai graži ir 
derlinga. Juozapas Flavijus neranda žodžių ap- 
rašyti šios lygumos grožiui ir derlingumui, kur 
įvarių klimatų, šaltų ir karštų, medžiai drauge 
auga ir nuolat duoda vaisių. Bet dabar kaip nu- 

skurusi ši vieta! Pamačius tačiau žydų plantaci- 
jas, tenka padaryti išvadą, kad ir dabar Palesti- 
na galėtų būti kraštas, tekantis pienu ir medum, 
jei tik viskas rūpestingos rankos būtų tvarko- 

Mūsų automobiliai (važiuojam kiek erdviau, 
gavę papildomą mašiną) pamažu riedėjo šalia 
Genezareto ežero. Diena buvo karšta, tad šen 
ten ežero pakraščiais vandeny taškėsi arabų ir 
žydų vaika'. Vienas arabas stengėsi įtraukti į 
ežerą ir išmaudyti savo kupranugarį, bet šis tik 
vaipėsi ir spyrėsi atgal, bijodamas kelti į vandenį 
gremėzdiškas savo kojas. 


TIBERIJADA 


Netrukus pasiekėm Tiberijados miestą, esan- 
tį ant pat Genezareto ežero kranto, statytą Ero- 
do Antipo, Erodo Didžiojo sūnaus ir Jono 
Krikštytojo nužudytojo. Norėdamas pagerbti 
Romos imperatorių Tiberijų, miestą jis pavadino 
1mperatoriaus vardu Tiberias — Tiberijada. Gy- 
ventojų dabar yra apie 11,000, iš kurių 7,500 
yra žydai. Veikiausiai Kristus šiame mieste nie- 
kuomet nėra buvęs. Po Jeruzalės išgriovimo 70 
metais, Tiberijada tapo žydų tautos centru. Ant- 
rame šimtmetyje į čia persikėlė vyriausioji žydų 
taryba, čia įsikūrė taip pat žymi žydų mokykla. 
Ketvirtam šimtmety išleista Gemara, Mišnos 


256 


komentorius, dažniau vadinamas Jeruzalės Tal- 
mudu, yra daugumoj tos mokyklos nuopelnas. 
Bet mokslinis rabinų įkarštis dėl to neatslūgo. 
Jie dirbo ir toliau. Apie 600 m. čia buvo sudary- 
ta masora, išrasti balsiai ir kiti ženkleliai, kurie 
turėjo palengvinti šv. Rašto skaitymą ir jį pa- 
daryti nekintamą. Čia taip pat mokėsi hebrajų 
kalbos šv. Jeronimas, didžiausias šv. Rašto ži- 
novas ir jo vertėjas į lotynų kalbą. 

Tiberijadoje Pranciškonų Casa Nova yra 
prie pat ežero. Kiek pasimeldę bažnyčioj, pasta- 
tytoj laivelio formoje šv. Petro garbei, rengė- 
mės keliauti toliau. Gatvėse lakstė gana daug 
vaikų, daugiausia žydukų. Tik keletas arabukų 
mūsų prašė bakšiš; nieko tačiau negavę, nuleidę 
galvas cpruko šalin. 

Mūsų automobilis staiga pradėjo kopti į kal- 
ną. Čia prieš mūsų akis atsidengė Genezareto 
ežeras visame savo grožy. Tiberijados miestas, 
su savo žydišku priemiesčiu Kirjat Šmuel, pasta- 
tytu iš vieno juodo bazaltinio akmens, dabar gu- 
lėjo sugniužęs prie pat mūsų kojų. Dar ilgai žiū- 
rėjome atgal į nykgtantį ežerą, klausėme savęs 
mintimi, ar dar kada nors teks išvysti šią palai- 
mos vietą, kur praleidome tiek daug malonių, 
pilnų žavėsio valandų. 


Kelionė į Šv. Žemę, -7. 257 


„Tiberijados miestas... gulėjo sugniužęs prie pat mūsų 
kojų“. 


KURUN HATIN 


Žavus Genezareto ežero vaizdas jau nyko 
iš mūsų akių. Tik nuo vandens atšokę saulės 
spinduliai dar žaidė ore, tarsi įkaitusi lava spin- 
duliavo tarp kalnų. Mūsų automobilis, nors sun- 
kiai, vis lipo aukštyn. 

Prieš mūsų akis dabar atsivėrė nauji hori- 
zontai. Aplink, kiek tik užmatė akis, stūksojo 
paniurę kalnai. Aukštuma, kuria važiavom, iš- 
sidriekę gulėjo bazalto uolos, akmenų nesuskai- 
čiuojamos eilės. Jų čia tiek daug, kad guli visų 
apleisti, keliams tiesti visai neberenkami. Dabar 

tik apie gilią senovę jie mums tyliai bylojo: ka- 
daise įkaitusio vulkano jie buvo išspiauti i že- 
mės paviršių ugninės lavos pavidale. 


Po tiesei stūkso Kurun Hatin, Hatino ra- 
gais vadinamas kalnas, 361 m aukštas. Ištiesų, 
du to kalno kauburiu labai panašūs į ragus. Nuo 
jų į pietus tęsiasi didžiulė lyguma. Kryžiaus ka- 
rų laikais pradėta manyti, kad Kurun Hatin yra 
Palaiminimų kalnas, nuo kurio Kristus susirin- 
kusiai prie jo miniai paskelbė aštuonis palaimi- 
nimus. Tiesa, vieta čia labai patogi didžiuliai 
žmonių miniai susirinkti. Ant kauburio sėdįs 
Kristus galėjo būti gerai visų matomas ir girdi- 
mas. Bet visgi šis padavimas yra vėlybas ir ne- 
pagrįstas Evangelijų liudijimais; palaiminimų 
kalno reikia arti Kafarnaumo ieškoti. 


Kurun Hatin yra veikiau liudininkas skau- 
džių smūgių krikščionijai. Saladinas, Sirijos ir 
Egipto valdovas, čia nugalėjo frankus, ir tuo su- 
davė mirtiną smūgį Jeruzalės lotynų karalijai. 
Tai įvyko 1187 m. liepos mėn. 4 d. Kova turėjo 
būti baisi. Saladinas, vedinas muzulmonų kariuo- 
mene, surinkta Arabijoj, Egipte, Armenijoj ir 
Turkestane, atėjo Jordano aukštupiu iki Gene- 
zareto ežero. Liepos 2 d. jis pereina Jordaną ir 
veikiai paima Tiberijadą, ją apiplėšia ir sudegina. 
Frankai tuomet stovyklavo Seforiso mieste, netoli 
Nazareto. Čia jie buvo sutraukę visą savo ka- 
Tiuomenę; net nepaliko kas pilis gina. Viso buvo 

apie 60,000 karių, kurių 2,000 buvo raiteliai. At- 
nešta ir šv. Kryžiaus relikvija. 

Norėdamas užkirsti Saladinui kelią, kara- 
lius Guy de Lusignan, neprotingai patariamas, 
apleidžia Seforiso miestą, gausų. vandenim, ir 
leidžias Tiberijado: link, per kalnuotąjį kraštą 
ir išdžiūvusius laukus, kur lašas vandens gauti 
sunku. Per visą dieną žygiuoja frankų kariuo- 
menė, žengia sunkiai apsišarvavę jų raiteliai, ne- 
žiūrint šiurpulingos kaitros. Tik vakare, nuo Se- 
foriso miesto neragavę nė lašo vandens, pasiekia 
Hatino viršūnės, kur juos jau pasitinka Saladi- 
no kariuomenė: avangardas. Naktį praleidžia 
troškuly. Ir žmonės ir sunkiai šarvuoti arkliai, 
troškulio kankinami, nekantriai laukia rytojaus, 
kada kardu rankoje bus praskintas kelias į eže- 
rą. Bet veltui. 

Išaušo nelaimių diena. Saulė karščiau negu 
vakar kaitina žydriame danguje. Dieną ir naktį 
troškusiems frankams nepavyksta prasiveržti 
pro mahometonų eiles. Saladinas gerai suprato 
jų norą, ir didelę jėga užkirto jiems kelią. Jų 
nelaimę dar padidino pradėjęs pūsti karštasis 
rytys-chamsin. Pagaliau sarazėnai padegė išdžiū- 
vusią žolę; dūmus ir liepsnas vėjas nešė tiesiai 
frankams į akis. Veltui tada jų pastangos. Troš- 
kulio nukamuoti, kaitros ir dūmų apakinti, sa- 
razėnų narsiai puolami, nuleido frankai rankas. 
Kryžiui patekus į priešo rankas, visiškai pradėjo 
irti jų eilės. 

Bet ir dabar heroizmo nestokavo. Joan'tai 
ir templieriai, cusispietę aplink karalių ant Ha- 
tino viršūnės, kovojo kaip liūtai. Tačiau nežiū- 
-rint viso jų narsumo, nepajėgė atlaikyti priešo 
spaudimo. Daugelis jų žuvo kovoje. Bet ir pa- 
imtųjų į nelaisvę nebuvo geresnis likimas: prie- 
šininkas negailestingai nukapojo jų galvas. Vaiz- 
das buvo baisus. 20,000 frankų lavonais buvo 
auklotas mūšio laukas; paplūdęs jų kraujas da- 
bar godžiai siurbėsi į vandens ištroškusią žemę. 
Daugiau kaip 30,000 frankų buvo paimti nelais- 
vėn. 

Nors tai tolimi laikai, bet kaip slėgiančiai 
jų prisiminimas veikia krikščionies dvasią! Šian- 
dien Palestinos gyventojų daugumas mahometo- 
nai, Mahometo sekėjai, nežiūrint kad čia Kris- 
taus tėvynė: Jis čia gimė, augo ir mirė. Kodėl 
tačiau čia tiek maža Kristaus mokinių beliko? 
Todėl kad Mahometo sekėjai ugnimi ir kardu 
nuteriojo šį kraštą, jėga pavergdami jį Allaho 
pranašai. Krikščionys persekiojami ir spaudžia- 
mi nyko, mažėjo jų skaičius ir šiandien jų tik 
106,595, kai mahometonų yra apie 784,771, ir 
žydų 376,786, kitų apie 11,000. Viso Palestinos 
gyventojų yra apie 1,250,000. 

Liūdinčia širdimi pravažiavome šią vietą. 
Aplink nė gyvos dvasios. Tik karštas vėjelis pa- 
mažu lingavo išdžiuvusias lauko žoles, saulės 
apdegintus krūmokšnius ir usnis. 

Kelias vedė tiesiog į vakarus. Palestinos ke- 

liais tik pasidžiaugti galima. Visur plentai, dau- 
gely vietų asfaltuoti. Ir čia mūsų automobilis be 
vargo riedėjo kalnų aukštuma. Turėjom progos 
stebėti anglų valdžios rūpestingumą kelių taisy- 
me. Nors lietuvišku supratimu kelias buvo dar 
geras, bet ne toli Kurun Hatin privažiavom 
kelią jau taisomą. Dirbo daugumoje žydai. Net 
žydelkaitė, neatsilikdama nuo savo tautiečių, vy- 
riškai apsidariusi, su atidėjimu nešė juodus 
bazalto akmenis ir pylė juos kelio vidury. Ir 
ji, matyt, savo veido prakaite rįžosi valgyti duo- 
ną. | 

Netrukus įvažiavome į slėnį Vadi Rumane. 
Aplink tik pliki kalnai, juoduojančios uolos. 
Ties kaimu Liubije, pačiam clėny matyt derlinga, 
supurenta dirva. Padavimas, nežinia kaip teisė- 
tai, sako, šiuo lauku ėjęs su savo mokytiniais 
Kristus. Buvo subata. Išalkę mokytiniai ėmė 
skintis varpų, jas trinti rankomis ir valgyti. Fa- 
r:ziejai, įžiūrėję Apaštalų elgesy neleistiną su- 
batos dieną darbą, javų  kūlimą, tarė Kristui: 
„Štai, tavo mokytiniai daro, ko nevalia daryti 
subatomis“ (Mat. 12, 2). Bet kaip maloniai 
teikėsi Kristus tuos aklus tautos vadus pamo- 
kyti! Ir Dovidas, jų taip gerbiamas karalius, no- 
rėdamas numalšinti alkį, tai, kas atrodė neleisti- 
na, darė — valgė šventos padėtinės duonos; ne tik 
pats valgė, bet davė valgyti ir tiems, kurie su 
juo buvo. Ir kunigai pagaliau, atrodo, peržen- 
gią subatos poilsį, piaudami gyvulius aukai. Bet 

jiems tai leistina. Kodėl ne labiau Kristaus mo- 
kytiniams? Žmogaus Sūnus pagaliu yra subatos 
Viešpats (Mat. 12, 8), todėl jis gali savo moky- 
tiniams tai leisti. 


„„„pasukome Galiliejos Kanos link“. 


GALILIEJOS KANA 


Pravažiavę Liubiję, palikę tiesėje Vadi Ru- 
mane, pasukome Galiliejos Kanos link. Galilie- 
jos Kana, dabar Kefr Kena vadinama, mums ge- 
rai žinoma iš šv. Jono Evangelijos aprašymų. 
Čia Kristus padarė pirmąjį savo stebūklą, pa- 
versdamas vandenį į vyną. Tai įvyko vestuvių 
proga, kuriose dalyvavo Kristaus Motina Marija 
ir pats Kristus su savo mokytiniais, su kuriais bu- 
vo grįžęs nuo Jordano po Jono krikšto. Kris- 

tus su Apaštalais gal buvo visai netikėtas sve- 
čias, prisidėjo gal ir kitų nelauktų cvečių, ir dėl to 
vestuvėse pritrūko vyno. Šiuo atveju juo leng- 
viau suprantamas ir jaunavedžiams pagelbėti no- 
ras. 

Vestuvės Palestinoje keliamos iškilmingai. 
Daug svečių, daug triukšmo, ir tai per daugelį 
dienų. Ne toli Gazos man teko matyti vestuvių 
eiseną. Tuomet jaunąją vedę į jaunojo namus. 
Jaunoji, baltais drabužiais apsirengusi, sėdėjo ant 
kupranugario; iš abiejų jos pusių ant to pačio 
kupranugario sėdėjo jos draugės — pamergės. 
Pirma ir paskui ėjo didelis būrys vyrų ir mote- 
rų, berniukų ir mergaičių, šūkaudami, dainuoda- 


„Jaunoji baltais drabužiais apsirengusi sėdėjo ant kupra- 


nugario...“ 

mi ir šokdami. Muzikantai šiai eisenai pritarė 
švilpynėmis. Tikrai įdomus buvo reginys. Eise- 
nai praeinant, mūsų automobilis sustojo, ir šią 
gražią eiseną sucpėjau užfiksuoti filmoje. 

Panašiai vestuvės turėjo būti keliamos ir 
Kristaus laikais. Išganytojas yra pasakęs prily- 
ginimą apie dešimtį merga'čių, kurios pasiėmu- 
sios lempas išėjo pasitikti jaunikio ir jaunosios. 
Penkios paikosios, pasiimdamos lempas, nepa- 
siėmė su savim aliejaus; gudriosios gi draug su 
lempomis pasiėmė aliejaus savo induose. Tik 
"šios penkios ir pateko į vestuvių pokilį (Mat. 
25, 1-12). Tokiam pokily bus dalyvavęs ir 
Kristus. 

Dabar Galiliejos Kana turi 1.175 gyvento- 
jus, kurių 672 yra mahometonai, ir 503 įvairių 
apeigų krikščionys. Katalikų yra apie 100. Mūsų 
automobilis sustojo prie Tėvų Pranciškonų baž- 
nyčios, kuri, kaip manoma, pastatyta vietoje, 
kur įvykusios Evangelijoje minimos Kanos ves- 
tuvės. Dabartinė Pranciškonų bažnyčia pastatyta 
dar ne senai, vietoje ten buvusių kitų pastatų 
griuvėsių. Tai parodė bažnyčios požemiuose ar- 
cheologiniai kasinėjimai. Rasta stulpų pamatai, 
mozaikos nuotrupos, net aramaiškas įrašas, nors 
runk'ai įskaitomas. Clermont Ganneau, žymus 
prancūzų archeologas, šiaip jį skaito: „Geram 
atminimui: Juozapas, sūnus Tanhumo, sūnus 
Buta'o, 17 jo vaikai, kurie padarė šitą T BL H. 
Tebūna jiems palaiminimas. Amen.“ Tas ketu- 

rias raides galima skaityti „tabulah“; tai bus ra- 
b:niškas žodis, paimtas iš lotynų kalbos, kurs 
reiškia „stalą“ (tabula). Gali būti taip pat ir 
aramaiškas žodis „tablita“, kas reikštų altorių. 
Daugelis archeologų yra linkę manyti, kad čia 
minimas Juozapas yra Juozapas, Tiberiados gra- 
fas, Konstantino Didžiojo laikų atsivertėlis žydas, 
kuris, pasak šv. Epifanijaus, pastatęs bažnvčių 
Tiberijadoje, Kafarnaume, Seforise, Nazarete ir 
kituose miestuose bei kaimuose. 

Po altoriumi atrasta kripta, kur, manoma, bu- 
vę šeši akmeniniai indai žydų apsiplovimams 
pastatyti. Rabinų įtakoje tuomet buvo įsigalėjęs 
paprotys, kad žydas rankų neplovęs į stalą nesė- 
do. Ir kadangi vestuvių proga pokilyje buvo 
daug svečių, visai suprantama, kodėl net šeši di- 
džiuliai indai vandens turėjo būti pastatyti. Tai 
juose Kristus vandenį perkeitė į vyną. 

Jau nuo ketvirtojo amžiaus maldininkai pra- 
dėjo lankyti šią vietą.  Regimai tuomet buvo 
pastatyta ir bažnyčia. Piacenzos keliauninkas (VI 
amžiuje) sakosi sėdėjęs Kanoje ant to pačio suo- 
lo, kur sėdėjęs pokilio metu Kristus; ant to 
suolo užrašęs ir savo gimdytojų vardus. Čia ma- 
tęs taip pat užsilikusius du akmeainiu indu, ku- 
riuose Kristus vandenį perkeitę: į vyną. Šv. Vili- 
baldas (VIII amž.) jau teradęs tik vieną šių in- 
dų. Bažnyčia išliko iki XVI šimtmečio, kada ji 
buvo paversta į mečetę. 1641 m. Tėvai Pranciš- 
konai šią šventovę įsigijo iš mahometonų nuosa- 

vybėn. Vėliau jie čia pastatė bažnyčią, kurion 
šiandien ir mes atėjome pasimelsti. 

Pagarbinus Švenčiausiąjį, vienas Tėvų Pran- 
ciškonų mums aprodė visas šventovės įžymybes. 
Aplankėme ir kriptą, kur, sakoma, stovėję minė- 
tieji akmeniniai vandens indai. Dar ir šiandien 
vieną tokių indų čia teko matyti pusiau įmūrytą 
sienoje. Ar jis autentiškas, nežinia. Visgi jis yra 
labai senas. 

Vaikščiojom giliai susimąstę, o mintys skri- 
do į anuos laikus, kada čia viešėjo Kristus. Koki 
laimingi namai! Kur Kristus užeina, ten palaima 
ir džiaugsmas. 

Bet šis Kristaus atsilankymas Kanoj nebu- 
vo paskutinis. Sugrįžęs iš Jeruzalės, čia būda- 
mas jis pagydė karaliaus valdininko sūnų, kurs 
sirgo Kafarnaume (Jon. 4, 46). Prieš Kristaus 
galią nyksta ir didžiausias atstumas. 

Reikėjo aplankyti ir Tėvus Pranciškonus, 
kurie tiek daug pagarbos ir meilės nusipelnė viso 
katalikiškojo pasaulio akyse. Svečiams pavaišin- 
ti pastatyta vyno. Ir ne be prasmės. Juk čia ka- 
kaise vanduo buvo paverstas vynu. 

Buvom nuvesti aplankyti ir šv. Baltramie- 
jaus, vadinamo dar Natanaėlium, koplytėlę. Šis 
Kristaus Apaštalas buvo kaip tik kilęs iš Gali- 
liejos Kanos. Nors dabartinė koplytėlė nauju- 
tė, bet statyta ant senesnių pastatų. Sakoma, 
esanti pastatyta Baltramiejaus — Natanaėlio na- 
mų vietoje. Buvo tai atviros sielos vyras. Išgir- 

dęs kalbant apie Jėzų iš Nazareto, kad tai esąs 
Mesijas, Natanaėlis atvirai pareiškė savo abejo- 
jimus: „Ar gali būti kas gera iš Nazareto?“ Taip 
kalba kaimynas, kurs gerai pažįsta savo kaimyno 
menkumą (Nazaretas apie 6 km nuo Kanos). 
Bet kai tik Krictus jam atidengė savo dievišką 
žinojimą, Natanaėlis netruko Jį pripažinti Mesi- 
ju. Negi gali žmogaus protas atsispirti prieš die- 
viškos šviesos spindėjimą? „Pirma nekaip Pily- 
pas pavadino tave, kuomet buvai po figų me- 
džiu, aš mačiau tave“, pareiškė jam Jėzus. Nata- 
naėlis tada drąsiai sušuko: ,„Rabbi (Mokytojau), 
tu Dievo Sūnus, tu Izraelio karalius“ (Jon. 1,48- 
-49). . 


NAZARETAS 


Praleidę tiek malonaus laiko Kanoje, rįžo- 
mės pagaliau keliauti į Nazaretą. Bet dar nespė- 
jom susėsti į automobilius, kai mus užpuolė ara- 
bės, siūlydamos pirkti savo rankdarbių. Ir tie- 
sog buvo neįmanoma jų atsikratyti; reikėjo 
joms duoti užpelnyti. Tėvas Pranciškonas mus 
dar paakino, kad tai padorios moters katalikės, 
geros jo parapijietės. Jos mums jau tuo patiko, 
kad neprašė bakšišo, kuris jau spėjo mums iki 
kaulų įgristi. Jos siūlė tik pirkti ta', ką kruopš- 
čiai savo rankomis sukūrė. Gi jų darbeliai tikrai 
gražūs. Kiek pasiderėjus, abi pusės skyrėsi pa- 
tenkintos. 

Už miestelio, pakelėj į Nazaretą, pravažia- 
vome Kanos šaltinį. Tai vienintėlis Kanos gy- 
ventojams vandens teikėjas. Tikriausiai iš šio 
šaltinio buvo semtas vanduo, kurį Kristus pa- 
verte vynu. Dabar prie šaltinio grūdosi moters 
ir vaikai. Buvo jau pavakarė, patogus laikas eiti 
vandens. Vieni pilnais vandens asočiais ant gal- 
vos jau grįžo namon, kiti dar tik laukė prie šal- 
tinio cavo eilės. 

Už dviejų kilometrų nuo Kanos pravažiavo- 
me, palikdami po tiesei, kaimelį Mečed, senąjį 
Gethėfer, pranašo Jono tėviškę. Bet dabar jau 
niekur nestojom. Saulė žymiai buvo pasislinkusi 
vakarop, ir už valandėlės kitos turėjo pasislėp- 
ti netolimoj Viduržemio jūroj. $ 

Automobilis smag'ai riedėjo Nazareto link. 
Vienoj ir kitoj kelio pusėj stūksojo kalneliai, 
vienas kitas kaimelis. Bet štai ir Nazaretas! Prie 
kalno prisiglaudęs, tarp plačiašakių medžių da- 
bar j's dažėsi rausvai besileidžiančios saulės švie- 
soj. Kiek šis žavintis vaizdas sužadino mūsų at- 
minty malonių prisiminimų! Čia įvyko Dieviš- 
kojo Žodžio įsikūnijimo paslaptis. Kristus čia 
praleido savo kūdikystės ir jaunystės dienas, sa- 
vo rankų darbu pelnydamas duoną ir laukdamas 
valandos, kada, Tėvo šaukiamas, galės eiti į Pa- 
lestinos miestus ir kaimus skelbti beciartinančios 
Dievo karalystės. Čia gyveno Juozapas ir Mari- 
ja, globodami ir ugdydami pasaulio Atpirkėją. 
Kaip laimingi turėjo būti šio miesto gyventojai! 

“ 


„Prie kalno prisiglaudęs, tarp plačiašakių medžių dabar jis dažėsi rausvai...“ 


Deja, jie nesuprato, nenorėjo suprasti šios ma- 
lonės — Dievo aplankymo valandos. Jie nenorė- 
jo ir rodėsi negalį suprasti, kad Jėzus, Juozapo 
1 Marijos Sūnus, su jais drauge gyvenęs, užau- 
gęs, galėtų būti tas Mesijas, apie kurį pranašai 
kalbėjo, kurio visi teisieji taip laukė ir ilgėjos. 
Teisingai Jėzus pasakė, kad nėvienas pranašas 
gerai nepriimamas savo tėviškėje (Luk. 4, 24). 

Maloniai mus priėmė Tėvai Pranciškonai 
į savo namus Casa Nova. Užėmę sau skirtus 
kambarius, kiek apvalę nuo dulkių drabužius, 
skubėjom į Apreiškimo baziliką maldai. Čia juk 
prasidėjo mūsų atpirkimo paslaptis, čia turėjo 
būti sudėtos mūsų pirmosios maldos. Ir dabar 
man maloniai prisimena ta gyvo tikėjimo valan- 
da. Nuo ilgos kelionės nuvargę, kaitros nuka- 
muoti, ilgai ilgai klūpojo ant šalto marmuro 
grindų mūsų karavano keleiviai. Niekas nedrįso 
užtvenkti iš gilumos širdies besiveržiančios mal- 
dos, nenorėjo užgniaužti savo jausmų. Čia juk 
Marija, angelo Gabrieliaus pakalbinta, nuolan- 
kiai ištarė pirmus išganymą nešančius žodžius: 
„Štai aš Viešpaties tarnaitė, tebūnie man taip, 
kaip tu pasakei“ (Luk. 1, 538). Maloni Apreiški- 
mo kriptos prietamsa, raudona smilkstanti de- 
gančių lempų šviesa sielą nuteikė maldai. 

Jau saulė buvo nusileidus, kada apleidom 
baziliką. Tik vakarai dar liepsnojo nuo gęstan- 
čių pasislėpusios saulės spindulių. Bazilikos ir 
kitų šventaviečių lankymą turėjom atidėti ryto- 

„Maloni Apsireiškimo kriptos prietamsa, raudona smilks- 
tanti degančių lempų šviesa sielą nuteikė maldai“. 


jui. Bet aplankyti Marijos šaltinį buvo labai pa- 
togi valanda. Tai vienintėlė Nazareto versmė. 
Tad ir Marija ir Kūdikėlis Jėzus bus čia atėję 


272 


semtis vandens. Ir dabar mums teko stebėti, kaip 
moters bei vaikai, su įvairaus didumo asočiais 
ant galvos, bėgo prie šaltinio vandens. Kiti van- 
deniui semti nešėsi nuo benzino atlikusias skar- 
dines. 

Čia tikras pažmonys. Prie šaltinio renkasi 
didelė miesto gyventojų dalis, ir kiekvienas lau- 
kia savo eilės. Ir stebėtis tenka rytiečių pajėgu- 
mu. Moters, prisipylę didelius asočius vandens, 
juos dedasi sau ant galvos, dažnai net ranka ne- 
prilaikydamos asočio eina namon, vesdamos už 
rankos savo sūnų ar dukrelę. Taip pat ir vaikai, 

Kelionė į Šv. Žemę, 18. 2 273 


mergaitės bei berniukai, lavinasi šios rūšies ak- 
robatikoj, stiprina savo sprando muskulus, de- 
damies ant galvos nors ir mažesnio tūrio aso- 
čius bei skardines. Tik kartais jų jėgos per silp- 
nos, ir reikia prašyti svetimųjų pagalbos. 

Stovėdami prie šaltinio, ilgai stebėjome Na- 
zareto gyventojus čia belaukiančius savo eilės. 
Jie labai charakteringi. Berniukai, apsivilkę ju- 
pomis, purvini ir sudriskę, dažnai su nukirptais 
tonsūros formoje plaukais, gyvai čiauškėjo, stum- 
dėsi ir barškino savo skardines. Ne vienas iš jų, 
ištiesęs į mus savo murziną ranką, maldavo bak- 
šiš. Mergaitės, taip pat ilgais drabužiais apsida- 
rę, atrodė rimčiau. Jos skalavo plovė savo in- 
dus nors ir nešvariam vandeny. Bent parodė su- 
sirūpinimo švara, ko arabams labai ir labai sto- 
koja. Moters gana plepios. Saulės nudeginti vei- 
dai dabar dar tamcesni atrodė. Vyrų tik retas 
kuris atėjo vandens. Pagaliau jo prisemtas van- 
dens skardines nešė ne jis pats: jas vilko ant 
savo nugaros jo atsivestas asilas. 

Būtumėm gal ilgiau čia rymoję ir ragavę 
šaltinio vandens, jei ne pirkliai būt mus čia už- 
puolę. Jie labai pastabūs. Vejasi kuone kiekvie- 
ną automobilį, kurs važiuoja per miestą, vis ieš- 
kodami maldininkų, turistų, iš kurių būtų gali- 
ma pasipelnyti. Jie mums brukte bruko pirkti at- 
siminimui įvairių paveiksliukų, karolių ir kt. 
Tik pažadėjus rytoj iš jų pirkti, jie nuo mūs 
atsitraukė. 

Aušo gražus pirmadienio rytas, rugsėjo 19 
d. Ankcti sukilome laikyti šv. Mišių. Ne maža 
džiaugsmo patyriau širdyje, galėdamas laikyti 
šv. Mišias prie Apreiškimo altoriaus, v'etoje, 
kur angelas Gabrielis apsireiškė Marijai ir kal- 
bėjo apie Jos išrinkimą Dievo motina, kur Žo- 
dis tapo kūnu. 

Nazaretą ir jo šventoves pradėjome lankyti 
gana anksti. Gaišti nebuvo ko, nors miestelis 
nedidelis. Nazaretas turi apie 7,424 gyventojus, 
iš kurių 2,486 muzulmonai, 52 žydai, 4,885 krikš- 
čionys, iš jų 2,054 graikai stačiatikiai, 1,165 l0- 
tynai (Palestinoj taip vadinami Romos apeigų 
katalikai), 995 grakai unitai, 200 maronitų, 382 
protestantai ir kt. 

Nazaretas, arabiškai En Nasra, Evangelijo- 
se minimas kaip Apreiškimo ir Kristaus paslėp- 
to gyvenimo vieta. Kristui pradėjus viešąjį dar- 
bą, nazaretiečiai nenorėjo Jį pripažinti Mesijum; 
Ji išvarė iš m'esto ir net bandė Jį nustumti nuo 
kalno, ant kurio jų miestas pactatytas. Jie tarėsi 
pažįstą Jo tėvus ir brolius. Ir Jį patį laikė tik 
paprastu dailide. Tada tad Kristus persikelia gy- 
venti į Kafarnaumą, kuris evangelistų visuomet 
ir vadinamas Jėzaus miestu. Šia'p Nazaretas bu- 
vo visai nežymus Galiliejos miestelis, apie kurį 
buvo kalbama su panieka. Ir Natanaėlis, vėliau 
tapęs Kristaus Apaštalu, šią visiems bendrą nuo- 
monę pareiškė: „Ar gali būti kas gera iš Naza- 
reto“ (Jon. 1, 45). Šiai paniekai išreikšti vėliau 

ir pats krikščionys buvo vadinami nazariečiais. 
Mahometonai dar ir šandien juos taip vadina 
(Nasara). 

Iki Konstantino Didžiojo laikų Nazaretas 
buvo tik žydų gyvenamas. Rodos, IV šimtme- 
ty pastatyta pirmutinė bažnyčia ir tai Apreiški- 
mo vietoje. Piacenzos maldininkas ją aplanko 
570 metais. 636 m. Nazaretą užėmė arabai, bet 
šventovę nesunaikino. Šv. Vilibaldas (VIII am.) 
pasakoja, kad nauji viešpačiai nedraudę švento- 
vę lankyti; jiems tai buvęs geras pasipelnymo 
šaltin's. Bet kada, paėmus Jeruzalę, Tankredas 
su kariuomene ėjo užimti Galiliejos (1099 m.), 
besitraukdami arabai, naikindami bet kokius tur- 
tus, išgriovė ir Apreiškimo baziliką. Tačiau Tank- 
redo rūpesniu Apreiškimo bažnyčia buvo vei- 
kiai atstatyta; perkėlus gi arkivyskupijos sostą 
iš Skitopolio į Nazaretą, ji tapo paskirta kated- 
ra. Po Hatino mūšio, 1187 m. Nazaretą paėmė 
Saladinas. Krikščionims jis grąžinamas tik 1240 
ra., paskui vėl 1250 m. 1252 m. Nazaretą aplanko 
prancūzų karalius šv. Liudvikas. Tačiau 1263 m. 
ž'aurus sultonas Bibaras išgriauja ne tik Apreiš- 
kimo, bet ir kitas Nazareto bažnyčias. Dabar 
beveik per 400 metų Nazaretas buvo tik griuvė- 
sių krūva, kol pagaliau 1620 m. Pranciškonams 
pavyksta, dėka nepriklausomo emiro Fachr Ed 
Din'o, išgauti leidimas Apre'škimo vietoje pa- 
statyti koplytėlę ir prie jos apsigyventi. Tiesa, 
Pranciškonams ir po to teko nemaža nukentėti 

nuo arabų. Bet ir ne maža pasišventimo j'e paro- 
dė. 1730 m., prie emiro Daher'o, koplytėlės vieto- 
je pastatyta dabartinė Apreiškimo bazilika. Baž- 
nyčia ctatyta labai skubiai, į 7 mėnesius, su bai- 
me, kad nebūtų atšauktas duotas's leidimas. To- 
dėl bažnyčia yra prastutėlė ir toli gražu neata- 
tinka tai didžiai Apreiškimo paslapčiai bent iš 
tolo pagerbti. Yra tad projektas pastatyti didžiu- 
lę bažnyčią ant viduramžiais kryžiuočių statytos 
bažnyčios pamatų, kurie jau atkasti. Turint pa- 
kankamai lėšų, statybos darbai bus pradėti. 

„Apreiškimo kripta yra po bažnyčios di- 
džiuoju altorium, į kurią nulipama laiptais. Ma- 
rijos namai, kokių dar ir dabar esama Nazarete, 
buvo tai prie uolos pastatytas namelis. Uoloje 
padarytas kambarėlis dar ir dabar yra užsilikęs, 
būtent, pati dabartinė bažnyčios kripta, kai prie 
uolos pristatytasis namelis, pasak padavimo, da- 
bar esąs Loreto mieste, Italijoj. Kriptos vidury 
stovi Apreiškimo altorius, kurio paveikslas vaiz- 
duoja archangelo Gabrielio Apreiškimą Marijai. 
Po altoriumi yra pažymėta vieta šiais lotyniškais 
žodžiais: „Verbum Caro H'c Factum Est“ — Čia 
Žodis tapo kūnu. Čia nuolat dega sidabro lem- 
pos. Prie šio altor'aus turėjau laimės net keletą 
kartų laikyti šv. Mišias. 

Altoriaus kairėje riogso dvi raudonojo gra- 
nito kolonos. Tai bizantiškosios bažnyčios iš IV 
amžiaus liekanos. Viena iš jų pusiau nuskelta, 
it karo pasikabinusi lubose. XVII šimtmety ku- 

ris tai paša ją nulaužė, manydamas jos vidury 
rasiąs užslėptų turtų. Deja, kolonoje jie nieko 
nerado. 

Apreiškimo kriptoje visuomet gali rasti be- 
simeldžiančių žmonių būrelį, bekalbančių rožan- 
čių, nuolat bekartojant „Sveika Marija, malonės 
pilnoji“ — angelo Marijai čia ištartus žodžius. 
Su kitokiu atjautimu čia kalbi ir „Viešpaties An- 
gelas“ žodžius. Rodos, dar taip ne senai visa tai 
čia įvyko. 

Pranciškono Prospero Viaud rūpesniu (1907 
- 1909), bažnyčios požemiuose ir jos pakraščiais 
atkarta daug viduramžių, net bizantiškosios ba- 
zil'kos liekanų: kryžiuočių bažnyčios masyvinis 
absidas, rasta įvairių mozaikų, kolonų, kolonų 
galvenų ir kt. 

Kokį 100 metrų į rytus nuo Apreiškimo 
bazilikos yra šv. Juozapo bažnyčia, atstatyta 
1914 m. ant senesnės kryžiuočių statytos bažny- 
čios pamatų. Manoma, čia buvusi šv. Juozapo 
dailidės dirbtuvė. Čia ir Kristus bus mokęsis iš 
Juozapo darbo; Juozapui gi mirus, pats vienas 
bus čia dirbęs. Kadangi šiuose namuose bus au- 
gęs Kristus, tai ši šv. Juozapo bažnyčia vadina- 
ma dar „Maitinimo“ bažnyčia, nes čia buvęs 
maitinamas ir auginamas vaikelis Jėzus. 

Šios bažnyčios požemių uoloje yra išraus- 
tas kambarys, kurio grindyse yra iškasta gili 
duobė. Manoma, kad tai javams padėjimas (si- 
lo). Tai čia gyvenusi Šventoji Šeimynėlė sugrį- 

žus iš Egipto. Reik tačiau pažymėti, kad ir vie- 
nuolės, vadinamos „Dames de Nazareth“, savo 
vienuolyno požemiuose atrado senos bažnyčios 
liekanas. Remiantis kai kuriais archeologijos da- 
viniais, jos yra linkę manyti, kad veikiau jų at- 
rastoji bažnyčia yra buvusi „Maitinimo“ baž- 
nyčia. 

Aplankę šv. Juozapo bažnyčią ir didžiulį 
moderniškai įrengtą Tėvų Pranciškonų naujo- 
kyno namą, kurio keletą kambarių užima įreng- 
tas muziejus, skubėjome aplankyti sinagogos, 
kur Kristus savo tautiečių tarpe pirmą kart sau 
pritaikė pranašo Izaijo mesianišką tekstą: ,Vieš- 
paties Dvasia ant manęs, todėl jis patepė mane 
ir siuntė mane nešti linksmos naujienos betur- 
čiams, gydyti tų, kurių širdis sutrinta, skelbti 
atvadavimo apkaltiems ir akliems, kad jie atgaus 
regėjimą, išvaduoti prislėgtųjų, apsakoti malo- 
ningų Viešpaties metų ir atsilyginimo dienos“. 
Perskaitęs šiuos žodžius, kaip rašo šv. Lukas, 
Kristus suvyniojo knygą, atidavė ją tarnui ir at- 
sisėdo. Visų akys sinagogoje buvo į jį atkreip- 
tos. Jis pradėjo tuomet jiems sakyti: „Šiandien 
įvyko šitie Rašto žodžiai, kuriuos jūs girdėjote“. 
Visi pripažino jam tiesą, stebėjosi malonės žo- 
džiais, kurie ėjo iš jo burnos, ir sakė: „Ar jis 
ne Juozapo sūnus?“ (Luk. 4, 18-22). Nazare- 
tiečiai gerai pažinojo Jėzų, jo motiną Mariją ir 
Juozapą, jo tariamąjį tėvą. Jie sužavėti Jėzaus 
kalba. Jie didžiuojasi savo žmogumi. Nazaretie- 

čiai girdėjo apie Jėzaus padarytus stebuklus Ka- 
farnaume ir jo apylinkėse. Nejaugi jis to pat ne- 
padarytų ir savo tėviškėje? Bet Jėzus gerai žino, 
kad Jis nazaretiečiams tik dailidė, dailidės Juo- 
zapo ir Marijos sūnus. Dėl to jie nė kiek nepa- 
siryžę Jėzų Mesijum pripažinti. Jų įsitikinimu, 
kuomet Mesijas ateis, niekas nežinos iš kur jis 
(Jon. 7, 27). Visai teisingas pasakymas, kad nė- 
vienas pranašas gerai nepriimamas savo tėvynė- 
je. Jėzus tada jiems duoda aiškiai suprasti, kad 
dėl to svetimi jam yra mielesni. Šie maloniai jį 
priima, pasiryžę į jį įtikėti. Išgirdę, kad svetimus 
labiau vertina Kristus, visi esantieji sinagogoje 
pasidarė pilni rūstybės, įtūžo ant jo. Nutvėrę 
Jėzų išvedė už miesto, ir jau norėjo nustumti jį 
nuo kalno, ant kurio jų miestas buvo pastatytas, 
kai Jėzus savo antgamtine jėga pasiliuosavo iš 
jų rankų, praskynė sau kelią per minią ir nu- 
ėjo šalin. 

Tiesa, sinagoga, kurioje lankėsi Kristus, iki 
mūsų laikų nebeišliko. Jos vietoje dabar yra Tė- 
vų Pranciškonų 1741 m. statyta koplytėlė. Pasak 
Petro Dijakono, jo lankymosi metu (1137 m.), 
sinagoga jau buvo paversta į bažnyčią. Jau nuo 
pirmųjų amžių ji buvo gausiai lankoma maldi- 
ninkų. Dabartinė sinagogos koplyčia priklauso 
graikams unitams, kurie šalia turi ir savo para- 
pijos bažnyčią. 

Malonu buvo prisiminti Kristų, besilankantį 
šioje sinagogoje subatos dienomis ir besiklausan- 

tį Raštų aiškinimo. Kas subata čia buvo skaito- 
mas šv. Raštas ir pranašystės apie ateisiantį Mesi- 
ją. Jau Mozė apie Jį buvo rašęs savo tautai: 
„Viešpats, tavo Dievas, pažadins tau iš tavo gi- 
minės ir iš tavo brolių Pranašą kaip mane; jo tu 
klausyti“ (Atk. 18, 15). Kaip turėjo mušti Jėzaus 
širdis, gird'nt skaitomus šiuos žodžius! Juk jis 
yra tas Pranašas, apie kurį čia kalbėjo Mozė. 
Tačiau dar nebuvo atėjęs laikas Mesijui pasi- 
reikšti viešai. 

Mūsų mintys dabar skrido vis tolyn ir to- 
lyn į senovę. Įsmigę akys žiūrėjo į sinagogos 
pulpitą, iš kurio kadaise čia buvo skelbiamas 
Dievo žodis, skaitomas šv. Raštas, dėl kurio 
pranašysčių išsipildymo taip nerimavo Jėzaus šir- 
dis. 

Apie 2 km nuo Nazareto, į pietus, pakelėj 
į Jeruzalę, parodoma gana aukšta 392 metrų uo- 
la (Džebel Kafse), nuo kurios, daugelio many- 
mu, buvo norima nustumti Jėzus. Ypač vidur- 
amžiais ši nuomonė buvo įsigalėjusi. Šiai vietai 
reikšta tiek pagarbos, kad čia buvo pastatytas 
net vienuolynas, kurio bažnyčios liekanas dar 
ir šiandien galima matyti. Dabar tačiau daugelis 
abejoja šios nuomonės tikrumu. Iš šv. Luko pa- 
sakymo, kad „nuvedė jį iki viršūnei kalno, ant 
kurio buvo pastatytas jų miestas“, atrodo, reikė- 
tų išvesti, kad tas kalnas yra visai arti Nazareto, 
ko negalima pasakyti apie Džebel Kafsę. 

„Nazaretas nieku nesiskiria nuo kitų rytų šalies mies- 


tų. Gatvės siauros, kreivos ...“ 


Nazaretas nieku nesiskiria nuo kitų rytų 
šalies miestų. Gatvės siauros, kreivos, tai aukš- 
tyn kyla, tai vėl žemyn leidžias. Svaros jokios, 

juo labiau, kad dieną buvo prekymetis. Siauru- 
tės gatvės buvo apstatytos įvairiais rytų vaisiais, 
įvairiais geležies bei vario išdirbiniais. Nazare- 
tas garsus savo varinių puodų bei peilių gamy- 
ba. Ir dabar arabai kalė, tekino peilius, šaukė 
triukšmavo, norėdami atkreipti mūsų dėmesį į 
savo prekes. Iš atvirų namų, krautuvių, veržėsi 
į pritvinkusią gatvę slėgianti kvapai. Tik viena 
kita krautuvė atrodė pakenčiamesnė. Nudegusiais 
veidais arabai, apsigaubę ne labai švariais ap- 
siaustais, su pintinėmis ant galvos ar pečių, pil- 
nomis įvairių vaisių, skubėjo gatvėmis, nardė 
tai į vieną, tai į kitą pusę. Vaikai atrodė kiek 
mandagesni kaip kitur. Tik gražiai mus pasvei- 
kinę, pasakę „saida“ (labas), tiesė į mus savo 
rankas ir prašė „bakšiš. Kiti dar bandė mus 
sveikinti itališkai ar pracūziškai, deja, nieko už 
tai nepelnydami. . 
Laisviau atsikvėpėm išėję iš miesto. Dabar 
jau nesimatė jo purvų nei apdriskusių nešvarių 
jo gyventojų. Bet saulė kaitino nepermaldauja- 
mai. Iš rytų dvelkė karštas vėjelis ir sun- 
kino kiekvieną mūsų žingsnį į kalną, kurio aukš- 
tumoj švietė Saleziečių amatų mokykos rūmai. 
Ten pat ctovinti didžiulė Bernelio Jėzaus bazili- 
ka dominavo visą miestą. Vaizdas buvo nepa- 
prastai gražus. Medžiuose paskendęs, prie kal- 
no, tarsi apsaugos ieškodamas, glaudėsi Naza- 
retas. Toli į vakarus saulės spinduliuose žėrėjo 
Viduržemio jūra. Šiaurėj, kiek tik akis užmatė, 

„Į pietus, netoli nuo Nazareto, išsitiesusi gulėjo dirvo- 


* 


nuojanti Ezdreliono lyguma...“ 


driekėsi kalnai. Tai buvo aukštutinė Galilieja. 
Rytuose, už Genezareto ežero, buvo matyti Ga- 
laado kalnai. Į pietus, netoli nuo Nazareto, išsi- 
tiesusi gulėjo dirvonuojanti Ezdreliono lyguma, 
medžiais apaugęs stūksojo Karmelio kalnynas; 
toli toli buvo matyti Samarijos kalnai. Džiugu 
buvo širdžiai žiūrėti į kelią, kurs nuo Nazareto 
per Ezdreliono lygumą raitėsi Jeruzalės link. Už 

poros dienų šiuo keliu mes turėsim važiuoti į 
Šventąjį Miestą. Nors gera mums buvo Jė- 
zaus numylėtoje Galiliejoje, bet Jeruzalės mintis 
— mintis išvysti Šventąjį Miestą — mus dar ma- 
loniau nuteikdavo, pavargusiems teikdavo jėgų 
ir keldavo nenumalšinamą ilge:į, troškimą, kaip 
galint greičiau išvysti Getsemanį, Kalvarijos kal- 
ma ir Kristaus Karstą. Lūpos tada nejučiomis 
šnibždėdavo psalmės žodžius: ,,Teprilimpa mano 
liežuvis prie gomurio, jei neminėsiu tavęs, jei 
nelaikysiu Jeruzalės mano linksmybės pradžia“ 


(Ps. 156, 6). 


SEFORISAS 


Po piet keliaujame aplankyti miestelį Sefo- 
risą, arabiškai Safūrije, kadaise buvusią Galilie- 
jos sostinę (6 km nuo Nazareto). Gyventojų apie 
3.000, bet visi mahometonai, garsūs savo fanatiz- 
mu. Tiesa, paskutiniu laiku jie kiek sušvelnėjo, 
dėka italų vienuolių parišventimui. Kai atvažia- 
vo pirmos vienuolės į Seforisą, gyventojai jas 
pasitiko akmenimis. Pradžioje į vienuolių mo- 
kyklą joks arabas neleido savo vaikų, bijodami, 
kad kartais jų vaikus nepatrauktų į katalikų ti- 
kėjimą. Sesers turėjo tenkintis atidarę tik gy- 
dymo punktą, kur retkarčiais užklysdavo vargo 
suspausta arabė, ir tai slapta. Čia ji seselių bū- 
davo apžiūrima. Ir vaistų gaudavo nemokamai. 
Dėka šio labdaringo veikimo, gyventojai pradė- 

jo labiau vertinti vienuoles. Pradėjo leisti ir vai- 
kučius į jų mokyklą, kurioj šiandien jau kele- 
tas desėtkų. Bet arabų dar nė vienas į katalikų 
tikėjimą neperėjo, nežiūrint ilgų darbo metų. 

Miestelis labai menkas. Visai neprimena se- 
novės sostinės miesto. Tuo tarpu senovėje, ypač 
romėnų laikais ir vėliau, buvo tai svarbi ir žymi 
vieta. Dabar gatvės siauros, vos - ne - vos mūsų 
automobilis neužkabino namų sienas. Matyt, 
automobiliai čia retai lankosi, kad būrys vaikų 
smalsiai mus lydėjo iki vienuolyno vartų. Mies- 
telio gatvėse nuskardėjęs automobilio signalas 
sukvietė prie seselių vienuolyno, kur sustojome, 
ne mažą būrį moterėlių bei vyrų pasižiūrėti sve- 
čių. 

Seselės mus priėmė labai širdingai. Visi tik 
ką buvome atvykę iš Italijos, vici taip pat kalbė- 
jom itališkai. Tad vienuolėms, kurios jau senai 
buvo nemačiusios savo krašto, buvo tarsi šven- 
tė, tarsi maloniai dvelkiąs atskridęs iš tolimos jų 
tėvynės vėjelis. Seselės mus vaišino kaip įmanė, 
rodė ką turėjo. 

Seselių vienuolynas naujai pastatytas, šva- 
riai gražiai užlaikomas. Šalia yra senos bažnyčios 
griuvėsiai, pastatytos sinagogos vietoje, kaip tai 
liudija atrastas aramaiškas įrašas mozaikoje. Kai 
kurių senesnių rašytojų manymu, iš Seforiso 
miestelio yra kilę šv. Joakimas ir šv. Ona. 

Čia pirmą kart turėjome progos pamatyti 
arabų ūkio darbus. Prie miestelio, po plynu dan- 

„Neužriši kuliančiam jaučiui nasrų“. 


gum, arabai kūlė ir vėtė javus. Bet kūlimas sa- 
votiškas. Ant paklotų ant grindinio javų vienas 
arabas varinėjo keletą jaučių, kurie savo nago- 
mis trempė javus, mindė varpas. Tik dabar man 
paaiškėjo visa Mozės žodžių prasmė: „„Neužri- 
ši kuliančiam jaučiui nasrų“ (Atk. 25, 4). Bemin- 
damas javus, jautis turi teisę grybštelti karts nuo 
karto gniūžtę kuliamų javų. Jis tai užpelnė. Ša- 
lia, ant kito grindinio, kūlimas buvo k'ek patobu- 
lintas. Čia du jaučiai valkiojo po paklotus ja- 
vus keletą rąstų, kurie blaškomi, šokinėdami 
daužė varpas, kratė iš jų grūdus. Čia pat krū- 
vose gulėjo supilti jau iškulti javai. Keletas ara- 
bų prieš smarkiai pučiantį vėją juos vėtė. Visa 
tai dvelkė primityviškumu ir priminė žiląją se- 
novę. Bet mes tuo buvome patenkinti, nes kaip 

tik tos senovės mes ir ieškojome. Mūsų kelionės 
tikslas buvo pažinti kraštas su žmonėmis ir jų 
papročiais, kurie daugely atvejų dar tie pats kaip 
ir šv. Rašte aprašyti. Įdomu, kad šv. Jonas Krikš- 
tytojas ir Kristų prilygina panašiai vėtančiam ja- 
vus: „Jo vėtyklė jojo rankoje; jis išvalys savo 
klojimą; ir surinks kviečius į savo kluoną, o pe- 
lus sudegins neužgesinama ugnimi“ (Mat. 3, 12). 

Rugs. 20 d., pasivaikščioję po Nazaretą, 
aplankę kai kurias naujas vietas, pietaujame 
anksčiau. Ilga popietė buvo reikalinga kelionei 
į Beisaną ir Taboro kalną, kur turėjome likti 
nakvynei. 


EZDRELIONO LYGUMA 


Mūsų automob'lis lengvai rieda Ezdreliono 
lyguma (arabiškai Merdž ibn Amir). Nazaretas 
jau senai išnyko iš mū:ų akių, pasilikęs šiaurė- 
je. Pravažiuojame įvairias sionistų kolonijas. 

Ezdreliono lyguma daug visko matė. Pacau- 
ly joks žemės sklypas neregėjo tiek kovų, kiek 
ji. Egiptiečiai ir asirai, izraelitai ir filistiečiai, 
graikai ir romėnai, mongolai ir turkai, kryžiuo- 
čiai ir arabai čia kovojo už valdžią priešakinėje 
Azijoje. Ne retai čia buvo sprendžiamas Afrikos 
ir Europos likimas. Čia grūmėsi ir Napoleonas, 
pagaliau Didžiojo karo metu kovojo anglai ir 
turkai. Vis tai netolima praeitis. Žemė, tiek pra- 

leidusi audrų, šiandien rami. Gal dėl to, kad 
daug žmonių kraujo sugėrė, ji tokia derlinga. 
Žydai sionistai tą jos derlingumą gerai išnaudo- 
ja, prisisteigę daug savo kolonijų — ūkių, ku- 
riuos jie išpirko iš arabų. 

Deja, šiandien mes negalim pasigrožėti ža- 
liuojančiais laukais. Tik kvietenojai vietomis 
beriogso. Visa gamta sunkiai alsuoja. Karštas 
rytys mums pučia stačiai į akis. Kaip žuvis iš- 
traukta iš vandens, mes sunkiai kvėpuojam. Įsi- 
veržę pro automobilio langus karšto vėjo kamuo- 
liai kaip degančios žarijos spraudžiasi į plaučius. 
Ir veida prakaitas pila. Ant dangaus nė debesė- 
lio. Ir slaptas pavydas graužia krūtinę; kaip lai- 
mingi mano tautiečiai, kurie dabar turi malonias 
gražias vėsias naktis, dangų debesuotą, kuris ne- 
pašykšti žemei gaivinančio lietaus. Bet mes, štai, 
jau trys mėnesiai be krislo vandens iš dangaus. 
I: dar mėnesį du jo nesulauksim. 

Ezdreliono lyguma apsupta veik iš visų pu- 
sių kalnais. Šiaurėje Galiliejos kalnai; rytuose 
Taboras, Mažasis Hermonas ir Gelboė; pietuo- 
se Samarijos kalnai, į vakarus Karmelis ir Vi- 
duržemio jūra. Geležinkelio linija iš Haifos į 
Damaską perskrodžia šią lygumą pusiau. Ir mū- 
sų automobilis kurį laiką sekė geležinkelio lini- 
ja, eidamas t'eriog į Beisaną, rytų kryptimi. 


Kelionė į Šv. Žemę, 19. 289 


SKITOPOLIS 


Beisanas mus traukė savęsp savo senove, sa- 
vo archeologiniais radiniais. Jau XV amžiuj prieš 
Kristų buvo gerai žinomas šis kanaaniečių mies- 
tas, tuomet Betsanu vadinamas. Kadangi Egipto 
vilkstinės, nešančios į Damaską prekes, šalia Bei- 
sano turėdavo pereiti Jordaną, faraonai stengė- 
si gražiuoju sugyventi su šio miesto kunigaikš- 
čiu, kurio žinioje buvo tas vilkstinių perėjimas 
per upę. Tutmosio III laikais Beisanas gal net 
buvo egiptiečių pavergtas. El Amarnos laikais 
jis yra Egipto vasalas. Jozuei užėmus Palestiną, 
Beisanas atiteko pusei Manaso giminės; jie ta- 
čiau miesto gyvėntojų nepajėgė išstumti. Užtat 
filistiečiai buvo geri Beisane gyvenančių kana- 
aniečių bičiuliai. Kai Saulius ir jo sūnūs žuvo 
ant Gelboės kalnų, filistiečiai jų kūnus pakabino 
ant Beisano miesto sienų. Bet Galaado miesto 
Jabeso vyrai negalėjo pakęsti tokio savo kara- 
liaus ir jo sūnų išniekinimo. Atėję naktį, nuėmė 
jų kūnus, ir parsinešę į savo kraštą sudegino, 
jų gi pelenus pakasė po tamarisku. Tik vėliau 
Dovidas šias jų liekanas pernešė į Sauliaus Ga- 
baą ir juos palaidojo šeimos kape. Saliamono lai- 
kais miestas pateko į izraelitų ranka:. Dabar 
Izraelio karaliai galėjo laisvai pereiti Jordaną ir 
vesti karus Galaado krašte. Aleksandrui Didžia- 
jam užkariavus Beisaną, miestas pavadintas Ski- 
topoliu, t. y. skitų miestu, kurie VII amžiuj čia 

įsibrovė ir įsigyveno. Helenizmas Skitopoly greit 
įsitvirtino, ir romėnų laikais jau buvo vienas iš 
žymiausių Dekapolio miestų. Daugumoj pago- 
niškam mieste, krikščionybė ča sunkiai tarpo. 
Vis delto IV amžiuj Skitopolis jau buvo vysku- 
po sostinė. 636 m. Skitopolis užimtas arabų ir 
pavadintas Beisanu. Kryžiuočiai nusmukusį m'es- 
tą bandė atstatyti, bet 1183 m. miertą paėmė Sa- 
ladinas ir jį išgriovė. Nuo tada miestas vargiai 
tarpsta. 

Dabar Beisane yra apie 2.000 gyventojų, 
daugumoj mahometonai. Mus domino Beisano 
griuvėsiai, ypač miesto akropolis Tell el - Hosn. 
Nuo 1921 ik 1927 m. ir pagaliau 1930 m. kalva 
buvo kasinėjama Pensilvanijos universiteto rū- 
pesniu ir lėšomis. Kasinėjimams vadovavo ar- 
cheologai Clearence S. Fisher, paskui Alan Ro- 
we, ir 1950 m. — Fitzgerald. Atkasta vertingų 
senienų. Nugriovus arabų mečetę ir pašalinus Vi- 
duramžių tvirtovės liekanas, atrasta iš romėnų 
laikų apvali bažnyčia, ir pagliau šventykla iš 
graikų laikų. Toliau atkasti įvairūs klodai iš per- 
sų, babiloniečių, asirų ir filistiniečių laikų, galop 
atrasta dvi kanaaniečių bei kitų šventyklų iš Se- 
čio I ir Amenofio III, net dvi kanaaniečių šven- 
tyklos iš Tutmosio III (1501 - 1448) laikų. Iš 
Sečio I (153153 - 1292) laikų atkasta tvirtovė, ku- 
rioj rasta paminklai su hieroglifais, labai svar- 
būs istoriniu ir geografiniu atžvilgiais. Jie aiškiai 
parodo, kad Beisanas buvo egiptiečių įtakoje, 

het buvo jų tvirtovė svetimoj žemėj, kuri laida- 
vo jų vilkctinėms, net kariuomenei saugų per- 
ėjimą per Jordaną. Atrasta taip pat sarkofagų 
iš įvairių laikotarpių. 

Šia proga tenka pastebėti, kad šie archeo- 
loginiai kasinėjimai tik patvirtina tai, ką mes 
žinome iš šv. Rašto. Atkastieji žemės klodai aiš- 
kia: kalba apie įvairias civilizacijas, apie įvairių 
tautų įtakas šioje vietoje ir tuo pačiu paremia 
šv. Rašte aprašomą istoriją, kur atsispindi ta pa- 
t dalykų būklė. Mes todėl su ypatingu rūpes- 
tingumu lankėm senovės šventykla: bei rūmus, 
kurių šiandiena tik griuvėsiai belikę. 

Dabartinis Skitopolio, Beisano miestelis, pa- 
skendęs medžiuose, yra į pietus nuo Tell el- 
- Hosn. Vieta yra labai palanki augmenijai. Pa- 
statytas aukštumoj, jis apsaugotas nuo tropiškų 
karščių, kurie siaučia Jordano dauboj (miestas 
yra 7 km nuo Jordano). Ir pagaliau gausus van- 
duo, kurs teka iš Gelboės kalnų (upė Nahr Dža- 
lud), apsčiai sudrėkina apylinkę. Tai šio simpa- 
tingo savo išvaizda miestelio, J. E. Pr. Karevi- 
čius, daug nusipelnęs Bažnyčiai ir lietuvybei, 
yra tituliarinis arkivyskupas. - 

Įsėdę į saulės įkaitintu: automobilius, da- 
bar grįžome atgal, vakarų link, norėdami aplan- 
kyti šaltinį Ain Džalud, kitaip dar Ain Harod 
vadinamą. Automobilis pamažu riedėjo tai Ez- 
dreliono kvietenojais, ta: grumstuotu keliu, ei- 
nančiu šalia geležinkelio linijos iš Damasko į 

Haifą. Po tiesei stūk-ojo Mažasis Hermonas, išsi- 
kišęs Ezdreliono lygumon, po kairei — Gel- 
boės kalnai, arabų Džebel Fukua vadinami. Tarp 
šių dviejų kalnų teka Nahr Dža'ud, net vasarą 
gauri savo vandeniu upė, besiveržianti iš Ain 
Džalud versmės. 

Saulės nudeginti, Gelboės kalnai šiandien 
ctūksojo juodi ir paniurę. Gal pris'minė jie tas 
baisiąsias kovas, kurios vyko ant jų kauburių, 
ir liūdėjo. Čia juk žuvo Saulius, pirmasis Izrae- 
lio karalius. Žuvo ir Jonatas, Sauliau: sūnus, d- 
dis Dovido bičiulis. Čia žuvo taip pat ir Izraelio 
narsieji. 

Atsimink, Izraeli, tuos, kurie m'rė, 

sužeisti ant tavo aukštumų, 

Prakilnieji, o Izraeli, užmušti ant tavo kalnų. 

Gelboės kalnai! 

nei rasa, nei lietus tenekrinta ant jūsų, 

ir jūsų dirvos teneduoda pirmuon'ų; 

nes tenai šalin numestas karžygių :kydas, 


skydas Sauliaus... (2 Sam. 1, 18 - 21). 


Taip aimanavo skausmo suspausta Dovido šir- 
dis. Tiesa, gyvas būdamas, Saulius persekiojo 
Dovidą, ji nužudyti norėjo. Bet dabar Dovidas 
vi ką užmiršo. Jis regi vien tik nelaimę, kuri iš- 
tiko jo tautą, netekus savo pateptojo — kara- 
liaus; mato vien tik karštai mylėtą draugą su 
kardo perverta krūtine. Skausmo slėgiamas, Do- 
vidas parašo vieną iš gražiausių elegijų, kurioj 

liejasi skausmas 'r aidi grasinimai, rodos, nieku 
nekaltai nelaimės vietai. 

Tai ne viena kova, kurios liudininku. buvo 
Gelboės kalnai. Stūksodami prie Ezdreliono ly- 
gumos, jie dažna: matė ir kitas besigrumiančias 
tautas. Dėlto ir šiandien, prisimindami kruviną 
praeitį, jie stovėjo rūstūs ir paniurę. 


GEDEONO KOVŲ VIETOJE 


Nejučiomis pasiekėme ir A'n Džalud šal- 
tinį, gausiai besiveržiantį iš Gelboės kalnų šiau- 
rinės papėdės. Sionistai čia tur: savo koloni- 
ją — didžiulį vištų ūkį. 

Ain Džalud garsus savo praeitimi, Kai ma- 
dianitai drauge su amalekitais atėjo nuniokioti 
Tzdreliono slėnio pesėlius, ir pastatė savo rto- 
vyklas prie Mažojo Hermono kalno, Gedeonas, 
surinkę: 32,000 izraelitų kariuomenę, rengdama- 
sis juos pulti, sustojo ant Gelboės kalno. Prie- 
šų gi buvo 155,000. Prieš tokią kariuomenę, at- 
rodė, jokiu būdu negalės atsilaikyti izraelitai. Vis- 
gi Dievas buvo pasirįžęs pergalę suteikti Izrae- 
liui. Bet kad Izraelis tos pergalės nepriskirtų 
sau už nuopelną, Dievas liepia dar sumažinti Iz- 
raelio kariuomenę, atleidžiant pirmiausia visus 
bailius, kurių, pasirodo, buvo daug, net 22,000. 
Beliko 10,000. Bet ir tų per daug. Dievas ir men- 
kesnėmis jėgomis gali pasiekti tikslą, padaryti 

stebėtinų dalykų. Jis tad Gedeonui paliepia ves- 
ti karius prie Harodo šaltinio išbandymui. Tie, 
kurie gėrė iš šaltinio vandens su sauja pasisem- 
dami ir nešdami prie burnos, vieni turėjo pasi- 
likti su Gedeonu. Tokių buvo tik 300. Visi kiti 
atsigulę ant žemės maukė vandenį. Ir jie visi bu- 
vo atleisti. Tokiu būdu Gedeonas tik su 300 
karių nugalėjo priešą. Šie 300 karių pasirodė ne- 
mokšos, nepraktiški, gerdami vandens tik sauja 
pasisėmus. Toki nemokšos kaip tik negalėjo 
manyti apie pergalę, juo labiau tą pergalę sau už 
nuopelną paskaityti. Jei jie visgi priešą nugalėjo, 
tai tik Dievo padedami. Dievas kaip tik norė- 
jo, kad pergalė jam būtų priskirta. 

Gera ir malonu buvo ilsėtis medžių pavė- 
sy, kurių gausiai čia augo. Iš žemės besiveržian- 
čio upelio čiurlenimas gaivino suvargusią mūsų 
sielą. Kiek pasistiprinę atsivežtu valgiu, ir mes 
ragavom to vandens, kuriuo kadaise gaivinosi 
besiruošią į kovą izraelitai. Ir mes bandėm iš 
saujos jo gerti. Pasirodė tikrai nepraktiš- 
ka. Iki sauja pasiekė mūsų burną, pusė vandens 
jau spėjo ant žemės išsilieti. 

Saulė jau pradėjo slinkti vakarop. Tai 
ženklas, kad jau laikas ir mums keliauti tolyn. 
O Taboras dar buvo toli, pasislėpęs už Mažojo 
Hermono. Gaila tačiau buvo apleisti šį malonų 
pavėsį. Laimei, pradėjo pūsti malonus gaivinan- 
tis vakarys, ir išsiliejęs ant mūsų veido prakaitas 
pradėjo džiūti. Mūsų automobilis tuo tarpu vėl 

pamažu riedėjo Ezdreliono slėniu vakarų link. 
Taborą nuo mūsų skyrė Mažasis Hermonas, tad. 
dabar reikėjo aplink jį apvaž'uoti. 


Pravažiuojam menkutį arabų kaimelį Zerin 
(730 gyv.). Tai senovėje garsus Jezreel, Achabo . 
ir Jezabelės sostinė. Tik ši žemė sulaistyta ne- 
kaltu krauju. Karalienei Jezabelei įsakius, čia 
buvo akmenimis užmuštas Nabotas, kurs atsisa- 
kė perleisti savo vynuogyną, savo tėvų tėvai- 
nystę, Achabui, norinčiam padidinti savo kara- 
lišką sodą. Bet užtat nelaimės, kurias Elijas Die- 
vo vardu paskelbė Achabo namams, ne po ilgam 
pradėjo rodytis. Achabas krito mūšyje, jo sūnus 
Joramas nukautas prie šio miesto ir kūnas įmestas 
į Naboto vynuogyną; išdidžioji Tezabelė, Jehui 
įžengiant į miestą, buvo per langą išmesta ir ark- 
lių kanopų sumindžiota, gi jos kūno šunes tik 
kaulus paliko. Galop Samarijoje, Jehui įsakius, 
nužudyta 70 asmenų iš karališkos giminės. Iki 
šiol Dievo prakeikimas slėgia šią vietą. 

Priešais, dešinėj, tarp balzganų alyvmedžių 
ir kaktusų paskendęs, prie Mažojo Hermono 
glaudžias mažas Sulem arba Sunem miestelis. 
Iš čia yra kilusi gražioji Abisagė, kuri tarnavo 
pasenusiam karaliui Dovidui. Sužieduotinė, ku- 
rią Saliamonas apdainuoja savo Giesmių Gies- 
mėje, yra taip pat kilusi iš šio miestelio. Prana- 
šas Eliziejus čia turėjo bičiulišką šeimą, kurioje 
praeidamas visuomet sustodavo. Atsidėkodamas 


296 


už malonią pastogę moteriškei, jis prikėlė jos 
mirusį sūnų. 

Ties sionistų kolonija El-Fule, apvažiavę 
Mažąjį Hermoną, pasukom į šiaurės rytus. Da- 
bar mūsų ir aky: prašvito. Prieš mus jau stūkso- 
jo apvalus Taboro kalnas, ant kurio viršūnės 
saulėj spinduliavo Kristaus Atsimainymo bazi- 
lika. Tiesa, dar buvo galas kelio, bet mintis, 
kad ant kalno, kur atsimainė Kristus, ilgiau teks 
pabūti, naktį praleisti ir atsilaikyti šv. Mišias, 
džiugino mus. Dabar įvairiausiais savo paklausi- 
mais nedavėm vadui ramybės. 


NAIMAS + 


Pravažiuojant Naimą (arabiškai Nain), pri- 
siglaudusį prie Mažojo Hermono šiaurinės pa- 
šlaitės, vadas sustabdo automobilį ir man leidžia 
ji nufotografuoti. Šiam tikslui mūsų vadas laiko 
niekuomet negailėdavo. Jo supratimu, lankomų 
vietų nufotografavimas privalo taip pat sudary- 
ti žymią mūsų mokslinės ekskursijos dalį. 

Šiandien Naimas labai suvargęs. Tarp men- 
kų jo trobelių, kyšo maža kolytėlė, Tėvų Pran- 
ciškonų pastatyta senesnės bažnyčios vietoje. 
Sakoma, toje vietoje Kristus prikėlęs Naimo 
našlės mirusį vienatinį sūnų. Kristus tuomet su 
savo mokytiniais artinosi prie miesto vartų, kai 
buvo nešamas numirėlis, vienintėlis sūnus moti- 

——— rų 


„Pravažiuojant Naimą, prisiglaudusį prie Mažojo Her- 


mono... 


nos našlės. Kristui pagailo motinos ašarų, pasili- 
kusios be ramsčio senatvei, be vienimtėlės savo 
gyvenime paguodos. Kristus jaunikaitį prikelia 
ir grąžina motinai sūnų. 


ENDORAS 


Apie 53 km nuo Naimo, į šiaurės rytus, prie 
Mažojo Hermono, tarsi apsaugos ieškodamas, 
glaudžiasi taip pat ir Endoras. Saulius, ruošda- 
masis su filistiečiais į kovą, kurioje ir pats turė- 


298 


jo žūti, palikęs savo kariuomenę Gelboės kal- 
nuose, atėjo čia nakčia pas moteriškę nekro- 
mantę, kad ši jam iššauktų pranašo Samuelio vė- 
lę, iš kurio jis norįs išgirsti patarimų taip baisioj 
suspaudimo valandoj. Samuelis juk buvo jį ka- 
ralium patepęs, visuomet širdingai juo rūpinę- 
sis. Tad ir šioj sunkioj valandoj, tikėjosi Saulius, 
Samuelis jam tarsiąs paguodos ir pamokymo žo- 
dį. Bet Samuel's paguodo- žodžio jam netarė. 
Už prasikaltimus, Dievas buvo nuo Sauliaus at- 
sitraukęs. Beliko tik šiurpi bausmė. „Kadangi: 
tu nebuvai paklusnus Viešpaties balsui ir nepa- 
darei, kaip reikalavo jo didi rūstybė prieš Ama- 
leką, todėl Viešpats tau šiandien padarė, ką tu 
kenti. Viešpats duos draug su tavim taipogi Iz- 
raelį į filictiečių rankas; rytoj gi tu ir tavo sū- 
nūs būsite su manim“, pasakė Sauliui Samue- 
lis (1 Sam. 28, 18-19). Kaip perkūnas giedroje 
trenkė šie Samuelio žodžiai, ir Saulius sugriu- 
vo ant žemės, Tik paskubomis pavalgydytas, 
Saulius atgavo savo jėgas, ir dar tą pačią naktį 
galėjo grįžti į savo stovyklą. Bet rytas jau aušo, 
ir raudoni tekančios saulės spinduliai krauju nu- | 
dažė Gelboės kalnus. 


TABORAS 


Nejučiomis privažiavome ir Taboro kalną. 
Kairėj, kalno š'aurvakarinėj pašaknėj, yra 
kaimelis Daburije, kur, pasak seno padavimo, 

Kristus palikęs devynis Apaštalus, kai pat“, pa- 
siėmęs Petrą, Jokūbą ir Joną, užlipo ant kalno 
ir jų akivaizdoje persimainė. Čia taip pat jis juos 
radęs, sugrįžus nuo kalno, besig'nčijančius su fa- 
riziejais ir Rašto žinovais. Kristaus mokiniams ne 
maža teko rau: ti prieš minią, kai, atvestą pas juos 
piktos dvasios apsėstą berniuką, jie negalėjo pa- 
gydyti. Iš nemalonios būklės Apaštalus dabar 
išgelbėjo jų gerasis Mokytojas, pagydydamas 
nelaimingąjį. Šiam Kristaus stebuklui priminti, 
miestely buvo pastatyta bažnyčia, bet šiandien 
jos tik griuvėsiai belikę. 

Nuo Daburijos eina vingiuotas kel'as į kal- 
no viršūnę. Pirmiau tik asilais čia buvo galima 
užkopti. Bet 1923 m. pravestas kelias ir auto- 
mobiliams. Mūsų automobilis dabar šniokšda- 
mas kopė aukštyn. Bet užsisukimai pasirodė per 
„ta'igūs, ir automobilis keletą kartų turėjo atgal 
pasistumti, kad galėtų įsukti į kelią. Jausmas 
tikrai nemalonus. Keletą kartų vienas k'tas mūsų 
keleivių net pašoko iš savo vietų, kai automobi- 
lis pradėjo slinkti atgal. Visa laimė, kad stab- 
džiai buvo geri. Keletas pakraščiais padėtų ak- 
menų jokiu būdu nebūtų sulaikę mašinos, rie- 
dančios į pakalnę. 

Geso jau paskutiniai nykstančios saulės 
spinduliai, kai mūsų automobil's sustojo ties 
Casa Nova ant Taboro kalno. Tėvas Pranciš- 
konas mus malon'ai priėmė savo pastogėn. Sku- 
bėjom tad užimti mums paruoštus kambarius, 

„Skubėjom ... aplankyti Kristaus Atsimainymo baziliką, 


kuri čia pat baltavo prieš mūsų akis“. 


kad suspėjus aplankyti Kri taus Atsimainymo 
baziliką, kuri čia pat baltavo prieš mūsų akis. 
Nors Evangelijose nepasakyta, kad kalnas, ant 
kurio Kristus atsimainė, yra Tatoras, tačiau už 
ji pasisako seniausias padavimas. Jau IV amžiuj 
čia buvo pastatyta Kristaus Atsimainymui pr 'si- 
minti bazilika. 

Taboras (Džebel et Tūr) jau nuo senai ži- 
nomas istorijoje. Debora ir Barakas čia buvo 
suspietę izraelitų kariuomenę, viso 10.000 karių, 
turėjusių pulti Sisarą. Šis kalnas stebėjo taip pat 
Gedeono kovas prieš madianitus, Sauliaus prieš 
filistiečius, Jozijo, Judo karaliaus, kovą prieš 
Nechao, Egipto faraoną. Kristus jį pašventė savo 
atsilankymu ir atsimainymu. Juozapas Flavijus, 
paskirtas Galiliejos valdytoju žydų sukilimo me- 
tu (66 m. po Kr.), ant šio kalno įsitvirtino, jį 
apvesdamas didžiule siena. Deja, savo naująja 
tvirtove pasinaudoti negalėjo, Placido, Romos 
generolo, įviliotas į pinkles. 

Bažnyčiai atgavus laisvę, Taboras tampa krikš- 
čionių šventove, kur einama pagerbti atsimainiu- 
sis Krictus. Šiuo pat laiku čia pastatyta Atsimai- 
nymo bazilika, su dviem koplytėlėm, Mozei ir 
Elijui pagerbti. Bet 636 m. įsibriovę muzulmonai 
viską išgriauja. Atėję kryžiuočiai bažnyčią at- 
stato iš naujo, deja, neilgam. Po Hatino mūšio, 
1212 m. bazilika paverčiama arabų tvirtove, ku- 
rią 1263 m. žiaurusis Bibaras visiškai išgriauja. 
Dabartinė Taboro bazilika yra pastatyta Tėvų 
Pranciškonų rūpesniu senosios bažnyčios vietoje, 
tarp sarazėnų tvirtovės liekanų, pagal architek- 
to Barluzzi planą. 1924 m. ją konsekravo kard. 
Giorgi. Tai gražus meno kurinys, bent kiek pri- 
sidedąs čia atsimainiusiam Kristui pagerbti. 

Jau prietamsoj sugirgždėjo bazilikos durys. 
Pro vitražus neryškiai veržėsi paskutinė dienos 

šviesa ir greitai blėso. Tik raudonas žiburėlis, 
amžinai budįs prie pasislėpusio altoriuje Kris- 
taus, žėrė aplink save skaidrius šviesos kamuo- 
lius. Pasimeldę šio žiburėlio šviesoj, žengėm į 
kriptą prisiminti ir pagerbti Kristaus atsimainy- 
mo stebūklą. Prieš 19 šimtmečių maždaug, Jė- 
zus, pasiėmęs su savim Petrą, Jokūbą ir Joną, 
užsivedė juos ant šito kalno ir atsimainė jų aki- 
vaizdoje. „Jo drabužiai pasidarė žibantys ir bal- 
ti, kaip sniegas. Jiems pasirodė Elijas su Moze, 
ir juodu kalbėjosi :u Jėzumi. Atsiliepdamas 
Petras tarė Jėzui: Mokytojau, mums čia gera bū- 
t, padarykime tris padangtes, vieną tau, vieną 
Mozei ir vieną Elijui. Bet jis nežinojo, ką kal- 
bąs, pastebi šia proga šv. Morkus, nes jie buvo 
labai nusigandę. Tuo tarpu pasidarė debesis, 
kurs juos apsiautė“ (Mk. 9, 2-6). Nors mes da- 
bar čia nematėm to didingo vaizdo, kurį matė 
Apaštalai, bet kiekvienas jautėm savo širdyje, 
kad ir mums čia gera būti. 

Prof. Mallon vadovaujami, nors prietamsoj, 
dar spėjome apžiūrėti prie bazilikos riogsančius 
griuvėsius. Prieš baziliką kairėje Tėvai Pranciš- 
konai atkasė Benediktinų vienuolyno pastatų 
liekanas. Benediktinai čia įsikūrė 1101 m., kry- 
žiuočiams užėmus Palestną. Tačiau, nežiūrint 
visų pastangų, negalėjo atlaikyti mahometonų 
puolimų, ir Taborą turėjo apleisti. Šiandien jų 
vienuolyno tik griuvėsiai belikę. Bazilikos pietų 
rytuose iki šiai dienai išlikę arabų tvirtovės lie- 

kanos — griuvėsiai. Kadaise iš čia buvo šaunama 
į krikščionis, Ačiū Dievui, šiandien ši vieta vėl 
katalikų rankose ir kiekvienas maldininka: gali 
laisvai, be pavojaus gyvybei, ateiti pagarbinti 
Kristaus pramintus takus, pašvęstą jo buvimu 
vietą. Dabar Tėvai Pranciškonai valdo visą pie- 
tinę pusę Taboro kalno. Kita pusė priklauso 
graikams stačiatikiams. 

Pavalgius vakarienė: skubėjome į orą. 
Va'zdas buvo žavintis. Toli rytuose pro Gala- 
ado kalnus pamažu k'lo mėnulis, žerdamas savo 
sidabro spindulius po visą Užjordanę ir Gali- 
lieją. Tolumoj matėsi Safedo žiburiai, miesto 
pastatyto ant kalno, vakaruose prie Karmelio 
kalno žybčiojo Haifos švieros. Gaivinantis va-* 
karys maloniai dvelkė Taboro kalno kauburiu 
ir gaivino dienos kaitrų mūsų išvargintus kūnus. 
Čia mums buvo tikrai gera ir malonu. 

Nuotaikos pagauti, nejučiomis sudarėme 
ir chorą. Simpatingasis senas dogmatinės teolo- 
gijos proferorius savo gražiu baritonu tuoj paė- 
mė mūsų improvizuojančio choro vadovybę. 
Giesmės ir dainos liejos: iš mūsų krūtinių. Nors 
buvome beveik kiek galvų, t ek tautų. Bet 
dabar mūsų širdys plakė vieningai, visi jautė- 
mės esą vienos Kristau: karalijos piliečiai. 

Laikrodžio rodyklė pasisuko vidurnakčio 
link. Mes vis dar sėdėjome ant benediktinų vie- 
nuolyno griuvėsių, kuriuos dabar lūdnai nu- 
švietė sidabrinė mėnulio šviesa, vis dar gaivino- 

mės nuo jūros atskridusiu maloniai dvelkian- 
čiu vėjeliu. Dalinomės dienos įspūdžiais, svars- 
tėm rytdienos kelionę į Nazaretą ir į Karmelio 
kalną. Rytojaus diena neatrodė būsianti viena 
iš maloniausių. Žydriame danguje tik žvaigždės 
plezdeno ir pranašavo karštą rytojų. Vėl prakai- 
tas tekės per mūsų veidus. Vėl įkaitinto oro ka- 
muoliai veršis į mūsų plaučius. Ir baugi darosi 
toji kelionė kaitroje. O čia taip gera, taip ma- 
lonu. 

Rytą sukilom gana anksti. 7 val. ryto turė- 
jau laimės atsilaikyti šv. Mišias Atsimainymo 
kriptoje. Mišioms patarnavome vienas kitam, bro- 
liškai. Rytą vaizdas bazilikoje buvo nepaprastai 
gražus. Pro vitražus gausiai veržėsi pakilusios 
saulės spinduliai ir įvairiaspalviai nudažė mar- 
muro grindis. Vidu: įrengtas turtingai, nors 
puošimo darbai dar nebaigti. Aukso nepagai- 
lėta. Išganytojo garbei čia įdėta ir turtų ir širdies. 

Prie įeinamųjų į baziliką durių yra dvi kop- 
lytėlės, kurių viena pašvęsta Mozei, kita Elijui. 
Tokiu būdu išsipildė karštas Petro troškimas 
čia pastatyti tris padangtes: vieną Kristui, kitą 
Mozei ir trečią Elijui. Ko negalėjo padaryti Pet- 
ras, padarė jautri Petro troškimams architekto 
siela. 

Dabar turėjome progos pasidairyti ir po 
apylinkę. O nuo Taboro vaizdas platus. Toli 
toli šiaurėje buvo matyti remiąs debesis Hermo- 
no kalnas (2760 m.), Genezereto ežeras, rytuose. 

Kelionė į Šv. Žemę, 20. 


Jordano dauba ir Galaado kalnai; į pietus, tie- 
siai prieš mūsų akis stūksojo Mažasis Hermo- 
nas, su prisiglauduciais prie jo Naimu ir Endoru; 
už jo — Gelboė, dar toliau Samarijos kalnai; į 
vakarus Karmelis ir Viduržemio jūra. Taboras 
— puiki vieta geografijos pamokai apie Palesti- 
nos kalnus. 

Nors mums čia buvo labai malonu, tačiau 
jau buvo laikas grįžti į Nazaretą. Jau senai pa- 
ruošti automobiliai nekantriai mūs laukė. Nu- 
fotografavęs Atsimainymo baziliką, ckubėjau į 
kambarį savo draugo ieškoti, jam išsirengti pa- 
dėti. Gerasis mano draugas Karmelitas, laisvo- 
sios Airijos sūnus, buvo linkęs visuomet ką nors 
užmiršti. Nevienas jo daiktų jau buvo likę Siri- 
joje. Tad dabar man rūpėjo, kad vėl ką nors 
neužmirštų. Kambarį todėl griozdėm abu, išieško- 
jom lovą ir po lova, ar kartais čia neužsimetęs 
koks nors daiktas. Bet šį kartą viską radom 
tvarkoj. Atsisveikinę tada su geraisiais Tėvais 
Pranciškonais, padėkoję už jų svetingumą, lei- 
domės Nazareto link. Saulė jau buvo priešpie- 
čiuos. Deja, ji mus vijosi, kaskart vis karščiau 
kaitindama mūsų nugaras. 


MEGIDAS 


Nazarete pasistiprinę itališkais makaronais, 
per Megido keliaujame į Karmelį. Važiuojame 
vėl Ezdreliono slėniu. Saulė visu smarkumu svie- 

džia į mus savo deginančius spindulius. Kurį lai- 
ką tenka važiuoti Jeruzalės plentu. Pravažiuojam 
keletą žydų kolonijų, kur tenka matyti žmones 
apsidariusius visai europ'etiškai. El - Fūlėje ten- 
ka klaustis kelio tiesiog per laukus į Megidą. 
Žydelis, kurį užkalbinom, buvo k'lę: iš Lenki- 
jos. Įdomu buvo iš jo sužinoti, kad šioje kolo- 
nijoje esą žydų ir iš Lietuvos. Deja, nebuvo lai- 
ko su jais pasimatyti. 

Į Megidą važiuojam tiesiai per nuvalytus 
laukus. Automobilis, nežiūrint grumstų ir griove- 
lių, rieda tvirtais žingsniais. Medigas (Tell-el-Mū- 
tesellim) buvo matyti jau iš tolo. Tai didžiulė 
plati su nukastu kauburiu kalva. Kadaise čia bu- 
vo žymus miestas, svarbus strateginiu atžvilgiu: 
pro ji ėjo vilkst nių kelias iš Egipto ; Damaską. 
Egiptiečiams todėl jis buvo svarbus. Štai kodėl 
jau Tutmosio III dėl Megido taip smarkiai ko- 
voja. Megidas faraonui pasidavė tik bado verčia- 
mas. Jozuei užkariavus Pale:tiną, Megidas atite- 
ko Manaso giminei. Bet izraelitai nepajėgė iš čia 
išstumti kanaaniečius; juos tik privertė jiems 
duoklę mokėti. | 

Netoli Megido žuvo karaliaus Jabino ka- 
riuomenės vadas Sisara. Barako ir Deboros nu- 
galėtas, Sisara pabėgo ir pasislėpė kinitės Jahe- 
lės šėtroje. Deja, jis čia rado savo mirtį, kurią 
jau manė išvengęs. Užmigusiam Sisarai Jahelė 
suvarė į smilkinį vinį. Saliamonas Megido mies- 
tą sustiprino. Vėliau čia miršta Judo karalius 

Ochozijas. Čia sužeidžiamas ir miršta Judo ka- 
ralius Jozijas, kurs, nezorėdamas praleicti Ne- 
chao II, Egipto faraono, einazčio kovoti pr'eš 
asirus, pastojo faraonui kelią. Taigi miesto pra- 
eitis gana kruvina. 

Kadangi Megido beliko tik griuvėsių krū- 
va, apnešta žemių, ant kur'ų auga žolė, archeo- 
logams parūpo pažvelgti, kas slepiasi toj žaliuo-- 
jančioj kalvoj. 19053 m. vokietis Schumacheris čia 
pradėjo kasinėjimus. Nuo 1925 m. ka:inėjimams 
vadovauja amerikiečiai, Rockfellerio finansuoja- 
mi. Iki šiol atrasta įvairių senoviškų indų, alto- 
rių, skarabiejų (kas pažymi egiptiečių įtaką), Sa- 
liamono arklidės ir kt. Kasinėjimų prižiūrėtojas, 
kurs ir vasaros metu čia gyvena, malonėjo mums 
parodyti įvairius radinius, paa'škiati apie įvairių 
atkastųjų klodų amžių, senumą. 

Po Megido griuvė ius vaikštinėjom nežiū- 
rint karštų saulės spindulių, kurie ypatingu smar- 
kumu dardėjo iš aukštojo dangaus. Romoj žmo- 
nės būt sakę, kad mes iš namų išvyti, jei vaikš- 
čiojam tokios kaitros metu. Bet čia buvo reika- 
las. Nuo spindulių mūsų galvą saugojo baltas 
kamščio šalmas ir baltas ilgas švarkas. 

Megido lankymas būtų praėjęs be ypatingų 
incidentų, jei ne mūsų senojo profesoriaus ne- 
laukta širdperša. Jis mums nusiskuadž'a pametęs 
savo tamsiuosius akinius. Tai didis nuostolis 
tokioj saulėtoj dienoj. Supratom tai gerai visi. 
Atjausdami todėl profesoriaus nelaimę, beregint 

išsiskirstėm po visą kalvą ieškodami jo akinių. 
Bet kur čia rasi. Mūsų visur eita, visur vaikšti- 
nėta. Sunku atrasti tuo: pačius kelius. Beliko tik 
užuojautą profesoriui pareikšti, kai vienas iš mū- 
sų visai atsitiktinai atkreipęs į profesorių akį pa- 
matė jį su savo tamsiaisiais akiniais ant nosies. 
Teko tik gardžiai pasijuokti. Profesoriui, matyt, 
buvo taip šviesu, kad jis net nematė savo nešio- 
jamų tamsiųjų akinių. 


ELIJO STEBŪKLO VIETA 


Iš čia skubėjom į Elijo aukos vietą. Pranašas 
Elijas buvo garsus savo uolumu ginant Jahvės 
kultą Izraelio tautoje. Kada Achabas vedė Jeza- 
belę, Sidono karaliaus dukterį, daug nukentėjo 
tikrojo Dievo garbinimas. Karalienės skatinami 
iv verčiami, izraelitai pradėjo garbinti svetimus 
dievus, ypatingai dievaitį Baalį. Prieš jį ir jo 
kunigus daug teko kovoti Elijui. Jis ryžos net 
stebūklu įrodyti, kad tik Jahvė, ne Baalis, yra 
tikrasis Dievas. Sutartą dieną ant Karmelio kal- 
no susirinko vi-i Baalio kunigai, viso 450 žmo- 
nių. Su gausiai susirinkusia žmonių minia su- 
lygstama, kad tas bus pripažįstamas tikru Die- 
vu, kurio auka savaime užsidegs. Atvedama 
du jaučiu. Pirma auka skiriama Baaliui. Jo ku- 
nigai sukapoja jautį į gabalus, padeda juos ant 

paruošto altoriaus, ugnies nepadėdami. Bet vel- 
tui Baalio kunigai nuo ryto iki vėlybam popie- 
čiui šaukiasi į Baalį, prašydami, kad jis siųstų 
ugnies paruoštai aukai. Baalis jokio ženklo ne- 
duoda. Tuomet paruošia savo auką Elijas. Ją ir 
malkas net vandeniu aplaisto. Bet štai stebuk- 
las! Iš dangaus nukrinta ugnis ir cudegina au- 
ką. Tai matydama, minia sušuko: Jahvė yra 
Dievas, Jahvė yra Dievas! Tik dabar minia aiš- 
kiai pamatė, kaip melagingas buvo Baalio garbi- 
nimas. Įtūžusi minia nutvėrė Baalio kunigus, nu- 
traukė juos nuo Karmelio kalno žemyn prie 
Kišono upelio ir čia juos visus išžudė (3 Kar. 
18, 19 - 40). 

Nuo Megido važiuojant Haifos link, ant 
dešiniojo Kišono upės kranto yra maža kalva, 
Tel el Kasis (Kunigų kalva) vadinama. Tai čia, 
manoma, Elijo įsakymu buvę nužudyti Baalio 
kunigai, kurių lavonus Kišonas nuvilko į jūrą. 
Prieš šią vietą, ant vieno Karmelio kalno kaubu- 
rio, yra balta koplytėlė, pastatyta Tėvų Karme- 
litų rūpesniu, Elijo auką priimti. Ir pats šis kau- 
burys todėl vadinamas „Auka“ (arabiškai „Mu- 
chraka“). Aplankę šią vietą, skubėjome į Haifą 
iv Karmelio kalną, į Tėvų Karmelitų vienuoly- 
ną. Gaišti nebuvo ko, nes saulė jau visai į va- 
karus buvo pasvirusi. Kelias ėjo Kišono pa- 
kraščiu. Netrukus įvažiavome į Haifą. 

HAIFA 


Haifa dabar turi 99,000 gyventojų, iš kurių 
48.000 žydų, 30.000 mahometonų ir 21.000 krikš- 
čionių. Haifa yra geriausias Palestinos uostas, 
nuolat gerinamas. Čia taip pat yra svarbi geležin- 
kelio linija, jungianti Damaską (Siriją) su Jeruza- 
le ir El Kantara (Egiptu). Sionizmo dėka, Haifa 
plečiasi labai sparčiai. Žydų skaičius čia nuo- 
lat auga. Ypač priemiesčius jie apgyvenę. Mies- 
to vakaruose yra vokiečių templierių sektos ko- 
lonija. Čia gatvės plačios, medžiais apsodintos, 
namai gražūs ir patogiai įrengti. Haifa — pra- 


„--.Haifa plečiasi labai sparčiai“. 

monės miestas: čia yra cemento, aliejaus spau- 
dyklos, muilo ir macų fabrikai. Per Haifą yra 
eksportuojami Palestino: produktai: aliejus, ku- 
kurūzai ir kt. Katalikai čia turi daug savo mo- 
kyklų, kurias gausiai lanko ir nekatalikai, net 
mahometonai. Haifos gatvės gana gyvos. Vai- 
kai, daugumoj žydukai, gatvėmis tik nardo. Bet 
mes ilgiau mieste nepasilikom. Tuojau pasuko- 
me į Karmelio kalną, kurio papėdėje guli išsit'e- 
susi Haifa. 


KARMELIS 


Ant Karmelio kalno iškyšulio stovi didžiu- 
lis Tėvų Karmelitų vienuolynas, arabiškai De- 
is Mar Elias, kurių bažayčioj yra stebuklinga 
Dievo Motinos nuo kalno Karmelio statula, pa- 
daryta J. B. Caraventa'o (1336 m.). Panelė Šven- 
čiausia nuo kalno Karmeliaus yra žinoma visa- 
me pasauly. Beveik kiekvienas katalikas nešio- 
ja jos škaplierius. Mes tad užėmę vienuolių lai- 
komam viešbuty sau skirtus kambarius, skubė- 
jome pasimelsti prie stebuklingosios Dievo Mo- 
tinos. 3 

Stebuklingoji statula yra didžiajame alto- 
riuj, brangiais drabužiais papuošta. Marijos gal- 
vą gaubia masyvini: aukso vainikas, padovano- 
tas vienos Ispanijos karalienės. Aplink žvakės 
tik dega, tik mirga. Kūdikiškai mylėdami Ma- 
riją, meile kupinomis širdimis, kaip geri Marijos 

„Ant Karmelio kalno iškyšulio stovi didžiulis Tėvų Karmelitų vienuolynas...“ 


vaikai, sugiedojome savo dangaus Motinai „Sal- 
ve Regina“, „Magnificat“. Vienas Tėvas Karme- 
L tas mums pritarė vargonais. Kaip gera mylėti 
Mariją, atsiduoti Jos motiniškai globai! Jei mes 
iki šiol dar gyvi ir sveiki, nežiūrint ilgos ir pa- 
vojingos kelionės, tai privalome būti dė- 
kingi Marijai, kuri mus tikrai motiniškai visą 
laiką globojo. Užtad dabar prie jos stebūklin- 
gojo paveikslo meldėmės ypatingai ilgai ir karš- 
tai. 

Po didžiuoju altoriumi yra taip vadina- 
ma Elijo ola. Manoma, šioj oloj kurį laiką gy- 
venęs pranašas Elijas. Dabar čia yra įtaisytas 
altorius, kurį puošia šventojo pranašo statula. 
Galiliejos ir Sarono lygumos gyventojai, ne tik 
krikščionys, bet ir mahometonai, net druzai, ne- 
paprastai gerbia Eliją. Jo šventės dieną (liepos 
20) Karmelio kalnas yra didžiausios jų sue'gos 
vieta. Susirenka iki 7000 įvairių religijų žmonių. 
Jau šventės išvakarėse keliama daug triukšmo. 
Po iškilmingų pamaldų pranašo kriptoje, k'ek- 
vienas jaučia pareigą prisiliesti šventojo statulos, 
cu nosine ar su galvos skraiste. Šie paliesti daik- 
tai esą geriausia apsauga nuo visokių nelaimių. 

Yra taip pat įprotis Elijui paaukoti savo vai- 
kus. Kai vaikui sukanka 4 metai amžiaus, paso- 
dintas ant gražaus arklio, su dainomis ir šokia s 
jis atvedamas prie bažnyčios durių, kur jį pa :- 
tinka vienas Tėvų Karmelitų. Su procesija vai- 
kas nuvedamas tada į Elijo kriptą. Čia jam ap- 

kerpami plaukai kryžiaus formoje, kai tuo tarpu 
tėvai jam reiškia savo geriausius linkėjimus, dau- 
gumoj, gauti gerą žmoną, sulaukti daugelio vai- 
kų, įsigyti dideles kaimenės gyvulių ir gražių 
ginklų. Va'kas vėl užsodinamas ant arklio ir ke- 
letą kartų apvedamas apie vienuolyną, palydo- 
vams džiaugsmingai šūkaujant ir šaudant. 

Kadangi jau buvo visiškai sutemę, kitų vie- 
tų lankymą reikėjo atidėti rytojui. Tėvų Kar- 
melitų globoje jautėmės labai jaukiai. Jų laiko- 
mas viešbutis „Maris Stella“ įrengtas labai mo- 
derniškai. Seniai nebuvome patyrę tiek patogu- 
mų. Kadangi mūsų vadas jau senai Tėvų pažįs- 
tamas, tai tas mus juo labiau su jais suartino. 
Vakarienė buvo paruošta labai iškilminga, po 
kurios mus vaišino savo darbo  likieriais. 
Kruopštūs vienuoliai gerai išnaudoja ant Kar- 
melio augančią kiekvieną žolelę. 

Kieme, tarp bažnyčios ir viešbučio, yra Ne- 
kalto Prasidėjimo Mergelės Marijos statula. 
Tai Čili katalikų dovana. Maloni čia buvo po- 
ilsio valanda. Viduržemio jūra, vėjo blaškoma, 
ošė putojo prie pat Karmelio kalno pašaknės, 
vos 170 metrų žemiau mūsų. Pilna krūtine dabar 
gėrėm atvėsu.į gaivinantį vakaro orą. Prie pat 
viešbučio esąs švyturys 50 km spinduliu kas dvi 
minutes nušvietė putojančią jūrą, nurodydamas 
kelią plaukiančiam laivui. Žinau ką reiškia plau- 
kiant laivu jausti netoli žemyną, ypač naktį, kai 
matai tik spindinčias žvaigždes, girdi laivo tur- 

binų ūžimą, ir neramias jūrų vandens bangas. 
Tuomet nejučiomis kyla malda prie Marijos, 
Jūrų Žvaigždės. Nelaimėj kas pagelbės, jei ne 
Marija? Mes tačiau dabar jautėmės saugioj vie- 
toj, ant Marijos kalno. Prie mūsų gi kojų mir- 
gėjo Haifos žiburiai, toli į šiaurę švyturiavo 
Ptolemaidos šv'esos. 

Prašvito gražus ketvirtadienio rytas, rug- 
sėjo 22 d. Pirmas rūpesnis — atcilaikyt: šv. Mi- 
šias prie Marijos altoriaus. 10 val. turėjom išva- 
žiuoti į Nazaretą. Kadangi iki tam laikui buvome 
laisvi ir galėjome eiti kur kas nori, ryžaus ta lais- 
ve kuogeriausiai pasinaudoti. Pasiėmęs foto apa- 
ratą, pasukau į Kankinių slėnį, į pietus nuo da- 
bartinio vienuolyno. 1238 ir 1260 m. arabai čia 
išžudė šv. Brokardo v'enuolyno  Karmelitu-. 
Dėlto ir slėnis pavadintas Kankinių slėniu. Jis 
yra Karmelitų ordino lopšys. 

Pradžią Karmelitų ordinui davė šv. Bertol- 


das, kuris, atkeliavęs į Palestiną su kryžiuočiais | 
ka'p karys, paėmus Jeruzalę, apsigyveno ant“ 


Karmelio kalno. Čia jau iš ankščiau būta vie- < 

nuolių-atsiskyrėlių, ypač graikų rito, begyve- “ 


nančių atskiro:e Karmelio kalno olose. Jeruza- 
lės lotynų patrijarcho pavedamas, Bertoldas 
juos sujungė bendram gyvenimui naujai pasta- 
tytam vienuolyne, kurį jis pastatė Kankin'ų slė- 
ny. Mirus Bertoldui, vienuolyno valdžią paėmė 
šv. Brokardas. Tai tokia yra Karmelitų ordino 
pradžia. Netrukus jis išsiplatino po visą pasaulį, 

neaplenkdamas Lietuvos. Po daugelio persekio- 
“jmų iš muzulmonų pusės, po pakartotų žudy- 
" my, ištrėmimų, Karmelitai vėl sugrįžo į savo or- 
dino lopšį. Jie čia dirba savęs tobulinimo ir kraš- 
to kultūrinimo darbą. 

Beeidamas Kank'nių slėniu, nejučiomis ir 
pajūrį pas'ckiau. Šlaituose aptikau keletą olų. 
Kadaise jose atsi:kyrėliai gyvenę. Vis tai vie- 
tos pašvę:tos šventųjų maldomis, Buvo tai žmo- 
nės, kurie jautėsi esą keleiviai ir svečiai šioje 

“žemėje, be'ešką savo tėvynės danguje. Kaip 
skirtinga mūsų laikų dvasia! Daugumoj moder- 
ninis žmogus taip stipriai prilipęs prie žemės, 
kad reikalinga nepaprastai didi jėga jį atplėšti 
uo nykstančių žemės gėrybių. 

Gaila buvo aplei:ti Karmelį. Bet jau laikas 
grįžti į Nazaretą. Mūsų automobilis vėl rieda 
Ezdreliono slėniu. Ir vėl mes svečiai Kristaus 
jaunystės mieste. Vėl vaikščiojam  purvinomis 
Nazareto gatvėmis, vėl lankome įvairias šven- 
oves. O širdis taip susirūpinusi. Nežinai ar dar 
rtą gyvenime tek:- išvysti taip brangias krikš- 
MC nies širdžiai v'etas. 

2 Aušta rugs. mėn. 23 d. Sukylame anksti. 
Širdis nesuvaldcma plaka: šiandien išvysime 
Šventąjį Miestą — Jeruzalę. 

